prolog 
Spania, 1812 


Războiul era un iad. Scrisorile de la rude puteau fi ceva 
și mai rău. 

Ziua fusese plină de gloanţe de muschetă și de lupte 
mărunte. Randall se întoarse la cortul său șchiopă- 
tând, plin de praf și dorindu-și să doarmă timp de 
douăsprezece ore. 

Să se spele de praf era ușor. Ordonanța sa foarte pri- 
cepută, Gordon, pregătise apa. Somnul era un privilegiu 
mai rar. Să scape de durerea din coapsă era imposibil. 

Lui Randall îi murise astăzi un soldat, un recrut irlandez 
fără experiență, darcu un zâmbet plin de entuziasm, ceea ce 
însemna că cineva trebuia să redacteze o scrisoare pentru 
familia băiatului. Asta era cea mai rea parte a funcției de 
ofițer, dar fiecare viață merita să fie recunoscută și fiecare 
familie merita să știe cum dispăruse unul de-ai lor. 

-Poșta din Anglia, domnule. Gordon îi întinse lui 
Randall trei scrisori cu pecete. 

Randall le răsfoi. Una de la ducele de Ashton. Vechiul 
său prieten din școală era cel mai bun corespondent al lui. 
O alta de la Kirkland, tot un prieten din școală și om de 
încredere. Și cea din urmă... 

Fixăcu privirea semnătura arogantă ce marca scrisoarea. 
Daventry. Blestemul din viața lui. Randall avea doar 
cinci ani când părinții săi muriseră de febră. Fusese pus 
sub tutela unchiului său, contele de Daventry. 

Anii care urmaseră fuseseră cei mai întunecați din 
viața lui Randall. Fusese adus la Turville Park, Conacul 
Daventry, și plasat în aripa copiilor alături de moștenitorul 
domeniului, lordul Branford, care avea pe-atunci nouă 

ani. Cu o constituție masivă pentru vârsta lui și cu o 
aroganță ce ar fi fost impresionantă chiar și la un adult, 
Branford fusese o brută și un bătăuș. Randall învățase de 
mic să se bată. 

Fiindcă moștenitorul nu putea să greșească, Randall 
fusese trimis la o şcoală cu internat încă de la o vârstă 
fragedă. De fapt, fusese trimis la mai multe școli, dintre 
cele mai bune din Anglia. După ce fusese exmatriculat, 
pe rând, din fiecare, sfârșise la Academia Westerfeld. Du- 
pă cum îi plăcea să spună lui Lady Agnes Westerfield, 
proprietara și directoarea școlii, academia era rezervată 
băieților de viță nobilă și purtare josnică. 

n şcoala pe care Daventry o considerase o pedeapsă, 
Randall descoperise bunătate și prietenie. Îndurase va- 
canţele la Turville cu stoicism și cu pumnii strânși. Îi ura pe 
Daventry și pe Branford, iar aceștia, la rândul lor, îl tratau 
cu dispreț. Din fericire, moștenise un venit confortabil. 
Când terminase şcoala, Randall își cumpărase un set de 
steaguri și intrase în armată, ignorându-și pe deplin rudele 
de rang înalt, exact așa cum îl ignorau și ele. 

Până în acel moment. Întrebându-se ce naiba avea 
Daventry să-i spună, Randall rupse sigiliul de ceară și 
cercetă cele câteva rânduri scrise în caligrafia îndrăzneață 
a contelui. 


Vărul tău, Rupert Randall, e mort. Eşti, în acest 
moment, moștenitor prezumtiv al titlului de Daventry. 
Trebuie să-ţi vinzi funcția și să te întorci acasă. Mă voi 
aștepta să-ți alegi o soție și să te căsătorești în decurs 
de un an. 


Randall privi intens hârtia grea, simțind amărăciunea 
din spatele cuvintelor. Branford murise într-un accident 
la beție, cu mai mulți ani în urmă, iar celălalt fiu al lui 
Daventry, un copil bolnăvicios, murise tânăr. Dar mai 

existau câțiva veri mai aproape de titlul respectiv, înainte 
de maiorul Alexander Randall. 

Îşi analiză arborele genealogic. De fapt, nu erau chiar 
atât de mulți — familia Randall nu părea să aibă prea mulți 
urmași. Ceilalţi moștenitori fuseseră, în mare parte, 
mai în vârstă — tatăl lui Randall fiind fratele vitreg al 
actualului conte și mult mai tânăr decât acesta. Se părea 
că toți verii dinaintea lui muriseră și nu lăsaseră fii în 
urma lor. 

Randall se încruntă, dându-și seama că nu mai era 
nimeni după el. Altfel, Daventry ar fi sperat, probabil, ca 
nepotul pe care îl disprețuia să moară în luptă sau răpus 
de febră, pentru ca cel care-i urma să devină moștenitor 
prezumtiv. Dar nu-i mai urma nimeni, iar Daventry era 
înverșunat de mândru de titlul său. Chiar și gândul că 
titlul de conte ar ajunge pe mâinile unui bărbat pe care 
îl detesta era mai acceptabil decât să știe că titlul avea să 
dispară. 

Reacţia imediată a lui Randall față de porunca lui 
Daventry fu să refuze, așa cum făcuse întotdeauna când 
unchiul său dădea porunci. Dar era bărbat în toată firea 
acum, nu un băiat, iar ideea de a-și vinde funcția era 
destul de tentantă. Era sătul de război, sătul de durerea 
neîncetată la picior, care nu se vindecase niciodată pe 
deplin după o rană căpătată cu un an în urmă. Armata nu 
avea nevoie de el. Deși era un ofițer bun, existau și alții 
la fel de buni. 

Oftând, împături scrisoarea lui Daventry. Să se întoarcă 
la viața de civil avea să fie ușor. 

Să-și găsească o soție avea să fie mai greu. 


capitolul 1 
Londra 


Vastitatea Casei Ashton fu o priveliște bine-venită 
după îndelungata călătorie a lui Randall în Spania. 
Conacul era cea mai mare locuință particulară din Londra, 
iar Randall nu intrase niciodată acolo fără a-și spune 
că era cu mult mai impresionantă decât Casa Daventry, 
casa din Londra a unchiului său. 

Fiindcă locuința era prea mare pentru un singur om, 
ducele de Ashton îi oferise lui Randall propriul aparta- 
ment, pentru a-l folosi ori de câte ori se afla la Londra. 
Mai mult decât orice, Casa Ashton reprezenta căminul 
lui. Locul unde era întotdeauna primit cu plăcere. 

Majordomul, Holmes, aproape zâmbi. 

— Domnule maior Randall, bine aţi venit! ÎI voi anunța 
pe Excelența Sa că ați sosit. 

Randall își scutură picăturile de ploaie de pe pălărie 
înainte de a i-o întinde: 

- Ducele și ducesa sunt acasă? 

-Nici nu se putea să picați mai bine. Vocea familiară 
a lui Ash se auzi din spate. Randall se întoarse și-și văzu 
prietenii intrând în holul larg. 

Mariah, blondă și frumoasă, și cu un chip strălucind de 
căldură, veni în față și-l îmbrățișă pe Randall: 

— Ce surpriză minunată! Stai mult la Londra? 

— Suficient cât să vă săturați de mine. Randall o 
îmbrățișă și el, gândindu-se ce bărbat norocos era Ash. 

— Trage-ţi sufletul câteva minute, apoi vino cu noi 
în sala de mese a familiei, spuse Ash luând brațul soției 
sale. Luăm cina fără mare protocol, deci nu trebuie 

să te schimbi, dar avem un oaspete de care ai să te bucuri. 
Putem afla vești de la toată lumea deodată. 

Cu o astfel de perspectivă tentantă, Randall avu 
nevoie doar de câteva minute să se spele și să își compună 
un aspect respectabil înainte de a coborî. Când intră în 
sala de mese a familiei, o siluetă compactă, întunecată, 
familiară își puse jos paharul de vin și traversă camera 
pentru a veni să-l întâmpine. 

— Ballard! Randall strânse mâna vechiului său prieten. 
Credeam că ești în Portugalia. 

— lar eu credeam că ești în Spania. Justin Ballard îi 
strânse mâna cu la fel de mult entuziasm, iar ochii cenușii 
îi străluceau pe chipul bronzat. Familia lui deținea o 
faimoasă companie portuară, iar el se ocupa de operațiunile 
din Portugalia. Aveam treabă la Londra şi era un moment 
propice să mă întorc. O dată pe an sau la fiecare doi ani 
îmi place să-mi amintesc că sunt britanic. 

-Vremea din Londra o să te vindece de asta foarte 
repede, spuse Randall, acceptând un pahar de vin roșu de 
Bordeaux de la Ashton. Simţea cum tensiunea se destră- 
ma pe măsură ce se lăsa pătruns de atmosfera caldă. Era 
plăcut să se afle acasă printre prieteni, iar veselul Ballard 
era o încântare. Trecuseră câțiva ani de când se întâlniseră 
în Lisabona. Cum merg treburile în Oporto? 

— Mult mai bine acum, când voi, băiețașii de armată, 
aţi dus războiul în Spania. Ballard îşi recuperă paharul de 
vin și luă o înghițitură. Eşti în permisie? 

Randall clătină din cap. 

— Am devenit recent moștenitor prezumtiv al titlului 
de Daventry, așa că e timpul să mă întorc la viața de civil. 

— Îţi vinzi funcția? întrebă Ashton, surprins. Nu m-aș fi 
așteptat la așa ceva. 

Randall ridică din umeri. 

— Practic, nu-mi vând funcţia, ci i-o cedez unui căpitan 
competent, care nu are mijloace pentru a plăti prețul de 
achiziție. 

-Generos din partea ta, remarcă Ballard, avansând 
împreună spre masa pe care îi aștepta cina. 

-Nu chiar. Știind că acest căpitan îmi va prelua sar- 
cinile, pot să plec cu conștiința împăcată. 

Mariah îl studie cu ochii ei mari, căprui: 

-O să-ți lipsească armata? 

-— Sunt unii oameni care o să-mi lipsească, spuse Randall 
încet. Dar, per ansamblu, sunt gata de plecare. Nu mi-a 
plăcut niciodată prea mult disciplina din armată. Dacă 
n-am avea un război în desfășurare, aș fi fost trimis deja de 
câteva ori la Curtea Marţială pentru nesupunere. 

Ceilalți râseră, deși era mai degrabă un adevăr decât 
glumă. 

Ashton spuse plin de înțelegere: 

- În calitate de moștenitor, presupun că acum vei fi 
obligat să te căsătoreşti și să produci un alt moștenitor. Eu 
am fost victima unor presiuni similare timp de câțiva ani. 
Îi aruncă o privire soției sale, cu o expresie caldă. Merită 
să aştepţi femeia potrivită. 

-Nu mă aştept să fiu la fel de norocos ca tine. Ridică 
paharul spre ducesă, oferindu-i un toast neoficial. Mariah 
e unică. 

- Lingușitorule, pufni ea. Când ne-am cunoscut prima 
dată, credeai că sunt o vânătoare de averi care și-a înfipt 
ghearele malefice în Ash, într-un moment când el era 
neajutorat. 

-E adevărat, recunoscu el, dar am fost dispus să-mi 
recunosc greșeala. 

— Cât de generos din partea ta, spuse ea tachinându-l. 
Cât despre faptul că Mariah e unică, amintește-ți că am o 
soră geamănă identică. Sarah arată aproape la fel ca mine 

tă normal, e mult mai potrivită să 


hal, e mai puţin interesantă 
Deși comentariul fusese unul 
ja neconvenţională pe 
“lin ea o femeie care stârnea 
și o anumită rezistență care 
domnișoarelor „normale“. 
în complimente. Un talent 
[i cauţi soție. Privirea lui Mariah 


l fecunoscu ea, dar ați forma un cuplu 
ulește-te ce copii blonzi minunați ați 


wonbim de cât de apte pentru căsătorie sunt 
sua men Kiri ar merita luată în considerare, 
glumind doar pe jumătate. Vei fi doar 
Mesiyur, dar, fiind fiica unui duce, fi va fi greu să 
Ø diätorie cu cineva de același rang. 

SSI eu am o soră, îi întrerupse Ballard. E drept, are 
Mor paip e uni, dar promite să devină o contesă 
pnvelentă, spuse el rânjind. Ar prefera să devină prințesă, 
ilar bam explicat că pur și simplu nu există suficienți 
prinți pentru toată lumea. 

Toate surorile voastre sunt mult prea bune pentru 
mine, spuse Randall cu fermitate. Presupun că o să-mi 
vaut o soţie în cele din urmă, dar nu mă grăbesc. Ar fi 
regretabil dacă Daventry chiar s-ar aștepta să mă supun 
voinţei sale în această problemă. 

SA te pripeşti în privința căsătoriei ar fi o greșeală, 
recunoscu Ashton. lar statutul tău de moștenitor nu e 
încă asigurat, fiindcă Daventry ar mai putea avea un fiu. 

-— Posibil, dar soția lui e la acea vârstă ciudată, spuse 
Randall. Prea bătrână pentru a mai avea copii, dar probabil 
suficient de tânără cât să-i supraviețuiască soțului ei. 

Ash se încruntă. 

— Dat fiind comportamentul lui oribil față de tine, n-ar 
fi posibil ca Daventry să găsească o cale de a scăpa de 
actuala soție pentru a-și lua una mai tânără? 

— Adică dacă ar împinge-o pe scări pe contesă, ca să se 
descotorosească de ea? Randall clătină din cap. În pofida 
faptului că își dorește uneori să mă vadă mort, nu cred că 
Daventry e un ucigaș și, în plus, ține la actuala lui soție. 
E cea de-a treia pentru el. A avut ghinion cu soțiile și 
cu urmașii, iar o nouă soție nu ar îmbunătăți neapărat 
lucrurile. 

— Dacă îmi amintesc eu bine, nu există alți moștenitori 
cunoscuți, comentă Ballard. Acum va fi nevoit să ajungă 
la o înțelegere cu tine. 

~Cred că da, dar nu imediat. Am să-i trimit lui 
Daventry o notă că m-am retras din armată, dar, în loc 
să-i fac o vizită acum, cred că am să merg în Scoția. Să-l 
vizitez pe Kirkland. Să mă bucur de aerul proaspăt și 
răcoros, prin care nu zboară gloanțe de muschetă. 

~E rezonabil. Ochii lui Mariah licăriră. Dacă mergi în 
Scoţia, poate vrei să treci pe la Hartley, căci nu trebuie să 
te abați prea mult de la drum. S-ar putea ca sora mea să fie 
mai interesantă decât îți aminteşti. 

— Am să mă gândesc. Randall își îndreptă atenția spre 
friptura de vită și spre budinca de Yorkshire. Mariah avea 
dreptate în privința surorii ei. Sarah era exact genul de 
fată pe care ar fi trebuit s-o ia de soție — atrăgătoare, 
rezonabilă, capabilă să îndeplinească atribuțiile unei 
contese când ar fi sosit momentul. Avea să fie o soție 
excelentă pentru cineva. 

Dar singura care îi atrăsese atenția lui Randall în ultimii 
zece ani era o femeie, nu o fată. Şi, în mod cert, nu era 

o doamp to ochii societăţii. Doamna Bancroft — Julia 
er o viduvā, monyi și asistentă în Hartley, și prietenă 

buni cu Mariah Pra mtât de rezervată, încât devenea 
aprnape hivtabibi ai, u siguningi, nu trădase nici urmă de 
interes Ppt de Handal Era cât se poate de nepotrivită. 

Jia ti hinnie gandurile, 

Lina vila familia Townsend, putea s-o vadă și pe 
julia Era un părul nebunesc, 

Par toata bal 

- Doamnă Bancroft? strigă o voce ușoară de femeie 
când clopoțelul ușii de la vilă sună, indicând un vizitator. 
Eu sunt, Ellie Flynn. 

—Ziua bună, Ellie. Julia trecu din bucătărie în sala de 
examinare, luând în brațe copilașul tinerei femei. Cum se 
simte azi domnul Alfred? 

— Mult mai bine doamnă. Bancroft. Femeia îi zâmbi 
afectuos fiului ei roșcat, ce întindea mâinile după pisica 
Juliei. Ceaiul ăla de unguraș și de miere pe care mi l-aţi 
dat i-a ajutat de minune la tuse. 

—E remediul pentru tuse al ducesei de Ashton. Julia îl 
examină pe băiat. Acesta îi răspunse cu un rânjet. Numai 
numele îl face pe jumătate predestinat să fie de leac. 

Ceaiul era o rețetă pe care o învățase de la prietena 
ei, Mariah, pe vremea când nu era ducesă. Mariah fusese 
crescută de o bunică ce era vindecătoare în sat, asemenea 
Juliei, dar care știa mai multe despre ierburi. Julia aflase 
câteva leacuri simple de la moașa care o pregătise, dar 
Mariah știa mult mai multe, iar rețetele ei se dovediseră o 
bună completare la rezerva de tratamente a Juliei. 

ÎL dădu pe băiețel înapoi mamei sale. 

-E înfloritor. ÎI creşti foarte bine, Ellie. 

-Nu aş fi reușit fără ajutorul dumneavoastră. Când 
s-a născut, nici nu știam de unde să-l apuc. Ellie, și ea 
tot roșcată și de cel mult nouăsprezece ani, îi oferi timidă 
un sac vechi de pânză. Am câteva ouă proaspete și bune 
pentru dumneavoastră, dacă le-aţi dori. 

—Minunat! Mi-era poftă de un ou la ceai. Julia primi 
sacul și trecu în bucătăria căsuței sale, scoțând ouăle 
din paiele în care erau împachetate pentru a-i putea da 
sacul înapoi. Nu refuza niciodată o mamă sau un copil 

Wa că, deși mulți dintre pacienții ei 
în bani, Julia și restul casei 


Plynn și băieţelul ei, Julia se 
(je despre pacienții pe care îi 
b Whiskers, pisica ei tigrată, 
ve Îşi încheie notițele, Julia se 
pialca, examinându-și între timp 


“două săli de primire în partea din 
Mesta drept birou pentru tratarea 
[ depozitarea leacurilor. Cealaltă 
ein camera ei de zi. Bucătăria, cămara 
W intindeau în partea din spate a vilei. La 
Înwmuste, se afla un al doilea dormitor, cu 
inat, dar spaţios. 
le cuţei se afla un grajd pentru poneiul ei 
șI o grădină în care creșteau ierburi și legume. 
din fața cmsei existau doar pentru că ea credea că 
lumea nre nevoie de flori. 
Vila Rose nu se potrivea cu cea în care fusese crescută, 
[lit viața aceea luase o întorsătură foarte proastă. Viața 
We mcum era mult mai bună. Avea propria ei casă, prieteni 
pi migu un serviciu vital acestei comunități izolate. 
Npvexistând medici în apropiere, ea devenise mai mult 
decât o moușă. Punea oasele la loc și trata răni și boli 
minore. Unii afirmau că era mai bună decât doctorii din 
Carlisle, Cu siguranță, era mai ieftin să te duci la ea. 

Deşi călâtoria la Londra, făcută în urmă cu vreo câteva 
luni ca însoțitoare a lui Mariah, îi stârnise neastâmpărul, 
era, în general, mulțumită în Hartley. Nu avea să aibă 
niciodată un copil al ei, dar avea mulți copii în viața ei, 
precum și respectul comunității. Se mândrea cu faptul că 
Îşi construise singură această viață, muncind din greu. 

Ușa din față se deschise și o tânără dădu buzna cu un 
copilaș agăţat pe un șold și cu un sac de pânză trecut peste 
umăr. Julia le zâmbi celorlalți doi membri ai casei sale: 

-Te-ai întors repede, Jenny. Ce mai fac doamna Wolf 
și Annie? 

Chipul lui Jenny Watson se lumină: 

— Sunt fericite și sănătoase. Fiindcă am adus-o chiar eu 
pe lume pe Annie, de câte ori o văd sunt mândră de parcă 
eu aș fi inventat copiii. 

Julia râse. 

-Cunosc sentimentul. Să contribui la aducerea pe 
lume a unui copil e o bucurie. 

Jenny băgă mâna în sac. 

— Domnul Wolf ne-a trimis o bucată frumoasă de șuncă. 

—O să se potrivească numai bine cu ouăle lui Ellie 
Flynn. 

- Pun atunci de ceai. Jenny o luă spre bucătărie și-și 
aşeză fiica într-un leagăn, lângă cămin. Molly, care avea 
paisprezece luni, căscă plină de poftă și se făcu ghem să 
doarmă. 

Julia privi copila cu drag. Jenny nu era prima tânără 
însărcinată disperată care să bată la ușa Juliei, dar era 
singura care devenise parte a familiei. Jenny se căsătorise 
în pofida dorinței familiei sale, care îi întorsese spatele 
când bărbatul o abandonase, spunând că trebuia să doar- 
mă după cum își așternuse. 

Ameninţată de foame, Jenny se oferise să lucreze ca 
servitoare pentru Julia, fără plată, cerând doar mâncare și 
un acoperiș deasupra capului. Fata se dovedise deşteaptă 
şi harnică și, după naşterea lui Molly, devenise ucenica 
Juliei. Nu mai avea mult până să ajungă o moașă bună, iar 
ea și copilul ei erau acum familia Juliei. 

Jenny tocmai anunţase că ceaiul era gata, când se auzi 
zăngănitul șirului de clopoței atârnați la ușa din față. 

Julia se strâmbă. 

—Mi-aş dori să am un șiling pentru fiecare dată când 
am fost întreruptă în timpul unei mese! 

Se ridică — apoi înlemni de groază văzându-i pe cei trei 
bărbați care intrară în casă. Doi erau străini, dar căpetenia 
lor cu chipul solid, brăzdat de cicatrice îi era familiar. 
Joseph Crockett, cel mai malefic om pe care-l întâlnise 
vreodată, o găsise. 

=la te uită. Deci Lady Julia chiar trăiește, spuse el 
amenințător, scoțând un cuțit strălucitor dintr-o teacă de 
sub haină. Asta se poate rezolva. 

Whiskers scuipă și o tăie în bucătărie, în vreme ce Julia 
se dădu înapoi din fața lui, încremenită de panică. 

După ani întregi în care se ascunsese în tăcere, era o 
femeie moartă. 


Menajera drăguță care deschise ușa conacului Hartley 
se aplecă într-o reverență când îl recunoscu pe vizitator. 

-Îmi pare rău, domnule maior Randall, dar soții 
Townsend nu sunt acasă. O nepoată a dnei Townsend se 
căsătorește undeva, mai spre sud, iar ei s-au hotărât să 
participe la nuntă. 

În timpul celor două săptămâni plăcute petrecute în 
Scoţia, cu prietenul său Kirkland, se oprise asupra ideii 
de a vizita familia lui Mariah, dar nu se hotărâse decât 
în momentul în care ajunsese pe drumul ce urma coasta 
Cumberland spre vest, către Hartley. Îi plăcea familia 
"Townsend și nu strica să le facă o vizită, chiar dacă nu era 
interesat să o curteze pe Sarah. lar dacă se întâmpla s-o 
vadă pe Julia Bancroft — poate că așa s-ar fi vindecat de 
această atracție nefericită. 

Acţiunile impulsive nu aveau întotdeauna rezultatele 
scontate. Îi întinse menajerei una dintre cărțile sale de 
vizită. 

—Te rog să-i anunți că am trecut pe aici. 

Fata se încruntă, cu ochii la cartea de vizită. 

— Se face târziu, domnule. DI și dna Townsend vor fi cât 
se poate de nemulțumiți de mine dacă nu rămâneți să vă 
petreceți noaptea aici, ca oaspete al casei. 

Randall ezită doar o clipă. Exista un mic han decent 
ceva mai jos în sat, dar avusese o zi lungă, picioarele îl 
dureau și călătorea singur în condițiile în care Gordon, 
servitorul și fosta sa ordonanță, își vizita și el familia. 
Randall și caii lui meritau să se odihnească. 

— Tot doamna Beckett e stăpână în bucătărie? 

Menajera zâmbi poznaș. 

—Tot ea, domnule, și s-ar bucura să aibă un om flămând 
pe care să-l hrănească. 

— Atunci, îţi accept invitația cu deosebită recunoştinţă. 
Cobori scările, să-și ducă trăsurica de călătorie și caii la 
grajduri. Chiar dacă nu avea s-o întâlnească pe Sarah 
Townsend, în mod cert bunele maniere îi impuneau să 
îi facă o vizită doamnei Bancroft a doua zi dimineaţă, 
înainte de a-și continua drumul spre sud. 

Utilă treabă, bunele maniere. 


Joseph Crockett se apropie și lipi vârful cuțitului de 
gâtul Juliei. Ea rămase țeapănă, întrebându-se dacă avea 
să moară chiar atunci și acolo, iar el mârâi: 

— Ai să faci o călătorie cu noi, domniță. Știi cine se va 
afla la capătul ei. Apăsă suficient cât să străpungă pielea. 
O picătură de sânge se scurse pe gâtul ei, și el adăupă: Să 
ai grijă să te porți frumos sau îţi tai beregata. N-o să-mi 
poarte nimeni pică dacă voi fi nevoit să omor o ucigașă. 

Un oftat îngrozit se auzi din ușa bucătăriei când apăru 
Jenny, care fusese atrasă de voci. Crockett blestemă şi se 
răsuci spre ea, ridicând cuțitul. 

-Nu! Julia îl prinse de încheietură. Pentru numele 
lui Dumnezeu, nu o răni! Jenny nu-ți poate face rău cu 
nimic. 


-— S-ar putea să dea alarma după ce te luăm, mârâi el. 

și ea, Impleticindu-se, cu fața ei rotundă 
de wami, prinzându-se de fusta mamei ei. 
în braţe și se dădu înapoi spre bucătărie, 
tă. 


Crockett. 
t dintre ceilalți doi bărbați porni după 
we de braț, pentru a o împiedica să-şi 


i 0 mamă și copilul ei, asta ar isca zarvă 
incape îndoială, spuse bărbatul. Pot s-o leg 
mu poată scăpa până mâine. Vom fi de mult 
să observe cineva că ceva nu e în regulă. 
Ə pauză agonizant de lungă, Crockett spuse 
» Ponrte bine, leag-o pe fetișcană. Plecăm imediat ce 
termini. 
Cu voce tremurândă, Julia spuse: 
= Din moment ce nu mă mai întorc, aș dori să scriu o 
not prin care să-i las căsuţa și toate din ele lui Jenny. 

= Mereu o doamnă generoasă, spuse Crockett brutal. 
Fa-o repede. 

După ce mâzgăli cele două propoziții ce reprezentau 
ultima ei dorință şi testamentul, bărbatul aruncă o privire 
peste hârtie, pentru a vedea dacă se menționa ceva despre 
soarta ei. Satisfăcut, o aruncă pe masa ei de lucru: 

~ la-ți șalul. Ne așteaptă un drum lung. 

Ficu așa cum i se poruncise, strângându-și șalul și 
boneta călduroase și ponosite. Mai era ceva ce ar fi trebuit 
să-și ia? 

Femeile moarte nu aveau nevoie de nimic. lgnorându-l 
pe Crockett, se duse la scaunul de Windsor de care era 
legată Jenny și o îmbrățișă: 

— Îţi las căsuţa mea şi tot restul. Se aplecă și o sărută pe 
Molly, care se ascunsese în spatele fustei mamei sale. Eşti 
o moaşă bună, Jenny. Să nu-ţi faci griji pentru mine. Eu... 
Am avut mai mulți ani buni decât mă așteptasem. 

-Ce se întâmplă? șopti prietena ei cu lacrimi pe 
obraji. 

— Dreptate, strigă Crockett. 

-Cu cât știi mai puţine, cu atât mai bine. Adio, draga 
mea! 

Julia îşi înfășură șalul în jurul umerilor și se întoarse 
spre ușă. 

Crockett ridică mai multe rânduri de lanțuri: 

— Acum, să ne asigurăm că nu poți să fugi, domniță. 
Îi închise o cătușă peste încheietura stângă, trăgând-o în 
față ca pe-un animal ținut în laq. 

Lanţul aproape că o frânse. S-ar fi aruncat în genunchi, 
să implore îndurare pentru viața ei, dacă ar fi crezut că 
are vreun rost. Dar Crockett doar ar fi râs de slăbiciunea 
ei. Fiindcă moartea era inevitabilă, avea s-o înfrunte cu 
capul sus și cu demnitatea neștirbită. 

Doar atât îi mai rămăsese. 

Julia ieși, cu lanţul zăngănind. O trăsură simplă, aco- 
perită aștepta cu un vizitiu pe capră. Patru răufăcători 
împotriva unei moașe mărunțele. Nu avea cum să scape. 

Crockett deschise ușa și îi făcu semn spre locul din 
colț, aflat în celălalt capăt față de ușă. Apoi se așeză lângă 
ea, ținând ferm în mână lanțul. După ce el și ajutoarele 
sale se instalară, trăsura porni. 

Julia privi amorţită pe geam cât trecură prin Hartley. 
Când satul rămase în urma lor, închise ochii și-și înghiți 
lacrimile. Fusese fericită aici, în acest colț îndepărtat de 
lume. 

Dar nu fusese suficient de îndepărtat. 

Randall terminase aproape jumătate din porția de 
cotlete ale doamnei Becket când auzi bătăi violente în 
ușa conacului Hartley. Sunetul era atât de frenetic, încât 
se gândi să meargă el însuși la ușă, dar cotletele erau 
excelente. 

Câteva clipe mai târziu, ușa se deschise şi se auziră 
voci de pe holul din față. La auzul numelui doamnei 
Bancroft, țâșni din scaun și porni cu pași mari spre holul 
din față. Emma, menajera cea drăguță care îl invitase mai 
devreme să rămână afișa o expresie șocată, vorbind cu 
o tânără femeie cu privirea neliniștită, cu încheieturile 
însângerate. Se întâmplase ceva foarte grav. Izbucni: 

-Ce i s-a întâmplat doamnei Bancroft? 

— Au venit trei bărbați și au dus-o! spuse tânăra și își 
şterse ochii înlăcrimați. Eu sunt Jenny Watson, ucenica 
ei. Eu și copilul meu locuim cu ea. Bărbații care au răpit-o 
m-au legat. După ce am reușit să mă eliberez am venit 
aici, sperând să obțin ajutorul domnului Townsend, dar 
Emma zice că e plecat. Nu știu ce altceva să fac! 

Teama lui Randall se intensifică. 

-Ştii de ce au răpit-o? 

— Bărbatul a numit-o Lady Julia, dar poate a făcut-o 
doar din răutate. A spus că o duc să facă dreptate. Lui 
Jenny i se puse un nod în gât. A spus că... că e o ucigașă. 
Dar așa ceva e imposibil! 

Și lui Randall îi era greu să-și imagineze așa ceva, dar 
nu conta. ÎI interesa în primul rând s-o salveze pe Julia din 
mâinile răpitorilor ei. 

- Ce anume s-a spus? 

Fata inspiră adânc, apoi repovesti discuția pe care o 
auzise: 

—O duc într-o călătorie îndelungată, încheie ea. Și... 
și nu se așteaptă să se întoarcă în viață. A scris o notă prin 
care îmi lasă mie căsuţa și toate, zise Jenny și izbucni din 
nou în lacrimi. Nu vreau casa! Vreau ca doamna Bancroft 
să se întoarcă în siguranță! 

— Cât a trecut de când au plecat? 

Jenny strânse din sprâncenele: 

- Poate o oră sau puțin mai mult. 

Randall aruncă o privire spre încheieturile ei 
însângerate. 

- Cum ai scăpat de legături atât de repede? Ţi-ai smuls 
mâinile din ele? 

—Nu au legat-o pe Molly a mea, îi explică Jenny. Nu 
are decât paisprezece luni, așa că au lăsat-o liberă. După 
ce au plecat, am pus-o să-mi aducă un cuțit ca să-mi pot 
tăia legăturile. 

— Deşteaptă fată, spuse Randall pe un ton de aprobare. 
Accentele erau englezești sau scoțiene? 

-—Englezeşti. Din sudul Angliei. 

-Deci probabil o vor lua pe drumul de est către 
Carlisle, apoi vor coborî spre sud, în Anglia, în loc să urce 
spre nord, în Scoția. Se întoarse spre Emma. Domnul 
Townsend avea un murg pursânge, Grand Turk. E aici 
calul? 

- Da, domnule. 

-Atunci o să-l iau. Pune să fie înșeuat. 

—Fiţi prudent, domnule, spuse Jenny. Sunt oameni 
periculoși. Nu... nu vreau să mă gândesc ce-i vor face 
doamnei Bancroft. 

— Dacă ar fi vrut s-o vadă moartă, ar fi ucis-o când au 
găsit-o. E în siguranţă până vor ajunge la destinație și am 
s-o găsesc înainte să se întâmple asta. Îi promit. Se roti 
pe călcâie și porni spre camera lui, gândindu-se ce trebuia 
să-şi ia cu el. Bani; pălăria și mantaua, plus un pachet 

cu pâine și brânză și bere ca să nu fie nevoit să se oprească 
să mănânce. 

Din fericire, era întotdeauna bine aprovizionat când 
călătorea. 


“Trecând prin Hartley, Randall se opri să discute cu 
bătrâna doamnă Morse, care lucra în grădină și observa 
toate sosirile și plecările. După ce obținu cât mai multe 
detalii posibile despre aspectul trăsurii, o luă spre est, 
spre Carlisle. Grand Turk era printre cei mai buni cai pe 
care îi încercase vreodată și mânca distanțele în galopul 
său întins. 

Nu existau poște pe drumul acesta, așa că răpitorii 
nu aveau cum să schimbe caii obosiţi de cursa până la 
Hartley. Cu puţin noroc avea să-i ajungă din urmă înainte 
să sosească în Carlisle. După ce ticăloșii aveau să intre 
pe un drum mai aglomerat, ar fi fost mai greu să le dea 
de urmă. 

Probabil nu prea se așteptau să fie urmăriți. Chiar 
dacă Charles Townsend, cel mai de vază om din zonă, 
ar fi fost acasă, nu ar fi putut face prea multe. În plus, 
drumul rău avea să-i încetinească. Era mare păcat că 
Gordon, servitorul lui Randall, era în vizită la familia 
sa. Randall era cât se poate de capabil să se descurce 
singur în cursul călătoriei în Scoţia, iar Gordon își 
câștigase fără îndoială dreptul la un răgaz. Dar era un 
bărbat bun în luptă, iar prezența lui s-ar fi putut dovedi 
utilă în acest caz. 

Nu conta. Randall avea surpriza de partea sa. Cu puțin 
noroc, ar fi putut s-o elibereze pe Julia fără să fie ucis 
cineva. Deşi, dacă era nevoie să ucidă... 

Se adaptă trapului furios și rapid al calului. Picioarele îl 
dureau al dracului de tare și urma să fie și mai rău, dar avea 
să reziste oricât ar fi fost nevoie. 

Înaintând călare pe fondul unui cer tot mai întunecat 
se întrebă ce avea să facă Julia după ce urma s-o salveze. 

Räpitorii ei ştiau unde locuia, așa că nu avea să mai fie 
niciodată în siguranță în Hartley. 
Trebuia să se găsească o altă soluție. 


În noaptea ce se lăsa, răpitori Juliei își continuau 
goana în ritm constant. În cel mai umed și mai înnorat 
colț al Angliei, de ce trebuia ca tocmai acea noapte să fie 
senină? 

Nu existau hanuri sau poște, dar, după câteva ore pe 
alrum, trăsura se opri pentru scurt timp și cel mai tânăr 
dintre bărbaţi, Haggerty, scoase un sac de mâncare și un 
urcior cu bere din partea din spate a trăsurii, rezervată 
bagajelor. 

Când trăsura porni din nou, cineva aruncă o plăcintă 
tece cu carne în mâinile Juliei. Încercă să mănânce aluatul 
rece, dar era ca lutul în gura ei. 

- Poftim, domniță. Crockett îi întinse urciorul. Ea 
«litină din cap. Deși îi era sete, nu voia să bea din același 
urcior pe care îl folosise și el. 

Renunţând la plăcinta cu came, privi pe fereastră 
peisajul sec. Dealurile aspre, majoritatea golașe, arătau 
palide şi sinistre. Deși încă nu era plină, luna era suficient 
de intensă cât să lumineze drumul, atât timp cât ritmul în 
cure înaintau era unul moderat. 

Cât timp avea să dureze această călătorie? O săptămână, 
poate. Încercă să nu se gândească la ceea ce o aştepta la 
capătul ei. O moarte rapidă, spera ea. Tortura era puțin 
probabilă — deşi nu imposibilă. Nu avea încredere în 
stăpânirea de sine a dușmanului ei. 

După încă o oră, spuse: 

-Mi-ar prinde bine o oprire, domnule Crockett. 

El râse. 

Şi eu care credeam că doamnele ca tine n-au nevoie 
niciodată să se pișe. 

Ştiindu-se lipsită de speranță, îi fu mai ușor să-și păstre- 
te vocea calmă. 

-Sunt o femeie ca oricare alta, domnule Crockett. 
Suntem hät departe de satul tău cel zoios, iar cailor 
lear prinde bine puțină odihnă. Îi făcu un semn vizitiului. 
Pooma dädeau colțul pe lângă un deal, iar trăsura opri 
cu zgomot după ce ajunse pe drumul drept de dincolo de 
vb 
Parbati coborâră primii. Haggerty se îndreptă spre 
partea din spate a trăsurii pentru a lua din nou urciorul 
cu băutură, tur Crockett trase de lanţul Juliei. Cătușa i se 
Inhpse în carnea încheieturi, făcând-o să sângereze. leşi 
fupiealic ându-se, cu muşchii înțepeniți și tremurând de 
Irig 
Cänd se întinse, Crockett smuci din nou lanțul și spuse 
pe un ton voit ameninţător: 
Ar trebui să-ţi fie mai teamă, Lady Julia. 
De ce? rosti ea rece. Teama nu își are rostul când nu 
mal există speranță. 
Crockett râse, 
Chiar dacă moartea e inevitabilă, există căi mai bune 
şi mai rele de a muri. Își puse mâinile pe umerii ei și o 
se strâns lângă el. 
rbită de atingerea lui, ea îl scuipă în față. 
~ Târţă! Crockett o lovi peste faţă cu atâta forță, încât 
căzu jos. 
Dar nu cu suficientă forță, din păcate, cât să-i rupă 
gâtul. 


Era cât se poate de ușor să dea de urma răpitorilor 
câtă vreme exista un singur drum, iar cei pe care îi vâna 
nu făceau nici un efort să treacă neobservaţi. Randall 
îi ajunse din urmă când se opriră să se odihnească. Din 
fericire, calul lui necheză când simți alți cai și reuși să se 
oprească înainte să dea nas în nas cu ei. 

Ascultă și auzi câteva voci relaxate. După ce-și priponi 
calul într-un crâng, scoase din sacul de pe șa o eșarfă 
veche de lână. Era o relicvă din timpul petrecut în armată, 

de un gri închis și mirosind a cal, dar utilă pe drumurile 
reci și vântoase. În acea seară, avea să-l ajute să-şi ascundă 
părul deschis la culoare și cea mai mare parte din față. 

Îşi scoase carabina din teacă și se asigură că era pregătită 
de tragere, apoi străbătu în tăcere cotul drumului. Acele 
dealuri accidentate erau acoperite în cea mai mare parte 
cu pășuni pentru oi, dar existau suficienți copaci și arbuști 
de-a lungul drumului pentru a-i permite să rămână 
ascuns, 

Lumina lunii scotea în evidență trăsura, caii și călătorii 
ce coborâseră din ea. Bătăile inimii i se accelerară când o 
văzu pe Julia Bancroft coborând. Ticăloșii o legaseră cu 
un lanț, ca pe un animal. În vreme ce el se gândea la 
cea mai bună cale de a o salva de răpitorii ei, unul dintre 
bărbați făcu o remarcă zeflemitoare și o trase spre el într-o 
îmbrățișare. 

Ea îl scuipă în față. Bărbatul mugi „Târfă!“ şi o lovi. 

Pe toți dracii! Randall își aținti carabina spre capul băr- 
batului înainte ca Julia să ajungă la pământ. De-abia reuși 
să se abțină să nu tragă. În bătălie își păstrase întotdeauna 
sângele rece, folosindu-se de furie ca de o armă, dar să 
vadă un bărbat lovind o femeie pe jumătate cât el îi zgudui 
stăpânirea de sine. 

Nu se îndoia că putea să-i doboare pe toți cei patru 
bărbați, dar o ucidere în masă ar fi fost greu de explicat 
și exista riscul ca și Julia să fie rănită. Era de dorit să o 
salveze cu un minimum de violență. 

Nu Julia. Doamna Bancroft. 

Strângând din ochi, își cântări opțiunile. 


capitolul 4 


Înjurând, Crockett îi dădu lanţul lui Haggerty. 

Du-o pe domnița asta blestemată în tufișuri până n-o 
strâng de beregată. 

Luă o înghițitură din urcior și i-l întinse unuia dintre 
ceilalți bărbați, în vreme ce Julia se chinui, amețită, să 
se ridice în picioare și îl urmă pe Haggerty în cel mai 
apropiat pâlc de arbuști, la vreo nouăzeci de metri de 
trăsură. Cel puțin, lanțul era suficient de lung cât să-i 
permită o oarecare intimitate, iar răpitorul ei se întoarse 
cu spatele când ea se retrase în dosul unui tufiș. 

Când ieși, tânărul spuse jenat: 

- Îmi pare rău, domnița mea. 

-— Probabil nu suficient de rău cât să mă eliberezi, spuse 
Julia sec. 

- Nu, doamnă, răspunse acesta cu regret. Chiar dacă aș 
face-o, nu ați ajunge prea departe. 

Avea dreptate. Dealurile erau, în cea mai mare parte, 
acoperite de pășuni simple, iar lumina lunii ar fi făcut din 
ea o pradă ușoară. 

Dorindu-și să-și fi luat șalul, tocmai se întorcea spre 
trăsură când văzu o formă întunecată conturându-se în 
spatele lui Haggerty. O clipă mai târziu, tânărul se prăbuși, 
făcând să zdrăngăne lanţul Juliei când căzu pe pământ. 

Julia scoase un icnet. 

-Cine...? 

Şirul vorbelor îi fu întrerupt de o mână ce i se lipi peste 
gură. 

— Liniște, îi şopti bărbatul la ureche. Trebuie să plecăm 
cât de repede şi de discret posibil. 

Julia înlemni, pradă șocului. Era ceva familiar în vocea 
aceea șoptită. Dar bărbatul al cărui nume îi trecu fulgerător 
prin gând nu putea în nici un caz să se afle acolo. 

Nu conta. Orice salvator era bun. Dădu din cap, iar el 
o eliberă. Văzu că avea în mână un fel de puşcă. 

După ce-și înfășură capătul liber al lanţului în jurul ei 
pentru a-i atenua sunetul, el se aplecă în față făcându-i 
semn și ei să-i urmeze exemplul. Hainele lui erau întu- 
necate, iar chipul acoperit, făcând din el o umbră printre 
umbre. Și rochia ei era de culoare închisă. Se îndepărtară 
de pâlcul de tufe, înaintând paralel cu drumul, înapoi pe 
unde venise. 

Salvatorul ei era maestru în a profita de orice ascunziș 
disponibil. Din fericire, Crockett și ceilalți doi oameni ai 
lui discutau și râdeau în vreme ce-și treceau urciorul din 
mână în mână. Spera că n-aveau să observe cât de mult se 
întindea vizita ei în tufăriș. 

După ce trecură de curbă și puseră dealul și câțiva 
copaci între ei și Crockett, salvatorul ei se opri şi se 
întoarse spre ea. Forma lui zveltă, cu umeri laţi, i se părea 
în continuare familiară, dar identitatea îi era ascunsă de 
o eșarfă întunecată. 

1 se tăie respirația când el dădu la o parte eșarfa ce 
îl ascundea. Lumina rece a lunii alunecă peste părul lui 
blond și peste eleganța răvășitoare a trăsăturilor frumos 
sculptate. Era imposibil, dar salvatorul ei chiar era 
maiorul Randall, frumos și înspăimântător precum îngerii 
infernului. 

Recunoașterea fu urmată de un sentiment de inevi- 
tabilitate. Pe Randall îl întâlnise pentru prima dată la 
conacul Hartley, când el şi alți doi veniseră în căutarea 
prietenului lor dispărut, Ashton. ÎL găsiseră alături de 
Mariah Clarke, stăpână a conacului la acea vreme. 
Dintre prietenii lui Ashton, Randall era cel mai dificil, 
cel mai şiret. 

Dintr-un motiv sau altul, probabil drept pedeapsă 
pentru păcatele ei, exista între ei o legătură puternică, 
vibrantă, pe cât de incontestabilă, pe atât de nedorită. 
Când grupul de prieteni făcuse îndelungata călătorie 
până la Londra, Randall refuzase chiar și să călătorească 
în aceeași trăsură cu ea. Julia fusese recunoscătoare. 

Cu toate acestea, dintre toți bărbaţii din lume, el era 
cel care o salvase: 

—De ce tu, maior Randall? întrebă șoptit, o întrebare 
mai mult retorică decât practică. 

El îi răspunse la obiect: 

- Întorcându-mă din Scoţia, am decis să fac o vizită 
familiei Townsend. Și vocea lui era șoptită când porni 
din nou în ritm vioi. Acum, că își îndreptase spatele, 
șchiopătatul era vizibil și mai grav decât și-l amintea ea. 

Julia își potrivi pasul cu al lui. 

- Familia Townsend e plecată. 

— Am aflat, dar am fost invitat să rămân peste noapte. 
"Tocmai luam cina când a sosit ucenica ta, să anunțe că ai 
fost răpită. 

- Jenny e bine? întrebă ea. 

- Da. A pus-o pe fetița ei să-i aducă un cuțit ca să-și 
taie legăturile. 

-—Slavă Domnului! Julia nu și-ar fi iertat-o niciodată 
dacă Jenny sau Molly ar fi ajuns să sufere din cauza ei. 

-— Tremuri. Randall își scoase haina și o petrecu peste 
umerii Juliei. Haina era fierbinte de la căldura corpului 
lui. 

— Ai să îngheți, spuse ea, recunoscătoare pentru căldură, 
dar tulburată de felul în care haina o făcea să se simtă de 
parcă el ar fi atins-o. 

El ridică din umeri. 

— Am petrecut destul timp trăind în condiții grele, așa 
că nu prea mă mai afectează temperaturile. 

Acceptând să-l creadă pe cuvânt, Julia își trecu mâini- 
le prin mânecile hainei. Pe ea, haina era aproape la fel 

de mare ca o manta și era recunoscătoare pentru fiecare 
centimetru de lână grea din ea. 

Randall o conduse într-un crâng de lângă drum. Ea își 
spuse că murgul legat acolo era al lui Charles Townsend, 
dar nu era sigură. Randall își strecură arma într-o teacă 
din șa, apoi îi întinse mâna. 

—E mai bine să călăreşti bărbătește. 

Ea îl prinse de mână, iar el o urcă în șa cu o ușurință 
înspăimântătoare. Îi fu greu să-și treacă piciorul drept 
de cealaltă parte a şeii, peste coburi, dar reuși s-o facă. 
Randall îi impuse calului să meargă la pas și porniză la 
drum, făcând cale întoarsă spre Hartley. 

Julia îşi puse ezitant mâinile pe mijlocul lui zvelt pentru 
a-și ține echilibrul. 

— Bărbatul pe care l-ai lovit, Haggerty. E... e mort? 

—Nu, dar va avea o durere de cap infernală. De ce îţi 
pasă? 

— Era cel mai decent din tot grupul. Julia închise ochii, 
cutremurându-se, încă nevenindu-i să creadă că era liberă, 
Randall era periculos și incomod, dar îi salvase viața. Era 
un erou, iar salvarea femeilor făcea parte din repertoriul 
eroilor. 

În urma lor izbucniră strigăte, iar Crockett urlă furios: 

— Târfa aia nenorocită a fugit! 

Mâinile Juliei îl strânseră mai tare pe Randall. El 
spuse: 

—Nu-ţi face griji. Până să-și dea seama că nu ai luat-o 
peste pajişte să te îndepărtezi de trăsură, noi vom fi deja 
la mare distanță. 

-Nu ne vor urmări în trăsură? 

— Vor încerca, spuse el chicotind. O să constate că 
hamurile le-au fost tăiate, așa că nu vor ajunge nicăieri în 
viitorul apropiat. 

-Ai făcut asta mai întâi? exclamă ea. Cât de eficient! 

- Experiența militară e şi ea utilă. 

Îi mulțumesc lui Dumnezeu și ție pentru asta, maior 
Randall. Inspiră adânc, nereușind încă pe deplin să creadă 
că e în siguranță. Credeam că soarta îmi era pecetluită. 

Ël ridică din umeri, dar nu răspunse. Totul făcea parte 
din colul lui de erou. 

Drumul ocoli încă un deal, apoi Randall dădu pinteni 
cnlului, pornind într-un galop mărunt. În pofida pașilor 
lini ai lui Turk, Julia fu nevoită să strângă mai tare 
mijlocul lui Randall. Nu se atinseseră niciodată înainte 
de ncen noapte, iar acum știa de ce. Să fie atât de aproape 
de el îi stârnea... neliniștea: 

Ne întoarcem la Hartley? 

El clătină din cap. 

Chiar dacă Turk nu ar avea două persoane în spate, e 
prea obosit să ajungă atât de departe. lar dacă ne-ar urmări 
şi ar încerca să te răpească din nou din Hartley... 

Nu era nevoie să încheie fraza. Nu avea să atragă vio- 
lenţa asupra orășelului care îi servise drept casă ani la 
rând. 

— Sunt sigură că ai un plan de rezervă. 

— Am observat o cărare ce duce la o căsuță ciobănească, 
nu departe de aici. Putem merge să ne instalăm acolo și să 
ne odihnim puțin. 

- Odihna. Ce gând plăcut! Îşi sprijini capul de spatele 
lui și se relaxă. Oricâtă neliniște i-ar fi stârnit bărbatul 
acesta, avea încredere deplină în competența lui. 

Ostenită, se întrebă ce avea să facă mai departe, acum 
că o găsiseră. Dar hotărî repede că avea să-și bată capul cu 
asta a doua zi. 

La scurt timp după aceea, ieșiră de pe drum, cotind pe o 
cărare aproape invizibilă, ce urca și ocolea dealul cel înalt. 
Lumina lunii începea să fie ascunsă de petice de nori. De 
data aceasta, vremea mereu umedă era bine-venită. 

Ajunseră la pătratul întunecat reprezentat de o căsuță, 
iar Randall opri calul. 

-Avem noroc. Pe lângă un acoperiș, o ușă și patru 
pereți, avem și un șopron pentru Turk. 

— Aș fi fericită și într-un grajd de vaci, câtă vreme 
Crockett și oamenii lui nu ne pot găsi. Se lăsă să alunece 
de pe cal, clătinându-se când atinse pământul. Randall 
o sprijini cu o mână. Julia se smulse din atingerea lui 
imediat ce își reveni puțin. 

- Posibilităţile să ne găsească sunt din ce în ce mai 
mici. Randall coborî și el. Dacă o fac, am să mă ocup de ei 
într-o manieră mai pregnantă. 

-Nu te deranjează că sunt patru împotriva unuia? îl 
întrebă ea, mai degrabă curioasă decât surprinsă. 

—Ei sunt amatori. Eu, nu. Dezlegă coburii și îi duse în 
casă. Din ce în ce mai bine. Există un șemineu și niște 
rezerve de lemne. Dacă îți dau cutia mea de iască, poți să 
aprinzi focul până mă ocup eu de Turk? 

Ea îl urmă în casă, bucuroasă să se afle înăuntru: 

-— Nu crezi că e riscant să facem focul? 

- Suntem bine ascunși aici, iar vântul va duce fumul 
departe de drum. Îi întinse cutia de iască și porni spre ușă, 
Va ploua până dimineață, iar asta va șterge orice eventuale 
urme de copită dacă le vor căuta pe lângă drum mâine. 

Când Julia se lăsă în genunchi lângă șemineu, o rază 
subțire de lună se strecură prin fereastra acoperită cu 
pergament. Coliba cu o singură cameră avea un aer de 
încăpere nefolosită, dar, cel puţin, era uscată și se aflau 
la adăpost de vânt. Deși mâinile îi erau neîndemânatice 
din cauza frigului și a oboselii, reuși să aprindă un mic foc, 
apoi i se alătură și Randall. 

Acesta deschise coburii şi scoase o pătură mică, 

=la asta. 

Julia îi înapoie haina, apoi se înveli în țesătura aspră de 
lână, instalându-se într-o parte a focului. Randall scotoci 
din nou prin coburi. 

—Ți-e foame? 


Ea se gândi puțin. 

—Sunt lihnită, de fapt. 

—Poftim nişte cidru. După ce-i dădu urciorul, scoase 
cuțitul și împărți pâinea și cașul. 

Ea sorbi recunoscătoare din cidrul înțepător. 

—Eşti bine pregătit. Experienţa militară din nou, 
presupun. 

- Prima lecție în campanii e să-ți asiguri provizii. Îi 
întinse porția ei de pâine și caș, punându-și ceva deoparte 
pentru el și împachetând restul. 

Ea mușcă din caşcaval mai degrabă cu lăcomie decât cu 
eleganță. Energia începu să-i revină pe măsură ce mânca. 
Păstrară tăcerea cât devorară pâinea și cașul. Cidrul era 
rece, acrişor și îi pica foarte bine. 

n lumina focului, chipul frumos al lui Randall era 
distant și enigmatic. Nu avea nici un motiv să se teamă 
de el când tocmai o salvase, dar era prea puternic, prea 
masculin, pentru a fi o companie confortabilă. Chiar 
dacă închidea ochii, prezența lui rămânea la fel de vie în 
căldura focului. 

Se sili să-și îndepărteze gândurile de la maior. Problema 
urgentă era să decidă ce să facă acum, când nu se mai 
îndrepta spre o moarte iminentă. 

Era atât de cufundată în gânduri, încât tresări când 
Randall o întrebă: 

—Ştii de ce te-au răpit bărbații aceia? 

Avea dreptul să știe, dar detesta să-i împărtășească 
povestea sordidă a vieții sale. 

—Da, ştiu. 

—Jenny spunea că te-au numit ucigașă, spuse el fără 
ocoliș. E adevărat? 

Buzele i se strânseră când ridică ochii și îi întâlni 
privirea intensă. 

-Da. 

Randall studie fața delicată şi plăcută a Juliei. Era greu 
să și-o imagineze ca ucigașă. 

—Pe cine ai ucis? 

Privirea ei alunecă înspre foc. 

—Pe soțul meu. 

— Era cazul să fie ucis? întrebă Randall calm. 

Ea ridică din nou capul. 

- Nimeni nu m-a întrebat vreodată asta. 

-Oricine poate reacționa violent dacă e suficient 
provocat. Nu-mi pari a fi genul de femeie care să ucidă, 
decât dintr-un motiv cât se poate de drastic. Îi oferi din 
nou urciorul de cidru. Povesteşte-mi. 

Relaxându-se puţin, Julia luă o înghițitură prelungă 
de cidru. Oare se așteptase ca el s-o arunce din nou în 
drum, să fie găsită de răpitori? Ca soldat, avusese mai 
multă experiență în a ucide decât majoritatea oamenilor 
și accepta că uneori era necesar să o faci. 

Randall se întrebase care era povestea Juliei Bancroft. 
Acum avea să afle. Poate că asta urma să explice de ce o 
găsea atât de al naibii de irezistibilă. 

Julia își trase pătura în jurul ei, strângând-o ca pe un 
scut. 

— Aveam doar șaisprezece ani când m-am căsătorit. 
A fost o partidă aranjată. Toată lumea fusese de acord că 
era o partidă foarte potrivită. 

Randall mai puse un vreasc pe foc. 

— Tu ce părere aveai în legătură cu partida? 

— Am fost învățată să cred că cele mai bune căsătorii 
erau cele aranjate. Mă aşteptam ca tatăl meu să-mi aleagă 

un soț bun, spuse ea, zâmbind glacial. Logodnicul meu era 
tânăr, arătos și fermecător. Eram destul de încântată. 

-Dar...? 

-— Soţul meu cel frumos, de viță nobilă și cât se poate de 
potrivit era un monstru. Deși vocea îi era plată, corpul o 
trădă, începând să tremure. 

Randall presupuse: 

- Violent și abuziv. 

- Da. Se strânse și mai mult în ea. 

Randall făcu un efort să-și controleze propria furie față 
de acel soț necunoscut. 

-— Ai fost nevoită să-l ucizi ca să-ți salvezi viața? 

Ostenită, Julia își îndepărtă de pe față o șuviță de păr 
castaniu. 

—La început, violențele erau rare și își cerea iertare cu 
mult zel. Dar căsnicia mergea din ce în ce mai prost. Era 
gelos și mă acuza că vreau să mă culc cu fiecare bărbat pe 
care îl întâlneam, așa că m-a ținut la țară și s-a asigurat 
că am doar servitori femei. Treptat, am început să înțeleg 
că îi făcea plăcere să mă rănească. Vocea i se frânse. De 
unde aș fi putut eu să știu cum să mă port cu un astfel de 
bărbat? Eram o copilă, crescută cu simțul datoriei! 

— Nu se numără printre datoriile unei femei să-i permită 
unui bărbat s-o rănească. Acum, Randall înțelegea de ce 
era atât de discretă și de ce tresărea de fiecare dată când 
se apropia de ea. Nu avea încredere în bărbați, și pe bună 
dreptate. Cum s-a terminat? 

— După vreun an, am aflat că rămăsesem grea. Mă ru- 
gam să am un băiat, ca soțul meu să aibă un moștenitor, 
şi i-am spus că vreau să trăim separați până când nasc. 
Ochii ei cenușii erau sumbri. Și-a ieșit din minți. A jurat 
că n-o să mă lase niciodată să plec, că locul meu era lângă 
el, administrându-mi, între timp, cea mai cruntă bătaie 
de până atunci. Eram sigură că avea să mă omoare. L-am 
împins când încercam frenetic să mă feresc de biciul 
lui de călărie. Băuse și nu-și ținea prea bine echilibrul. 

A... a căzut şi și-a spart capul de marginea șemineului. 
A murit pe loc, cred. 

Randall se crispă. Un bici de călărie? 

-Deci nu a fost o crimă, ci un accident petrecut în 
vreme ce te apărai. Îşi forță vocea să rămână uniformă. 
Dacă și-ar fi dat în vileag furia, Julia ar fi fugit, poate, în 
bezna nopții. Şi copilul? 

- Am pierdut copilul în aceeași noapte. Respirația îi 
era rapidă și chinuită. Soțul meu mă lovise. De mai mul- 
te ori. 

Randall se crispă din nou. Ar fi dat aproape orice s-o 
ia în braţe și s-o aline, dar se îndoia că Julia ar fi acceptat 
atingerea unui bărbat în acel moment. 

-Dumnezeule mare, dar cum ar putea cineva să te 
acuze de crimă în astfel de circumstanțe? 

—Crockett, bărbatul care m-a răpit, era prietenul și aco- 
litul soțului meu. Aveau o relație ciudată, foarte intensă. 
Îşi aținti privirea asupra focului cu o expresie gânditoare. 
Crockett a fost cel care a găsit corpul soțului meu și pe 
mine sângerând lângă el. A luat rapid măsuri să ascundă 
ce se întâmplase, pentru a evita un scandal. 

- Deci nimeni nu a aflat ce s-a întâmplat cu adevărat? 

-S-a făcut o anchetă. Verdictul oficial a fost moarte 
accidentală, dar Crockett i-a spus socrului meu că eu îi 
omorâsem fiul. Firește, acesta a fost devastat de moartea 
unicului său fiu. Trebuia să dea vina pe cineva, așa că a dat 
vina pe mine. Încă de-atunci şi-a dorit să mă știe moartă. 

-El a fost cel care a pus să fii răpită? 

-Da. Julia închise ochii pentru o clipă. Nu știu ce soartă 
îmi pregătise, dar mă îndoiesc că aș fi rămas în viață. 

Randall medită la ceea ce spusese Julia și la ceea ce nu 
spusese. 

-În mod cert, și familia ta e puternică. Ei n-ar putea 
să-ți ofere protecție? 

Ea râse, nereușind să-și țină în frâu amărăciunea. 

- Imediat ce-am fost în stare, cât de cât, să mă ridic 
din patul în care zăcusem bolnavă, am fugit la tatăl meu. 
Socrul meu îl anunţase într-o scrisoare că îmi ucisesem 
soțul. Erau prieteni de multă vreme, așa că tatăl meu a 
preferat să-l creadă pe el, nu pe mine. M-a renegat. A 
spus că eram o pată pe obrazul familiei. După aceea, am 
devenit o pradă ușoară pentru socrul meu. 

Julia tăcu din nou, cu gândurile prinse în trecut, 
Randall o întrebă: 

—Ce s-a întâmplat apoi? 

-Mi-am înscenat propria moarte. Eram într-o zonă 
aproape de mare, așa că m-am dus pe țărm și am scris o 
notă în care arătam cât sufeream pentru moartea soțului 
meu. Mi-am luat banii pe care îi aveam, mi-am lăsat șalul 
şi boneta pe mal, pentru ca lumea să creadă că m-am 
înecat singură. 

Un gest de disperare și semn al unei forțe aprige. Cu 
totul pasionat de felul în care se conturau piesele din 
povestea ei, o întrebă: 

—Cum ai fugit? 

Ea ridică din umeri. 

—Mi-am cumpărat bilet la primul poștalion pe care 
l-am găsit, fără să-mi pese unde mă duce. Dar nu mă 
refăcusem după bătăi și avort. Când am început să sân- 
gerez abundent în trăsură, surugiul m-a dat jos într-un sat 
de lângă Rochdale, în Lancashire. Moașa de acolo m-a 
luat la ea. Se credea că sunt pe moarte. 

— Lasă-mă să ghicesc. Numele ei era Bancroft? 

Chipul Juliei se relaxă. 

-Adevărata doamnă Bancroft. Louise era în vârstă, 
avea multă experiență și smulsese și alte femei din ghearele 
morții. Am întrebat-o dacă pot să rămân și s-o ajut până 
mă întremez. În scurt timp am devenit ucenica ei. Mi-am 
luat numele de Bancroft și le spuneam oamenilor că sunt 
o verișoară de-a ei. Aveam înclinație spre munca asta 
şi îmi oferea multă satisfacție. Ea m-a învăţat tot ceea 

ce ştia, iar eu am avut grijă de ea când starea ei de sănătate 
s-a înrăutățit. 

~Te-ai mutat în Hartley după ce a murit? 

- Îmi doream un loc cât mai îndepărtat posibil. Când 
doamna Bancroft începuse să se simtă rău, a primit o 
scrisoare de la o prietenă în care se spunea că era nevoie 
de o moașă în partea asta din Cumberland, așa că m-am 
mutat aici după moartea ei. Gura Juliei se schimonosi. 
Presupun că vizita pe care am făcut-o la Londra alături 
de Mariah i-a dat de bănuit socrului meu că s-ar putea să 
mai fiu în viață. Dacă aș fi rămas în Hartley, aș fi fost în 
continuare în siguranță. 

— Nu poţi să te întorci să trăieşti acolo. Atracția pe care 
o simţea față de această femeie măruntă și discretă nu mai 
era imposibil de explicat. Remarcase frumusețea ei tăcută, 
dar existau și alte femei frumoase, și majoritatea nu prea 
făceau eforturi să treacă neobservate. Ceea ce o făcea 
unică pe Julia era tăria de oțel a sufletului ei. 

Simţi o dorință intensă de a o apăra. De a o apăra și de 
a face mult mai multe. 

— Te-ai gândit ce-o să faci mai departe? 

-Mă îndoiesc că aș mai fi în siguranţă oriunde în Anglia. 
Îşi mângâie din nou părul, cu o expresie sumbră. Poate 
într-una dintre colonii. Moașele sunt utile oriunde. 

- Presupun că ai fost căsătorită cu lord Branford, spuse 
Randall pe un ton relaxat. Socrul tău criminal e contele 
de Daventry. 

Ea suspină și se îndepărtă de el. 

- Doamne Dumnezeule, faci parte din acea familie, 
Randall. Mi-am pus întrebarea asta, dar Randall e un 
nume comun, iar tu nu semeni cu ei. Strânse pătura cu 
degetele, dar încheieturile lor păliseră. Ai să mă dai pe 
mâna lui Crockett? 

El îi susținu privirea. 

—Niciodată. 

Privindu-l ca și cum s-ar fi putut transforma într-un 
lup, Julia îl întrebă: 

— Care e relația ta cu Branford și cu Daventry? 

— Fiindcă mai mulți veri au murit de-a lungul anilor, iar 
Daventry nu are copii, sunt, în acest moment, moștenitorul 
prezumtiv al titlului de conte. Chipul i se înăspri. Tatăl 
meu a fost fratele vitreg, mai mic, al actualului conte. 
Nu s-au înțeles niciodată. Semăn cu familia mamei mele. 
Părinţii mei au murit când eu eram mic, așa că am fost 
trimis la Turville Park, să fiu crescut alături de Branford. 

- Cum era pe vremea aceea? 

Randall rememoră sosirea sa pe moșia Daventry. Fusese 
copleșit de suferință, derutat și disperat să găsească un 
nou cămin. 

- Branford mi-a făcut viața amară. Era mai mare și mai 
masiv decât mine, altfel l-aş fi putut ucide chiar eu. 

Ea îl privi fix. 

Nici nu-i de mirare că ai intrat în armată. 

— Ca să învăţ să lupt foarte bine? Eu nu așa m-am gândit, 
spuse Randall. (> mod cert, m-am luptat cu toată lumea de 
la Turville. Daventry m-a trimis la diverse școli imediat ce 
a fost posibil. Am fost exmatriculat de la fiecare, una după 
cealaltă, până când am sfârşit la Academia Westerfield. 

—Unde Lady Agnes Westerfeld a făcut miracole, spuse 
Julia încet. 

— Chiar așa a fost. 

Randall fusese un copil sălbatic, furios, agresiv, înain- 
te de Lady Agnes. Ea nu încercase să-l țină în frâu. În 
schimb, îl întrebase de ce era atât de mânios. Furia și 
durerea se rostogoliseră din el când îi povestise despre 
suferința, umilințele și șotiile urâte și periculoase pe care 
le îndurase la Turville. Ea îl ascultase în liniște. Și mai 
important era că îi spusese că avea motive temeinice să 
fie furios. După aceea, începuse să se vindece. 

-Mă întrebam, în trecut, dacă purtarea lui Branford 
era provocată de mine. Dacă ceva anume legat de mine 

declanşa acea violență în el. Dar nu era vorba de mine, 
nu-i așa? A fost dintotdeauna brutal. Julia oftă. Mă întreb 
câți alți oameni a rănit. Prea mulți, mă tem. 

— Ştiu că n-ai vrut să-l ucizi, dar le-ai făcut o favoare 
multor oameni când s-a întâmplat asta. Randall zâmbi 
strâmb. E o oarecare dreptate în faptul că a murit într-un 
accident, de mâna uneia dintre victimele sale. 

-Mi-aș dori să fi fost de mâna altcuiva. Daventry e un 
dușman formidabil. 

-Am fost în armată și m-am înstrăinat de familie 
timp de mulți ani, așa că știam doar vag că Branford s-a 
căsătorit, apoi, un an sau doi mai târziu, a murit. Randall 
scotoci printre amintiri. Soţia lui era Lady Julia Raines, 
fiica ducelui de Castleton? 

— Ai o memorie bună. Julia zâmbi sarcastic. N-aş spune 
că poziția de fiică a unui duce mi-a fost de mare folos. 

O idee nebunească îl străfulgeră. Se simțise atras de ea 
încă din prima clipă în care se cunoscuseră. O dorea, dar 
fi respecta totodată tăria de caracter și simțea o dorință 
puternică să o apere de amenințările pe care nu le merita. 
Dumnezeu îi era martor că avea nevoie de protecție. 

—Am o soluție pentru situația ta, spuse Randall încet. 
Ai putea să te căsătorești cu mine. 

Ea se uită surprinsă la el. 

—Eşti nebun? Chiar dacă tu nu ești țicnit, unchiul tău, 
Daventry, o va lua razna dacă te căsătorești cu mine. 

- Când am fost grav rănit în Spania, am fost trimis la 
Londra și dat în grija lui, spuse Randall cu o veselie în care 
se simțea sarcasmul. Aș fi murit lăsat în plata Domnului 
în podul casei sale dacă Ashton nu ar fi luat cu asalt Casa 
Daventry, ca să mă salveze. Ideea de a-l mânia pe bătrânul 
diavol nu mă tulbură. 

Cu o expresie de groază pe chip, Julia spuse: 

-Îți înțeleg furia, dar nu vreau să te foloseşti de mine 
pentru a te răzbuna pe unchiul tău, maior Randall. 

— Acela e doar un motiv minor, spuse acesta serios. 
Familia Randall s-a purtat oribil cu tine. Din cauza lui 
Branford, ţi-ai pierdut numele, titlul, căminul și copilul. 
Fiind soția mea, ţi-ai putea recăpăta toate acestea, și așa 
e corect. 

- Deci te-ai căsători cu mine pentru a face dreptate? 
Zâmbetul ei era chinuit. E o intenție onorabilă, dar o 
căsătorie se încheie între un bărbat și o femeie, nu între 
două principii. Nici măcar nu ne plăcem reciproc, maior 
Randall. Îți mulțumesc pentru oferta cât se poate de 
măgulitoare, dar trebuie să refuz. 

Refuzul ei îl duru mult mai tare decât ar fi fost normal. 
Atât de tare, încât admise că oferta sa nu fusese făcută în 
glumă. 

— Ai motive să nu mă placi, Lady Julia. Am fost oribil 
de grosolan cu tine în trecut. Dar asta nu fiindcă nu te 
plac. Ci... din contră. 

Se priviră în ochi, iar emoțiile nerostite pe care 
încercaseră amândoi să le ignore prinseră viață cu inten- 
sitate. Ea înghiţi în sec: 

- Recunosc — încă de prima dată când ne-am întâlnit 
a existat un fel de... un fel de legătură între noi. Dar e 
incomodă și dificilă, și nu e baza unei căsnicii. 

—Nu? spuse el încet. Această legătură e atracție. Difi- 
cultatea s-a născut din împotrivirea noastră. Poate ar fi 
mai ușor dacă am înceta să ne mai împotrivim. S-ar putea 
ca atracția noastră reciprocă să devină fundamentul unei 
căsnicii admirabile. 

Ea se încruntă. 

—De ce te-ai împotrivit atracției, maior Randall? Te-ai 
purtat de parcă m-ai fi detestat încă din prima clipă în 
care ne-am cunoscut. 

— Fiind ofițer în activitate, nu eram într-o poziție care 
să-mi permită să mă căsătoresc. Dar răspunsul nu era 
suficient de bun. Se forță să pătrundă mai adânc. Şi... 
intensitatea dorinţei era înspăimântătoare. Nu m-am 

simțit niciodată atras atât de puternic de o femeie. Mă 
neliniștea profund. Dar constat că ideea de a mă căsători 
cu tine îmi apare ca firească. 

În ochii Juliei străluciră lacrimile. 

-Nu-mi lași altă opțiune decât să-ți spun adevărul, 
deși e neplăcut, maior Randall. Poate că, dacă ne-am fi 
cunoscut când aveam șaisprezece ani, simpla atracție ar fi 
fost suficientă. Poate ne-am fi căsătorit, am fi fost fericiți 
şi am fi avut o mulțime de copii până acum. Dar nu mai 
sunt acea fată, spuse ea, închizând ochii îndurerată. Nu 
pot suporta ideea unei căsnicii. Gândul de a mă culca 
lângă un bărbat mă face să vreau să fug îngrozită. Mi-ai 
salvat viața, maior Randall, dar nu sunt o domniță salvată 
de un dragon. Sunt prea bătrână și prea marcată pentru a 
fi o mireasă inocentă. Dacă dorești să mă ajuţi, escortea- 
ză-mă până la Liverpool și împrumută-mi suficienți bani 
cât să mă îmbarc pe un vas spre America. În calitate de 
moștenitor al lui Daventry, nu-ți va fi deloc greu să-ți 
găsești o soție care să corespundă. O femeie tânără, cu 
temperament blând, precum Sarah Townsend. Nu o vă- 
duvă năpăstuită, care nu mai are nimic de oferit. 

—Pe toți dracii! izbucni Randall. De ce încearcă toată 
lumea să mi-o impună de soață pe Sarah Townsend? E o 
fată drăguță, însă doar o fată. Tu ești o femeie, și cea pe 
care o doresc. 

-Eşti obișnuit să obţii ceea ce-ţi doreşti, spuse Julia 
sec. Dar, cu siguranță, dacă te gândești puțin, o să îți dai 
seama că o femeie care refuză să fie soție nu e ceea ce îți 
doreşti. 

El îi studie silueta subțire și ochii osteniți, neîmblânziți, 
cântărindu-i cuvintele: 

— Ceea ce spui e cât se poate de rezonabil, însă căsnicia 
nu ține de rațiune. Vreau să faci parte din viața mea, 
Julia. Amândoi am supraviețuit unor mari suferințe. 
Nu-mi doresc o fată veselă și necomplicată, care nu 
înțelege umbrele. Noi doi putem să ne cunoaştem 

mult mai profund. Asta nu contează deloc? N-am pu- 
tea să construim între noi încredere și prietenie până 
într-atât încât, în cele din urmă, să devenim soț și soție 
cu adevărat? 

- Poate că așa ceva este posibil, răspunse ea, cu glasul 
plin de durere. Dar, chiar dacă ar fi — trebuie să-ți dezvălui 
adevărul final, fiindcă e un obstacol insurmontabil. Nu 
cred că voi mai putea vreodată să nasc un copil, maior 
Randall. Branford... m-a stricat. Tu ești moștenitorul unui 
titlu de conte. Eşti dator familiei tale să te căsătorești cu o 
femeie care îți poate dărui un fiu. 

Deci Julia, care era cunoscătoare în domeniu, credea 
că e stearpă. Nereușind să rămână în loc, Randall se 
ridică, plimbându-se agitat prin colibă. Nu era nici măcar 
suficient spațiu cât să se învârtă ca un leu în cușcă. 

Principala datorie a unui lord era să producă un alt lord 
pentru viitor. Însă Randall nu era lord în acel moment, 
iar în viață nu-l interesase niciodată titlul de conte de 
Daventry. 

Julia se sprijini cu spatele de perete, cu ochii închiși și 
cu o expresie de epuizare. În experienţele sale anterioare 
cuea, Julia făcuse neîncetat eforturi să treacă neobservată. 
Acum, stătea acolo descoperită, cu o forță tăcută și cu o 
frumusețe delicată. Înainte de căsnicia ei dezastruoasă, 
fusese probabil o fată remarcabil de frumoasă. Un trofeu 
de seamă în cercurile ce se ocupau cu pețitul. Daventry 
nici n-ar fi acceptat mai puțin pentru moștenitorul său. 

Această discuție era probabil mai dificilă pentru ea 
decât pentru el. Cu toate acestea, îi dezvăluia adevăruri 
dureroase cu o sinceritate ce pornea din suflet și care îl 
atrăgea. Cu cât vorbeau mai mult, cu atât și-o dorea mai 
tare ca soție. 

Dar o dorea și ca iubită. Atracția era misterioasă. 
Eleganța ei tăcută și trupul micuț, perfect proporționat, îl 
captivaseră încă de prima dată când o văzuse. Ar fi putut 

să îndure o soție pe care o dorea, dar pe care n-o putea 
atinge? 

Dacă exista vreo șansă cât de măruntă ca Julia să treacă 
peste groaza din prima ei căsnicie, el era dispus să-și asume 
riscul. Îşi asumase şi altele cu mult mai rele. 

După o zi atât de lungă și de traumatizantă, Julia abia 
dacă mai avea suficientă energie să fie tensionată, în pofida 
sugestiei bizare a lui Randall. ÎI privi foindu-se agitat prin 
camera mică. Șchiopăta mai rău decât îl văzuse vreodată, 
probabil fiindcă petrecuse atât de mult timp călare ca s-o 
salveze, după ce deja se aflase întreaga zi pe drum. Spera 
că nu se înșelase în convingerea că răpitorii ei nu aveau 
să-i găsească. Să se lupte cu patru dușmani deodată ar fi 
fost greu chiar și pentru Randall. 

Sentimentele ei erau amestecate. La nivel pur emo- 
ţional, faptul de a fi în prezența unui bărbat puternic, ce 
avea experiență în acte violente, o făcea să-și dorească 
să se ghemuiască într-un colț. Însă el nu avea nimic din 
cruzimea soțului ei. Randall se purtase — și continua să se 
poarte — cu o onoare și un curaj impecabile. 

1 se părea ciudat să se gândească la Randall ca la vărul 
lui Branford. Nu vedea nici o asemănare între ei. Randall 
era un războinic, violent și uneori caustic. Însă acea 
violență era controlată. Nu și-l putea imagina făcând rău 
cuiva din plăcere. 

Fusese o adevărată ușurare să-și dea la iveală legătura 
incomodă și nedorită. Privindu-l pe Randall cu ochii 
aţintiţi spre focul mic, cu o mână sprijinită pe tavan, 
imaginea îi evocă Juliei statuile greceşti reprezentând 
atleți. Nu, el avea o constituție mai zveltă, mai musculoasă 
decât idealul elin, iar părul blond și trăsăturile atent 
sculptate erau tipice nordicilor. O zeitate a vikingilor, nu 
una născută din Marea Mediterană. 

Se întrebă la ce se gândea. Cel mai probabil, înce- 
pea s-o privească în altă lumină acum, că ştia cine era 

şi că nu putea fi soția nici unui bărbat. Dacă se simțea 
dezamăgit de refuzul ei, avea să-şi revină în scurt timp. 
Putea avea orice femeie și-ar fi dorit. Înțelesese acest 
lucru încă de prima dată când îl văzuse zâmbind. 

Randall ridică privirea cu o expresie gânditoare. 

-Nu există nimic sigur în viață, Julia. Numeroase 
cupluri de tineri sănătoși nu sunt binecuvântate cu urmași. 
Şi e posibil ca unele cupluri fertile să aibă doar fete. Faptul 
că tu ești stearpă nu mă convinge să nu te doresc drept 
soţie. Te căsătorești cu mine, Lady Julia Raines? 

Ea căscă gura de uimire. 

- Chiar ești nebun! Poate că acum nu te interesează 
copiii, dar asta s-ar putea schimba în viitor. Clătină din 
cap, venindu-i greu să creadă că vorbea serios. Chiar 
dacă nu-ți pasă de copii, e imposibil să-ți dorești să te 
căsătorești cu o femeie ce refuză să împartă patul cu tine. 
Doar dacă nu îţi doreşti să te căsătoreşti cu o fiică de duce 
atât de defectă, ca să ai un pretext pentru adulter. 

Randall ridică din sprâncene. 

-Nici vorbă. Sunt de acord că, dacă e de neconceput 
c-ai putea ajunge la alte sentimente, atunci nu poate 
exista o căsnicie adevărată. Dar, după cum spui, lucrurile 
se schimbă. Jur că mai degrabă mi-aș tăia mâna decât să 
te rănesc. Încearcă să crezi asta. Cu suficientă încredere și 
suficientă prietenie, poate că, într-o bună zi, vei da uitării 
dezgustul tău față de bărbați. 

—Nu sunt sigură că există suficientă încredere în lume 
pentru asta, spuse ea neajutorată. 

Însă când îi studie chipul calm şi frumos, își dădu seama 
cât de intens își dorea să fie altfel. Ar fi dat douăzeci de ani 
din viaţă să fie normală, la fel de fericită și de necomplicată 
pe cât fusese înainte de a se căsători. La șaisprezece ani 
tânjise după atingerea unui bărbat. Savurase sărutările 
furate cu încântarea ameţitoare a copilei inocente care 
fusese la acea vreme. Ba chiar, Dumnezeule mare, se 
culcase plină de nerăbdare în patul conjugal. 

Dorindu-și să fie convinsă că nu era nebună, îl 
întrebă: 

-Chiar dacă ar fi posibil să mă schimb, cum pot să mă 
căsătoresc cu un bărbat aproape necunoscut? Nici măcar 
nu-ți ştiu numele de botez. 

- Alexander David Randall. 

Alexander. Răsuci numele în minte. Era tăios, așa ca 
el. 

—Ți se spune vreodată Alex? 

- Ocazional. În general, mi se spune Randall. Contează 
să știi asta? 

- Alexandru Cuceritorul, spuse ea derutată. Cât anume 
din insistența ta se naște din dorința de a demonstra că 
poţi câștiga chiar și-atunci când sorții îţi sunt potrivnici? 

=E o întrebare bună. Se gândi înainte de a clătina din 
cap. Oferta mea nu are legătură cu dorința de a câștiga. Ai 
o anumită calitate pe care o găsesc... alinătoare. 

- Am mai auzit că pot alina oamenii de la femei aflate 
în chinurile nașterii, dar niciodată de la un bărbat în 
floarea vârstei. Dacă e o calitate, e opusul pasiunii, cred. 
Însă îi plăcea că el o considera astfel. Găsesc că ești un 
bărbat pasionat, maior Randall. Încă nu pot să cred că ai 
fi fericit într-o căsnicie fără intimitate fizică. 

— Ar trebui să existe o înțelegere între noi că ai fi dispusă 
să încerci să-ți schimbi sentimentele. Își plecă într-o parte 
capul, meditativ. Dacă îmi vei acorda permisiunea să te 
ating, eu îți voi promite în schimb să mă opresc în clipa 
în care mi-o ceri tu. 

Se aventurau într-un teritoriu foarte periculos cu acest 
lucru. Amintindu-și cât de înnebunit era Branford când 
era ațâțat, îl întrebă: 

-Nu pizar fi dificil? Dorința nu poate fi ușor 
controlată. 

— Sunt extrem de bun la control. Apăru o luminiţă în 
ochii lui de un albastru rece. E una dintre cele mai iritante 
calităţi ale mele. 

Surprinsă, Julia râse. 

-Îmi dau seama de ce. Aș adăuga și încăpățânarea. 
Căsătoria leagă doi oameni, maior Randall. Nu putem să-i 
întoarcem pur și simplu spatele dacă găsim că rezultatele 
nu sunt satisfăcătoare. 

—De fapt, putem. Nu e ușor, dar e posibil. Încrucișân- 
du-și brațele, se sprijini de peretele aspru. Legea căsătoriei 
e diferită în Scoţia față de Anglia. Femeile pot cere divorț 
în aceleași condiții ca și bărbații. Dacă ne căsătorim aici, 
poți să divorțezi de mine pentru adulter sau abandon, sau 
poți cere o separare legală pe motiv de cruzime. 

Julia se încruntă. 

-Nu mi se pare corect să faci jurăminte de căsătorie 
păstrându-ți în tot acest timp o portiță de scăpare. 

- Poate. Cu siguranță, e un risc. Dar căsătoria e o 
instituție onorabilă. Privirea lui era fermă, iar vocea — sur- 
prinzător de blândă. Vrei să-ți petreci restul vieții fugind 
de Daventry și de Crockett? Ai putea reuși dacă ai pleca 
într-o altă țară, dar acum, că știu că ești în viaţă, s-ar putea 
să te urmărească peste tot. Dacă te căsătoreşti cu mine, 
te-ai putea întoarce în lumea în care ai fost crescută. Nu 
sunt bogat, dar am un venit confortabil și o mică moșie. 
Fiind soția mea, ai putea vizita Londra, să porți rochii 
drăguţe și să fi din nou Lady Julia Raines. Nu merită să-ți 
asumi un risc pentru asta? 

Să-şi recapete viața! Imaginea pe care i-o descrisese el 
era dureros de tentantă. 

— Riscul e mare, în special pentru tine. Știu că ești un 
protector puternic, maior Randall, dar am putea sfârși 
amândoi morți. Se înfioră. Nu vreau ca sufletul meu să fie 
împovărat, pe vecie, de moartea ta. 

—În calitate de moştenitor al lui Daventry, am o 
oarecare influență asupra lui. Deși nu mă place, ține 
la tradiție și la titlul lui de conte, spuse Randall cu un 
umor întunecat. Dacă ești soția mea și singura speranță 

de a avea un moștenitor după mine, asiiţi oferă o 
protecție puternică. 

— Atâta că eu nu-ți pot oferi un moșterar. Nu reuși 
să-și ascundă amărăciunea din voce. 

-El n-ar şti asta. Gura i se schimonosi. 43 o dreptate 
ironică dacă titlul ar dispărea din cauza ktalității lui 
Branford. Dar nu-ţi propun să ne căsătorisloar pentru 
a-l pedepsi pe Daventry. Cred că amândam avea de 
câştigat dacă ne-am căsători. 

—Măispiteşti, maior Randall, spuse ea înc/Dar discuția 
asta e atât de rece și rațională. Oare căsătorirebuie să fie 
un calcul rece, bazat pe protecție și posibili? 

Fără a clinti un singur mușchi, Randalltransformă. 
Julia simţea emoția radiind dinspre el. 

-Sentimentele mele față de tine nu sr reci, Julia, 
spuse cu voce la fel de șoptită ca a ei. Nu aintâlnit nici 
o altă femeie pe care să mi-o doresc de sot Gândul de 
a-mi alege o mireasă potrivită m-a făcut si refugiez în 
Scoția. Am venit în Hartley teoretic pent o vedea pe 
Sarah Townsend, dar adevărul e că voiamk fapt, să te 
văd pe tine. Situaţia ta e mai complicată kåt credeam. 
Însă cu cât te descopăr mai mult, cu atât 3 doresc mai 
mult să fiu cu tine. 

Emoţionată și speriată, ea îl întrebă: 

- Când ai început să-mi spui Julia? 

-Ceva mai devreme în cursul acestei nversații. Se 
ghemui pe podea suficient de aproape cât s0ată atinge, 
dar fără a o face. Dacă, într-adevăr, simo asemenea 
aversiune față de mine încât nu vrei să tra sub același 
acoperiş... ei bine, trebuie să accept as N-am să te 
mai deranjez vreodată. Dar dacă tu creă am putea 
ajunge, într-o bună zi, să însemnăm mai nlunul pentru 
celălalt... 

Ea citi vulnerabilitatea din privirea i. Aceea fu, 
poate, cea mai mare surpriză dintre toate. 

-Nu-mi eşti indiferent, maior Randall, recunoscu ea. 
Ai avut dreptate în privința legăturii dintre noi. O simt 
și eu şi te cunosc acum mult mai bine decât cu o oră în 
urmă. 

-O oră de familiarizare e durata potrivită, spuse el 
imediat. Dacă o prelungeșşti, s-ar putea să-ți întărești 
dubiile. 

- Constatarea că ai simțul umorului e în mod cert un 
avantaj. Îşi fixă privirea asupra focului, uimită de faptul 
că analiza cu adevărat posibilitatea de a se căsători. Și, pe 
deasupra, cu Randall, dintre toți bărbații. Spui că trebuie 
să fiu dispusă să fac eforturi pentru o căsnicie adevărată. 
Ce vrea să însemne asta? 

Randall mai puse o bucată de lemn pe foc. 

-— Cred că ar trebui să dedicăm un an acestei încercări. 
Eu voi avea dreptul să te ating, iar tu vei avea dreptul 
absolut să-mi ceri să încetez. Până... să zicem, a doua zi? 

- Mi se pare rezonabil, spuse ea prudent. 

-Îmi voi respecta jurămintele atâta vreme cât amândoi 
simțim că mariajul nostru e real. Dacă ne separăm — asta 
e o altă poveste. Dar îmi doresc foarte mult să încerc, 
Julia. 

Ea se întoarse și-și ridică privirea spre a lui. 

—A trecut foarte mult timp de când n-am mai atins 
un bărbat, cu excepția celor cărora le-am bandajat rănile, 
spuse ea nesigură. Condiţiile tale sunt generoase, dar, 
chiar și aşa, nu sunt sigură dacă le pot îndeplini. 

—Nu? Încet, de parcă ar fi avut în față un mânz temător, 
se întinse și-i luă mâna dreaptă într-a lui. 

— Asta e de nesuportat? 

Ea închise ochii, tulburată de atingerea lui. Un băr- 
bat viril, care voia s-o ia de soție o ținea de mână. Se 
declanșară temeri profund ascunse, însă căldura și forța 
strânsorii lui îi aduceau alinare. Cel mai mult o tulbura 
atracția de netăgăduit. Deschise ochii. 

-— Derutant, dar nu de nesuportat. 

—Și asta? Îi ridică mâna și-și trecu ușor buzele peste 
dosul palmei. 

Ea se înfioră, străbătută de senzații de mult uitate, la fel 
de tentante pe cât erau de înspăimântătoare. 

—Nu... de nesuportat. Deşi e limita a ceea ce pot 
accepta acum. 

El îi zâmbi. 

~ Te întreb din nou. Vrei să fi soția mea, Lady Julia? 

Chiar dacă el îi promisese să-i respecte întotdeauna 
dorințele, avea să-și piardă zidurile de intimitate ce o 
protejaseră ani la rândul. Detesta să știe că asta urma să 
se întâmple. 

Dar nu avea să mai primească vreodată o ofertă atât de 
uluitoare și de neașteptată. Credea că Randall era sincer. 
În pofida tuturor motivelor pentru care orice bărbat întreg 
la cap i-ar fi întors spatele, el o dorea suficient cât să riște 
posibilitatea ca mariajul lor să se dovedească un eșec de 
proporții. 

Şi... îi trezea curiozitatea. Deși era un bărbat înspăi- 
mântător din multe puncte de vedere, paradoxal, se sim- 
qea în siguranţă cu el. Se săturase să trăiască mereu cu 
frica în sân. Gândul de a se refugia pe un alt continent o 
făcea să-i dea lacrimile. 

Copilă fiind, avusese o vână de nesăbuință în ea. 
Înăbuşise acea trăsătură mult prea mult timp, dar, acum, 
simțea o dorință nebună să-și riște viitorul. Dacă el era 
dispus să-și asume riscul unei căsătorii, nu putea să nu se 
ridice şi ea la înălțimea provocării. Dar avea nevoie să ştie 
că putea fugi dacă era necesar. 

— Am și eu o condiţie. Să-mi oferi o scrisoare semnată și 
nedatată prin care arăţi că mariajul a dat greș și îţi doreşti 
și tu un divorţ. 

Randall se încruntă înspăimântător. 

—Eu... înțeleg. 

Ea îşi feri privirea. 

— Îmi pare rău, nu vreau să sugerez că n-ai fi demn de 
încredere. 

— Dar nu ai încredere în mine, spuse el amar. Foarte 
bine, am să-ți ofer o astfel de scrisoare înainte de a ne 
îndrepta spre altar. Îți e suficient? 

Pentru un bărbat orgolios, accepta foarte multe. Putea 
face și ea același lucru. Cu o voce nesigură, îi răspunse: 

-Consider că da. Dacă într-adevăr îţi doreşti acest 
lucru, Alexander David Randall, am să mă căsătoresc cu 
tine. 

-Mä bucur, spuse el simplu. Îi strânse mâna, apoi îi 
dădu drumul. Era un om înțelept. 

—Unde mergem de aici, maior Randall? schiță ea un 
zâmbet frânt. Primul pas, presupun, e să plecăm fără să fim 
văzuți de Crockett și oamenii lui. 

—O să trag cu urechea pentru tot restul nopții, să îi aud 
dacă vin. Vor rămâne o vreme în zona în care ai fugit, 
căutându-te. În cele din urmă, vor fi nevoiți să se întoarcă 
în Hartley sau să-și continue drumul spre Carlisle, în 
funcție de cum estimează direcția în care e posibil să fi 
fugit. 

- Probabil vor crede că, fiind o femeie slabă, am să mă 
întorc în Hartley, fiindcă acolo am prieteni. 

— Foarte probabil, admise Randall. 

Julia își mușcă buza. 

-Sper să nu facă rău nimănui de acolo. 

— Au atras deja destul atenția, deci asta e puțin probabil, 
o asigură Randall. Îmi închipui c-o să se instaleze pe drum 
şi pe câmpurile din afara satului, ca să te poată prinde 
înainte să te întorci acasă. 

Julia nu reuși să-și înăbușe un fior. 

—Mă simt ca un șoarece hăituit de pisici. 

—N-ausă te găsească. Fiindcă ar putea fi oriunde pe drum, 
vom merge la Carlisle ocolind drumurile. O să închiriez 
o trăsură de acolo. Putem trimite o notă la Hartley că ai 
scăpat de răpitorii tăi, dar că nu te mai întorci. 

Ea ezită. 

—Sunt câteva obiecte în casa mezpe care aş vrea să le 
recuperez. Amintiri de la mama meziialtele asemenea. 

—Ne putem opri să le luăm mai târiu, spuse el, dar, mai 
întâi, mergem în Scoția și ne căsătoim. 

Julia se strâmbă. 

—O nuntă în Gretna Green? Ewlgar, dar necesar, 
presupun. 

—Nu e nici necesar, nici de dorită mergem în Gretna 
Green, spuse el ferm. Orașul e faims pentru căsătoriile 
oficiate în grabă, fiindcă se află laatremitatea sudică 
a Scoției, dar noi avem timp să gem mai departe. 
Cred că ar trebui să ne căsătorim încasa prietenului meu 
Kirkland. L-ai cunoscut. Respectalliatea lui va întări 
legitimitatea căsătoriei. 

Kirkland fusese unul dintre cei triprieteni care venise 
în nord să-l găsească pe Ashton. btunecat, inteligent 
şi rezervat, le tratase pe Julia și peMriah cu politețe și 
toleranță. O căsătorie oficiată în œs lui ar fi fost mult 
mai avantajoasă decât o ceremonie andaloasă în Gretna 
Green. 

-Dacă mă căsătoresc cu tine intru sub protecția 
întregului grup de Lorzi Pierduţi a'Vesterfieldului, nu-i 
așa? 

-— Chiar aşa e, spuse și în ochi îiă din nou aceeași 
sclipire. Suntem o trupă formidat, și din punct de 
vedere practic, și din punct de vedeesocial. 

- Crede-mă, apreciez asta. Fuses singură atât de mult 
timp. Gândul de a se bucura de prærie îi făcea plăcere. 
Va trebui să ne punem de acord asupaunei povești despre 
cum am ajuns să ne căsătorim. 

— Ceva care să nu reflecte tot zesărul, fiindcă unul 
dintre obiective este să îţi refai poziția socială. Se 
gândi o vreme. Înnebunită de moma tragică a soțului 
tău, te-ai retras din societate și te-amutat cu O verișoară 
îndepărtată de la țară. Ulterior, te-aimprietenit cu ducesa 

de Ashton — partea asta a poveștii e foarte importantă, 
eşti o prietenă apropiată a ducesei — și ne-am cunoscut 
prin intermediul ei, fiindcă eu sunt un prieten apropiat 
al ducelui. După ce mi-am vândut rangul din armată, 
gândurile mele s-au îndreptat spre căsătorie, prin urmare, 
te-am căutat și ţi-am cerut mâna. 

-— Ai menţionat și mai devreme că ţi-ai vândut rangul. 
Asta s-a întâmplat recent, probabil? 

El dădu din cap. 

-Daventry m-a informat că ultimul văr care mă 
despărțea de titlu a murit și că trebuie să mă întorc în 
Anglia și să mă pregătesc pentru responsabilitățile mele 
viitoare, găsindu-mi o soție și întemeindu-mi o familie. 

—Mă surprinde că ai fost dispus să faci ceva sugerat de 
el, spuse ea sec. 

-M-am silit, fiindcă se potrivea cu propriile mele 
dorințe, îi explică el. 

-E o poveste bună, consimți Julia. Suficient de simplă 
cât să nu ne încurcăm. 

-Nici nu e departe de adevăr, remarcă el. Chiar mi-am 
vândut rangul, m-am hotărât că trebuie să-mi caut o soție 
şi m-am gândit la tine. 

Ea îi studie chipul. 

— Totuși, te-ai dus la Hartley s-o vizitezi pe Sarah 
Townsend. Oare faptul că sunt de viță nobilă mă face mai 
potrivită pentru căsătorie? O moașă de la țară ar fi cu mult 
sub poziţia ta socială. 

-— Ai fost întotdeauna o lady, chiar și ca moașă într-un 
sat, spuse el încet. Recunosc, rangul tău va face ca ceilalți 
să te accepte mai ușor ca soție a mea, dar principalul motiv 
pentru care am căutat în altă parte e faptul că tu păreai să 
nu vrei să ai nimic de-a face cu mine. Nu credeam că te-aș 
putea face să te răzgândești, dar voiam totuşi să te văd din 
nou. Pentru orice eventualitate. 

Julia își coborî privirea spre tăciunii din cămin. 

— Îmi stârnești modestia, maior Randall. Nu merit 
aprecierea ta, dar sunt recunoscătoare pentru ea. 

— Să spui că nu meriți aprecierea mea sugerează că aș 
avea gusturi proaste, spuse el cu un umor subtil. E chiar 
invers. 

Ea râse. 

— Îmi cer scuze. 

Râsul i se transformă într-un căscat. 

— Dormi acum. Probabil că ești frântă, 

— Sunt. Își ridică privirea spre el. Nu mi-aş fi imaginat 
niciodată o zi precum cea de azi. 

-Nici eu. Şi totuși, iată-ne. Îi oferi unul dintre zâm- 
betele sale rare, surprinzător de dulci. Cred că ne va fi 
bine împreună, Julia. 

— Aşa sper. Se întinse și-și înfășură pătura în jurul ei, 
atât de obosită încât n-o deranjă podeaua tare. Să accepte 
să devină soția unui bărbat aproape străin era o nebunie. 
Dar era plăcut să aibă pe cineva care să-și facă griji pentru 
ea. Fusese singură atât de mult timp. 

Randall se așeză lângă ușă și se sprijini de perete. 
Piciorul îl duru îngrozitor când îl întinse. Își solicitase 
mult prea mult corpul în acea zi, dar meritase. Julia era în 
siguranță, iar el avea să se asigure că așa și rămânea. 

Crăpă puţin ușa ca să poată asculta sunetele din noapte. 
Dacă ar fi existat vreun călător pe drumul aflat mult sub ei, 
s-ar fi auzit, dar, la ora aceea, nu era nimeni. Doar sunetele 
animalelor mici foindu-se prin zonă, văzându-și de-ale lor, 
şi sunetul moale și implacabil al ploii ce cădea. 

Era ciudat cât de importantă devenise Julia pentru el, 
având în vedere că era posibil să nu ajungă niciodată la o 
căsnicie veritabilă cu ea. Și, totuși, era importantă. 

Îi studie silueta adormită, întinsă pe podea lângă foc 
şi învelită în pătură. Acum, când tensiunea dispăruse de 
pe chipul ei, arăta foarte tânără. Fragilă. Chiar cunoscând 
atât de bine cruzimea lui Branford, Randall tot nu reușea 
să înțeleagă cum fusese în stare vărul său cel malefic să 
brutalizeze o mireasă tânără și blândă. 

Dar nu punea câtuși de puțin la îndoială povestea ei. 
Presupunea că nu putea vorbi despre cele mai rele lucruri 
pe care le suferise. Precum un soldat după o bătălie, poate 
că nu avea să reușească niciodată să dezvăluie oroarea 
deplină a ceea ce îndurase. 

Dar, pe Dumnezeu, nu avea să mai permită nimănui s-o 
rănească vreodată. Era uimit că acceptase să se căsătorească 
cu el. Se îndoia că acest lucru se datora farmecului său 
incert. Mai degrabă își dorea să fie în siguranță și să-și 
recapete viața pe care o pierduse. Nu conta. Deși avea 
dreptate când spunea că era nebun să-și ia o mireasă cu 
asemenea probleme, el nu avea regrete. 

ÎI lovi un gând excentric. Pe când era elev, îi plăceau 
la nebunie poveştile medievale despre iubirile de la 
curte. Lady Agnes, directoarea Academiei Westerfeld, 
comandase mai multe cărți pentru bibliotecă special 
pentru a-i satisface acest interes. Ideea devotamentului 
generos al unui cavaler faţă de o femeie fără pereche ce se 
ridica mult deasupra poziției lui i se păruse atunci profund 
nobilă și romantică. Acel ideal devenise o parte din el. 
Julia era domnița lui, iar el era cavalerul care jurase să-i 
slujească. 

Zâmbi ușor. Modificaseră povestea pentru a se potrivi 
timpurilor moderne, dar avea în sfârșit șansa de a-și dedica 
serviciile unei femei la care ținea foarte mult. 

Sentimentul de afecțiune era esențialul. Când zăcuse 
uitat de toți în casa lui Daventry din Londra, așteptând ca 
rănile și febra să îl ucidă, avansase mult pe drumul către 
moarte. Deși Ashton îl salvase, nu-și revenise complet la 
viață în lunile scurse de atunci. 

fa anul ce urmase, trăise într-o ceață umedă și rece de 
durere și deșertăciune. Se încăpățânase să meargă mai 
departe, pas cu pas, fiindcă viața era un dar prea prețios 
pentru a-l irosi. Dar nu avusese parte decât de mult prea 
puţină fericire sau de satisfacție. 

Acesta era unul dintre motivele pentru care se lăsase 
atât de ușor convins să-și vândă rangul din armată. Un 
soldat căruia nu prea îi păsa dacă trăia sau murea nu avea 
șanse să reziste prea mult pe câmpul de bătaie. Undeva 
în fundul sufletului încă mai păstra speranța că, în timp, 
avea să depășească acea melancolie. 

Acum avea pe cineva la care să țină. Își dorea ca 
Julia să se simtă în siguranţă și fericită. Voia să fie cu 
ea fiindcă, în prezența ei, trăia un minunat sentiment 
de pace. 

Dacă ea își refăcea viața şi hotăra să trăiască fără el — ei 
bine, ar fi avut satisfacția de a şti ce făcuse pentru ea. Cel 
mai pur devotament era cel neatins de interese personale, 

deşi se îndoia că ar ajunge vreodată atât de pur. Avea 
să câștige ceva de pe urma căsătoriei lor, indiferent ce cale 
stranie ar fi urmat. 

Se întinse complet, folosindu-și coburul pe post de 
pernă. Deşi corpul îl durea, se simțea mai bine decât se 
simțise vreodată după ce francezii aproape reușiseră să-l 
ucidă în Spania. A doua zi, aveau să pornească spre Scoţia 
pentru a se căsători. 

n noaptea aceea, dormi iepureşte. 


Extenuarea o ajută pe Julia să doarmă, dar se trezi 
înțepenită după noaptea petrecută pe podeaua tare. Îi luă 
o clipă să-şi amintească unde se afla și de ce. Și, da, viața 
ei construită cu grijă se făcuse țăndări cu o zi înainte. 

În colibă nu mai era întuneric și ghici că se crăpa de 
ziuă. Maiorul Randall nu era pe nicăieri. 

Se ridică tremurătoare în picioare, încercând să nu 
se gândească prea mult la ceea ce îi rezerva viitorul. 
Înfășurându-și pătura în jurul umerilor, ieși. Ploaia trecuse, 
iar cerul era răcoros și senin, luminat la est, deasupra 
dealurilor, cât să dezvăluie că zorile erau aproape. Drumul 
era undeva dedesubt, ferit privirilor, dar nu şi dat uitării. 

Randall i se alătură, tăcut ca o umbră. Rămase destul 
de aproape de ea cât să-i simtă căldura radiindu-i din 
corp, dar nu o atinse. 

Logodhnicul și viitorul ei soț. Gândul nu era chiar atât 
de bizar pe cât îi păruse cu o noapte înainte. Vorbind 
încet, pentru a nu tulbura pacea dimineții, îl întrebă: 

- Se văd pe undeva Crockett și oamenii lui? 

— Am auzit câțiva cai trecând pe drum, îndreptându-se 
spre vest, ceva mai devreme. E posibil să fi fost ei. Dacă nu 
au reușit să repare hamurile de la trăsură, e posibil să se fi 
despărțit și s-o fi luat în ambele direcții. 

Julia se înfioră la acest gând. 

~E bine că vom merge evitând drumurile. 

—Dacă ai noroc, vor crede că te-ai refugiat pe dealuri 
şi ai murit în sălbăticie, fiind o femeie neajutorată și 
singură. 

- Oamenii chiar mor așa în regiunea asta sălbatică, 
consimți ea. Dar, cu siguranță, Crockett își va da seama 
că am fost ajutată să fug, nu-i așa? 

— Nu neapărat. Tipul pe care l-am lovit în cap probabil 
nu-și va aminti exact ce s-a întâmplat. Ar putea presupune 
că l-ai lovit cu o piatră și ai tăiat hamurile cailor înainte 
de a fugi. 

—De-aș fi eu așa îndrăzneață! spuse ea, mușcându-și 
buza. Sper că Crockett nu l-a pedepsit pe Haggerty fiindcă 
m-a lăsat să fug. 

-— Există alți oameni care merită mai multă compasiune 
decât Haggerty, spuse Randall sec. Ar fi cazul să mâncăm 
ceva și să pornim la drum. 

Sperând că Crockett avea să decidă, într-un final, că 
îşi găsise sfârșitul pe dealuri, Julia se întoarse în căsuță. 
Mâncară fiecare câteva înghițituri de pâine și de caș şi 
băură câte o gură de cidru. După ce Randall puse șaua pe 
cal și îl încărcă, se întoarse s-o ajute să urce în șa. 

—Va trebui să călărești bărbătește. 

Ea se încruntă, gândindu-se la piciorul lui rănit, 

-Tu nu călărești? 

-Turk a avut o zi grea ieri, răspunse el. Nu vreau 
să-l distrug călărind amândoi astăzi. Nu sunt decât vreo 
șaisprezece kilometri până la Carlisle. Ar trebui să ajun- 
gem la primele ore ale după-amiezii. 

Știind că nu avea rost să se împotrivească, Julia îi 
permise s-o ajute să urce în șa. Când fu instalată, trase 
de poalele fustei, dar aceasta de-abia dacă îi acoperea 
genunchii. Randall își întoarse privirea dinspre picioarele 
indecent expuse, lucru pentru care îi fu recunoscătoare. 
Prinzând hăţurile calului, Randall porni spre dealuri, 
îndepărtându-se de drum. 

Ajunseră în scurt timp la o cărare de oi ce ducea în 
direcția potrivită. Terenurile joase erau scăldate în nori 
siniștri de ceață, care se risipiră treptat pe măsură ce soarele 
se ridica și dăruia căldură și lumină peisajului sălbatic. 
Julia își spuse cu melancolie că plimbarea călare ar fi fost 
plăcută dacă n-ar fi fost nevoită să fugă pentru a-şi salva 
viața, flămândă, îndurând frigul și tânjind după o baie. 

Maiorul Randall era o companie relaxantă şi știa întot- 
deauna exact unde voia să meargă. Uneori, erau nevoiţi 
să se abată de la drum acolo unde panta unui deal devenea 
prea abruptă, dar el nu ezita niciodată când venea vorba 
să aleagă o direcție. După circa o oră petrecută călare, 
Julia îl întrebă: 

— Ai o busolă? 

-Cea din mintea mea îmi ajunge. Nu mă rătăcesc 
niciodată. 

- Probabil asta te-a făcut popular ca șef de patrule în 
Peninsulă. 

— Așa era. Ajungeam întotdeauna înapoi în tabără, 
spuse el, făcând un semn spre dealurile verzi. E o plăcere 
să călătorești pe pământ fără a fi nevoit să-ți faci griji în 
privinţa cavaleriei franceze. 

-Cred că-i prefer pe francezi decât pe Crockett. 

Șchiopătatul lui se agrava. Ghicind că mai degrabă ar fi 
murit decât să-și recunoască slăbiciunea, Julia îi spuse: 

— Stai o clipă. Vreau să merg pe jos. 

El se opri, dar spuse: 

— Poţi să rămâi în șa. Eşti atât de ușoară, încât Grand 
Turk abia dacă te simte. 

-Îmi place să merg pe jos. Mai ales că mi-am petrecut 
ziua de ieri înghesuită într-o trăsură cu infractori. 

Îşi trecu piciorul drept peste şa și se lăsă să alunece. 
Turk era un cal înalt, iar Julia se împletici când atinse 
pământul. Randall o prinse de braț pentru a o stabiliza, 
dându-i drumul înainte ca un moment sufocant de jenă 
să capete proporții, devenind ceva mai grav. 

Mulțumită că purtase botine solide în momentul în 
care fusese răpită, Julia își potrivi pasul cu al lui şi își 
continuară drumul. Era atât de plăcut să-și dezmorțească 
picioarele. Și foarte ciudat să călătorească spre nunta ei 
cu un bărbat aproape străin. 

Fiind atât de aproape de el, îi văzu ridurile de durere de 
pe chip, iar șchiopătatul se agravase vizibil: 

-Grand Turk nu pare deosebit de obosit. De ce nu-l 
călărești tu o vreme? 

-N-am nevoie să fiu răsfățat, spuse el scurt. 

Julia se dădea întotdeauna înapoi când un bărbat era 
furios pe ea, dar izbucnirile de furie venite din partea unui 
om care suferea erau altceva. 

-Nu înseamnă că te răsfeți dacă îi oferi o pauză unui 
picior rănit când ai o zi proastă. 

—Nu există zile bune, izbucni el. Doar rele şi mai rele. 

— Atunci, în mod cert, trebuie să mergi călare, spuse 
ea blând. 

El îi aruncă o privire mânioasă: 

- Te rog să-mi faci o favoare și să-ți vezi de treburile 
tale. 

Julia nu se putu abține să nu râdă. 

-Dacă urmează să ne căsătorim, cu certitudine faci 
parte din treburile mele. După cum și tu m-ai inclus pe 
mine într-ale tale. 

După o clipă de uluire, Randall îi zâmbi ezitant. 

-E greu să te contrazic în privința asta. Îmi pare rău 
că sunt așa de morocănos. După cum ai observat, piciorul 
îmi dă de furcă azi, dar, deocamdată, e mai bine să merg 
pe jos, ca să nu înțepenească. 

-Ce fel de rană a fost? Când el îi aruncă o privire 
piezișă, ea adăugă: În lipsa altcuiva mai bine pregătit, eu 
am fost și chirurg, şi medic în Hartley, nu doar moașă. Am 
avut de-a face cu tot felul de boli şi de răni. 

— Am fost testat şi consultat de experți, spuse el fără 
entuziasm. Părerea generală e că ar trebui să fiu mort 

şi e aproape un miracol că nu mi-am pierdut piciorul. Mă 
îndoiesc că ai putea să mă ajuţi cu ceva. 

Ea îi aruncă un zâmbet vesel. 

— Probabil că nu. Aș vrea doar să-mi satisfac curiozitatea 
morbidă, fiindcă am fost dintotdeauna interesată de boli 
și de răni. 

Acest lucru fusese valabil încă din copilărie. Într-o 
lume mai bună, ar fi putut să studieze medicina în loc să 
se căsătorească de la o vârstă prea fragedă. 

— Dacă așa pui problema... îi zâmbi el din nou scurt. 
Am fost sfâșiat de un șrapnel în bătălia de la Albuera. 
Chirurgii au făcut tot ce le-a stat în putere, dar încă au 
mai rămas bucăți de metal ascuţit ce se deplasează prin 
rană într-un mod oribil și dureros. 

Julia presupuse că Randall, fiind un stoic militar, nu 
avea să-i ofere mai multe explicații: 

— Asta e rana din cauza căreia ai sfârşit în podul casei 
lui Daventry? 

El aprobă din cap: 

— Hemoragie masivă, infecție, febră. Eu nu eram con- 
ştient când cineva a decis că ar trebui să fiu trimis la 
unchiul meu și lăsat la mila lui nesfârșită. Ordonanța 
mea, Gordon, i-ar fi împiedicat dacă ar fi putut, dar era 
și el rănit. 

— Bătălia aia a avut loc în mai anul trecut, nu-i așa? 
Când el aprobă din cap, ea continuă: Nu tot cam atunci a 
murit şi fiul mai mic al lui Daventry? 

Randall oftă: 

— Ba da, din păcate. Băiatul fusese dintotdeauna bolnă- 
vicios și a murit de febră chiar înainte să aterizez la ușa 
lui Daventry. Unchiul meu era înnebunit de durere. 
Presupun că de asta m-a trimis în pod să mor — fiindcă eu 
eram în viață, iar fiii lui, nu. Nu m-a plăcut niciodată, dar 
nu avea pomiri ucigașe. 

Julia se crispă în sinea ei, constatând maniera simplă în 
care Randall accepta o situație îngrozitoare. 

— Din moment ce tu erai moștenitorul, s-ar putea crede 
că ar fi vrut să supraviețuiești. 

—La acea vreme, mai existau încă un văr sau doi până 
la mine, așadar nu avea nevoie de mine. 

— Sper că ai dreptate și că te va considera mai valoros 
acum, de vreme ce ești ultimul moștenitor, spuse ea sec. 

— Așa stau lucrurile acum, că a avut timp să-și revină 
după moartea fiului său, răspunse Randall. Nici măcar nu 
l-am cunoscut pe băiat. S-a născut după ce ai fugit tu. 
Mama lui, cea de-a doua contesă, a murit câteva zile mai 
târziu. 

-Unchiul tău a avut ghinion în ceea ce privește 
copiii și soțiile, remarcă Julia. N-am întâlnit-o niciodată 
pe actuala contesă, dar mi s-a spus că primele două au 
trecut prin numeroase avorturi şi că au avut copii născuți 
morți. 

- Cea de-a treia soție a lui e o văduvă care a avut 
trei fii sănătoși cu primul ei soț. Unchiul meu a crezut, 
probabil, că asta îi va garanta fertilitatea, dar nu a fost 
așa. Prin urmare, dacă vrea ca titlul de Daventry să-și 
continue existența, trebuie să se bazeze pe mine, spuse el, 
aruncându-i o privire rapidă. Și pe tine. 

Ea, care avea să fie o altă Lady Daventry care nu avea 
să dea naștere nici unui urmaș. Poate că era sortit ca titlul 
să dispară. 

—O să fie interesant de urmărit care va fi deznodământul 
acestei drame de familie. Julia studie chipul viitorului ei 
soț. Părea cenușiu și era evident că avea dureri. Poate că 
acum ar fi mai bine să mergi călare decât pe jos? 

Randall bolborosi o înjurătură în barbă. 

- Poate, dar nu sunt în stare să merg călare când o 
doamnă merge pe jos. 

Pe ea n-o deranja să meargă pe jos, iar el călare, dar, 
fiindcă îl deranja pe el, Julia i se adresă calului: 

— Turk, eşti dispus să porți doi oameni în șa? Nu mai 
mult de patru sau șase kilometri. 

Calul întoarse capul și o împunse cu botul în piept 
într-un gest prietenos. Ea zâmbi și-și îngropă degetele în 
coama lui. 

— Cred că tocmai a răspuns afirmativ. 

-Pare să se miște bine, în ciuda efortului de ieri, 
recunoscu Randall. Turk e un cal de cea mai bună calitate. 
Mă întreb dacă Townsend ar fi dispus să-l vândă. 

—A refuzat deja o ofertă din partea unui duce, deci cred 
că nu. 

— Ashton a încercat și nu a reușit? Atunci, cu siguranță, 
Townsend nu mi-l va vinde mie. Prea bine, Turk, din 
moment ce pari dispus și nu trebuie să avansăm rapid, o 
să încercăm. Încălecă, tresărind când își forță piciorul, 
apoi îi întinse mâna Juliei. Ea îşi sprijini piciorul de al lui 
și se aruncă în șa, instalându-se în spatele lui. Calul nu se 
arătă deranjat. 

Îşi puse ușor mâinile pe talia zveltă a lui Randall și 
porniră din nou la drum. Acum, că îl atingea din nou, era 
oare la fel de înfricoșător ca în ziua precedentă? Hotărt 
că nu. Înregistrase un mic progres. Poate că mai existau 
speranțe pentru ea. 

După circa un kilometru jumătate, îl întrebă: 

— Ai vreun plan după ce ajungem în Carlisle? 

—Nu prea. Trebuie să găsim un mijloc de transport ca 
să ne putem continua drumul cât de repede posibil. Mai 
ai nevoie să faci și altceva în afară de a le scrie prietenilor 
tăi din Hartley? 

—Există un magazin de haine vechi la marginea ora- 
șului. Aş vrea să mă opresc să-mi mai iau câteva haine. Se 
strâmbă. Dar va trebui să împrumut bani de la tine. Sunt 
săracă de n-am nici după ce bea apă. 

—Nu se cheamă că împrumuți atunci când eşti pe 
punctul de a-mi deveni soție, se încruntă el. Și, ca soție a 
mea, nu ar trebui să fii nevoită să porți haine vechi. 

— Am purtat haine vechi ani de-a rândul. N-o să pățesc 
nimic dacă le mai port încă puţin, spuse ea blând. O bonetă 
şi o mantie mă vor face să ies mai puțin în evidenţă. 

- Prea bine. Dar am să îţi asigur condiții mai bune în 
viitor. O bătu ușor peste mâna care se odihnea pe talia lui. 
Consider că ţi-ai câștigat dreptul la puțin răsfăț. 

-Răsfăţ. Ce concept remarcabil. Se gândi la orele 
îndelungate de muncă, la economiile făcute pentru a se 
putea descurca. Viaţa ei în Hartley îi oferise satisfacţii, dar 
nu fusese ușoară. Cred că mi-ar plăcea mult așa ceva. 

Îşi continuară drumul în liniște și pace până ajunseră 
la o cărare ierboasă ce mergea în direcția potrivită, 
Avansaseră de la zona sălbatică rurală și de la potecile 
făcute de oi la câmpuri cultivate și drumuri ce puteau fi 
recunoscute. 

Ajunseră în vârful unei creste și văzură Carlisle în fața 
lor, cu o catedrală tronând maiestuos asupra orașului. 
Randall spuse: 

-E timpul pentru o pauză. Trebuie să-mi întind 
picioarele. 

O ajută pe Julia să coboare și descălecă și el, cu chipul 
chinuit de durere. Julia și-ar fi dorit să-l poată ajuta, dar, 
fără leacurile ei, nu putea nici măcar să facă ceai din 
scoarță de salcie. 

Pe lângă drum curgea un pârâu, astfel că atât calul, cât 
şi călăreți se înviorară. După ce bău și-și stropi faţa cu apă 
rece, Julia aruncă o privire plină de dor spre orașul care se 
profila la orizont. 

— Vom avea timp să mâncăm cum se cuvine înainte de 
a continua. 

— Vom avea. Privirea pe care i-o aruncă era admirativă. 
Eşti ca un soldat, Lady Julia. Nu te-ai plâns nici măcar o 
dată, deși ai fi avut motive din belşug. 

—Nici tu nu te-ai plâns, maior Randall, deși piciorul 
ţi-a dat de furcă, îi replică ea. 

Gura lui tresări. 

- Da, dar eu chiar sunt soldat. Se presupune că sunt 
stoic. 

Ea chicoti, gândindu-se că ori se îmbunătățea simțul 
lui al umorului, ori începea ea să înțeleagă mai bine 
spiritul lui sec. 

Randall îşi scoase portmoneul şi îi întinse câteva 
bancnote. 

- Poftim bani pentru haine. Ştii să călărești? S-ar putea 
să fiu nevoit să închiriez cai de călărie dacă nu există nici 
o trăsură disponibilă. 

Ea puse bine bancnotele, sperând că Randall va reuși să 
găsească o trăsură. Ultimul lucru de care mai avea nevoie 
bietul om era să petreacă din nou câteva ore în șa. 

-Nu prea am călărit în ultimii ani, dar mă descurc. 
O să văd dacă îmi găsesc un costum de călărie la 
magazin. 

El își miji ochii și privi înspre oraș: 

— Cum Carlisle e înconjurat din trei părți de râuri, există 
doar câteva drumuri de intrare, ceea ce înseamnă că e mai 
ușor să fii găsită dacă te caută cineva. Care drum crezi că e 
cel mai puțin probabil să fie ținut sub observație? 

Julia se încruntă ușor, analizând dispunerea orașului: 

— Dacă ocolim pe la est, există un pod vechi ce dă spre 
partea veche a orașului. Magazinul de haine e pe o alee ce 
se desprinde din drumul acela. 

— Atunci, aceea va fi ruta noastră. Am să te las la 
magazin până vizitez grajdurile de închirieri. Își scoase 
de pe mâna dreaptă un inel de aur cu sigiliu. Vom ieși 
mai puțin în evidență dacă pretindem că suntem soț și 
soție, așa că ia inelul meu. Purtat întors va arăta ca o 
verighetă. 

Căldura umană ce radia din aur îi păru curios de intimă 
când și-l strecură pe inelar: 

—N-o să arătăm ca un cuplu potrivit. Tu ai o înfățișare 
prețioasă, ești chipeș și aristocratic, în vreme ce eu sunt 

ponosită, simplă și ușor de ignorat. Femeilor le va fi milă 
de tine și se vor gândi că ele çi-ar fi soții mai bune. 

El o fixă cu privirea, uluit. Julia nu l-ar fi crezut capabil 
să roşească. 

—Ce idee absurdă. Poate că hainele mele sunt scumpe, 
dar am călătorit și am dormit în ele, sângele tău nobil e 
de rang mai înalt decât al meu și, cu siguranță, nu sunt 
chipeș. 

- Te-am considerat chipeș încă de prima dată când 
ne-am cunoscut, spuse ea gânditoare. De o frumusețe 
temperamentală, oarecum. 

Arăta și mai frumos când râdea. 

Nu se găsea nici măcar o singură nenorocită de trăsură 
de închiriat în Carlisle în după-amiaza aceea. Cel puţin, 
Randall nu reuși să găsească nici una. Dacă ar fi fost dispus 
să aștepte până a doua zi dimineață, ar fi avut de unde 
alege, dar simțea o dorință aprinsă de a o scoate pe Julia 
din oraș cât de curând posibil. Carlisle era, evident, un 
loc în care răpitorii ar fi încercat să dea de urma ei. 

Din fericire, găsi doi cai de povară solizi. Randall nu 
era încântat de perspectiva de a-și petrece câteva ore 
călare, dar avea să se descurce. 

Se întoarse la magazinul ponosit unde o lăsase pe 
Julia. Deși îi căută din priviri pe bărbații care ar fi putut 
fi răpitorii ei, nu văzu pe nimeni care să potrivească. 
Probabil, Crockett încă cerceta dealurile din zona de 
unde fugise Julia. Dar nu se puteau baza pe acest lucru. 

Magazinul era mic, curat, dar aglomerat. Pe mese erau 
aranjate separat haine pentru bărbați, femei sau copii. 
O ținută elegantă, deosebit de frumoasă pentru femei, era 
atârnată pe peretele din spate, compusă dintr-o rochie, un 
şal și o bonetă. Dar nu o văzu pe Julia. Cu siguranță, nu 
fusese atât de nesocotită încât să iasă singură! 

O mişcare îi atrase atenția și, întorcându-se, o văzu pe 
Julia cosând într-un colț. Cum ținea capul plecat și era 
îmbrăcată în haine mohorâte, nu o observase deloc: 

- Ai terminat aici, draga mea? o întrebă, încercând să 
adopte tonul un soț afectuos. 

— Ai sosit numai bine. Făcu nod la aţă și o rupse cu 
dinții. Tocmai am terminat de peticit tivul ăsta. Se ridică 
în picioare și scutură o mantie de un gri închis, apoi și-o 
înfășură în jurul umerilor. Haina era incredibil de lipsită 

de stil. Luă de jos o geantă de voiaj ponosită și strigă 
printr-o ușă deschisă aflată în spatele micii încăperi. Eu 
plec, dnă Rown. Vă mulțumesc mult pentru ceai. 

-— Cu mare plăcere, draga mea, răspunse o femeie cu un 
accent nordic pronunțat. Să ai drum bun și-ţi mulțumesc 
pentru sfaturi! 

Randall luă geanta de voiaj şi-i oferi Juliei brațul său. 
Când ajunseră în stradă, îi spuse: 

-O cunoșteai deja pe proprietară? 

Julia ridică privirea de sub o bonetă neagră deprimantă. 

- Nu, dar a rămas grea și a apreciat cele câteva sugestii 
pentru a se simți mai bine. 

El îi studie ținuta. Culorile erau mohorâte, țesătura 
uzată și mărimea nu i se potrivea: 

— Felul în care te-ai îmbrăcat te face aproape invizibilă, 
pe cât e omenește posibil. Bravo. 

— Am petrecut ani întregi încercând să devin invizibilă. 
Degetele Juliei se strânseră pe brațul lui. Credeam că 
mă ascunsesem atât de bine, încât trecutul nu avea să mă 
mai găsească vreodată. Cu toate acestea, când a apărut 
Crockett, nu am fost cu adevărat surprinsă. 

- În curând, nu vei mai fi nevoită să te ascunzi. După ce 
ne căsătorim și după ce Daventry îţi recunoaște dreptul la 
viaţă, o să înceteze să te mai vâneze. 

Julia își mușcă buza: 

— Chiar crezi c-o va face? 

-Da, deşi nu va fi încântat. O viaţă întreagă trăită 
cu prudență îi permitea lui Randall să-l înțeleagă într-o 
oarecare măsură pe unchiul său. De dragul supraviețuirii 
titlului de conte, avea să o facă. 

— Sper să ai dreptate, spuse ea încet. 

Și el spera asta. Deşi se arăta încrezător în fața Juliei, 
Randall ştia mai bine decât oricine că Daventry era un 
diavol bătrân și imprevizibil. 

— Ai reușit să-ţi cumperi un costum de călărie? Nu erau 
trăsuri disponibile, așa că am închiriat cai. Ne așteaptă la 
un han unde putem lua cina şi să ne scriem mesajele. 

Ea aruncă o privire spre piciorul lui rănit, dar ştiu că nu 
era cazul să îl menționeze. 

—Mi-am găsit un costum, deși mi-e mare. Pot să mă 
schimb la han. 

leșiră pe strada principală. Julia oftă surprinsă și se dădu 
în spate, lipindu-se de cărămizile clădirii de pe colț. 

-E acolo! Crockett și unul dintre oamenii lui! 

-Te-a văzut? 

Randall scană oamenii ce treceau pe stradă. 

—Nu. Nu cred. Julia își făcu mâinile pumn, încercând 
să-și mențină stăpânirea de sine. Se uita în direcția 
catedralei. 

Privirea lui Randall se opri asupra unui bărbat înalt, cu 
față de prădător. 

— Poartă o pălărie neagră și o manta de culoare verde 
închis? 

-Ele. 

Bărbatul care îl însoțea pe Crockett era un tip aspru, 
amenințător, lipsit de inteligența sălbatică a lui Crockett. 
Randall își întipări chipurile lor în memorie. 

— Au pornit în direcția opusă față de destinația noastră. 
Putem folosi o străduță lăturalnică pentru a ajunge la han. 
Din Carlisle pornesc drumuri în toate direcțiile, așa că 
vom fi probabil în siguranță după ce plecăm. 

Julia se sili să-și desfacă pumnii și-l prinse din nou de 
braț. 

—O să mă străduiesc să mă fac și mai invizibilă. 

După câteva minute de mers pe jos ajunseră la Leul 
Alb. Hanul forfotea de lume, dar exista o încăpere privată 
şi li se servi rapid o cină consistentă. Randall încercă să 
nu se arunce asupra mâncării ca un lup hămesit. Nu era 
sigur că şi reușise. Julia, deși mai reținută, era la fel de 
entuziastă. 

—Mă simt mai optimistă acum, că am mâncat. După ce 
termină cu masa, Julia se ridică și se duse la fereastră. Nici 
urmă de Crockett pe aici. 

- Boneta ta te ascunde atât de bine, încât probabil că 
nu te-ar recunoaște nici dacă am călări chiar lângă el. 
Își termină berea și se ridică în picioare. Am să-i spun 
grăjdarului să pună șeile pe cai. Grand Turk va petrece 
noaptea aici, apoi va fi dus înapoi la Hartley mâine 
dimineață, ducând și eventualele mesaje pe care vrei să 
le trimiți. 

— Am să-mi scriu notele și o să mă schimb în costumul 
de călărie. Julia dădu drumul draperiei și se întoarse cu 
spatele spre fereastră. Mi-e greu să cred că ieri dimineață 
m-am trezit în propriul meu pat din Hartley. Mi se pare că 
asta a fost într-o altă viață. 

— A fost o zi plină de evenimente. 

Ea zâmbi: 

— Ai un talent de a minimaliza lucrurile. 

Dacă acest talent o făcea să zâmbească, el era re- 
cunoscător, 


Chiar și cu voalul bonetei tras peste față, Julia se simți 
oribil de expusă când ieșiră călare din curtea hanului și 
porniră spre nord. Își spuse că Crockett căuta o femeie 
singură care mergea pe jos, nu un cuplu călare, dar nervii 
ei erau atât de întinși, încât fi venea să pipe. În pofida 
încercărilor sale de a privi în șase direcții deodată, fără 
a-și întoarce capul, încă simțea neliniștea cuibăriră în 
spate, între umeri. 

Din fericire, nu purta singură povara acestei sarcini. 
Randall părea relaxat, dar era sigură că observa totul în 
jurul lor, lucruri și oameni. Până în acel moment, ea era 
cea care se bucura de toate avantajele relației lor. 

Începu să se relaxeze când ieșiră din Carlisle. Acesta 
era drumul principal spre Scoţia, iar traficul era constant 

din ambele sensuri. Printre căruțele țăranilor ce înaintau 
cu greu, treceau călăreți, trăsuri și, la un moment dat, un 
poştalion rapid de corespondență. 

Randall se relaxă şi el, deși privirea îi rămase atentă. La 
câțiva kilometri la nord de oraș, spuse: 

—Călărești bine, chiar dacă îți lipseşte exercițiul. 

- În copilărie, eram la fel de înnebunită de cai ca și 
fratele meu, recunoscu ea. Faptul că nu mai puteam călări 
a fost una dintre cele mai dificile aspecte legate de fuga 
mea. Aveam o iapă atât de blândă... Se întrerupse brusc 
şi mângâie gâtul calului ei cuminte și nepretențios, În 
Hartley, aveam o trăsură cu ponei, dar nu mi-am permis 
un cal de călărie. 

-Ai în continuare mâini ușoare și o poziție excelentă 
în șa. 

— Poate, dar îţi garantez că atunci când o să ne oprim 
să ne odihnim peste noapte, voi avea dureri în părți 
ale corpului despre care am uitat că există! spuse ea cu 
tristeţe. 

El rânji. 

-Să sperăm că dăm peste un magazin unde se vând 
alifii. 

Ea îi răspunse tot cu un zâmbet, dar își aminti că 
durerile lui aveau să fie mult mai intense decât ale ei. Se 
cufundară amândoi în tăcere, în vreme ce după-amiaza 
părea să nu se mai termine. 

Soarele începea să apună când ajunseră lângă un pod 
jos de piatră, cu taxă, aflat la intrarea într-un orăşel. 

-Bun venit în Scoţia şi în Gretna Green, spuse 
Randall. Înţeleg că există o sală de căsătorii în biroul de 
încasare a taxei, pentru cei care nu vor să mai aștepte 
până ajung în oraș. 

-Glumești! Julia îi aruncă o privire scurtă însoțitorului 
ei. Nu, văd că nu glumești. Probabil că unele cupluri chiar 
sunt foarte nerăbdătoare. 

-Pentru un derbedeu care vrea să-și ia de soție o 
moștenitoare înainte ca tutorii ei s-o salveze, cu cât 
mai repede, cu atât mai bine. Randall plăti taxa și își 
continuară drumul. Încă mai avem câteva ore de lumină. 
Există un sat la circa opt kilometri mai spre nord, cu 
două hanuri de poștă. Dacă te simți în stare să mergi mai 
departe, putem petrece noaptea acolo și să închiriem o 
trăsură pentru restul drumului. 

Înăbuşindu-și impulsul de a scânci că îşi dorea un pat 
chiar atunci, Julia spuse: 

— Dacă astfel crește distanța dintre mine şi Crockett, 
mă descurc. 

El zâmbi. 

— Bravo, fată. 

— Ai început să și vorbeşti în stil scoțian de când ai 
trecut granița, spuse ea amuzată. Pentru mine, e prima 
vizită în Scoţia, deși am locuit atât de aproape. Până 
acum, mi se pare că seamănă mult cu nordul Angliei. 

—Cu excepția faptului că aici poți să te căsătorești prin 
simpla declarare a intenției în fața a doi martori, remarcă 
el. Cât de mult contează o graniță! 

Fericită că ei aveau să aștepte să ajungă la Edin- 
burgh pentru a se căsători, Julia studie faimosul atelier 
de fierărie din centrul orașului când trecură călare pe 
lângă el: 

— Ăsta e locul unde au loc atât de multe căsătorii? Nu 
am înţeles niciodată obiceiul de a-i cere unui fierar să 
îndeplinească ceremonia deasupra nicovalei sale. 

— Kirkland spune că e din cauză că fierarul e cel care 
lipește două bucăți de metal pentru a obține una singură, 
răspunse Randall. Tot astfel cum o căsătorie trebuie să 
unească un bărbat și o femeie. 

Julia îl studie pe Randall din colțul ochiului. 
Îndepărtat, chipeș, stăpân pe sine. Un bărbat imposibil 
de ignorat. Aveau să fie vreodată uniți ei doi, la fel 

de strâns precum metalul topit ce făcea ca două piese 
separate să devină una singură? O astfel de apropiere cu 
un bărbat aproape străin i se părea imposibilă în acel 
moment. 

Însă, pe parcursul zilei ce trecuse, învățase să-l 
accepte ca protector. În timp, poate că avea să-l vadă 
și ca pe un soț. 

Cei opt kilometri până la satul următor părură mai 
lungi. Până să ajungă la destinație, Julia avea dureri în 
tot corpul. 

— Ne-am câștigat dreptul să ne odihnim cum se cuvine 
peste noapte, într-un pat bun. 

— Asta așa e. 

Chipul lui Randall era la fel de istovit pe cât era, 
probabil, și al ei. Din fericire, în stânga apăru un han 
vechi de piatră, numit Armele Regelui. Intrară călare în 
curte. Cu toate încheieturile trosnindu-i, Julia coborî din 
şaua specială pentru femei, imediat ce calul se opri. 

Randall sări de pe cal. Când atinse pământul, piciorul 
drept se prăbuși sub el. Înjură și se prinse de cal pentru a 
rămâne în picioare. 

- Randall! Julia aruncă frâiele calului în mâinile grăj- 
darului ce tocmai se apropia și sări lângă el. Văzu cu groază 
că, pe piciorul drept, partea de sus a pantalonilor din piele 
de cerb mustea de sânge. 

Cu capul aplecat, gâfâi. 

— Doar... o bucată de șrapnel care taie prin carne să 
iasă. 
Și călărise cu o asemenea rană? Ce nesăbuit! Adresân- 
du-i-se grăjdarului, spuse: 

-Ocupă-te de cai și adu bagajele înăuntru când poți. 

Trase brațul lui Randall peste umerii ei. 

- Poţi să ajungi înăuntru, în han? 

—Lasă-mi... o clipă. După ce inspiră din greu de vreo 
zece ori, ridică din nou capul. Eşti prea mică să-mi servești 
drept cârjă. 

— Am cărat şi alți bărbați care erau prea încăpățânați ca 
să-și dea seama când erau răniți, replică ea. 

Randall râse uşor, îndreptându-se și dând drumul șeii: 

-E plăcut când te porți fără mănuși. De obicei, eşti atât 
de fină și de delicată. 

— Ai un simț al umorului cam ciudat. 

Avansând încet, Julia îl ajută pe Randall să urce scările 
clădirii. Șchiopăta foarte tare și ghici că era amețit de 
durere. 

Înăuntru, o femeie pricepută, ce purta un șorţ, veni să-i 
întâmpine pe hol. 

—Eu sunt doamna Ferguson, hangița, spuse ea cu un 
accent scoțian pronunțat. Privirea îi alunecă spre piciorul 
însângerat al lui Randall. Probleme? 

— Soțul meu, maiorul Randall, are nevoie de un chirurg, 
răspunse Julia. Există vreunul prin apropiere? 

- În Gretna Green. 

Julia rosti o înjurătură în gând. Ar fi trebuit să se 
oprească în Gretna. 

-Avem nevoie de o cameră, apă fierbinte, lenjerie 
curată, laudanum dacă aveți, câteva cuțite ascuțite și o 
sticlă din cel mai tare alcool disponibil în casă. 

—Ăla ar fi whisky-ul local. Hangiţa preluă o parte din 
greutatea lui Randall, conducându-i de-a lungul unui 
coridor ce ducea la partea din spate a clădirii. Am o cameră 
goală aici, la parter. Cum s-a rănit soțul dumneavoastră? 

- Francezii i-au făcut-o. 

— Ah, bietul de el! Fiul meu cel mic face parte din- 
tr-un regiment scoțian. Doamna Ferguson îi dădu drumul 
lui Randall și porni în față să deschidă ușa unui mic 
dormitor cu pereți goi, dați cu var. Aşteptaţi o clipă, să 
acopăr patul. 

Hangiţa scoase două pături vechi şi grele dintr-un cu- 
făr de lemn și le scutură deasupra cuverturii, în vreme 
ce Julia îi dădu jos haina lui Randall. Acesta aproape se 
präbuşi pe pat. Părul blond îi era ud de sudoare. 

—Merg să vă aduc materialele, dnă Randall. 

— Mulţumesc. Julia își dădu jos mantia şi boneta şi le 
aruncă pe spatele unui scaun de lângă pat. Practic, fusese 
doamna Randall și când fusese căsătorită, dar i se spusese 
întotdeauna Lady Branford. Îi plăcea mult mai mult să fie 
doamna Randall. 

-S-a dus abilitatea ta de a rămâne invizibilă, spuse 
Randall, cu ochii închiși. Vorbești ca Lady Julia Raines. 

-De fapt, am vorbit ca doamna Bancroft, moașă cu 
experiență și, neoficial, medic și chirurg. 

Îi scoase ghetele lui Randall, recunoscătoare că erau 
bine purtate și nu de genul celor foarte strâmte, care erau 
la modă. 

— Ai cerut un cuţit. Ai de gând să faci o operaţie pe 
câmpul de bătălie? 

-Dacă e nevoie. Îi examină gheata de la piciorul drept. 
Văd că ai ascuns aici un mic pumnal destul de periculos. 
Oare de ce nu sunt surprinsă? 

-Presupun că întrebarea e retorică. 

-Cam da. Aș fi şocată dacă nu ai fi înarmat până în 
dinți. ÎI dezbrăcă de pantalonii din piele de cerb, apoi se 
folosi de cuțit pentru a tăia cracul drept, îmbibat de sânge 
închegat, al indispensabililor. Sângele curgea dintr-o 
rană aflată pe exteriorul coapsei. O atinse foarte ușor, 
smucindu-și mâna şi murmurând ceva prea puțin demn 
de o lady. Ai avut dreptate în privința șrapnelului care își 
croieşte drum spre suprafață. Simt muchii ascuţite. 

—Nu e prima dată când a ieşit un șrapnel. Degetele lui 
strânseră spasmodic pătura când Julia împătură un ștergar 
subțire de pe lavabou și îl apăsă peste rană pentru a opri 
sângerarea. Randall inspiră nesigur. Poate ar fi mai bine să 
foloseşti briciul din coburii mei. 

Părea o idee mai bună decât un cuțit. Chiar atunci sosi 
şi grăjdarul cu bagajele, așa că îi mulțumi şi îngenunche 
să scotocească prin coburi. Tocmai dăduse peste setul de 
ras al lui Randall când doamna Ferguson intră cu o tavă 

plină de obiecte, urmată de o cameristă care purta un 
urcior cu apă fierbinte. 

— Am adus o sticlă întreagă de whisky, cuțite mai mari 
şi mai mici și o mulțime de pansamente. Mai aveţi nevoie 
de ceva, doamnă Randall? 

Julia ridică privirea. 

— Ar trebui să ajungă. Mulţumesc. 

Hangiţa aruncă o privire neliniștită spre Randall. 

— Aveţi nevoie de ajutorul meu? 

—Ne descurcăm, spuse Randall cu o voce răgușită. Lady 
Julia a mea e cât se poate de competentă. 

Părând uşurată, doamna Ferguson se retrase urmată de 
cameristă. Julia îmbibă o cârpă cu whisky şi şterse briciul 
și lamele cuțitelor. 

Privirea lui Randall se fixă asupra sticlei. 

- lrosești un whisky bun. 

- Îmi pare rău. Îi așeză la spate câteva perne pentru a 
putea sta ridicat, turnă o doză de laudanum într-un pahar 
de whisky și i-l întinse. 

Randall dădu pe gât dintr-o suflare jumătate de pahar. 

— Probabil ți-ar prinde bine şi ție o dușcă, spuse el, dar 
poate e mai bine să nu bei. 

-Am să beau cu plăcere după ce ești bine tu. Îi exa- 
mină coapsa centimetru cu centimetru, apăsând ușor pe 
mușchii tari pentru a găsi piesele și mai tari de metal 
îngropat în carne. Îi era mult mai ușor să se gândească 
la el ca la un pacient, nu ca la un bărbat. Da' ştiu că ai o 
colecție pitorească de cicatrici. 

-Chirurgul care mi-a scos majoritatea bucăților de 
şrapnel mi-a spus că pielea mea zdrelită a reprezentat un 
record personal pentru el. Randall bău din nou, de data 
aceasta mai încet. Degetele i se albiră în jurul paharului 
când Julia atinse zona din jurul rănii. 

Când își termină examinarea, ea spuse: 

—În afară de bucata cea mare care te face să sângerezi 
atât de rău, mai este una deasupra genunchiului. Nu ţi-a 
trecut prin piele, dar pare să se fi desprins. E activă. 

-Deci rana asta nenorocită îmi provoca durerile alea 
infernale, bombăni el. Scuză-mi limbajul. Ai să mi-o scoţi 
şi pe aia? 

Ea își şterse mâinile umede pe fustă. 

— Așa aș vrea. Din câte știu eu despre șrapnele, sunt 
probabil și alte bucăți care au rămas prinse și nu-ți 
vor cauza probleme, dar asta e pe cale să provoace un 
dezastru. 

—Și se va întâmpla mai degrabă mai devreme decât 
mai târziu, spuse el în timp ce expiră cu un gâfâit. Ai 
experienţă în tăieturi? 

-Cum nu exista un chirurg propriu-zis în Hartley, eu 
eram cea care scoteam alice, bucăți de lemn şi alte obiecte 
străine care rămâneau înfipte în carnea oamenilor. De 
obicei, în carnea bărbaților. 

Împături o cârpă de pânză curată și folosi apa fierbinte 
pentru a-i spăla sângele de pe coapsă. 

— Bărbații sunt mult mai predispuși la accidente. Dacă 
te consolează cu ceva, nu i-am tăiat niciodată unui bărbat, 
din greșeală, ceva ce și-ar fi dorit să păstreze. 

Randall zâmbi strâmb. 

-E o mare consolare. 

Culoarea îi mai revenise în obraji, fie din cauza ironiilor, 
fie datorită whisky-ului, fie pentru că era, în sfârșit, întins 
în loc să stea în șa. 

-O să doară, îl avertiză ea. Crezi că poți să rămâi 
nemișcat? Pot să-i cer doamnei Ferguson un servitor care 
să te imobilizeze. 

El se strâmbă. 

—Mă îndoiesc că ai putea face ceva care să doară mult 
mai tare decât ceea ce simt deja în picior. Dă-mi doar 
sticla de whisky. 


“Umbrele trecutului 8 


—Fii atent, îi spuse ea, întinzându-i-o. Combinația de 
tărie și laudanum poate fi periculoasă. 

- Sunt greu de ucis. Înghiți o duşcă zdravănă. În can- 
tități medii, whisky-ul și opiumul creează o distanță 
plăcută între mintea mea și cuțitul tău. 

Cuprinsă de temeri, Julia spuse: 

-Încă nu e prea târziu să trimitem după un chirurg 
adevărat. 

El clătină din cap. 

- Continuă, draga mea soție. Am cel puţin la fel de 
multă încredere în tine ca în chirurgii care m-au măcelărit 
în Peninsulă. 

Ea îi zâmbi nesigur, încântată de încrederea lui și 
speriată de responsabilitate. 

- Încă nu sunt soția ta și, după ce termin de tăiat, s-ar 
putea să vrei să-ți retragi oferta. 

El râse și privirea i se lumină. 

—După legea scoțiană, suntem deja căsătoriți, Julia. 
Ne-am prezentat ca fiind soț și soție în fața a doi martori. 

-— Căsătoriți? Vocea îi trădă neliniștea. Încă nu se simțea 
pregătită. Poate că e mai bine așa. Fără o ceremonie cum 
se cuvine, nu trebuie să-ți promit supunere. 

— Acum eu sunt cel care nu e surprins, murmură 
Randall. Am să țin cont de asta. Nu e cazul să mă aştept 
la supunere. 

lgnorându-i comentariul, Julia se pregăti pentru in- 
tervenţie, așezând cârpe împăturite la îndemână, ca 
să poată absorbi sângele, și punând ștergare făcute sul 
de ambele părți ale coapsei lui Randall, pentru a o fixa 
în loc. Briciul lui și cel mai mic dintre cuțitele dnei 
Ferguson erau cele mai ascuțite instrumente, prin ur- 
mare, le curăță cu whisky din nou. Când se pregăti să 
înceapă să taie, el spuse: 

— Vorbeşte cu mine. 

Ea se opri. 

- Despre ce? 

—Orice. Cum ai învățat chirurgie? 

—Mi s-a părut interesant subiectul. În copilărie, mă 
strecuram în casa chirurgului din sat să urmăresc ce face. 
El a fost cel care m-a învățat să folosesc tării pentru a 
curăța instrumentele. Tamponă sângele de la bucata de 
şrapnel ce ieșea și se pregăti să taie. Aș fi studiat chirurgia 
dacă acest lucru ar fi fost posibil pentru o femeie. Dar 
să lucrez ca moașă e la fel de fascinant și e o meserie 
pentru femei. 

Continuă să vorbească în timp ce lucra. Învățase 
repede prima regulă în chirurgie: rapiditatea. Cu cât lucra 
mai repede, cu atât se încheia mai repede intervenția, se 
pierdea mai puţin sânge, iar soarta pacientului avea să fie 
mai bună. 

Constată că era mai dificil de extras un șrapnel decât 
o alice, fiindcă bucata de metal era mai mare, de formă 
neregulată și cu margini zimțate. Dorindu-și să fi avut un 
forceps, tăie în jurul cocoloșului urât de metal. 

-Cred că bucata asta tot încearcă să iasă de ceva 
vreme. Dacă ar fi fost aproape de suprafață de la început, 
chirurgii tăi militari ar fi scos-o pe loc. 

-Am simţit-o mușcând din picior de câteva luni. 
La naiba! Tresări când ea introduse lama sub bucata de 
șrapnel și o făcu să sară din mușchi, dar reuși să-şi păstreze 
coapsa rezonabil de nemișcată. 

“Tamponă rana deschisă până se curăță, turnă whisky și 
tamponă din nou, apoi o unse cu miere. El întrebă: 

- Miere? 

— Asta am învățat de la doamna Bancroft. E mult mai 
mic riscul ca o rană să se infecteze dacă folosești miere. Îi 
legă bandajul în jurul coapsei. Asta e gata. Mai ești dispus 
să mă lași să scot și cealaltă bucată? 

-Ai putea, spuse el şi luă o înghițitură zdravănă de 
whisky. Taie în continuare, Lady Macbeth. 

-Nu a mânuit ea însăși cuțitul. Mă întreb dacă a 
regretat faptul că a trebuit să lase asta în sarcina soțului 

ei. Guvernatoarea mea m-a pus să învăţ pe de rost 
monologuri din toate piesele lui Shakespeare. Şi încă mi 
le amintesc. Dă-mi pumnalul! Asta era Lady Macbeth. 
A fost, cu siguranță, un chirurg frustrat. 

Julia recită și alte monologuri pe care le învățase cu 
mulți ani în urmă, lucru care-i permise să-și concentreze 
cea mai mare parte a atenției asupra intervenției. 

Incizia era mai dificilă, fiindcă nu era atât de evident 
necesară şi fu nevoită să apeleze la brici pentru a tăia 
pielea ce nu fusese sfâșiată. Amintindu-și că îl scutea pe 
Randall — care, nu-i așa?, era soțul ei — de o durere ce ar 
fi apărut mai târziu, tăie în jurul șrapnelului. Era mai mic 
decât prima bucată, dar aflat lângă tendoane și ligamente 
vitale. Rugându-se să nu-i facă rău, se relaxă și scoase 
bucata păcătoasă de metal. 

Mulţumindu-i lui Dumnezeu fiindcă nu părea să fi 
produs vreun rău iremediabil, bandajă rana și își așeză cu 
grijă uneltele pe tavă. Apoi se ghemui pe scaunul de lemn 
de lângă pat. Se simțea amețită, extenuată și, dintr-un 
motiv oarecare, pe punctul de a izbucni în lacrimi. 

-Bea ceva! Randall îi întinse sticla de whisky. 

Ea o acceptă și-și dădu capul pe spate, luând o duşcă 
zdravănă. După ce înghiți, fu cuprinsă de un acces de 
tuse. 
- Doamne Dumnezeule, gâfâi când reuși să vorbească 
din nou. Băutura asta ar putea dobori un bou! 

El chicoti. 

-— Cam asta e și ideea. 

Julia luă o înghițitură mai mică și îi întinse sticla, apoi 
se ridică în picioare, clătinându-se puţin. 

—Se face întuneric. Am să-i cer doamnei Ferguson o 
lampă. 

— Fă-ţi rost şi de ceva mâncare. Și scoate, te rog, oala 
de noapte. 

Ea se încruntă. 

—Te simți destul de bine cât s-o foloseşti? 

—Destul de bine. Apoi intenționez să dorm până mă 
satur. Randall îi zâmbi cu o dulceaţă surprinzătoare. Îți 
mulțumesc, domnița mea îndărătnică. Eşti cât se poate 
de... uluitoare. 

Ușor fâstâcită, Julia ieși din cameră și porni spre 
bucătărie. Dat fiind felul în care o salvase, era bucuroasă 
că putea, în sfârșit, să facă ceva pentru el. 

Soțul ei? 

Se călăuzi după mirosul de mâncare pentru a ajunge la 
bucătăria din spatele casei, unde dna Ferguson era stăpână 
peste două servitoare: 

- Pari frântă, spuse vioi femeia mai în vârstă. Cum se 
simte soțul tău? 

-Se odihnește acum. Va fi bine, reuși Julia să 
zâmbească. 

Evident că n-a vrut să recunoască nimic până nu 
s-a prăbușit. Bărbaţii ăștia! Hangiţa pufni. Șezi, fată, și 
mănâncă ceva înainte să te prăbușești și tu. Să tai bucăți 
de șrapnel din soțul tău pare o sarcină de-a dreptul 
obositoare. 

Julia se gândi puțin. 

—Nu e la fel de greu cum e să asişti la o naștere de două 
zile, dar destul de greu. 

—Eşti moașă? întrebă doamna Ferguson și nu se lăsă 
rugată să vorbească despre propriile lăuzii și despre plozii 
excelenți și sănătoși cărora le dăduse naștere. 

Julia se mulțumi să rămână tăcută, lăsând conversaţia 
să curgă în jurul ei, în vreme ce hangiţa îi puse în faţă o 
supă groasă de cocoș cu praz, pâine proaspătă, caș și un vas 
cu ceai. Când termină de mâncat se întunecase complet. 
Doamna Ferguson o trimise înapoi în cameră, cu o lampă 
şi cu promisiunea de a-i face rost de o trăsură pentru ziua 
de poimâine. Randall era nevoit să se odihnească o zi, 
indiferent dacă voia sau nu. 

Proaspătul ei soț dormea buștean când ea intră în 
cameră. Era evident că reușise să se ridice în siguranță, 

fiindcă acum era întins sub pături. Arăta... liniștit. Julia 
își dădu seama că nu-i văzuse niciodată chipul fără a fi 
străbătut de o notă discretă de durere. 

Își spuse crispată că fusese de acord să se căsătorească, 
nu să împartă un pat. Dar, fiindcă nu voia să doarmă pe 
podeaua tare și rece, nu prea avea de ales în noaptea 
aceea. 

Bucuroasă că pe costumul de călărie maro și ponosit 
petele de sânge nu se vedeau aproape deloc, se dezbrăcă 
în cămașa de noapte. Era o ușurare să scape de corset și 
de ciorapi. Chiar și capul i se simți ușurat când îşi desfăcu 
părul. 

Dacă faptul că se prezentaseră ca soț și soție în faţa unor 
martori însemna că azi era ziua nunții lor, asta, presupuse, 
era noaptea nunții. Tresări când își aminti prima ei noapte 
cu Branford. Această noapte a nunții era cât se poate de 
diferită şi mulțumea cerului pentru asta. 

Verifică temperatura și bandajele lui Randall. Nici 
urmă de febră. Nici nu mai sângerase. După cum îi spusese 
doamnei Ferguson, avea să fie bine. 

După ce reduse lampa până la o licărire palidă, se 
strecură sub pături, în stânga lui Randall, rămânând cât 
de departe de el posibil. Era prea obosită să o mai alarmeze 
gândul de a împărți patul cu un bărbat masiv. Din fericire, 
era practic cufundat în inconștiență. 

Chiar fără a-l atinge, îi simți căldura corpului. În- 
chizând ochii, fu nevoită să admită că acea căldură era 
plăcută. Foarte plăcută. 


Randall se trezi încet. Capul lui sugera că băuse o 
idee prea mult și îl durea piciorul drept, dar nu mai era o 
durere acută. Ceasul lui interior îi spuse că era în jur de 
ora patru dimineața, deci dormise deja zdravăn. Nu că ar 
fi fost tentat să se miște. Nu când avea o femeie caldă și 
moale cuibărită lângă el, în stânga. 

Faptul că Julia nu alesese să doarmă pe podea îi dădea 
speranțe în privința evoluției relației lor. Se potrivea 
foarte bine sub brațul lui. Brațul ei era înfășurat în jurul 
taliei lui. Se întrebă care dintre ei se mişcase în somn. 
Amândoi, probabil, fiindcă păreau să se fi întâlnit la 
mijloc. 

Prin fereastră trecea destul din strălucirea lunii cât 
să lumineze chipul Juliei. Semăna cu un înger adormit, 
cu părul întunecat revărsat blând peste umerii înveliți 
în cămaşa de noapte. Simţi un val de emoții. Adorație. 
Recunoștință. Tandreţe. 

Nici unul dintre ei nu avea să simtă că erau căsătoriți 
cu adevărat până nu organizau o nuntă autentică în 
Edinburgh. Dar iată-i acolo, întinși în același pat. Făcând 
parte fiecare din viața celuilalt. 

Fu surprins de o altă senzaţie intensă, ce era pur fizică. 
Rememorând trecutul, își dădu seama că dorința fusese 
aproape complet redusă la tăcere de când fusese rănit în 
Albuera. Acea muţenie fusese și mentală, și fizică. Acum, 
în sfârșit, norul negru ce-i sufocase viața începea să se 
risipească. 

Mângâie blând spatele Juliei. O dorise încă din prima 
zi în care o văzuse. Acea dorință se născuse din gânduri și 
din emoții. Acum era întărită de o poftă carnală neostoită. 
Dorinţa avea să le complice foarte mult situația. Însă nu 
putea s-o regrete. 

Nu regreta absolut nimic. 


Julia se trezi încet, simțindu-se calmă și... în siguranță. 
Pluti într-o ceață de mulțumire până își dădu seama că 
era lipită de corpul lui Randall, cu capul pe umărul lui şi 
cuprinsă de braţul lui. 

Se crispă, intenționând să se retragă, dar el îi spuse, cu 
vocea lui profundă: 

- Nu-i nevoie să fugi. Chiar dacă mi-aș uita promisiunea 
de a te lăsa în pace, nu sunt în stare să sar pe tine. Își roti 

capul pe pernă până când privirile li se întâlniră. Doar 
dacă nu cumva deteșşti să fii ținută în braţe. 

—De fapt, nu. Se relaxă din nou. Îmi place să fiu 
cocoloșită într-o dimineaţă răcoroasă. 

— lar în Scoţia ele sunt numeroase. 

Nici în Hartley nu lipseau. 

lar patul ei fusese mult mai puțin confortabil. Pisica 
ei se străduia să-l încălzească, dar Whiskers avea trupul 
mic. 

— Cred că ăsta e unul dintre principalele motive pentru 
care se căsătoresc oamenii, spuse Randall meditativ. 
Pentru atingere. Pentru căldură și apropiere. Pasiunea e 
bună și frumoasă, dar durează puțin. Atingerile pline de 
afecțiune pot avea loc mult mai des. 

Julia îşi înclină capul pentru a-i studia chipul, 
surprinsă. 

-Nu ştiam că eşti un romantic. 

El râse. 

-Nu sunt. Genul ăsta de apropiere e mai degrabă o 
plăcere animală, ca atunci când se îngrămădesc laolaltă 
puii de pisică sau cățelandrii. 

Branford nu o atinsese niciodată cu gândul la o astfel 
de plăcere. El era mai interesat de durere. Crispându-se, 
schimbă subiectul. 

— Ai avut amante care ți-au stârnit gustul pentru plăceri 
de cățelandru? 

— Cred că mi se trage de la mama mea, spuse el gân- 
ditor. Îi plăcea la nebunie să mă îmbrățişeze. Nu mi-am 
dat seama până acum, dar îmi amintești puțin de ea. Nu 
neapărat prin aspect sau personalitate, dar aveți în comun 
o oarecare căldură sufletească. 

Julia ştia de la pacienții ei că, în multe căsnicii înde- 
lungate, intimitatea fizică era foarte rară. Dacă Randall 
se putea mulțumi cu o femeie plină de afecțiune și cu o 
atitudine maternă, în locul unei soții pline de pasiune, era 
posibil să se potrivească foarte bine. 

—Şi mamei mele îi plăcea la nebunie să mă îmbrățişeze. 
Nu prea se potrivea unei ducese. Acesta era, poate, și 
motivul pentru care Julia savura acea îmbrățișare caldă, 
ce nu-i impunea nimic. Își petrecuse mulți ani fără a avea 
parte de destule atingeri. Mi-ar plăcea să stau întinsă așa 
toată săptămâna viitoare. 

—Și mie mi-ar plăcea, spuse el cu regret. Dar trebuie să 
ne ridicăm și să pornim la drum. 

-Nu vom avea o trăsură decât mâine, spuse ea îngro- 
pându-se adânc sub brațul lui. Așa că resemnează-te să 
petreci o zi întreagă mâncând și dormind. 

El râse, iar vibrația din pieptul lui îi aminti de torsul 
unei pisici. 

-— Văd că am fost învins. Prea bine, atunci, azi ne vom 
odihni. Ar trebui să fim destul de feriți aici. 

Aţipind din nou, cu trupul lipit de cel al lui Randall, 
Julia decise că, dacă asta aștepta el de la căsătorie, ea, una, 
era cât se poate de încântată. 

Julia privi pe fereastră în vreme ce trăsura lor ieși 
din curtea hanului Armele Regelui și coti spre nord, în 
direcția Edinburgh. 

— După atâţia ani liniștiți în Hartley, acum am impresia 
că sunt permanent în mișcare. Totuși, au trecut doar trei 
zile de când am fost răpită. 

— Trei zile pline de evenimente, îi aminti Randall. Dar 
ziua de ieri a fost liniștită. 

Din fericire. Randall se dovedise un soț prea puțin 
solicitant, dormind în cea mai mare parte a zilei, trezin- 
du-se de două ori pentru a mânca lacom, înainte de a 
se prăbuși din nou în somn. Dar corpul lui se dovedise 
înțelept. Când îi verificase bandajele de pe coapsă, spre 
sfârșitul după-amiezii din ziua precedentă, rănile rămase 
în urma intervenției erau pe jumătate vindecate. 

— Eşti un pacient care-mi oferă mari satisfacţii, remarcă 
Julia. Azi de dimineață, erai atât de robust și de temerar, 
încât de-abia dacă ai avut nevoie de bastonul cel vechi și 
strâmb pe care ți l-a oferit doamna Ferguson. Pot să-mi 
spun singură că sunt pricepută în arta vindecării. 

El râse. 

-Chiar ești. Am fost ciopârțit de experți și, pe lângă 
faptul că te situezi bine printre ei, eşti și mult mai 
frumoasă. 

Ea își feri privirea, jenată de compliment: 

-O minciună galantă, maior Randall. 

—E adevărul, Lady Julia. Ai petrecut atât de mult timp 
încercând să devii invizibilă, încât ai uitat cât ești de 
atrăgătoare ca femeie. 

Ea continuă să privească dealurile spectaculoase ale 
Scoției, sfâșiată între plăcere la gândul că o găsea atră- 
gătoare şi un disconfort extrem. 

Mâna lui caldă o cuprinse pe a ei: 

—Ești cu adevărat încântătoare, Julia, spuse încet. 
Cândva, înainte să te căsătorești, probabil ştiai asta, 
şi cu siguranță îţi plăcea să fi admirată. E firesc. Deși ai 
avut motive să uiţi asta în anii care s-au scurs de atunci, 
a-ți recăpăta viața înseamnă a accepta tot ceea ce ești. 
Inclusiv faptul că ești încântătoare. 

Ea zâmbi strâmb. 

-Încă nu pot face asta. Lasă-mă să mă obișnuiesc 
treptat cu ideea că sunt acceptabilă. 

-Prea bine, doamna mea. Vocea îi era caldă de 
umor. Arăți destul de acceptabil azi. Ce ten acceptabil! 
Te rog, dă-ţi jos boneta să-ți pot admira părul castaniu 
acceptabil. 

Râzând, reuși să-și îndrepte privirea spre el, în vreme 
ce-și dădu jos boneta. În trecut, găsise intimidante trăsă- 
turile lui austere, fin tăiate, dar nu mai era cazul. 

— Nu-mi vine să cred cât ești de plăcut, maior Randall. 
Erai atât de țepos prima dată când ne-am întâlnit. 

— Ai dreptate, nu-mi stă deloc în fire să fiu plăcut, 
spuse el solemn. Pentru binele tău, sper să nu mă întorc la 
personalitatea mea obișnuită, posacă. 

Deși expresia de pe chipul lui era sobră, umorul îi 
strălucea în priviri. Durerea nu mai arunca o umbră pe 
fața lui. 

- Încă de când ne-am întâlnit, ai avut de-a face cu 
bucăți de metal ce-ţi tăiau în carne încercând să iasă. 
Asta ar justifica destul de mult din posomoreală. 

El oftă. 

— Sper că ai scos și ultimele bucăți de şrapnel ce se mai 
deplasau. Deşi mă doare piciorul, pentru prima dată de 
mai bine de un an nu mai simt o durere acută. 

-Lamele îmi sunt pregătite dacă e nevoie să-ţi lecuiesc 
din nou proasta dispoziție. 

El ridică din sprâncene. 

— Asta e o promisiune sau o amenințare? 

—O ameninţare, spuse ea dulce. 

- Am să țin cont de asta, zise el devenind gânditor. 
Cred că a ajutat și faptul că, după ce am încetat să-ți mai 
opun rezistență, am devenit mult mai relaxat. Timp de 
mulți ani, viața mea a însemnat durere și război. Acum, 
cu tine, pot să-mi imaginez o viață dincolo de astea. 

— Viaţa unei moașe de la țară se deosebeşte cât se poate 
de mult de viața în război, consimți ea, înțelegând mai 
bine de ce era atras de ea. Acum, că am lăsat în urmă 
vechile noastre vieţi, ce ne aşteaptă? Cum nu sunt o 
persoană îndrăzneață, mă bucur că nu fac parte din ar- 
mată, dar unde vom locui? Spuneai că ai o mică moșie? 

— Am moștenit Roscombe de la mama mea. E lângă 
Cirencester și am locuit acolo în copilărie. Deși nu e atât 
de grandios ca domeniul pe care ai fost crescută, cred că 
o să-ți placă, rânji el. De-abia aştept să dau câteva ture pe 
moșia mea și să aflu mai multe despre oi și despre culturi. 
Poate am să devin un nobil vânător. Cu o haită de câini, 
cu favoriţi și c-un chip rumen. 

Ea râse: 

-Aşa ceva nu-mi pot imagina. Dar îmi place ideea 
unei vieți boierești, confortabile și nu prea pretențioase. 
Presupun că am face ocazional și vizite la Londra? 

-— Desigur. După cum știi, Ash mi-a permis să folosesc 
un apartament din cadrul Casei Ashton, dar am putea 
închiria o casă dacă preferi. 

—S-ar putea să nu-mi placă Londra atât de mult, încât 
să-mi doresc o casă acolo. Dacă Ashton e de acord, ar fi 
plăcut să locuim cu el și cu Mariah când suntem în oraș. 
Privi gânditoare spre dealurile scoțiene masive. Nordul 
e foarte frumos, dar mi-au lipsit câmpiile prietenoase 

şi satele din sudul Angliei. O să-mi facă plăcere să mă 
întorc acolo. 

= Ai să-ți continui munca de moașă? întrebă el pe un 
ton relaxat, de parcă întrebarea nu ar fi avut prea mare 
importanță. 

Julia își întoarse brusc capul spre el. 

-Mi-ai da voie? 

— După ce ai fost căsătorită cu îngrozitorul meu văr, cred 
că ţi-ai câștigat dreptul de a lua singură deciziile legate de 
viaţa ta, spuse el împăciuitor. În plus, dacă încerc să-mi 
impun voința prea des, ai să mă părăseşti. Aș prefera să nu 
se întâmple asta. 

Julia își dădu seama că Randall o ţinea în continuare de 
mână, iar ea îl strângea suficient de tare cât să împiedice 
circulația sângelui. Își desfăcu blând strânsoarea. 

-Nu mă proiectasem atât de mult în viitor, dar ai 
dreptate. Îmi place să aduc pe lume copii și nu voi mai 
trăi niciodată într-o colivie. 

-Nici nu intenţionez să te bag într-una. Privirea lui 
era concentrată. Ai un talent de a vindeca. Nu vreau 
să lipsesc lumea de abilitățile tale. Dar Gloucestershire 
nu duce lipsă de medici și de chirurgi, deci ar trebui să 
te mulțumești doar cu activitatea de moașă. Astfel, ai 
putea să aduci pe lume copii și ți-ar rămâne timp și să 
îndeplinești rolul de stăpână a conacului. 

-Mi se pare un plan foarte rezonabil, consimți ea, 
minunându-se că Randall accepta valoarea muncii ei şi 
înţelegea ce însemna pentru ea. Nu sunt deloc obișnuită 
cu bărbați care să nu își impună voinţa, așteptându-se ca 
femeile să li se supună. 

— Mi-am petrecut cea mai mare parte a vieții de adult 
atât dând, cât și primind ordine, adesea pe jumătate 
nebunești sau tragice, spuse el trist. Mi se pare foarte atră- 
gătoare arta blândă a compromisului. 

În spatele umorului lui sec, Julia simți extenuarea 
adusă de anii întregi petrecuți în război și într-o poziție de 
comandă. Buzele i se curbară lent într-un zâmbet: 

- Încep să cred, maior Randall, că o căsnicie între noi 
chiar ar putea avea un viitor. 

Şi mai surprinzător era faptul că începea să-și dorească 
acest lucru cu adevărat. 

kd 


Călătoria până la Edinburgh fu rapidă și eficientă și 
o încheiară într-o singură zi lungă, cu cai de poştă și cu 
câteva opriri scurte pentru a mânca. În pofida zgâlțâiturilor 
trăsurii, Randall reuși să doarmă o bună parte din drum. 
Julia îl invidia. Era un talent util și care avea să-i grăbească 
vindecarea. 

La amurg, trăsura opri în fața arătoasei locuințe de vară 
a lui Kirkland. Cât traversaseră Edinburgh, pe care Julia 
îl găsea mai atrăgător și mai necizelat decât se așteptase, 
Randall făcu diverse comentarii despre oraș. Julia spera că 
avea să li se ofere ocazia de a vizita și castelul, care trona 
impunător deasupra orașului. 

Ajutând-o să coboare de pe bancheta poştalionului, 
Randall îi spuse: 

- Aici am locuit cu Kirkland în cursul vizitei mele 
recente. Fiindcă el călătorește foarte mult pentru a se 
ocupa de afacerea sa de transporturi, mătușa lui favorită 
locuiește aici și are grijă de casă. O să-ți placă de doamna 
Gowan, iar ei o să-i placă la nebunie să te ajute să te 
pregăteşti pentru o nuntă rapidă, dar respectabilă. 

Ea ridică o privire nesigură spre fațada de piatră. 

—Eşti sigur că Lord Kirkland nu se va supăra că m-ai 
adus aici? 

-Cât se poate de sigur. Randall luă bastonul într-o 
mână, apoi îi oferi celălalt braț. Te place. Mi-a spus că 
tu și Mariah, prin compania voastră, ați făcut mult mai 
plăcută călătoria de la Hartley la Londra. 

Julia îl luă de braț când urcară scările. Nu mai şchiopăta 
aproape deloc. 

— În afară de faptul că te-ai încruntat la mine, a fost o 
călătorie plăcută. 

-După cum ziceam, viața e mult mai ușoară acum, 
când nu mai opun rezistență farmecelor tale. 

Randall bătu la ușă, apoi îi spuse majordomului care 
le deschise: 

— Credeai că ai scăpat de mine, Tanner, dar te-ai 
bucurat prea repede. 

Majordomul chicoti. 

—Mă bucur să vă văd din nou atât de curând, domnule. 
Lord Kirkland va fi încântat şi el. 

Privirea curioasă a majordomului alunecă spre Julia. 

- Mi-am. schimbat planurile, spuse Randall cu un 
zâmbet. 

Înclinându-se, majordomul îi pofti înăuntru. 

-Dacă doriți să așteptați în salon, îl voi anunța pe 
Excelenţa Sa că ați sosit. 

Deschise ușa din dreapta. 

Julia intră în salon, în vreme ce Randall zăbovi să 
mai discute cu majordomul. Tocmai își scotea mănușile, 
când observă o siluetă familiară la masa de scris din fața 
ferestrei. 

— Lord Masterson? 

Maiorul cel masiv și calm era și el unul dintre prietenii 
din Westerfield care îl căutase pe ducele dispărut şi avusese 
o atitudine foarte tolerantă față de ea și de Mariah. 

— Credeam că sunteți în campanie în Spania. 

Bărbatul își înălță privirea, apoi se ridică în picioare şi 
se îndepărtă de fereastră: 

- Îmi pare rău, dar nu sunt Masterson. Sunt fratele lui 
vitreg, mai puțin respectabil şi cu mult mai puțin legitim, 
Damian Mackenzie. lar dumneavoastră sunteți...? 

Acum, că nu mai avea strălucirea ferestrei în spatele lui, 
Julia îşi dădu seama de greșeală. Acest bărbat şi Masterson 

aveau trăsături similare și siluete masive, musculoase, dar 
străinul avea nuanțe mai pronunțate de roșcat în păr și 
o licărire ştrengărească în ochi. Ochi ce erau de culori 
diferite, după cum observă când se apropie de ea. Unul 
căprui, unul albastru. Surprinzător și uşor derutant. 

Se întrebă scurt cum să se prezinte. Lady Julia Raines 
cea de rang înalt nu s-ar fi coborât la așa ceva, dar, în 
pofida dorinței lui Randall de a-și revendica din nou titlul, 
nu se mai simțea ca fiica unui duce. Nu fusese niciodată 
cu adevărat doamna Bancroft, refuza să fie Lady Branford 
și nu era încă doamna Randall. Se mulțumi să spună: 

-Eu sunt Julia. Anost de legitimă. 

— Bun răspuns, spuse acesta relaxat. Da, stimatul meu 
frate e în Spania, cu instinctul de a se feri când e cazul, 
sper eu. 

— Aţi fost elev tot la Academia Westerfeld, domnule 
Mackenzie? întrebă ea. Am înțeles că prieteniile legate 
acolo tind să dureze. 

— Te rog, spune-mi Mac. Detest să fiu luat în serios, 
spuse el cu un zâmbet vizibil poznaș. Da, am ieșit tot din 
sânul Academiei Westerfield, la doi ani după Will. 

— Mac e dovada vie că nici măcar Lady Agnes nu poate 
face minuni cu toți băieții ei răi, spuse Randall, intrând în 
cameră în spatele Juliei. Veni în față și-i întinse mâna. Mă 
bucur să te văd. Au trecut — se gândi puțin — mulți ani. 

—Mi-a părut rău când Kirkland mi-a spus că ai plecat 
cu o zi înainte să sosesc eu, zise Mackenzie, strângându-i 
mâna. Ce te-a făcut să te întorci la Edinburgh? 

Randall își așeză mâna caldă pe partea de jos a spatelui 
Juliei. 

- Suntem logodiți și m-am gândit că Kirkland o să ne 
ajute să organizăm o nuntă scoțiană. 

-Te căsătoreşti cu fata asta? exclamă Mackenzie, 
căscând gura a mirare. 

— Sper că insulta din tonul tău nu a fost intenționată, 
spuse Randall rece. 

-Scuze, nu intenționam să vă insult, zise el și se 
înclină în fața Juliei. Atâta că nu mi-ai părut niciodată 
genul care să se însoare, Randall. Vă urez multă fericire 
amândurora. 

Julia îi mulțumi din cap, întrebându-se dacă Mackenzie 
îşi ascundea surpriza că un bărbat atât de arătos ca Randall 
se căsătorea cu o femeie simplă și ponosită ca ea. Era o 
uluire firească, dar nici măcar un pungaș declarat nu ar fi 
pus o astfel de întrebare. 

Momentul penibil se încheie când intră Kirkland, la fel 
de întunecat, de arătos și de enigmatic pe cât și-l amintea: 

- Randall, ce te aduce înapoi...? Julia! Renunţă la deta- 
șarea lui obișnuită pentru a-i zâmbi larg și a-i strânge mâna. 
Randall e ca fiul rătăcitor care se întoarce mereu, dar să te 
văd pe tine e o plăcere cât se poate de neașteptată. 

-Julia și cu mine suntem logodiți și speram să ne 
putem căsători în casa ta, spuse Randall. E... o poveste 
cam complicată. 

Kirkland păru surprins și el, deși își ascunse surpriza 
mai bine decât Mackenzie. 

—Mătușa mea, Maggie, iubește nunțile și va fi încântată 
să vă ajute să o organizați pe a voastră. A ieșit peste zi, dar 
se întoarce deseară. Dă-mi voie să te conduc la camera 
ta, Julia. După ce îți tragi puţin sufletul, coboară şi putem 
discuta despre complicații la cină. Randall, tu stai în 
camera în care te-ai cazat ultima dată. Mac, spune-i, te 
rog, lui Tanner să pună masa pentru patru persoane. 

Lord Kirkland era un bărbat eficient. În vreme ce o 
conducea la etaj, Julia încercă să-și amintească puținul 
pe care îl știa despre el. Moștenise titlul de la tatăl său 
englez, dar mama sa fusese fiica unui negustor scoțian 
înstărit. În copilărie, manifestase o curiozitate regretabilă 
față de rudele sale scoțiene și față de negoțul lor, prin 
urmare fusese trimis la Academia Westerfield. În loc să 
devină respectabil, se transformase și el în magnat de 
transporturi. 

Kirkland o conduse într-o cameră de oaspeți spațioasă, 
cu o vedere superbă spre castelul Edinburgh, care se profila 
în depărtare. 

— Cred că această cameră e în stare bună. Va veni o 
cameristă să verifice. 

— Sunt sigură că e bună. Mai mult decât bună. O exa- 
minare rapidă îi arătă că Kirkland le asigura tot confortul 
oaspeţilor săi. E foarte generos din partea ta să ne primeşti 
astfel, pe neașteptate. 

-Am avut oaspeți mult mai neașteptați decât tine. 
Ochii îi licăriră. Și unii mai puțin respectabili. 

Sub un impuls de moment, Julia spuse: 

-Randall mi-a zis că în Scoţia o femeie are drepturi 
egale în a cere divorțul ca un bărbat. E adevărat? 

— Așa e. Fără a mișca un singur mușchi, Kirkland deveni 
foarte concentrat. Te-ai îndoit de cuvântul lui Randall? 
N-ar trebui s-o faci. E înspăimântător de sincer. 

-Nu m-am îndoit de sinceritatea lui. Se întoarse 
să-și dezbrace mantaua. Dar era posibil să nu fi fost corect 
informat. 

-El rareori se înșală. Kirkland o privi gânditor. E 
ciudat să te interesezi despre divorț în ajunul unei nunți. 
Ai dubii? 

Deși tonul lui era neutru, îngrijorarea față de viitorul 
prietenului său se simţea clar. 

-Îmi place Randall foarte mult, îl asigură Julia. Nu 
sunt sigur că îmi place şi căsătoria la fel de mult. 

-Samuel Johnson spunea că o a doua căsătorie 
reprezintă triumful speranţei în fața experienţei, spuse 
Kirkland. Unde am fi fără speranță? Chiar dacă Randall 
e cam înțepător, e unul dintre cei mai perspicace oameni 
din câți cunosc, iar loialitatea lui e absolută. 

— Am constatat și eu. Sunt norocoasă. Zâmbi strâmb. 
El, mai puțin. 

—Dubiile sunt firești când te gândești să faci un pas atât 
de mare, dar eu cred că s-ar putea să vă potriviți destul 

de bine. O bătaie în ușă anunță intrarea cameristei, care 
aduse geanta modestă a Juliei cu lucrurile ei și un urcior 
cu apă fierbinte. Kirkland se îndreptă spre uşă. Te aştept 
jos când ești gata. 

După ce plecară Kirkland și camerista, Julia își 
turnă apă în lighean și începu să se spele. Deci unul 
dintre prietenii vechi ai lui Randall considera că acesta 
s-ar potrivi cu Julia? Poate că speranța avea să triumfe, 
într-adevăr, în fața experienţei. 

Când Randall termină de redactat scrisoarea care i-ar fi 
permis Juliei să se elibereze mai ușor din căsnicie, își spuse 
că ea avusese suficient timp să se revigoreze. Traversă ho- 
lul și bătu la ușă, anunțându-și numele. Piciorul îl durea 
puțin după călătoria îndelungată și dificilă din acea zi, dar 
azi se descurca mult mai bine fără baston. 

Intră când Julia își exprimă permisiunea. Chiar și în 
rochia aceea ponosită, care nu i se potrivea, mireasa lui 
arăta absolut încântător. Părul castaniu strălucitor, ce 
îi trecea de umeri, era mult mai mult decât acceptabil, 
iar trăsăturile ei delicate și tenul fără cusur îl făcură să-și 
dorească să le atingă. 

De fapt, își dorea cu destul de multă ardoare să tra- 
verseze încăperea și s-o strângă în brațe, dar expresia ei 
rezervată arăta clar că nu avea dispoziția necesară. Faptul 
că îl invitase în dormitorul ei fără ezitare era un progres 
suficient pentru acea zi: 

—Sunt chiar în camera de vizavi. Aproape și, totuși, 
prea departe. 

Ea îi aruncă un zâmbet scurt. 

-Chiar nu putem dormi împreună aici, fiindcă nu 
suntem tocmai căsătoriţi. Sper ca noaptea să nu fie prea 
rece. 
- Încă două sau trei zile, şi vom fi soți legitimi în ochii 
lumii. 

Deşi împărțiseră patul doar preț de două nopți, în 
noaptea aceea avea să-i simtă lipsa. Îi întinse scrisoarea 
pe care tocmai o redactase. 

— După cum mi-ai cerut. 

Ea despături hârtia și citi cele câteva rânduri. 

—Prea bine. Mulţumesc. 

Cu o expresie indescifrabilă, Julia puse scrisoarea 
deoparte și începu să-și prindă părul la spate. Randall 
speră că, după ce oficiau căsătoria, Julia avea să accepte și 
un stil mai puțin auster. 

-Nu știam că Will Masterson are un frate, remar- 
că ea. 

- Mac e copilul unei actrițe și motivul pentru care Will 
a sfârșit prin a ajunge la Academia Westerfield, îi explică 
Randall. 

-M-am întrebat și eu, spuse Julia, cu mâinile mișcân- 
du-i-se rapid, în timp ce-și îmblânzea buclele într-o 
coafură severă. E ușor de înțeles de ce restul prietenilor 
răi au fost trimiși la o școală pentru băieți dificili, dar mi-e 
greu să mi-l imaginez pe Will ca fiind o sursă de probleme 
grave. 

-Mama lui Mac a murit când el era destul de mic, 
așa că a fost trimis în casa tatălui său, pentru ca lordul 
Masterson să poată decide ce să facă în privința lui, îi 
explică Randall. Will, care e cu vreo câțiva ani mai mare, 
s-a atașat foarte tare de frățiorul lui. Cred că tatăl lor ar fi 
preferat să-l trimită pe Mac la un orfelinat, unde să poată 
fi dat uitării, dar Will nu i-a permis asta. A refuzat să plece 
la școală dacă nu venea și Mac. După cum ai remarcat, 
Will nu e din fire un om care să provoace probleme. 

- Spre deosebire de tine, spuse Julia, zâmbindu-i din 
nou scurt. 

- Spre deosebire de mine, consimți Randall, amuzat. 
Dar poate fi destul de remarcabil de încăpățânat. Lordul 
Masterson nu ținea să-și trimită fiul din flori la o școală 
cu reputație, precum Eton sau Harrow, așa că Academia 
Westerfield era o alternativă bună. 

- Domnul Mackenzie a avut noroc să intre sub protecția 
lui Will, spuse Julia, prinzându-și nemiloasă cu agrafe și 
ultimele bucle întunecate. Dar părea destul de lipsit de 
respect față de fratele său. Neserios. 

— Așa e Mac. Şi-ar da viața pentru Will fără să ezite. 
Luându-l peste picior în tot acest timp. Randall îi oferi 


de aceste mici semne care arătau că, acum, formau un 
cuplu. 

— De ce au părut Kirkland și Mackenzie atât de surprinși 
de ideea că vrei să te căsătorești? îl întrebă când ieșiră din 
cameră. 

— În trecut, susțineam cu ardoare că n-am de gând 
să-mi iau o soție, mai ales dacă acest lucru i-ar fi produs 
satisfacție unchiului meu, Daventry, spuse el zâmbind. 
Zâmbi strâmb. De-abia recent mi-am dat seama cât ar fi 
de stupid să-mi refuz ceva ce-mi doresc, doar fiindcă își 
doreşte și el același lucru. 

sep, sobră a maturității. 

Schimbară o privire caldă. Pornind spre scări, el 
spuse: 

-Cred că e mai bine să le explicăm lui Kirkland și lui 
Mackenzie că Daventry te vânează și care îi sunt motivele. 
Să spun eu povestea? 

Ea oftă. 

-Te rog. Atâta doar — nu le împărtăși detaliile mai 
umilitoare. 

- N-am s-o fac, îi promise. Și nici unul dintre ei nu va 
vorbi despre nimic ce ai dori să păstrezi secret. Începură să 
coboare scările. Acum, Lady Julia Raines, e timpul să ieși 
din umbră și să pășești în lumină. 


-Nu vom mai avea nevoie de tine, Tanner, spuse 
Kirkland. 

După ce majordomul se retrase din sala de mese, 
continuă: 

-— Sper să mi se recunoască meritul de a-mi fi ținut cu- 
riozitatea în frâu pe durata cinei. Julia, ţi-ai dorit vreodată 

să afli ce discută bărbații la un pahar de vin roșu? Acum 
ai ocazia. 

—Cred că e mai bine pentru mine să nu știu. Dădu să se 
ridice și să se retragă, când surprinse privirea lui Randall 
asupra ei. 

Aproape că îl auzi spunându-i în gând că, dacă avea de 
gând să înfrunte societatea din Londra, trebuia să fie în 
stare să înfrunte doi bărbați care erau prietenii lui. 

— Dar presupun că ar trebui să rămân, din moment ce 
conversaţia se referă la mine. 

Kirkland aprobă din cap, de parcă ar fi fost firesc. 

— Dacă nu cunoşti eticheta legată de vinul roșu, mi se 
permite să servesc o doamnă aflată în dreapta mea — îi 
turnă o jumătate de pahar de vin rubiniu, dar, în rest, 
tradiția cere ca întotdeauna carafa să fie împinsă spre 
stânga — făcu o demonstrație împingând carafa de cristal 
pe lemnul de mahon lustruit, până la Randall — și să nu fie 
ridicată niciodată dacă nu e nevoie, fiindcă un gentleman 
care a băut prea mult ar putea vărsa din el. 

-Ceea ce ar fi o pierdere regretabilă, spuse Mackenzie 
pios. 

În vreme ce Randall își turna vin, Kirkland spuse: 

— Ai pomenit că povestea din spatele logodnei voastre 
e complicată, Randall. Vrei să ne dai detalii? 

-Deşi o cunoaşteţi pe Julia ca fiind doamna Bancroft, 
adevăratul ei nume e Lady Julia Raines, spuse Randall 
scurt, împingându-i carafa lui Mackenzie. 

Mackenzie înlemni preț de o clipă, atât de surprins, 
încât uită, pe moment, să-și umple paharul. 

— Ai fost căsătorită cu Branford, Lady Julia? 

Julia tresări în gând. 

- Condoleanţele mele. 

—Legate de moartea lui? întrebă ea sec. 

—Legate de faptul că ai fost căsătorită cu el. 

Mackenzie făcu o mutră ca și cum ar fi băut vin acru. Își 
turnă de băut, apoi împinse carafa înapoi spre Kirkland. 

- Probabil a fost diavolul în persoană ca soț, iar asta ca 
să mă exprim eufemistic. 

— Exact, spuse Randall, scoțând-o pe Julia din centrul 
atenției, din fericire. Într-o zi, când era beat şi devenise 
violent, Julia l-a împins, încercând să scape de el. Branford 
a căzut, s-a lovit la cap și a murit. Din păcate, tatăl său, 
unchiul meu Daventry, a dat vina pe Julia. Situaţia a 
devenit atât de dificilă, încât Julia și-a înscenat propria 
moarte și a fugit. 

Kirkland ridică din sprâncene. 

— Am bănuit că trecutul tău e neobişnuit, Julia, dar 
n-am ghicit asta. Dacă faci parte din familia Raines, 
înseamnă că ești fiica lui Castleton? 

— Am fost cândva, spuse ea scurt. M-a renegat. 

-Rămâi oricum fiica lui, indiferent ce decizie a luat 
bătrânul bădăran în privința testamentului său, spuse 
Kirkland studiind-o cu atenție. Deci te-ai ascuns în 
sălbăticiile ținutului Cumberland şi ai devenit moașă. 
Randall te-a convins să renunți să te mai ascunzi? 

— Eu m-aș fi mulțumit să rămân în Hartley pentru 
totdeauna. 

Se gândi melancolică la viața ei liniștită și folositoare 
și la prietenii pe care și-i făcuse acolo. 

—Dar probabil am fost recunoscută când am vizitat 
Londra cu Mariah, fiindcă acum patru zile am fost răpită 
de oamenii lui Daventry. Din întâmplare, Randall era în 
vizită în Hartley și a venit după mine când a aflat. M-a 
salvat din mâinile celor patru răufăcători, a sugerat să ne 
căsătorim și iată-ne aici. 

Kirkland și Mackenzie se uitau amândoi fix. 

— Doar patru, Randall, spuse Mackenzie ironic. Nici nu 
prea merita să pomenești episodul, din moment ce erau 
mai puţin de șase. 

Randall ridică din umeri. 

-Nu s-a ajuns la nici o luptă. În timp ce își odihneau 
caii de la trăsură, eu am găsit-o pe Julia și am plecat 
împreună sub protecția întunericului. 

-— Stai să văd dacă am înţeles corect, Randall, spuse 
Kirkland încet. Te căsătorești cu văduva vărului tău. 
Unchiul tău, al cărui moștenitor ești, o consideră o ucigașă 
și caută să se răzbune, acum, când ştie că e în viață. Îşi 
cauţi singur belele sau te găsesc ele? 

—Nu sunt sigur dacă dorința mea de a mă căsători cu 
Julia face parte din vreuna dintre aceste categorii, răspun- 
se Randall. Deși faptul că e văduva vărului meu reprezintă 
o complicație, mi-am dorit să mă căsătoresc cu ea încă 
dinainte să aflu asta. Chiar dacă nu aș fi avut această 
dorință dinainte, mi-ar fi fost greu să nu intervin când am 
auzit că niște bărbați i-au intrat cu forța în casă, au legat-o 
pe ucenica ei și au luat-o pe sus ziua în amiaza mare. 

-Evident că nu, se încruntă Kirkland. Julia e în 
continuare în pericol? Așa s-ar părea. 

-Cred că Daventry își va struni dulăii după ce îl vizitez 
şi îl informez despre căsătoria noastră. Vrea să vadă un 
moștenitor sănătos pentru titlul de conte înainte de a 
muri, iar asta înseamnă să o accepte pe Julia drept soția 
mea, încruntă Randall din sprâncene. Nu prea cred că 
oamenii lui Daventry ne vor mai găsi, de vreme ce ne-am 
îndepărtat de Cumberland. Dar până nu ajungem la Lon- 
dra și până nu discutăm cu unchiul meu — da, s-ar putea 
să existe unele pericole. 

— Eu urmează să mă întorc la Londra în curând, spuse 
Mackenzie, de data aceasta serios. Dacă vrei, pot să 
călătoresc alături de voi. 

-N-aș putea spune că mi-am imaginat vreodată c-ai 
să mă însoțești în luna de miere, Mac, spuse Randall, 
strâmbând din buze. Dar da, ne-ar prinde foarte bine. 
Pentru orice eventualitate. 

Mackenzie zâmbi încântat, lăsând din nou deoparte 
seriozitatea. 

- Splendid! O călătorie îndelungată e întotdeauna mai 
interesantă dacă există posibilitatea să se lase cu bătaie. 

-Noi o să ocolim prin Cumberland, să luăm câteva 
dintre lucrurile Juliei, îl avertiză Randall. Asta va prelungi 
călătoria cu vreo câteva zile. 

Celălalt bărbat ridică din umeri. 

- Voi vedea o parte din țară necunoscută până acum. 

Ușa sălii de mese se deschise și o femeie de vârstă mij- 
locie, elegant îmbrăcată, dădu buzna în încăpere. 

— Nu pot să plec din casă nici măcar o zi, că lucrurile 
o iau razna! Îi zâmbi afectuos nepotului ei, studiindu-i pe 
oaspeți. Tanner spuse că maiorul Randall s-a întors cu 
logodnica lui, iar eu voi avea de organizat o nuntă? 

Kirkland chicoti, iar bărbații se ridicară în picioare. 

— Adevărat a grăit, mătușă Maggie. Dacă nu cumva 
logodnica lui Randall preferă să se organizeze altfel. Lady 
Julia Raines, fă cunoștință cu doamna Margaret Gowan, 
cea mai înspăimântătoare dintre mătușile mele. Vă voi lă- 
sa pe voi două să puneţi la punct planurile pentru nuntă. 

Julia se ridică. 

-Din moment ce prezența mea nu mai e necesară, vă 
urez noapte bună, ca să puteți renunța la comportamentul 
galant, distinși gentlemeni. 

-Suspiciunile tale mă rănesc, spuse Mackenzie din 
suflet. 

Randall rânji. 

— Aș zice că te-a ghicit bine, Mac. Somn ușor, Julia! 

Privirea lui arătă clar cât de mult și-ar fi dorit să i se 
poată alătura mai târziu. 

Surprinsă de cât de mult îşi dorea și ea același lucru, 
Julia i se alătură doamnei Gowan. 

— Să mergem să bem un ceai până îmi spui ce ţi-ai dori 
pentru nuntă, spuse femeia mai în vârstă. 

Avea o atitudine veselă și practică, ce-i amintea Juliei 
de doamna Ferguson de la hanul Armele Regelui. 

După ce porunci ca ceaiul să fie adus în salonul ei 
privat, doamna Gowan o conduse pe Julia într-o sufragerie 
mobilată confortabil. 

—Simte-te ca acasă, Lady Julia. Făcu un semn spre 
fotolii. Sunt sigură că ai o poveste interesantă, dacă 
doreşti să mi-o împărtășești, fetițo. Maiorul Randall nu 
avea deloc gânduri de însurătoare când a plecat de aici 
săptămâna trecută. 

- Decizia a fost bruscă, dar ne cunoaștem de ceva 
vreme, spuse Julia, evitând intenționat să dea detalii. 

Dezamăgită că nu aflase mai multe, dar păstrându-și 
ospitalitatea, doamna Gowan spuse: 

— Tanner m-a lăsat să înțeleg că vreți ca nunta să aibă 
loc cât mai curând posibil. Ce fel de ceremonie ţi-ai 
dori? 

Julia nu se oprise asupra acestei întrebări, așa că fu 
nevoită să se gândească: 

=O mică ceremonie la biserică. Nimic complicat. 

- Îmi închipui că tu și maiorul Randall sunteți anglicani. 
Femeia mai în vârstă luă o hârtie și un creion, pentru a-și 
putea lua notițe. Aveţi nevoie de o capelă anglicană sau 
va fi bună una a bisericii scoțiene? 

Julia nu se gândise nici la acest lucru. Fiindcă princi- 
palul motiv de a oficia căsătoria în Scoția era ca ea să aibă 
dreptul să divorțeze, puteau să adopte maniera scoțiană 
pentru întreaga nuntă: 

- Biserica scoțiană va fi foarte bună și, cu siguranță, va 
fi mai ușor de organizat. 

- Într-adevăr, așa va fi. Doamna Gowan dădu din cap 
aprobator. Biserica din parohia noastră e la doar o stradă 
distanţă și va fi ușor să organizăm o ceremonie acolo. Ce 
ar mai fi? 

Julia se strâmbă spre hainele ei uzate și urâte. 

— Dacă avem timp, mi-aş dori să-mi iau o rochie mai 
drăguță. Nu am la mine nimic care să se potrivească. 

— Asta se rezolvă uşor. Fiica mea cea mică poartă cam 
aceeași mărime ca tine și se va bucura să-ți dăruiască 
o rochie sau două, fiindcă astfel va avea un pretext 
să-și cumpere altele. Doamna Gowan își notă pe hârtie. 
Indiferent cât de mică e o nuntă, ceva atât de important 
trebuie pus la punct cum se cuvine. Ai prieteni în 
Edinburgh pe care ţi-ai dori să-i inviți? 

- Nimeni, în afară de Kirkland. Sunt văduvă și am 
trăit întotdeauna în Anglia, îi explică Julia. Prima mea 
nuntă a fost foarte grandioasă și mi-aș dori ca aceasta să se 
deosebească de ea cât de mult posibil. 

— Așa va fi, fetițo. Li se servi ceaiul, iar doamna Gowan 
turnă câte o ceașcă pentru fiecare. Acum, spune-mi ce 
altceva ţi-ai dori pentru ziua nunții tale. 

Când se căsătorise cu Branford, toate aranjamentele 
fuseseră făcute de către rudele ei mai în vârstă. Julia 
aproape că nu avusese nici un cuvânt de spus. Această 
nuntă avea să fie mică, dar organizată după gustul ei. Și, 
cu voia Domnului, la fel și căsnicia care urma. 

După ce doamna Gowan o luă pe Julia cu ea, Mac își 
termină vinul și se ridică. 

—Eu mă retrag acum. Există o casă de jocuri pe care 
trebuie s-o inspectez. 

-Ţine strânse baierele pungii, îl sfătui Kirkland. 

După ce Mac plecă, Randall întrebă: 

-Vizita lui are legătură cu treburile tale oficiale sau cu 
cele neoficiale? 

— Câte puțin din amândouă. Plus câteva dintre treburile 
lui oficiale, rânji Kirkland. Nu suntem toți la fel de direcți 
ca tine. 

- Războiul reduce întreaga viață la esență. Randall se 
gândi la ceea ce îl aștepta în viitor. Problemele sunt mai 
complexe acum, când m-am retras din armată. 

Kirkland se lăsă pe spate în fotoliu și-și împleti degetele 
peste pântec. 

-Chiar ești atât de încrezător pe cât păreai că-l poți 
îmblânzi pe unchiul tău? 

—Nu, dar m-am gândit că nu strică să mă prefac încre- 
zător până se întâmplă ceva care să-mi infirme încrederea. 
Zâmbetul lui Randall era ironic. Nici un plan de bătaie nu 
supraviețuiește primului contact cu dușmanul. Daventry 
poate fi rațional, dar e posibil şi să scoată un pistol din 
birou și să țintească. Cu asta mă pot descurca. Ucigașii 
plătiți, ascunși pe alei întunecate sunt cei de care e mai 
greu să te fereşti. De dragul Juliei, sper ca pericolul să poată 
fi îndepărtat. A suferit destul din cauza familiei Randall. 

Kirkland își miji ochii. 

-Nu l-am cunoscut niciodată pe Branford, iar tu nu 
vorbeai niciodată despre el. Chiar atât de rău era? 

-Mai rău. 

Randall știa că nu avea să reușească niciodată să 
înțeleagă pe deplin ce însemna să fii o fată tânără, rămasă 
la mila lui Branford. Julia fusese doar o copilă. Dar știa 
destule despre vărul lui, cât să se cutremure la gândul a 
ceea ce îndurase Julia. 

-Te-ai bucura de un pretext ca să-l ucizi pe Daventry? 
îl întrebă Kirkland încet. 

Încruntându-se, Randall cântări întrebarea. Unchiul 
său refuzase să recunoască sau să țină în frâu cruzimile 
fiului său. Din acest motiv, atât Randall, cât și Julia 
suferiseră din cauza lui Branford. Și, desigur, mai era și 
dorința lui Daventry de a-și lăsa nepotul să moară din 
lipsă de îngrijiri. 

-Poate că da. Dar ar trebui să fie o provocare 
însemnată. 

- Îmi voi păstra speranța că poate fi îmblânzit. Dacă ai 
fi nevoit să-l ucizi, ar ieși un scandal monstruos. 

— Își stă în fire să te exprimi prea reţinut. Randall 
reumplu paharele. Înainte să uit, îţi mulțumesc pentru 
ajutor. Am fi putut să ne căsătorim în Gretna Green, dar 
nu voiam să fie o nuntă făcută pe ascuns. 

Kirkland își roti paharul de vin, fără să bea. 

— Am o părere excelentă despre Julia, dar ești sigur că 
această căsătorie e un pas înțelept? Pare o mireasă mai 
degrabă nesigură. 

-Tocmai de asta ne aflăm în Scoția, spuse Randall 
strâmbându-se. E dispusă să devină soția mea doar dacă e 
sigură că există o cale de scăpare. 

Kirkland se relaxă. 

— Ar fi trebuit să-mi dau seama că ești conştient de 
temerile ei. 

—Dacă timpul mi-ar permite, i-aș face curte în mod 
normal, dar asta nu e posibil. Cea mai bună protecție i-o 
pot oferi dacă e soția mea. 

Ceea ce era adevărat. Dar se întrebă dacă atențiile lui 
ar fi fost primite favorabil de către Julia dacă aceasta nu 
s-ar fi temut pentru viaţa ei. Presupunea că nu. 

— Ai rămas tot un cavaler în armură strălucitoare, din 
câte văd. Celălalt bărbat ezită. Deși are nevoie și merită 
protecție, să-ți sacrifici viitorul nu e singura soluție. 

-— Căsătoria nu e un sacrificiu în ceea ce mă privește, 
spuse Randall sec. Julia a fost în permanenţă în gândurile 
mele încă din prima clipă în care ne-am cunoscut. 

Kirkland îl studie: 

—Atunci, e mai bine să te căsătorești decât să te 
consumi. Ridică paharul. Fie să cunoaşteţi amândoi 
fericirea ce vi se cuvine. De preferat, împreună. 

Randall era dispus să bea pentru asta. În special pentru 
cea de-a doua parte. 


Julia lucra la pupitrul din camera ei, când auzi sune- 
tul discret al unor pași, însoțit de bocănitura unui 
baston. Randall urca să se culce. Avea să observe lumina 
strecurându-se pe sub ușa ei. Oare avea să intre, să-i ureze 
noapte bună? 

Fu încântată când el bătu la ușă. 

— Intră, îi strigă, ridicându-se să-l întâmpine. Pregătesc 
liste. Doamna Gowan sugerează să ne căsătorim peste două 
zile. Cu un mic dejun festiv servit aici după ceremonie. 

- Foarte bine. îi privi hainele murdare de pe drum. 
"Trebuie să-mi găsesc niște haine decente. Poate aș putea 
să împrumut ceva de la Kirkland. Suntem cam de aceeași 
mărime. Zâmbi ușor. Nu ai hotărât să-ți iei zborul? De 
fiecare dată când te văd, sunt pe jumătate surprins că n-ai 
plecat pe furiș. 

Deși vorbise pe un ton glume, Julia detectă seriozitatea 
din spatele cuvintelor. 

— Am emoții, recunoscu ea. Dar am promis că nu voi 
fugi. Tu îmi oferi cea mai bună șansă la o viață normală. 

Randall râse, surprins. 

— Nu sunt sigur dacă sunt încântat sau alarmat de faptul 
că mă consideri normal. 

— Ar trebui să fii încântat. 

- Atunci voi fi. Somn ușor, Julia. 

Dădu să se întoarcă. 

— Aşteaptă. 

Se ridică pe vârfuri și îl îmbrățișă de noapte bună, 
strecurându-și brațele pe sub haina lui. Bastonul lui 
Randall căzu la pământ, zăngănind când răspunse gestului 
ei, învăluind-o în brațele lui puternice. 

Deși dormiseră împreună timp de două nopți, era prima 
dată când se îmbrățișau stând în picioare. 

— Aaaa... oftă ea, sprijinindu-se de el și odihnindu-și 
capul pe umărul lui solid. Îi simți bătăile inimii, ritmul 
respirației, mușchii tari și oasele sub mâinile ei ce îl 
mângâiau blând. Ar fi mai confortabil dacă aș fi mai 
înaltă. 

— Eu cred că te potrivești numai bine. 

O mângâie pe cap, mișcându-și ușor degetele. Julia 
nu-și dădu seama că îi cădeau acele decât în clipa în care 
părul i se revărsă în jurul umerilor. 

— Ai un păr extrem de acceptabil, murmură el, trecân- 
du-și degetele prin părul ei. 

Ea râse ușor, simțindu-se feminină, atrăgătoare și... 
netemătoare. Randall o făcea să se simtă în siguranță. 
Câtă vreme fusese medicul neoficial din Hartley, tăiase, 
cususe și vindecase trupuri de bărbat, dar era cu totul 
altceva să îmbrățișeze un bărbat sănătos. 

Mâinile lui o mângâiară pe brațe și pe spate, descriind 
cercuri blânde. 

-Mă bucur că începi să te obișnuieşti cu atingerea 
mea, murmură el. 

- Îmi place atingerea ta. 

Ceea ce, într-adevăr, era cât se poate de uluitor. 
Dar adevărat. Nu își dădea seama de cât timp stăteau 
îmbrățișați. Trecuse mult timp, deși nu îndeajuns. 

Randall părea la fel de mulțumit și de liniștit ca ea. Slavă 
Domnului că nu era un puștan lipicios, mânat de dorință. 
Îi venea tot mai ușor să-și imagineze o căsnicie bazată pe 
afecțiune și pe înțelegere. 

În cele din urmă, Randall oftă și îi dădu drumul. 

— Am să adorm în picioare în câteva minute. Se aplecă 
şi-şi recuperă bastonul, tresărind aproape imperceptibil 
când își îndoi piciorul drept. Noapte bună, domnița mea. 

Vocea lui avea o intonație mângâietoare, ce o făcu să se 
simtă ca o pisică răsfăţată. Regretându-i plecarea, spuse: 

- Doar alte două nopți în paturi separate. 

Randall se opri și, timp de o clipă, Julia se gândi că 
avea s-o sărute. Se retrase puţin, nefiind pregătită pentru 
atât de multă intimitate. 

Înţelegând, Randall depuse un sărut pe fruntea ei. 
Uşor. Liniștitor. 

- Voi dormi mai bine știind că n-ai de gând să fugi. 

leși înainte să apuce să-i spună că nu mai voia să fugă 
de el. 

Pentru Randall, nunta a fost o experiență învăluită 
de o umbră de realitate, punctată de scurte momente de 
claritate. Julia arătând frumoasă și delicată, într-o rochie 
trandafirie, cu valurile moi de păr castaniu încadrându-i 
trăsăturile fine. Mackenzie, unul dintre oaspeți, tresărind 
surprins când observă cât era de atrăgătoare mireasa. 
Mâinile reci ca gheața ale Juliei, când prinse un bucheţel 
de flori sălbatice de haina lui Randall, șoptindu-i tremu- 
rătoare că îi aducea noroc. 

Randall era agitat de parcă ar fi călcat pe cărbuni în- 
cinși. Își închipui că ea era și mai neliniștită, fiindcă era a 
doua oară când se căsătorea, iar prima dată se dovedise un 
dezastru. Triumful speranței asupra experienţei. 

În mintea lui, era clar cât de mult risca prin această 
căsătorie — dar inima, sufletul și fiecare părticică din cor- 
pul lui o doreau. Renunțase să mai încerce să înțeleagă 
motivele. Conta numai faptul că ea era dispusă să-i acorde 
atâta încredere, cât să devină soția lui. 

Micul dejun festiv din casa lui Kirkland deveni, de 
fapt, un prânz festiv și se întinse pe câteva ore de bună 
dispoziție. Cum oaspeții și tinerii căsătoriți râdeau, glu- 
meau și savurau mâncarea excelentă, Randall se relaxă, 
iar lumea începu să-i pară din nou normală. 

Festinul se încheie când Kirkland se ridică să țină un 
toast. Cu paharul înălțat spre cuplul proaspăt căsătorit, 
spuse cu un zâmbet larg: 

—Te cunosc de peste douăzeci de ani, Randall, și nu 
am crezut niciodată că vei da dovadă de o asemenea 
înţelepciune încât să te căsătoreşti cu o femeie ca Julia. 

—Pe atunci nu o cunoscusem încă pe Julia, de aceea nu 
ştiam că o să-mi doresc să mă căsătoresc. 

Privirea lui o întâlni pe a ei și zâmbiră melancolic 
amândoi, gândindu-se la motivele complicate care îi adu- 
seseră împreună. 

Adoptând un ton mai serios, Kirkland continuă: 

— Pentru această nuntă scoțiană și englezească, ofer o 
binecuvântare în galică și în engleză. După ce rosti câteva 
fraze într-o galică tunătoare, spuse în engleză: 

Fie să rămâneți sănătoși cât trăiţi. 

Să fiţi binecuvântați cu viață lungă și pace, 

Să îmbărrâniți întru bunătate și printre bogății. 

— Mulţumim. 

Randall s-ar fi mulțumit cu sănătate, viață lungă și 
pace. Bogăţiile nu erau necesare. Cât despre bunătate, 
Julia avea destulă, cât pentru amândoi. Privirea îi alunecă 
spre ceilalți oaspeți. Erau doar o mână de oameni. În afară 
de Mac, erau prieteni și rude de-ale lui Kirkland și toți o 
cunoscuseră pe Julia și se îndrăgostiseră de ea. 

Ridicând paharul, Randall continuă: 

— Vă mulțumesc tuturor că ați venit și că aţi făcut ziua de 
azi specială. Își încheie toastul dintr-o singură înghițitură 
prelungă, apoi se ridică și se înclină în fața soției sale, 
nereușind să-și înăbușe zâmbetul la acest gând. Soţia 
lui! Fiindcă vom pleca din Edinburgh mâine-dimineață, 
domnița mea, nu ai vrea să-ţi petreci restul după-amiezii 
explorând orașul? Nu prea ai avut timp să-l vezi. 

- Mi-ar plăcea. 

Julia se ridică și le mulțumi şi ea oaspeţilor, oferindu-i 
o îmbrățișare doamnei Gowan. Apoi își luă un şal şi o 
bonetă și părăsiră casa. 

leșiră pe strada rezidențială cufundată în liniște. Ca 
de obicei, în Scoţia, ziua era un amestec de soare, nori 
trecători și un aer înviorător. Randall oftă ușurat: 

— A fost o sărbătoare reușită, dar mă bucur că am rămas 
singur cu tine. Ce ți-ar plăcea să vezi? Castelul Edinburgh? 

Palatul Holyrood? Străzile întortocheate și vechi sau fun- 
dăturile din vechiul oraș? Edinburgh nu seamănă cu nici 
un alt oraș englezesc. 

Ea îl prinse de braţ. 

— Vreau să le văd pe toate! 

Randall chicoti. 

-Te vei mulțumi cu atât cât reuşim să vedem înainte să 
ni se termine timpul sau energia? 

-Va fi de-ajuns, se încruntă. Sau până începe să te 
doară piciorul. Azi nu foloseşti bastonul. 

— De-abia dacă mi-a mai rămas un junghi. Eşti bună în 
munca ta. 

Studie chipul Juliei. Frumos, senin și ușor chinuit. 
„Soţia mea.“ Dând colțul pe Princess Street, spuse încet: 

—Mă bucur că n-ai dat bir cu fugiţii, Julia. 

-Şi eu. Chipul îi era gânditor. Mi-e greu să-mi amintesc 
de ce eram atât de neliniștită. Acum, mă simt minunat de 
liberă. 

— Fiindcă decizia a rămas în trecut, zâmbi el melan- 
colic. Încercarea de a lua o decizie e ceea ce te ține în 
tensiune. 

Ea râse, părând tânără și fără griji. 

— Ai dreptate. Mă simt de parcă aș fi luat viața de la 
început. Privind înainte, nu în urmă. Îi dădu drumul 
braţului și-l prinse de mână, împletindu-și degetele cu ale 
lui. Riști foarte mult căsătorindu-te cu o femeie a cărei 
singură zestre va fi, cel mai probabil, un șir de probleme. 
Îți mulțumesc fiindcă ai îndrăznit să o faci. 

— Tu riști foarte mult acceptând să te căsătoreşti în 
general. Ezită. Nu știu de ce, dar cu tine pot vorbi despre 
lucruri pe care nu le discut cu nimeni altcineva. 

— lar eu ţi-am spus lucruri pe care nu le-am dezvăluit 
nimănui altcuiva. Nu e deloc o bază rea pentru o căsnicie. 

Expresia Juliei era caldă și plină de viață — precum 
cea a unei mirese fericite. Cuprins de un val de entu- 
ziasm, Randall îşi dădu seama că noaptea aceea ar putea 

fi cu adevărat o noapte a nunții. Julia se schimbase mult 
în ultimele câteva zile. Dacă nu era pregătită pentru un 
contact intim, n-avea să o forțeze. Dar nu se putea abține 
să nu spere. Cu cât se simțea mai fericit, cu atât o dorea 
mai tare. 

Când au intrat pe strada Princess, o stradă largă, Julia 
spuse: 

—Mi-au plăcut jurămintele de nuntă. Nu s-a pomenit 
nici o prostie de genul că ți-aș datora supunere, 

El râse. 

—Femeile scoțiene sunt independente din fire, iar 
jurămintele de nuntă reflectă acest lucru. Ar fi putut fi 
concepute anume pentru tine. 

Mâna ei se strânse peste a lui. 

—Mă bucur că am venit la Edinburgh. Oraşul și prietenii 
tăi au oferit un început bun pentru căsnicia noastră. 

Randall se gândi fericit că, într-o zi, avea să le po- 
vestească nepoților despre această zi a nunții. Fericirea 
i se mai topi când își aminti că nu aveau să se bucure de 
nepoți. Nu-l interesase prea mult când Julia îi spusese că 
nu putea rămâne grea, întrucât nu se așteptase niciodată 
să se căsătorească pentru a-și forma o familie. Și nici 
urmașii lui Daventry nu contau prea mult pentru el. 

Acum, descoperi că îi păsa. l-ar fi plăcut să aibă o fiică, 
iar aceasta să moștenească zâmbetul dulce și mintea ageră 
a mamei ei. l-ar fi plăcut să crească un fiu cu bunătate, 
nu cu brutalitate. Acest lucru nu avea să se întâmple 
niciodată, iar pierderea durea mai tare decât și-ar fi putut 
imagina cu două săptămâni în urmă. 

Dar acea pierdere nu conta atât timp cât o avea pe 
Julia. 


Julia nici nu mai ținea minte de când nu se mai 
simţise atât de lipsită de griji ca în timpul plimbării prin 
Edinburgh. Randall era însoțitorul perfect. O făcea să se 
simtă în siguranţă și iubită, şi cunoștea bine orașul. Era 

un loc măreț, spectaculos, o felie impresionantă de istorie 
şi foarte diferit de Londra. 

Încă de când Randall îi ceruse mâna, se întrebase 
dacă era greșit să te căsătorești cu un om doar fiindcă 
era cel mai mic dintre rele. Însă devenise mult mai 
mult decât o necesitate seacă. Era uimitor de bun cu ea 
și incredibil de răbdător. Deși încă o neliniștea gândul 
unei căsnicii, nu ar fi putut să-și găsească un soț mai bun 
decât Randall. 

Când ajunseră înapoi la casa lui Kirkland, lumina 
începea să pălească, iar ea se simțea obosită într-un 
mod plăcut. Fiindcă Kirkland nu folosea personal 
spațiosul apartament principal, acesta fusese desemnat ca 
apartament nupțial. 

-Se vede că a trecut doamna Gowan pe aici, spuse 
Julia când intrară în dormitorul mare. 

Atinse bobocii de trandafiri din buchetul bogat așezat 
pe o măsuţă. 

-Știe să se ridice la înălțimea ocaziei, spuse Randall 
apreciativ, examinând colțul destinat relaxării din 
capătul îndepărtat al camerei. O masă și două scaune 
fuseseră pregătite elegant, cu tăvi de mâncare acoperite 
şi cu o sticlă de vin răcindu-se în gheață. Ce-ai zice să ne 
schimbăm în ținută de noapte și să împărțim șampania și 
această cină rece? Credeam că am mâncat cât pentru o 
săptămână după micul dejun de la nuntă, dar plimbarea 
lungă mi-a stârnit foamea. 

— Mâncare, șampanie și odihnă. Îi zâmbi, dezlegându-și 
boneta. Sfârşitul unei zile perfecte. Îmi desfaci tu rochia, 
te rog, ca să nu mai cer o cameristă? 

— Desigur. 

Se chinui puțin să dezlege fundele din dreptul cefei și al 
taliei, iar degetele lui calde îi atinseră pielea ei. Ea zâmbi. 
Era mai bună puțină neîndemânare decât un bărbat prea 
priceput în a dezbrăca femei. 

Când termină, se aplecă să depună un sărut ușor pe 
ceafa ei. Buzele lui calde o făcură să se înfioare, și nu era 
sigură dacă de plăcere sau de teamă. Poate câte puțin din 
fiecare, ceea ce era în sine un fapt înspăimântător. 

— Mulţumesc. 

Evitând să-l privească, se retrase într-un mic budoar. 
Deși nu era târziu, ziua fusese obositoare. Se simțea 
pregătită să se culce. Și mai mult decât pregătită să 
împartă patul cu Randall. Se dovedise un coleg de somn 
cald și plăcut și avea să savureze senzația de a adormi din 
nou în brațele lui. 

Julia îşi desfăcu părul și îl perie până i se revărsă pe 
umeri. În lumina discretă, nu părea mult mai în vârstă 
decât o copilă inocentă de șaisprezece ani, așa cum fusese 
în prima ei noapte a nunții. Cu excepția ochilor, care 
trădau prea multă experiență sumbră. 

Se întoarse și se dezbrăcă de rochia trandafirie, apoi își 
puse eleganta cămașă de noapte din muselină și halatul 
asortat, care reprezentaseră darul de nuntă al doamnei 
Gowan. Mânecile erau lungi, iar decolteul nu era adânc, 
însă straturile de material transparent și broderia alb pe 
alb o făcură să se simtă, inconfundabil, ca o adevărată 
mireasă. 

Amintindu-și că aceasta nu avea să fie prima lor 
noapte împreună, se întoarse în dormitor. Cu mâinile 
prinse la spate, Randall stătea lângă o fereastră, urmărind 
ultimele gene de lumină dispărând în depărtare, în spatele 
înălțimilor stâncoase ale castelului Edinburgh. Halatul de 
un albastru închis îi scotea în evidență părul blond, trupul 
puternic și umerii laţi. 

Era un adevărat războinic viking, și gândul că se căsă- 
torise cu el — că se afla singură cu el într-un dormitor = îi 
stârni o neliniște acută. 

Temerile îi dispărură când el se întoarse și-i zâmbi. 
Războinicul dur care o intimidase când se întâlniseră 
prima dată era real şi se născuse din necesitate. Dar 

bunătatea era și ea reală. Bănuia că bunătatea era cea mai 
profundă și mai adevărată parte a naturii sale, altfel nu ar 
fi supraviețuit copilăriei pe care o avusese. 

— Arăţi foarte... acceptabil, spuse el, cu umor în priviri. 
Cred că ţi-a fost greu să te deghizezi în pitulice când îți era 
sortit să furi privirile ca un pescăruș verde. 

— Un pescăruș verde e prea strălucitor, dar poate că m-aș 
potrivi printre cintezele mai acceptabile. Îi zâmbi încet, 
plină de apreciere. Și tu arăţi destul de bine. Relaxat și 
sănătos. 

Faptul de a nu suferi constant dureri îmbunătățește 
inevitabil comportamentul omului. 

Deşi vocea lui Randall era lejeră, privirea îi era 
inconfortabil de intensă. Nu-și dorea să fie privită astfel 
de un bărbat, nici măcar de soțul ei. 

- Ştiai că doamna Gowan a fost căsătorită și a rămas 
văduvă de trei ori? întrebă Julia, inspirând parfumul 
buchetului de trandafiri. Nu știu cum a reușit. 

-Din câte spune Kirkland, toate căsniciile au fost 
fericite și n-ar avea nimic împotrivă să se căsătorească din 
nou. Ori e foarte norocoasă, ori și-a ales excelent soții. 

-N-am crezut niciodată că o să mă căsătoresc a doua 
oară și, cu siguranță, n-o voi face din nou, spuse Julia 
ferm. Dacă nu reușesc o căsnicie decentă cu un bărbat 
atât de înțelegător și inteligent ca tine, trebuie să încetez 
să mai încerc. 

El râse surprins. 

—Nu încercam să obțin complimente, Julia. Mă gân- 
deam cât sunt de norocos că eşti dispusă să-mi acorzi o 
şansă. Se îndreptă spre masa pe care se aflau mâncarea și 
vinul. Dorești șampanie? 

-Te rog. Îi făcea plăcere să-l privească. Mișcările line 
nu trădau cu nimic lunile de dureri și de intervenții pe 
care le suferise. Și era o priveliște plăcută. 

Randall turnă vin spumant în cupele înalte și înguste 
şi fi întinse una, atingându-i ușor degetele cu vârfurile 
propriilor degete: 

- Pentru noi, la bine și la rău. 

— Și inevitabil vor exista şi unele, și altele, spuse ea 
trist, luând o înghițitură măruntă, apoi una mai mare. 
Veselia înspumată a șampaniei începu s-o relaxeze. 
Alexander, spuse meditativ. Își folosește cineva numele 
complet vreodată? 

- Părinţii mei o făceau. De atunci, nu prea a mai făcut-o 
nimeni. Alex sau Randall, e mai scurt. 

— Alexander, murmură ea. Care va fi într-o zi Alexander, 
Lord Daventry. Va arăta bine pe placa de nume a por- 
tretului tău măreț, reprezentându-te în ținută militară, 
ce va sta agăţat în galeria de portrete a moșiei Turville 
Park și va impresiona generațiile viitoare. Sau poate că 
pictorul te va reda drept cavaler în armură strălucitoare, 
călare pe un cal alb. 

El rânji. 

—Ai o imaginație bogată, domnița mea. 

- Folosești numele ăsta fiindcă sunt Lady Julia? îl 
întrebă curioasă. E doar un accident faptul că m-am 
născut nobilă, nu e ceva important. 

El păru ușor jenat. 

- În copilărie, îmi plăceau foarte mult poveștile vechi 
cu cavaleri. Domniţe grațioase și cavaleri ce jurau să le 
slujească. Tu ești domnița mea’. 

Oare simțul cavaleresc se afla la baza dorinței sale de 
a o proteja când se afla în dificultăți cumplite? Dacă așa 
stăteau lucrurile, nu putea decât să fie recunoscătoare: 

— În taină ești un romantic, domnule Cavaler. 

El râse. 

-Să nu le spui lui Kirkland sau lui Mackenzie. N-aș 
suporta să mă fac și mai tare de rușine. 


1 În engleză, în original, milady (n.red.) 

- Doamne fereşte să-și închipuie că ai putea fi altfel 
decât dur ca pielea tăbăcită. 

Mai bău puțină șampanie și își dădu seama că era fericită. 
Nu doar mulțumită, ci fericită în privința posibilităților 
încântătoare, necunoscute, ce se întindeau în fața ei. 

În seara aceea, voia să creadă că soțul ei o va putea 
proteja în fața socrului ei ucigaș. Credea chiar că, într-o 
bună zi, ea și Randall ar putea ajunge să aibă o căsnicie 
adevărată, din toate punctele de vedere. Ridică paharul 
de șampanie. 

-Pentru viitor! 

-Pentru viitor. Randall își ciocni paharul de al ei. 
Uneori, la popotă, ciocneam paharele cu armele împletite 
între ele uite așa. Își înlănțui brațul pe după al ei, ceea ce 
îi făcu să se apropie de la talie până la genunchi. În felul 
acesta, doi băutori se pot susține reciproc când sunt piliți. 

—Eu nu sunt pilită, dar pricep care sunt avantajele. 

Conștientizând intens căldura întregului său corp, 
Julia ridică brațul drept și duse șampania la buze. Randall 
făcu același lucru, cu o expresie de tachinare. De ce i se 
păruse că ochii îi erau de un albastru înghețat? Culoarea 
deschisă, transparentă era luminoasă și autentică precum 
diamantele. 

Cu șampania croindu-și drum prin ea, începu să se 
relaxeze. Îi plăcea felul în care se atingeau trupurile lor. 
Randall era doar forță, soliditate și putere masculină de 
viking. Îndrăzneață peste măsură, se lipi puțin mai strâns 
de el. 

Expresia lui se schimbă. Își termină șampania dintr-o 
singură înghițitură și puse paharul deoparte. 

—Julia... 

Se aplecă pentru a o săruta, iar pulsul i se acceleră 
nebunește. Primul lor sărut. O pasiune șocantă o cuprinse 
fierbinte, acoperindu-i toate simţurile. 

Uită să mai respire. Paharul de șampanie se înclină, 
vărsând ultimele picături de vin pe covor. Cu grijă, Randall 

fi luă paharul din mână și îl puse pe masă. Apoi, o cuprinse 
într-o îmbrățişare ce le strânse trupurile laolaltă. 

—Domnița mea, soția mea... șopti. 

Presiunea erecției sale plină de forță presără teamă în 
plăcerea ei. O îngropă furioasă. Randall nu semăna deloc 
cu Branford, deloc. O dorea, după cum se și cuvenea. 

Și ea îl dorea pe el. Chiar îl dorea. Pasiunea pe care 
o smulsese din viața ei o năpădi acum, fierbinte și 
copleșitoare, în vreme ce mâinile lui mari îi frământau 
spatele și șoldurile. O, Doamne, cum fusese în stare să 
uite...? 

Buzele ei se întredeschiseră și sărutul deveni mai pro- 
fund. Respirația lui Randall era chinuită. 

—Ești atât de frumoasă, Julia, spuse răgușit. Atât de 
rară... 

Mâna îi alunecă în jos, trăgându-i halatul și cămașa de 
pe umăr. Aerul răcoros îi mângâie pielea încinsă, urmată 
de mâna lui arzătoare, 

Apoi înlemni când el atinse cicatricile oribile, pe care 
încercase atât de mult să le uite. 

—Julia? 

Amintiri pline de groază izbucniră, aducând la suprafață 
emoții care parcă erupeau din focul iadului, cu trecutul 
și prezentul ciocnindu-se într-o avalanșă de plăcere, de 
pasiune și de durere. 

Începu să țipe. 

Încântarea lui Randall față de răspunsul entuziast 
al miresei sale se frânse când simți conturul uluitor, de 
neînțeles al cicatricilor de pe minunatul ei sân. 

Fericirea îi fu zdrobită când ea se smulse frenetic din 
îmbrățișarea lui. Se îndepărtă, împiedicându-se orbită, 
până se prăbuși într-un colț al camerei. Acolo, se strânse 
ghem pe podea, plângând în hohote, cu părul întunecat 
căzându-i peste faţă. 

Schimbarea de dispoziție fu la fel de bruscă și de vio- 
lentă ca focul unui tun. Randall fusese atât de sigur că și 
ea îl dorea așa cum o dorea și el. Aveau să devină amanți 
şi prieteni, bucurându-se de intimitatea după care tânjise 
încă din prima clipă în care o văzuse. 

Speranţa muri într-o clipă, când înțelegerea îi străpunse 
inima ca un șrapnel. Dar durerea lui era măruntă în 
comparație cu a ei. Fuga ei înspăimântată era mai mult 
decât grăitoare despre prima ei căsnicie oribilă. 

Îngenunche lângă ea, dezgustat de constatarea că Bran- 
ford încă putea să-i producă Juliei o teroare chinuitoare, 
chiar și la atâţia ani după moartea lui. 

Julia, spune-mi ce s-a întâmplat. Trebuie să înțeleg. 

Ea clătină din cap, cu fața îngropată în palme. 

-Nu ești... nu eşti tu de vină. 

Nu, dar Randall era cel nevoit să facă faţă consecințelor, 
Umărul stâng al Juliei rămăsese dezgolit şi putu să-și 
confirme astfel atrocitatea pe care o descoperise prin 
atingere. Curba blândă a sânului era pocită de o creastă 
urâtă de piele cicatrizată, ce desena o literă B neregulată. 

Sumbru, îi trase cămașa de noapte peste umăr. 

-B de la Branford, desigur. Vocea îi era nefiresc de 
calmă. Nu m-aș fi așteptat nici măcar din partea lui la o 
asemenea răutate. 

Julia păru să se retragă și mai mult. 

-Mi-a crestat un D de la Daventry pe celălalt sân, spuse 
monoton. În noaptea în care i-am cerut să ne despărțim. 
Noaptea în care a murit. 

Sperând că, dacă vorbea, putea să scape din iadul ei 
interior, Randall spuse: 

-Când mi-ai povestit despre noaptea aceea, ai spus că 
Branford era beat? 

—Beat și furios. Oftă înfiorată. După ce aproape m-a 
omorât în bătaie, și-a scos cuțitul și m-a țintuit la pământ, 
ținându-mă sub genunchi, în vreme ce-mi tăia hainele. 
A folosit un pumnal Saracen vechi, la care ținea deosebit 
de mult. Îi plăceau toate cuțitele. 

— Știu. Stătea și-și petrecea ore întregi ascuțindu-le. 

Randall își simți gâtlejul strângându-se când fu năpădit 
de amintiri de mult îngropate. În repetate rânduri, 
Branford își atacase vărul mai mic cu aceste cuțite, dar 
Randall era rapid și învățase să se apere atunci când viteza 
nu îi era de ajuns. 

Cobort privirea spre linia albă subțire ce se răsucea în 
jurul încheieturii de la mâna stângă, urcând pe antebraț. 
Era un semn rămas de pe urma incidentului care îi 
demonstrase clar că trebuia să lupte pentru a supraviețui. 

Silindu-se să-și înăbușe furia pentru a nu o tulbura și 
mai mult pe Julia, spuse: 

— Nimeni nu ar trebui să îndure ceea ce ai îndurat tu. 

-— Eram soția lui, spuse ea cu amărăciune. Putea face cu 
mine orice voia. Mi-a spus asta de mai multe ori. Eram 
proprietatea lui şi avea dreptul să mă marcheze ca fiind a 
lui. După ce mi-a întipărit literele în piele, m-a violat. 

— Dumnezeule mare, Julia! spuse Randall, prea chinuit 
pentru a se mai preface calm. 

În râsul ei se simți o notă de isterie: 

— Violul a fost cel care m-a salvat, de fapt. După ce a 
terminat, Branford s-a prăbușit peste mine și am putut, 
astfel, să-l împing. Am reușit apoi să mă ridic în picioare. 
Înainte să apuc să fug, s-a întins după mine, dar eram 
alunecoasă din cauza sângelui și n-a reușit să se țină când 
l-am împins. A... a căzut apoi pe marginea șemineului. 
Nu-mi amintesc să fi țipat, deși, când m-am gândit la acel 
moment, mai târziu, auzeam întotdeauna pipete. E ciudat, 
nu crezi? 

-Branford era malefic, replică Randall, nereușind să-și 
păstreze vocea calmă. O luă de mână. Julia încercă să și-o 
elibereze, dar el i-o ținu strâns. Avea nevoie să rămână 
ancorată în prezent, ca să nu se lase îngropată de trecut. 
Nu ești tu de vină pentru nebunia lui. 

—Nu, dar sunt de vină pentru prostia mea rușinoasă. 
Vocea ei nesigură abia dacă se putea auzi. Nu ar fi trebuit 
să mă căsătoresc niciodată cu el. 

-Nu e nimic rușinos în a fi tânăr. Erai doar o copilă 
când te-ai căsătorit. Dar nu ai fost niciodată proastă. Îi 
strânse mâna ușor. Asta știu sigur. 

— Așa crezi? Ți-am spus că am acceptat de bunăvoie 
să mă căsătoresc, dar asta... nu e întregul adevăr. Râse 
amar. Adevărul oribil și rușinos e că eram nebună după 
Branford. Era arătos, fermecător, prințul la care visa orice 
fată. Și... şi credeam că și el mă iubeşte. Am fost naivă 
mai presus de iertare. 

Cunoscându-l pe Branford, Randall înțelese. 

—Deci la început a fost tandru și iubitor. Își cerea scuze 
sincer dacă te rănea, pretinzând că fusese un accident. 
A făcut eforturi să-ți câștige încrederea, pentru ca tu să 
suferi și coșmarul trădării, pe lângă agonia fizică, atunci 
când avea să-și dea pe față brutalitatea. 

Julia înlemni aproape complet. 

—De unde ştii? 

- În mare măsură, tot astfel s-a purtat și cu mine. Dar 
relația dintre doi veri băieți e mai puţin intimă decât cea 
dintre un bărbat și soția sa. 

Deși trădarea fusese destul de dureroasă. Când fusese 
lăsat pentru prima dată în grija lui Daventry, îl privise 
admirativ pe Branford. Îşi dorise un frate mai mare care 
să-i poată fi prieten. Timp de două săptămâni, trăise cu 
impresia că dorința i se împlinise. Acea convingere îi 
alinase pentru scurt timp durerea pricinuită de moartea 
părinților săi. 

Ar fi fost mai ușor dacă Branford l-ar fi chinuit de la 
bun început. 

—Era un maestru al trădării, şopti ea. Tu poți înțelege 
asta mai bine decât oricine. 

Din păcate, așa era. Dacă faptul că înțelegea o ajuta pe 
Julia, acest lucru conferea o oarecare valoare suferinței pe 
care o îndurase Randall. 

-Mi-aș dori să fi fost eu cel care să-l fi ucis pe 
nemernic. 

Julia râse sec. 

— Dar eu am fost ucigașa. 

—Un accident petrecut în timp ce încercai să-ți salvezi 
viața nu e o crimă. Deși înțelegea că, pentru o femeie 
dedicată încercărilor de a conserva viața, fapta păruse o 
crimă. Branford a distrus deja ani buni din viața ta. Nu-l 
lăsa să-ți distrugă și restul. 

-Ăsta ar fi triumful lui de dincolo de mormânt, nu-i 
așa? Își apăsă obrazul brăzdat de lacrimi de mâna lui 
Randall. l-ar plăcea la nebunie să ştie că m-a distrus, că 
nici un alt bărbat nu se mai poate bucura de mine. 

"Tremura din cauza șocului ca un soldat epuizat de 
bătălie. Randall o întrebă: 

— Vrei puţin coniac? 

Când ea confirmă din cap, adăugă: 

-E timpul să ieși din colț. 

Se ridică şi, ținând-o de ambele mâini, o convinse și 
pe ea să se ridice. 

Degetele ei erau înghețate, și fața, pătată de lacrimi, dar 
reușise să-și țină în frâu durerea zguduitoare ce-o făcuse 
să fugă de el. În picioarele goale și îmbrăcată în cămașa 
de noapte de culoare deschisă, arăta fragilă, frumoasă și 
neînfrântă. 

Bucurându-se că-și refăcuse rezervele din plosca de 
călătorie, Randall turnă un pahar mic pentru ea și unul 
mai mare pentru el. Și-ar fi dorit să țină la distanță 
imaginile în care o tânără frenetică, însângerată, încearcă 
să scape de soțul ei violent, dar tot coniacul din lume nu 
putea face acest lucru. 

După ce luă câteva înghițituri din paharul ei, Julia 
spuse pe o voce mai puternică: 

-— Credeam că am îngropat cele mai oribile amintiri, dar 
m-am înșelat. Acum, ţi-am împărtășit și ţie coșmarurile 
mele. 

El ridică din umeri. 

- Poate vor fi mai ușoare acum, că au fost împărtășite. 

- Poate. Își termină băutura, refuzând când el se oferi 
să-i toarne din nou. Mâine voi fi din nou întreagă la 
cap. Îți promit, Alexander. Deocamdată... vreau să fiu 
singură. 

Deşi el și-ar fi dorit s-o aline, nu era surprins că nu-i 
putea suferi atingerea. 

— Am să dorm pe podea. 

Ea oftă înfiorată. 

- Îmi pare rău, dar voiam să zic... chiar singură. Am să 
merg într-unul dintre celelalte dormitoare. 

Randall își aminti din nou că nu el era cel pe care îl 
respingea de fapt. Trebuia să se confrunte cu trecutul ei 
așa cum credea ea că era cel mai bine. Dar nu era sigur 
că ar fi putut suporta dacă ea hotăra să-şi părăsească 
proaspătul soț. 

—Nu ai să fugi? 


130 Mary Jo Putney 


—Nu. Îți dau cuvântul meu în privința asta. Oftă. M-am 
săturat să tot fug, să tot fiu terorizată de mâna moartă a 
trecutului. Vreau să trăiesc liber din nou. Dar mi-aş dori 
ca luptele mele interioare să nu-ți facă rău și ție. 

— Împreună o să reuşim. Nu uita asta, domnița mea. 
Își dorea s-o cuprindă în brațe și s-o strângă la piept, 
protejând-o de ororile nopții, dar nu era posibil. Pe 
mâine-dimineață. 

-Pe mâine-dimineață, repetă și ea. Îți mulțumesc, 
Alex. Pentru tot. Pentru că înţelegi, pentru că ești aici și 
pentru că mă lași singură. 

El îi dădu drumul la mână, dar nu reuși să se convingă să 
plece înainte de a-i mângâia părul greu și lucios. Șuviţele 
mătăsoase îi torturară vârfurile degetelor. Lăsă mâna jos și 
o strânse în pumn. 

- Somn ușor, domnița mea. 

Strecură plosca de coniac în buzunarul halatului și ieși 
pe ușă, coborând amortit scările. Tocmai intra în vechiul 
său dormitor, când Mackenzie ieși din camera lui, aflată 
puţin mai jos pe coridor. 

Celălalt bărbat era îmbrăcat ca pentru a ieși la vânătoare 
în noapte, dar se opri, în vreme ce privirea îi trădă surpriza, 
apoi încercarea de a ghici ce se întâmplase: 

—Mi s-a părut că am auzit o femeie țipând mai 
devreme. 

- Probabil motani în călduri, spuse Randall scurt, do- 
rindu-și al naibii de mult ca Mac să nu se fi aflat acolo, să 
vadă că mirele își părăsise mireasa. 

- Îmi închipui că orice femeie care a fost căsătorită cu 
lordul Branford are nevoie de... răbdare, spuse Mackenzie 
încet. 

Randall se încruntă. 

- Îmi place mai mult când ești superficial și insensibil. 

Chipul lui Mac se netezi, adoptând o expresie de 
amabilitate goală. 

- Cum dorești. 

Se întoarse să plece, dar, din mers, atinse scurt umărul 
lui Randall. Simpatie din partea diavolului. 

Randall încuie ușa în urma lui. Draperiile erau trase și 
lăsau să treacă suficientă lumină cât să se vadă că patul 
fusese dezbrăcat de așternuturi, dar păturile și plapuma 
erau împăturite frumos la picioarele patului. Ostenit, se 
întinse pe salteaua goală. Piciorul îl durea după atâta mers 
pe jos, deși nu la fel de tare pe cât îl durea inima. 

Deci Julia îl iubise pe Branford. Acest lucru făcea ca 
totul să fie și mai grav. Randall considerase că era posibil ca 
ea să-și depășească temerile și să devină o soție adevărată. 
Preţ de câteva momente trecătoare, păruse dornică s-o 
facă, chiar nerăbdătoare. Dar temerile se dovediseră mai 
puternice. 

Avea să-și revină vreodată după acea trădare în dragoste, 
avea să poată iubi din nou? Era posibil ca trecutul ei să se 
dovedească un obstacol insurmontabil. 

Luă o înghițitură prelungă de coniac. Plosca nu con- 
ținea suficientă băutură cât să se îmbete, dar era probabil 
de ajuns cât să-i mai amorțească din durere. 


capitolul 15 


Coniacul nu reuși să încălzească fiorul rece din sufletul 
Juliei. După ce Randall plecă, aprinse focul pregătit în 
şemineu, apoi se ghemui într-un colț al canapelei mici. 
Ideea de a se târî sub pupitrul de scris o atrăgea, dar era 
lipsită de demnitate. Era cazul să se poarte ca un adult 
rațional, nu ca o copilă înspăimântată. 

Un colț mic și fricos din mintea ei o îndemna să fugă 
undeva unde nu o cunoștea nimeni, ca să poată lua totul 
de la început. Dar nu avea energie pentru așa ceva, nici 
forța de a face faţă unei asemenea singurătăți. 

Fiindcă nu reușise să șteargă trecutul cu buretele, singura 
cale de a merge mai departe era să treacă prin ruinele de 
coșmar ale primului său mariaj. Ceea ce însemna că era 
nevoită să-l analizeze pe Branford şi sentimentele pe care 
le nutrise față de el. 

Julia se sili să-și dea jos halatul lejer și cămașa de noap- 
te, pentru a-și putea privi atent sânii marcați de cicatrici. 
În copilărie nu ştiuse să-și aprecieze trupul tânăr și sănă- 
tos. În pofida faptului că era scundă, avea un trup frumos. 
Nu extraordinar, dar plin de grație și bine proporţio- 
nat, demn de admirația bărbaților. Natura concepuse 
bărbaţii și femeile tinere astfel încât să se găsească reci- 
proc atrăgători. 

Acel sentiment firesc de acceptare a propriei persoane 
fusese distrus de prima ei căsnicie. Plăcerile senzuale 
ocazionale pe care le cunoscuse la început fuseseră în 
scurt timp înlocuite de ura faţă de trupul lui și al ei. 

Literele pe care el i le încrustase cu sânge pe sâni 
pecetluiseră pentru totdeauna ura ei de sine. Era urâtă, 
mutilată. Nici un bărbat nu putea s-o dorească, după cum 

nici ea nu dorea nici un bărbat. Ani la rând, se străduise 
să nu-și privească trupul cu cicatrici. Nu avea oglindă 
în dormitor și devenise expertă în a se îmbrăca fără a-și 
vedea corpul sau a se gândi la forma ei fizică mai mult 
decât era absolut necesar. 

Privind în urmă, își dădu seama că timpul, viața și 
munca ei de infirmieră îi atenuaseră o mare parte din 
ura față de corpul uman. Adusese pe lume atât de mulți 
copii concepuți din dragoste. Văzuse legături sexuale pro- 
funde şi satisfăcătoare între soţ și soție. Și-și luase porția 
de glume indecente, lascive într-un mod plăcut, fiindcă 
femeile căsătorite nu-și țineau gura în preajma unei moașe 
rămase văduvă. 

Inițialele de formă neregulată ale lui Branford, întinse 
pe pielea ei, aveau circa cinci centimetri lungime și 
fuseseră tăiate în curbele din partea de sus a sânilor ei. Nu 
îi fusese ușor să le ignore. De-a lungul anilor, roșul aprins 
al literelor pălise, lăsând în urmă cicatrici albe, sub forma 
unor creste groase. 

Nu simţi nimic deosebit când își trecu degetele peste 
urmele din piele. „B“ de la Branford, dispărut din viața 
ei și din lume. „D“ de la Daventry. Era o ironie faptul că, 
atunci când avea să sosească momentul, încă mai exista 
posibilitatea să devină contesă de Daventry. Dar cu un soț 
care era, slavă Domnului, foarte diferit. 

Julia își trase înapoi cămașa de noapte și halatul și se 
instală din nou pe canapea, cu privirea absentă fixată 
asupra focului pâlpâitor. De-abia împlinise șaisprezece 
ani când tatăl ei o anunţase că avea să se căsătorească cu 
moștenitorul titlului Daventry. 

Fusese crescută să se aştepte la un astfel de aranjament 
datorită rangului ei înalt. Deși ar fi opus rezistență dacă 
Lar fi întâlnit pe Branford şi l-ar fi găsit respingător, fusese 
încântată de alegerea făcută de tatăl său. 

Îşi amintea mult prea clar cum îi zâmbise Branford când 
se întâlniseră prima dată. Era oacheș, arătos şi îmbrăcat 

la modă și se declarase nebun de încântare să aibă o 
mireasă atât de frumoasă și de elegantă. 

Julia își dorise să creadă că era frumoasă și elegantă. Ce 
fată tânără nu și-ar fi dorit așa ceva? Până să ajungă să fie 
sărutată de Branford pentru a pecetlui logodna, era deja 
pe jumătate îndrăgostită de el. Nunta lor fusese cea mai 
grandioasă din acel sezon, bucurându-se de participarea a 
nu mai puțin de șapte membri ai familiei regale. Cu nimic 
mai prejos de ceea ce merita fiica ducelui de Castleton. 

Privind acum în urmă, își dădu seama că existaseră, încă 
de la început, semne că ceva era în neregulă cu Branford. 
Farmecul lui strălucitor, tăios ca un pumnal, îi stârnea 
uneori neliniști profunde. Se amuza în mod straniu din 
motive pe care ea nu le înțelegea. Însă Julia îşi ignorase 
orbește instinctele. 

Deflorarea ei fusese șocant de dureroasă, dar, după 
aceea, o ținuse în brațe și îi spusese că acea durere era 
normală. De-abia mult mai târziu își dăduse seama că 
Branford nu făcuse nici un efort să fie blând și că, în 
spatele falsei sale simpatii, se ascundea plăcerea de a-i fi 
provocat durere. 

Julia era o tânără femeie normală și, la început, i se 
întâmpla uneori să simtă plăcere în timpul contactelor 
lor. Dar, din ce în ce mai des, sfârșea plângând. Branford 
își cerea iertare cu aparentă sinceritate, iar ea ajungea să 
simtă că vina îi aparținea. Era prea tânără, prea mică, prea 
proastă pentru a fi o soție bună. 

Găsise întreaga situație prea rușinoasă pentru a pu- 
tea s-o discute cu oricine altcineva. Ea era Lady Julia 
Raines, vicontesă Branford, și nu avea să-și dezvăluie 
slăbiciunile. 

De-abia treptat începuse să observe strălucirea infamă 
din ochii lui atunci când ea suferea. Și, mai târziu, 
înțelese că Branford făcuse uneori eforturi pentru a-i fi pe 
plac, astfel încât ea să privească mai încrezătoare mariajul 

lor. Începea atunci să creadă că slăbiciunile ei fuseseră 
aproape vindecate și că totul avea să fie bine. 

Când se credea îndrăgostită de el, era vulnerabilă, iar 
lui îi era mai ușor s-o rănească. 

Julia fusese devastată prima dată când el fi spusese că 
se culcase cu o altă femeie, care se dovedise o parteneră 
de pat infinit mai satisfăcătoare. În scurt timp însă, ajunse 
să simtă ușurare la gândul că avea amante. Din păcate, 
nu-și putea ignora soția oficială, întrucât erau obligați să 
producă un moștenitor. 

Privea cu ochi buni călătoriile lui la Londra, fiindcă ea 
era lăsată în pace la țară. Singură, reușea să se gândească 
și să înțeleagă ce mult greșise căsătorindu-se cu el. Începu 
să-l evite când se întorcea în casa lor de la țară. Indiferența 
ei tot mai pronunțată în fața manipulării sale emoționale 
îi stârnea furia. 

Atunci începură bătăile. 

Punctul culminant fu atunci când rămase grea, și tot 
sarcina ar fi fost poarta ei spre libertate. Rugându-se să-i 
nască lui Branford un fiu și un moștenitor sănătos — și să-i 
fie permis să se ocupe ea în cea mai mare parte de educația 
copilului până la vârsta la care ar fi putut fi trimis la școa- 
lä —, îi ceru să se despartă. Acea rugăminte declanșase în 
el violența cumplită în urma căreia murise, iar ea scăpase 
ca prin urechile acului. 

Ar fi putut face ceva diferit? Era prea bine-crescută 
pentru a declanșa un scandal, așa că nu-i trecuse niciodată 
prin minte că ar putea să fugă. Era o raritate printre 
cuplurile de aristocrați să trăiască vieți separate. Datoria 
sa de soție era să-i ofere soțului ei un moștenitor. Din 
moment ce Branford o disprețuia, cu siguranță avea să-i 
permită bucuros să păstreze distanța după ce avea un fiu. 

Dar el nu acceptase acea soluție civilizată și încercase 
s-o ucidă. Începu să tremure când în minte i se aprinseră 
scene din acea oribilă ultimă noapte. 

Cărbunii incandescenți din şemineu se prăbușiră şi 
o făcură să conștientizeze o realitate dură. Se bucura că 
Branford era mort. 

Conștiința faptului că ea îi provocase moartea o apăsase 
greu pe suflet în toți acești ani. Nu ar fi făcut niciodată rău 
unei alte ființe vii în mod intenționat. 

Dar dacă Branford ar fi supraviețuit, ea nu ar mai fi 
avut niciodată o viață a ei. Oare sentimentul de vinovăție 
se datora senzației de ușurare? Poate. Dar vinovăția nu 
avea să schimbe trecutul, iar dacă unuia dintre ei îi fusese 
sortit să moară, se bucura că acela fusese Branford. 

Branford cel malefic, tragic, pe jumătate nebun. Mai 
aruncă o lopată de cărbuni în foc și urmări scânteile ce se 
aprinseră, ridicându-se spre coș. Furia și durerea ei erau ca 
acei cărbuni arzători, îi pârjoleau sufletul. Își imagină furia 
consumată de flăcări, cu cenușa ridicându-se și pierzân- 
du-se în noapte. Una câte una, își aruncă în foc amintirile 
dureroase. Branford nu putea s-o mai rănească decât dacă 
Julia îi permitea... 

lar ea nu avea să-i mai permită. 

Un sentiment fragil de pace se cuibări adânc în sufletul 
ei. Se instală din nou pe canapea, știind că datora acea 
pace bunătății noului soț și faptului că acesta o accepta cu 
toate imperfecțiunile ei. 

Dacă l-ar fi cunoscut pe Randall la șaisprezece ani, ar 
fi fost oare atrasă de el? Și-l imagină subțire, blond, tăcut 
și puternic, dar necălit încă pentru a deveni bărbatul 
formidabil care era în prezent. Cât de regretabil era să ştie 
că, la șaisprezece ani, l-ar fi preferat poate pe mai galantul 
Branford. 

Dar acum era o femeie matură, încercată de viață. 
Şi ce-i spuneau instinctele despre noul ei soț? Că era 
un bărbat de onoare, care nu ar fi rănit-o niciodată în 
mod intenționat. Branford îi zâmbise când se întâlniseră 
prima dată. Randall îi aruncase o privire posacă. O privire 

posacă, dar sinceră se dovedise mai benefică pentru ea 
decât zâmbetul încântător, dar mincinos al lui Bran. 

Deşi acceptase propunerea lui Randall cu intenția de 
a fugi pe ușa din dos dacă mariajul lua o turnură proastă, 
subestimase puterea jurămintelor de nuntă. Se angajase 
față de el oferindu-i cuvântul ei, atât la altar, cât și în 
seara aceea, din nou, înainte să plece din cameră. La bine 
și la rău, nu avea să-i fie ușor să se retragă din această 
căsnicie. 

Oare lui Randall i-ar fi fost mai bine fără ea? Spusese că 
nu-l deranja faptul că era stearpă, dar era posibil ca acest 
lucru să se schimbe acum, de vreme ce se retrăsese din 
armată și intra în ritmul unei vieți normale. 

Nu. Nu avea dreptul să ia acea decizie în locul lui. 
Indiferent ce motive ar fi avut, ea era cea pe care o alesese, 
iar dacă l-ar fi abandonat, l-ar fi făcut să sufere. Randall 
nu merita asta. 

Dacă tot înfrunta adevărul, recunoscu față de ea 
că îl prefera pe el de soț oricărui alt bărbat. Îi plăceau 
umorul lui sec și inteligența, precum și prietenia ce se 
dezvolta între ei. Și mai surprinzător era faptul că-i plăcea 
trupul lui îngrijit şi puternic și chipul acela frumos, cu 
trăsături sculptate, care reușea atât de bine să-i ascundă 
sentimentele. 

Avea și el cicatrici. Poate că împreună aveau să şi le 
vindece. 


Fiindcă lucrurile îi fuseseră mutate în apartamentul 
nupțial în ziua precedentă, Randall fu nevoit să urce a 
doua zi dimineață. Nu era sigur ce anume avea să găsească, 
dar, cel puţin, Julia îi promisese că nu avea să dispară în 
toiul nopții. 

— Intră. 

Vocea Juliei părea destul de normală. Intră în cameră 
şi o găsi îmbrăcată de călătorie, într-o rochie albastră 

drăguță. Expresia ei era calmă, fără urme ale izbucnirii din 
noaptea precedentă. 

—Hainele mele sunt aici, spuse Randall pe un ton de 
scuză. 

—Ştiu. Te aşteptam. Arătă spre o tavă pe care se aflau 
un ceainic aburind, căni și biscuiţi. O cameristă tocmai a 
adus astea. Vrei o ceașcă de ceai? 

—Te rog. Închise ușa, bucuros că se restabilise norma- 
litatea. Cum te simți în dimineața asta? 

Întrebarea nu era doar una de politețe. 

Julia se întinse după ceainic, schițând un zâmbet 
frânt: 

—Mi-am petrecut noaptea luptându-mă cu fantome, 
dar cred că am învins. 

Se pregăti sufletește pentru ceea ce trebuia spus. 

- Dorești o anulare? Fiindcă nu s-a consumat căsătoria, 
nu ar fi dificil de obținut. Înțelegerea noastră inițială 
era ca eu să te pot atinge în fiecare zi, iar tu să-mi spui 
când e de ajuns. Poate că... ţi-am cerut prea mult. Cum 
cuvintele lui rămaseră suspendate dureros în aer, adăugă: 
Indiferent ce decizi, voi face tot ce-mi stă în putinţă să te 
protejez de Daventry. 

Mâna Juliei înlemni, oprindu-se cu ceainicul în aer. 

— Dar tu îţi doreşti o anulare? Ar fi... de înțeles, date 
fiind circumstanțele. 

Un adevărat gentleman ar trebui să se conformeze 
dorinței doamnei, dar, dacă existase vreodată un moment 
în care era nevoie de sinceritate, acesta era. Conștient de 
faptul că ceea ce spunea putea schimba cursul întregii sale 
vieți, spuse: 

Sunt cât se poate de sigur că nu vreau să pun capăt 
căsătoriei noastre. Dar, dacă nu suporţi să fii atinsă de 
mine, poate că asta e singura soluție. 

Julia puse jos ceainicul și străbătu încăperea, oprin- 
du-se în fața lui. Cu o privire cercetătoare, îi cuprinse 


fața cu o mână. Nu se răsese, deci firele de păr îi zgâriau 


“Umbrele trecutului 139 


probabil palma. Părea foarte serioasă și insuportabil de 
frumoasă. 

-Îmi pare rău pentru azi-noapte, Alex, spuse ea încet. 
N-o să se mai întâmple. Ezitând, se aplecă în față și își 
petrecu brațele în jurul taliei lui. Se înfioră puțin când se 
lipi de el, bucată cu bucată din corpul ei moale. Sânii i se 
mulară pe pieptul lui, apoi trunchiul i se lipi uşor de al lui. 
Într-un sfârșit, capul ajunse să i se odihnească pe umăr. 

Randall fu mişcat de încrederea ei, cuprins de o tan- 
drețe mută. Nici un soldat asediind o cetate fortificată nu 
s-ar fi dovedit mai curajos. Creştetul capului ei îi ajungea 
exact la bărbie, iar când îi mângâie părul, simți un parfum 
uşor aspru, de lavandă: 

— Noaptea trecută a fost interesantă și a avut o oarecare 
valoare educativă, murmură el. Dar aș prefera să nu repet 
experiența. 

Ea râse puțin, respirația ei înfierbântându-i umărul ha- 
latului: 

- Încă mai sunt obstacole-n cale. Dar cred că acesta a 
fost cel mai dificil. 

După aceea nu mai spuse nici unul nimic. Se mulțu- 
miră să se strângă în brațe. Mâna lui dreaptă o mângâie 
blând pe spate, explorând arcurile coastelor şi forța de oțel 
a coloanei. Randall închise ochii, mulțumit să absoarbă 
esența din soția sa. Dulceaţă și lavandă. 

Nu fusese acea noapte a nunții la care sperase. Dar era 


un început. 

Întoarcerea la Casa Rose fu o dezamăgire pentru Julia. 
Bătu la ușă de mai multe ori, fără a primi un răspuns, iar 
ușa se dovedi încuiată când încercă s-o deschidă. În toți 
acei ani pe care îi petrecuse în Hartley, casa nu fusese 
aproape niciodată încuiată. 

- Probabil că Jenny Watson a ieşit pentru câteva ore, 
spuse Randall. 

— Sper că ai dreptate. Julia se dădu spre stânga și pipăi 
locul de sub pervazul ferestrei de la salon. Bun, cheia era 
încă acolo. Descuie ușa și intră, apoi oftă ușurată. Totul 
pare în regulă. 

Casa era îngrijită și părea locuită. Julia văzu aluat de 
pâine pus la dospit într-un bol în bucătărie. Zâmbi când 
motanul ei tigrat apăru și i se încolăci printre glezne. 
Ridicând pisica în brațe, o întrebă: 

— Ce mai faci, Whiskers? 

—Nu pare să fi sărit peste prea multe mese, remarcă 
Mackenzie. 

Cu cei doi bărbați masivi prezenți acolo, vila părea 
foarte mică. 

— Viaţa merge mai departe și se pare că Jenny şi Whis- 
kers s-au acomodat plecării mele. 

Uşurarea era uriașă. 

—E ciudat să fii din nou aici? o întrebă Randall. 

-Da. Julia se încruntă, gândindu-se la reacția ei. 
Totul pare neschimbat, dar viața mea a fost complet dată 
peste cap. Am fost atâția ani doamna Bancroft, utilă şi 
în siguranță. Acum, doamna Bancroft a dispărut pentru 
totdeauna. 

—Ea nu a existat niciodată cu adevărat, spuse Randall 
încet. 

— Cred că nu. 

Dar doamna Bancroft i se păruse cât se poate de reală 
preţ de ani buni. 

— Va dura mult să-ţi iei lucrurile? o întrebă el. 

Julia clătină din cap. Prea puţine lucruri din viața ei de 
moașă aveau să-i fie necesare în noua existență. 

—Până termin, Jenny și Molly se vor întoarce de 
oriunde s-ar fi dus, așa că voi putea să le liniștesc și să-mi 
iau rămas-bun. 

Randall ezită. 

—Eu trebuie să merg la Conacul Hartley. Toți cei de 
acolo vor dori să știe că ești în siguranță și trebuie să mă 
asigur și că Grand Turk a fost trimis înapoi așa cum se 
cuvine. Dar nu vreau să te las singură. 

Fuseseră toți cu ochii în patru pe drumul dintre Carlisle 
şi Hartley. Deși nu văzuseră nici urmă de Crockett sau 
de oamenii lui, Julia își dădea seama că Randall rămânea 
prudent. 

— Stau eu cu Lady Julia, spuse Mackenzie. N-am s-o 
scap din ochi. 

Randall se relaxă: 

- Bine. Când trec din nou prin sat, la întoarcere, o să 
rezerv o cameră la han. N-o să lipsesc mult. 

— Voi fi bine, îl linişti Julia. Nu-i cazul să-ți faci griji. 

— Probabil că nu, recunoscu el. Dar Hartley e singurul 
loc pe care Crockett îl poate supraveghea, știind că e 
foarte probabil să te întorci. 

Mackenzie se însufleți la acel gând. 

—Nu m-ar deranja puţină distracție. 

Julia se înfioră. 

-— Prefer mult mai mult plictiseala. 

Randall rânji. 

— Am să încerc să fac din căsnicia noastră una cât mai 
plictisitoare posibil. 

Mackenzie râse, iar Randall o sărută ușor pe obraz pe 
Julia și plecă. În sunetul lăsat de hurducăiala trăsurii ce se 
îndepărta, Julia întrebă: 

-— Dorești o ceașcă de ceai sau o halbă din berea mea de 
ghimbir, domnule Mackenzie? 

— Berea de ghimbir mi-ar pica bine. 

Mackenzie veni în bucătărie după ea. Julia turnă într-o 
carafă înaltă băutura aromată, ușor acidulată. După ce o 
gustă, spuse: 

—Excelentă. Dacă vei fugi vreodată din căsnicia cu 
Randall și vei dori să începi o viață nouă, ai putea deveni 
berăreasă. 

Julia tresări, turnându-și și ei un pahar mic. 

—Nu prea pot să fac glume pe tema asta. 

—Scuze. Am un simț al umorului jalnic. Tonul îi 
deveni serios. Dar te asigur că Randall nu seamănă câtuși 
de puţin cu Branford. 

— L-ai cunoscut pe primul meu soț? 

- Ne intersectam ocazional la Londra, spuse Mackenzie 
strâmbându-se. Cea mai vie amintire a mea datează 
de când am avut proasta inspirație să-l bat la cărți 
într-o nenorocită de casă de jocuri. M-a acuzat că am 
trișat, dar eu eram cunoscut acolo, iar Branford stârnise 
antipatie, așa că a fost dat afară. Firește, m-a considerat 
vinovat de această umilință, așa că el și câțiva dintre 
băieții lui m-au așteptat și m-au atacat când am plecat. 
Doar printr-un noroc chior am scăpat să nu fiu omorât 
în bătaie. 

Era îngrozitor de tipic pentru Branford. 

— Cum ai scăpat? 

— Ashton trecea pe acolo în trăsura lui, întorcându-se 
acasă dintr-un loc mai respectabil. A văzut bătaia şi m-a 
recunoscut, așa că a oprit trăsura. Branford şi bătăușii lui 
au fugit. Puteai avea încredere în Ashton că se va afla la 
locul potrivit în momentul potrivit. 

-Te-ai gândit să denunți atacurile în fața unui 
judecător? 

Mackenzie clătină din cap: 

—Nu mă aşteptam să rezolv prea multe cu un denunț, 
fiindcă el era lordul Branford, moștenitor al unui titlu 
de conte, iar eu, un copil din flori, cu o reputație du- 
bioasă. Din moment ce oricum urma să plec din Londra 
în scurt timp, am considerat incidentul ca pe o lecție 
şi am hotărât să stau departe de oamenii care nu știu 
să piardă. 

Julia se întrebă dacă Branford ar fi putut fi potolit dacă 
ar fi suferit consecințele comportamentului său ticălos. 
Dar averea și influența familiei îl protejaseră de justiție. 
Singurul om care avusese o mică influență asupra lui 
Branford fusese tatăl său, dar contele considerase că fiul 
său nu putea să greșească niciodată. Își termină berea de 
ghimbir. 

— Ar fi cazul să încep să-mi strâng lucrurile. 

Puse deoparte paharul și se îndreptă spre vechiul ei 
dormitor. Nimic nu se schimbase. Se părea că Jenny 
sperase că Julia avea să se întoarcă. Sau poate îi era greu 
să creadă că într-adevăr casa îi revenise ei. După ziua 
aceea, avea să devină a ei cu adevărat. Julia îi lăsase 
moștenire casa în testamentul și în scrisoarea de adio 
redactate în grabă. Dar, din moment ce nu murise, avea 
să-i transfere legal titlul de proprietate înainte de a 
pleca din Hartley. Jenny și fiica ei aveau să se bucure de 
siguranța unui cămin pentru viitor. 

Majoritatea obiectelor cu valoare sentimentală ale 
Juliei erau păstrate în sertarul de josal unei mese de toaletă. 
Câteva bijuterii de la mama ei, nu foarte valoroase, dar 
dragi. O carte de poezii de la bunica ei, alte lucrușoare din 
viața ei de dinainte. O pietricică de pe țărm, pe care i-o 
dăduse Molly când se târâse fericită pe plajă. Nimic legat 

de prima ei căsnicie. Suvenirele din acea perioadă îi erau 
marcate pe trup. 

În vreme ce-și împacheta trecutul într-o geantă de 
voiaj, se gândi la cele două zile care se scurseseră de la 
spectaculos de melodramatica noapte a nunții. Călătoria 
în spațiul restrâns al unei trăsuri nu era tocmai o 
modalitate rea de a deveni mai relaxată în preajma soțului 
tău. Cum Mackenzie era și el de față, Julia și Randall nu 
discutaseră despre nimic important, dar până să oprească 
la un han în prima noapte de când plecaseră la drum, 
se simţea în stare să facă față perspectivei de a dormi 
în aceeași cameră cu soțul ei. Fusese recunoscătoare și 
jenată când el, fără nici o vorbă, își aşternuse să doarmă 
pe podea. 

Pas cu pas. 

După ce-și puse în bagaj obiectele din sertarul de la 
masa de toaletă, Julia verifică pupitrul de scris și restul 
căsuței, dar adăugă prea puţine alte lucruri în bagaj. Chiar 
şi notițele medicale pe care le păstrase în legătură cu 
pacienţii ei trebuiau să rămână acolo, pentru a fi folosite 
de Jenny. 

Fiindcă nici Jenny, nici Randall nu se întorseseră, 
Julia îl căută pe Mackenzie, care se așezase confortabil în 
camera de zi. 

— Făcutul bagajelor mi-a luat mai puțin timp decât aș fi 
crezut, spuse ea. O să fac o plimbare până la țărm, să-mi 
iau rămas-bun de la mare. 

Mackenzie își goli carafa și o puse deoparte. 

- Vin cu tine. 

- Sinceră să fiu, aș prefera să merg singură. Serios vor- 
bind, nu cred că e nevoie să mă protejezi. 

- Randall m-ar jupui de viu dacă nu te-aş însoți. Mac- 
kenzie se ridică în picioare. Capul aproape că-i atingea 
tavanul jos. Ar fi bine să-i scrii un bilețel lui Randall, ca 
să ştie unde suntem când se întoarce. 

Julia își imagină cum ar fi reacționat Randall dacă ar 
fi găsit căsuţa goală, așa că mâzgăli un bileţel și îl prinse 
pe ușa de la intrare. Apoi, porni la drum, cu Mackenzie 
lângă ea. 

— Cât de departe e țărmul! întrebă el. 

—La zece minute de mers pe jos. Nu există nici un loc 
în Hartley care să nu fie aproape de mare. 

Îi plăcuse mult acest lucru legat de casa în care se 
refugiase. 

Julia merse în față, de-a lungul unui drumeag ce se furișa 
printre dealuri presărate ici-colo de oi ieșite la păscut. 
leșiră pe o plajă îngustă de nisip și de pietriș, mărginită 
de zidul de piatră care împiedica oile să se piardă în mare. 
Mackenzie întrebă: 

— Ăsta e locul unde a fost adus la țărm corpul lui Ashton 
când s-a înecat? 

— Prea mult spus s-a înecat și, nu, a fost de cealaltă parte 
a acestei mici peninsule, mai jos de Conacul Hartley. 
Arătă spre sud. Slavă Domnului că l-a descoperit Mariah! 
Până dimineață, ar fi murit probabil din cauza condițiilor 
vitrege. 

Se plimbă pe nisipul tare, de culoare întunecată, evi- 
tând pietrele netezite de apă și încâlcelile de alge. Aceas- 
tă mică plajă fusese refugiul ei privat, locul în care venea 
atunci când avea nevoie de liniște. Îi plăcea veșnicia 
nemăsurată a mării. Simțind poate acest lucru, Mackenzie 
rămase cu vreo câțiva pași în urma ei. 

Ka-bum! Sunetul unui bubuit ascuțit răsună deasupra 
apei, urmat, o clipă mai târziu, de un al doilea bubuit. 
Nisipul fu împroşcat în aer la doar câțiva centimetri în 
fața ei. „Doar nu erau gloanț 

Înjurând, Mackenzie o prinse pe Julia și o trase la 
pământ, în spatele zidului de piatră ce mărginea pășunea. 
Ea se chinui să inspire când el se întinse pe jumătate 
deasupra ei, protejând-o cu propriul lui corp. 

Paznicul ei scoase ca prin magie un pistol de undeva. 
Cu o eficiență rece, încărcă pistolul și înălță capul deasu- 
pra zidului, cât să lanseze rapid un foc. Detunătura fu 
asurzitoare, foarte aproape de urechile Juliei. 

Mackenzie se piti în spatele zidului când inamicul trase 
și el. Reîncărcându-și pistolul, zise blând: 

— Aș spune că urmăritorii tăi ne-au găsit. 

Inima Juliei începu să bată nebunește din cauza șocului, 
dar reuși să-și păstreze vocea calmă. 

-— Se pare că Randall avea dreptate. 

Alte două gloanțe sfâșiară aerul. Mackenzie coborî pri- 
virea spre nisip, pentru a vedea unde ajungeau gloanțele. 

— Sunt doi bărbaţi și ne-au detectat poziția. Suntem în 
siguranță deocamdată fiindcă nu sunt țintași prea buni. 
Pentru că pășunea nu le oferă adăpost, nu pot să vină 
după noi fără să fie împuşcaţi, dar nici noi nu putem să ne 
retragem. Suntem într-o situație fără ieșire. 

— Pentru cât timp? 

Băgă mâna sub șold, scoțând o piatră cu muchii ascu- 
țite. Aveau să-i apară vânătăi până dimineața. 

Mackenzie ridică din umeri, aruncând din nou o privire 
rapidă pe deasupra zidului. Se feri când un alt glonț trecu 
pe lângă ei. 

-Nu mult. Randall va auzi focurile de armă și se va 
ocupa de ticăloși când se va întoarce de la conac. 

Gândindu-se că părea prea relaxat, Julia spuse cu 
asprime: 

— Ai mare încredere în abilitățile lui Randall. 

- Pe bună dreptate. 

Trase pe deasupra zidului. | se răspunse cu două focuri 
de armă. 

Era ceva familiar în felul în care se mișca, iar după o 
clipă, reuși să-şi dea seama: 

— Ai fost şi tu în armată? 

— Am făcut parte din regimentul condus de Randall în 
Portugalia. Mackenzie îi aruncă un rânjet hoțesc. Dar am 
fost dat afară şi m-am întors în Anglia. 

„Dat afară.“ Îi fusese retras rangul. Dar, cu siguranță, 
nu pentru lașitate: 

— A fost vorba de o femeie? încercă să ghicească. 

El râse. 

— Eşti mult prea perspicace. 

Când ea se foi să-și găsească o poziție mai confortabilă, 
Mackenzie își puse mâna mare peste umărul ei, împin- 
gând-o din nou la pământ. 

-Nu te mișca. Zidul ăsta nu e prea înalt. 

—Tu rişti mai mult decât mine, fiindcă te expui mai 
mult, remarcă ea. 

El ridică din nou din umeri. 

— După cum ziceam, trag al naibii de prost. 

Minutele care urmară se scurseră agonizant de încet. 
Din când în când, atacatorii lor trăgeau din nou, iar 
Mackenzie le răspundea trăgând și el, pentru a-i împiedica 
să se apropie. Julia stătea culcată pe nisipul rece, cu pietre 
tari înfigându-i-se în spate, dorindu-și să fi apreciat mai 
mult viața liniştită de care avusese parte. 

Se auzi un alt foc de armă. Mackenzie își plecă iute 
capul într-o parte. 

- Şi-a făcut apariția și Randall. 

Ea îl privi stăruitor. 

=De unde știi? 

— Sunetul carabinei sale. E diferită de cea cu care trag 
ceilalți doi. 

— Ai niște talente foarte interesante, domnule Macken- 
zie, spuse ea sec. 

-Nici unul dintre ele nu mă ajută să-mi câștig existența 
în mod onorabil. Își verifică pistolul, apoi se ghemui. Mă 
duc să-i dau o mână de ajutor. Să fim în număr egal. 

Ea îl prinse de braț pentru a-l trage în jos. 

— Vei fi împușcat! 

—Randall o să-i oblige să rămână feriți, îi explică Mac- 
kenzie, desprinzându-i mâna. Fiindcă ştiu destul de sigur 
unde sunt ticăloșii ăștia, Randall și cu mine ar trebui să 
reuşim să terminăm treaba repede. Tu rămâi pitită până vei 
fi în siguranță. Randall sau eu vom veni apoi să te luăm. 

Apoi dispăru, mișcându-se repede pentru cineva obli- 
gat să rămână ghemuit și folosindu-se de orice adăpost 
îi ieșea în cale. Era greu de crezut că totul se petrecea în 
doar câteva minute, căci timpul i se părea nesfârșit. 

Se auzi o rafală de focuri. Julia se înfioră, nereușind 
să deosebească armele între ele. Mai rău, auzi un bărbat 
țipând. Un alt strigăt — era același bărbat sau un altul? Era 
vocea lui Randall? Nu-și dădea seama exact. 

Instinctul îi spunea să se ridice și să vadă dacă era 
cineva rănit, dar ar fi fost o prostie să se facă văzută ca 
ţintă. Îşi înfipse degetele în nisip, străduindu-se să-și țină 
în frâu tensiunea. 

Julia închise ochii și se rugă ca soțul ei și Mackenzie 
să scape cu bine. Ştia că neliniștea ei nu-și avea rostul — 
Randall era, fără îndoială, la fel de sigur de succes ca 
Mackenzie. Dar ea nu era soldat și avea tot dreptul să fie 
înspăimântată. 


Julia! 

Cu carabina în mână, Randall alergă până la mica 
plajă. În mod cert, ea era în siguranță, dar avea nevoie să 
se convingă cu propriii ochi. 

Silueta ei măruntă apăru brusc din spatele zidului de 
piatră și Julia se aruncă în braţele lui: 

-Mi-a fost atât de teamă că ai să fii rănit! Ce s-a în- 
tâmplar? Mackenzie e bine? 

Randall o strânse în brațe, simțind cum îi bubuia inima. 
Îi părea rău că fusese atât de tulburată, dar era uimitor de 
plăcut sentimentul de a şti că fusese îngrijorată pentru el. 

— Doi atacatori, spuse scurt. Unul e mort, celălalt a 
fugit. Crockett nu era printre ei. Mac a fost zgâriat de un 
glonț, dar nimic grav. 

Julia oftă ușurată și-l strânse în brațe preț de încă o 
clipă înainte de a se da înapoi. 

— Ar fi bine să arunc o privire la rana lui. Eşti sigur că 
celălalt bărbat e mort? 

— Cât se poate de sigur. 

Intuind că Julia ar prefera să nu audă și alte detalii, îşi 
trecu protector brațul în jurul ei, conducând-o pe cărare. 

Bărbatul mort era întins pe drumeagul din vârful 
dealului, cu haina întinsă peste față. Mackenzie era așezat 
pe zidul de piatră aflat la câțiva metri distanță, alb la față. 
Julia examină pansamentul rudimentar pe care îl aplicase 
Randall pe antebraţul stâng al lui Mac înainte de a veni 
după ea. Eșarfa pe care o folosise drept bandaj avea pete 
purpurii, dar sângerarea se oprise. 

-Rana ar trebui curățată și bandajată din nou, dar e 
bine deocamdată. Examină chipul lui Mac, încruntân- 
du-se. Asta e singura ta rană? Pari a fi pe punctul de a 
intra în șoc. 

— Nu-i place să vadă sânge, explică Randall. 

Julia clipi surprinsă. 

— Atunci, cu certitudine ţi-a fost greu în armată, dom- 
nule Mackenzie. 

—Nu mă deranjează sângele altor oameni, spuse Mac 
contrariat. Sângele meu e cel care mă face să-mi pierd 
puterile. 

Randall aprecie faptul că Julia se abținu să zâmbească. 
Pe un ton grav, Julia spuse: 

—Reușești să ajungi pe jos până înapoi la căsuţa mea? 
Te pot bandaja cum se cuvine acolo. 

-Cu cât mai repede, cu atât mai bine. 

Mac se ridică, clătinându-se. 

Randall îl prinse de braţ pentru a-l stabiliza. Slăbiciunea 
lui Mackenzie în fața rănilor ar fi putut părea ciudată 


150 Mary Jo Putney 


pentru un bărbat solid, cu experiență militară, dar era cât 
se poate de reală. 

- Soții Townsend s-au întors acasă, spuse Randall. Am 
fost invitați să ne petrecem noaptea la ei, așa că, după ce 
te bandajează Julia, putem merge la conac. 

- Bine, spuse Julia. Speram să apuc să-i văd înainte de 
a pleca din Hartley. Privi cadavrul, mușcându-și buza. Ar 
trebui să văd dacă e unul dintre bărbații care m-au răpit. 

~ Dacă dorești. 

Ezitând, Randall îngenunche și dădu la o parte haina 
care acoperea chipul bărbatului. Un glonț străbătuse 
țeasta ticălosului, dar trăsăturile îi erau recognoscibile. 

—EL a condus trăsura, spuse Julia fără nici o expresie. 
Nu am auzit niciodată cum îl cheamă. 

Gândindu-se că era păcat că nu fusese împușcat 
Crockett, Randall spuse: 

~ Townsend e judecător, ceea ce ne va prinde bine ca să 
rezolvăm povestea asta. 

Îi întoarseră spatele bărbatului mort și porniră spre 
vechea căsuță a Juliei, dar ea mai aruncă o ultimă privire 
spre mare. Randall intui că, în viitor, nu avea să mai simtă 
la fel în privinţa plajei ei private. 

Julia se așeză cu atenție în baia de șezut cu un oftat 
de recunoștință. Ziua fusese lungă și obositoare, dar soții 
Townsend instalaseră o mare varietate de dispozitive 
menite să ofere confort în Conacul Hartley de când 
Charles câștigase domeniul la cărți. Baia spațioasă, ascun- 
să după un paravan într-un colț al dormitorului lor, se 
număra printre acestea. 

Cât timp Julia curățase și rebandajase brațul lui 
Mackenzie la căsuță, se întorseseră și Jenny şi Molly. 
Reîntâlnirea dintre cele două femei fusese grandioasă, 
cu îmbrățișări și lacrimi. Deși Jenny era încântată de 
faptul că cea care o învățase era în siguranță, Julia îşi 
dădu seama că ucenica ei începea să se descurce pe cont 
propriu ca moașă în zonă. Jenny Watson avea să fie foarte 
bună pentru Hartley. 

După ce femeile își luară rămas-bun cu lacrimi în 
ochi, Julia și însoțitorii ei se îndreptară spre conac. Soții 
"Townsend se întorseseră acasă exact în dimineața aceea. 
Charles Townsend fusese pe punctul de a-i anunța pe 
ducele și pe ducesa de Ashton despre răpirea Juliei, când 
apăruse Randall și îi asigurase că aceasta era în siguranță. 

O mare parte din restul zilei se scurse cu explicații 
despre rangul Juliei și despre recentul ei mariaj. Sarah 
"Townsend, sora geamănă a lui Mariah, găsi întreaga 
poveste extrem de romantică. Julia speră ca tânăra să nu 
aibă parte de o astfel de „poveste romantică“ în viața ei. 

În vreme ce Julia se îmbăia, Randall și Mackenzie 
se retrăseseră cu Charles Townsend să discute detaliile 
tulburi ale uciderii ticăloșilor din Hartley. Julia se între- 
bă care dintre bărbați trăsese focul ucigaș, apoi decise 

că prefera să nu știe. Amândoi fuseseră soldați. Amândoi 
făceau ceea ce trebuia făcut. 

Cum avea să fie viața în viitor? Spera că Randall avea 
dreptate când considera că Daventry urma să înceteze 
vânătoarea după ce afla că Julia era acum soția lui Randall. 
N-ar fi putut suporta să-și trăiască restul vieții în umbra 
violenței. Și mai îngrozitor era gândul că şi alții ar putea 
suferi de pe urma furiei lui Daventry. 

Închise ochii, savurând uleiul de lavandă parfumat ce 
fusese adăugat în apa fierbinte. Aţipise probabil, căci se 
trezi tresărind când se deschise ușa dormitorului. 

—)ulia? o strigă Randall. 

Deși baia de șezut era în spatele unui paravan, se jenă 
să se știe goală în aceeași cameră cu soțul ei. Se ridică în 
grabă, încercând să nu stropească apă pe covor. 

—Savuram cam prea din plin apa fierbinte, spuse ea, 
întinzându-se după un prosop. 

Se auzi un clinchet de sticlă ciocnindu-se de lemn. 

-Nu-i nevoie să te grăbeşti, spuse el. Townsend mi-a 
oferit baia de șezut din camera lui de baie, așa că m-am 
îmbăiat și eu. 

Cămașa de noapte a Juliei și halatul erau întinse 
peste paravan, prin urmare, se îmbrăcă în grabă și ieși de 
după el, desfăcându-și părul din ace. Randall se instalase 
într-un fotoliu. După ce se îmbăiase, își pusese doar 
pantalonii, lăsându-și cămașa nelegată. Părul lui blond 
căpătase o nuanță mai întunecată datorită umezelii și 
arăta relaxat, fericit și de o frumusețe fatală. 

-— Supravieţuieşti mult mai bine decât mine tenta- 
tivelor de asasinat, spuse Julia tristă. 

— Ca în majoritatea activităților, totul ţine de exercițiu. 
Arătă spre masa dintre cele două fotolii pe care se afla 
un pahar de brandy și o cană aburindă. Am adus coniac 
pentru mine, plus un amestec despre care bucătăreasa 
zicea că îţi place. Cred că e lapte cald cu mirodenii şi 
ceva tărie. 

—Punciul cu lapte fierbinte al lui Mariah, spuse Julia 
încântată. Își luă peria de păr de pe masa de toaletă și 
se așeză în fotoliul aflat față în față cu cel al lui Randall. 
Ce drăguţ din partea doamnei Beckett! Mariah a învățat 
de la bunica ei diverse leacuri de făcut în casă, inclusiv pe 
acesta. E delicios și are un efect calmant după o zi grea. 
Poate vrei să guşti și tu. 

Randal privi neîncrezător cana, în vreme ce ea luă o 
înghițitură. 

- Poate altă dată. 

Julia lăsă cana de punci și începu să-și descâlcească 
nodurile din părul ud. 

— Vor fi ceva probleme legate de uciderea omului lui 
Crockett? 

— Townsend consideră că trei martori respectabili, pre- 
cum tu, eu și Mackenzie, sunt suficienți pentru a declara 
moartea lui o ucidere justificată, zâmbi larg Randall. Deși 
e cam mult spus să-l numești pe Mac respectabil. 

— Cu toate că îl tachinezi, ai încredere în el, spuse Julia 
gânditoare. În mod cert, a avut bine grijă de mine azi. 

-— Ştiam că așa va fi. Gândeşte sănătos în probleme 
importante. Randall se încruntă, urmărind-o cum își peria 
părul. Eviţi să te uiţi în oglinzi mai mult decât orice altă 
femeie frumoasă pe care am cunoscut-o vreodată. 

Ea înlemni, simțind un nod în stomac. Îi luă câteva 
clipe până răspunse. 

— Asta fiindcă nu sunt frumoasă. Găsesc că e... mai 
confortabil să evit oglinzile. 

— Dar tu ești frumoasă, Julia, spuse el încet. Știu că ai 
fost nevoită să te ascunzi preț de mulți ani, dar acum nu 
mai trebuie. 

Mâinile Juliei se încleștară pe peria pe care o ținea în 
poale. 

- De la noaptea aceea din Edinburgh am încercat să mă 
împac cu... felul în care am fost desfigurată. Va... dura o 
vreme. 

—Nu ești desfigurată, spuse el ferm. Da, ai cicatrici 
pe trupul tău minunat, dar frumusețea nu are nevoie 
de perfecțiune, iar cicatricile tale nici măcar nu sunt 
vizibile. 

—Nu pot uita că sunt acolo și mă fac să mă simt urâtă, 
spuse ea tensionată, dorindu-și ca Randall să renunțe la 
subiect și să nu-l mai pomenească niciodată. 

Îl auzi sorbind din paharul de coniac. 

- Îmi pare rău că mă consideri urât, spuse el. Speram să 
par cel puțin prezentabil în ochii tăi. 

Privirea ei se ridică brusc spre el: 

—De ce spui o asemenea prostie? Eşti de o frumusețe 
clasică. Înspăimântătoare. E imposibil să nu știi asta. 

- Dacă cicatricile sunt sursa urâțeniei, eu trebuie să fiu 
respingător, spuse el rece. Ai văzut în ce hal de nedescris 
e partea dreaptă a trunchiului meu și piciorul, dar acelea 
nu sunt nici pe departe singurele mele cicatrici. Se ridică 
în picioare și îşi trase cămașa peste cap, dându-și la iveală 
bustul gol. Mă îndoiesc că te-ai mai aflat vreodată în 
preajma unui bărbat care să aibă atât de multe cicatrici 
ca mine. 

Julia îl ţintui cu privirea când Randall se întoarse 
să-și expună spatele, înainte de a reveni cu fața spre ea. 
Umerii lui lați, trupul cu musculatură puternică și talia 
zveltă erau toate frumoase — și marcate de cicatrici cât 
se poate de diverse. Unele erau mai palide, altele ieșeau 
mai puternic în evidență. Erau linii subțiri şi noduri 
neregulate de țesut incomplet vindecat. Partea dreaptă îi 
era marcată de fragmentele de șrapnel care îi provocaseră 
răni atât de cumplite la picior. Corpul lui era ca o hartă 
de durere și de răni. 

Cu buzele uscate, ea atinse o cicatrice lungă şi subțire 
ce se curba în jurul umărului lui drept. 

— Asta cum ai căpătat-o? 

-De la sabia unui francez, în timpul retragerii spre 
Corunna. Eu am sângerat, el a murit. Se încruntă 

privindu-și corpul. Cu siguranță, fiecare cicatrice are o 
poveste a ei, dar, sincer să fiu, nu mai țin minte cum 
m-am ales cu toate. Răni minore, de cele mai multe ori. 
Mă vindec repede, dar îmi rămân mereu urme. 

— Ai o paletă uimitoare de cicatrici, recunoscu ea. Cele 
mai multe dintre ele nu sunt niciodată vizibile în public. 

Randall își arcui ironic sprâncenele. 

-Dar dacă și cicatricile ascunse te fac urât... 

-E altceva pentru tine! Cicatricile tale sunt semne 
onorabile ale curajului. 

- Sunt dovada faptului că m-am priceput întotdeauna 
să mă feresc. Îngenunche în fața ei. Înainte ca ea să-și 
dea seama ce intenționa să facă, Randall trase cămașa 
şi halatul desfăcute de pe umerii ei și îi prinse sânii în 
palmele lui mari și calde. 

Julia oftă scurt, simțindu-se ca lovită de trăsnet. 

Nu! 

— Când am hotărât inițial să ne căsătorim, mi-ai acordat 
permisiunea de a te atinge, spuse el încet. Te deranjează 
atât de mult? Îţi jur că n-am să te siluiesc. Inspiră adânc. 
Deși asta îmi pune la încercare voința. Atingerea e cea 
care te tulbură? Sau faptul că cicatricile tale sunt expuse? 

Julia simți impulsul să fugă. Sau să-l lovească pe 
nenorocitul acela. În schimb, își coborî privirea spre cica- 
tricile care-i poceau curbele superioare ale sânilor și se 
forță să-şi analizeze reacția. 

— Atingerea ta nu... e neplăcută. De fapt, chiar îi 
plăceau căldura și atingerea palmelor lui tari pe pielea 
ei moale ascunsă. Dar cicatricile mă fac să mă simt im- 
perfectă. Desfigurată. 

-Ceea ce ai avut de suferit e mai urât decât cel mai 
negru coșmar. Dar asta nu te face pe tine urâtă. Începu să-i 
mângâie sfârcurile cu degetele mari, încet și blând. 

Ea simți un nou fior electric, de data aceasta de plăcere 
de netăgăduit. Sânii pe care îi detesta încă erau capabili 
de o reacţie senzuală. 

—Sunt sigur că, dacă te-ai fi căsătorit cu un bărbat 
rezonabil și ţi-ai fi trăit viața într-o societate normală, 
ai fi fost oricum o femeie încântătoare și bună la suflet. 
Dar nu ai avea forţa și individualitatea care te fac atât de 
specială. 

Gura ei se schimonosi. 

— Ar trebui să fiu recunoscătoare că am fost torturată? 
Că am fost obligată să mă prefac moartă și să fug, alegând 
să trăiesc în sărăcie? 

-Recunoscătoare? Nu. Dar toate aceste evenimente 
fac parte din tine la fel de mult ca frumosul tău păr 
castaniu și încântătoarea, catifelata — înghiți în sec —, fina 
ta piele. Viaţa ne face ceea ce suntem. A ta a fost grea, dar 
persoana creată de acele evenimente e... fascinantă. 

Ea, fascinantă? l-ar fi plăcut să creadă asta, dar gândul 
era prea nou și prea neobișnuit. 

— Îţi... îţi mulțumesc pentru ceea ce încerci să faci, 
spuse nesigură, împingându-i mâinile. Dar nu pot suporta 
mai mult în seara asta. 

Acceptând acest lucru, Randall îi trase din nou, cu 
blândeţe, cămașa și halatul peste umeri, înainte de a se 
ridica în picioare și de a se îndepărta. Julia oftă ușurată. 

Fiindcă pieptul gol al lui Randall îi distrăgea atenția, 
Julia sorbi prelung din punciul care începea să se răcească, 
înainte de a se întoarce la periatul părului. 

-Nu sunt sigură dacă ai să-mi salvezi sufletul sau ai 
să mă aduci în pragul nebuniei, Alexander, spuse ea cu 
tristețe. 

-— Prima, sper eu. 

Deschise cufărul de haine și își scoase halatul albastru 
indian. Acoperit, trupul său frumos era mai puțin nău- 
citor, însă culoarea îi scotea și mai mult în evidență părul 
blond şi ochii albaștri. Julia îşi plecă din nou privirea. 

—Vreau ca mariajul nostru să fie unul adevărat, dom- 
niţa mea, şi cred că asta se va întâmpla doar dacă ne vom 
accepta amândoi cicatricile. Cele din suflet şi pe cele 

de pe trup. Zâmbi ușor. Asta înseamnă că ai dreptul să mă 
înfrunți când încerc să neg ceea ce e de netăgăduit. 

Ochii ei se îngustară. 

— Din moment ce tu ai dreptul să mă atingi în fiecare zi, 
poate că te voi întreba și eu, zi de zi, care e originea uneia 
dintre cicatricile tale. 

— Poţi s-o faci liniștită, deși nu cred că m-ar tortura la 
fel de mult precum ceea ce îţi fac eu ție. Medită puțin. 
Cu toate că unele dintre cicatricile astea reprezintă și 
suferință emoțională, nu doar fizică. Dacă mă întrebi 
despre una anume, s-ar putea să-mi produci o cantitate 
satisfăcătoare de durere. 

— Despre care anume vorbeşti? întrebă ea curioasă. 

— Va trebui să le descoperi tu printre celelalte. 

Randall scoase două pături din cufărul de haine și le 
puse pe podea. 

Julia îşi dădu seama că intenționa să-și aștearnă din 
nou patul pe jos: 

—Nu, spuse ea. Aș vrea să dormim iarăși în același pat, 
deși... nu mai mult de atât. 

— Atunci, tot am avansat puțin, spuse el cu un zâmbet 
ce aproape o făcu să se topească. 

Randall o considera fascinantă. Îi plăcea ideea, chiar 
dacă ea nu credea asta. 

Randall trecu în spatele paravanului pentru a se schim- 
ba în hainele de noapte. Fiind mult mai înalt decât Julia, 
paravanul îi lăsa la vedere umerii superbi. 

Având nevoie de calm, nu de confuzie, Julia își abătu 
privirea, împletindu-și părul şi terminându-şi cana de 
punci. 

— Am să adorm imediat ce mă bag în pat. 

Se ridică în picioare și-și dezbrăcă halatul, apoi se 
strecură în așternuturi, retrăgându-se în partea ei de pat. 

Randall ieși din spatele paravanului și începu să stingă 
luminile. 

— Ai vrea să mai stăm o zi aici? Charles Townsend a 
sugerat să mai rămânem și, astfel, ai avea mai mult timp 
să-ţi iei rămas-bun. 

— Mi-ar plăcea, dacă nu ţii morțiș să ajungi imediat la 
Londra. 

Julia își înăbuși un căscat. Nu glumise când spusese că 
era obosită, 

După ce stinse luminile, Randall i se alătură în pat. 
Salteaua se lăsă sub greutatea lui, iar Julia alunecă pe 
cearșafurile fine în partea lui Randall. 

— lartă-mă! 

Dădu să se împingă înapoi în jumătatea ei de pat. 

Nu-i nevoie să fugi. Își strecură brațul pe după gâtul 
ei și o strânse lângă el. De ce să dormim în același pat dacă 
stăm la margini opuse și nu ne atingem? 

Îmbrățișarea lui era mai degrabă prietenoasă decât 
carnală, așa că se instală în brațele lui. Deși Branford își 
dorise adesea sex, nu apelase niciodată la îmbrățișări pline 
de afecțiune. Julia se simțea bine, relaxată şi în siguranță. 

Asta până când își mișcă mâna, iar palma îi trecu peste 
mădularul lui întărit. Randall tresări cu respirația tăiată și 
se crispă, iar Julia se dădu la o parte cu un scâncet aproape 
isteric. 

-N-am făcut-o intenționat! 

— Ştiu. N-o trase înapoi lângă el, dar o prinse de mână, 
împletindu-și degetele cu ale ei. Deși am făcut ceva 
progrese, încă mai e mult de muncă pentru amândoi. De- 
getele i se strânseră peste ale ei. Ți-am spus vreodată cât 
de mult îți admir curajul de a-ți înfrunta iadul personal? 

Ea zâmbi chinuit în întuneric. 

—Nu cred că am dat dovadă de prea mult curaj. De 
fiecare dată când m-ai forțat, am simțit impulsul să fug. Se 
gândi puțin. Deși în seara asta, pentru o scurtă clipă, mi-a 
trecut prin gând și să te lovesc. 

Randall râse, adânc și cu poftă. 

-Mă bucur că n-ai făcut-o, dar decizia de a lupta în 
loc de a fugi e un semn bun, cred. Chiar ești o femeie 
uluitoare. Devenim mai puternici trecând prin dificultăți. 
Aşa se explică de ce Mariah e mai interesantă decât Sarah, 
deși sunt surori gemene și la fel de drăguțe și de amabile. 
Inocența pur și simplu nu stârneşte prea mult interes. 

-Cu siguranță, prea puţini bărbați ar fi de acord cu 
tine! 

El ridică din umeri. 

—Gusturile sunt diferite. Îmi plac femeile care au trecut 
prin perioade întunecate. 

- Fiindcă te înțeleg mai bine? întrebă Julia încet. 

Se scurseră mai multe clipe de tăcere, înainte ca el să 
răspundă: 

— Presupun că o căsnicie implică doi oameni care reu- 
şesc să se strecoare unul în sufletul celuilalt. Eşti destul de 
bună la asta. 

—La fel și tu. Simțindu-se mai curajoasă în întuneric, îl 
întrebă: Nu e teribil de dureros să... să fii stârnit așa cum 
eşti și să n-ai parte de satisfacție? 

-— Simt vocea lui Branford în spatele acelui comentariu, 
spuse el sec. Da, să fii în permanenţă stârnit e oarecum 
inconfortabil, dar nicidecum de nesuportat. Un bărbat 
în toată firea n-ar trebui să se lase condus de poftele lui 
carnale. 

Branford așa făcuse. lar ea fusese cea căreia îi revenise 
obligația legală de a satisface acele pofte. 

- Ca moaşă, mi-am petrecut o mare parte din ultimii 
ani în preajma femeilor și a copiilor mici, spuse ea pe un 
ton meditativ. Încep să-mi dau seama cât de puţine știu 
despre bărbații în toată firea. 

— Înveţi repede. O strânse din nou de mână. Cel puțin, 
pe mine începi să mă cunoşti. Cât despre faptul că sunt 
stârnit — sunt mai multe avantaje decât dezavantaje. Îmi 
amintește că sunt în viață. Multă vreme am uitat asta. 

Juliei nu-i plăcea să se gândească la suferințele lui 
personale. Dar dacă nu le-ar fi îndurat, nu ar fi înțeles-o 
sau nu ar fi dorit-o. Se rostogoli spre el şi depuse un sărut 
uşor pe obrazul lui. 

—Somn uşor, Alexander. 

El şopti: 

— Somn ușor, domnița mea. 

Răspunsul lui o însoți în vise. 

Julia se foi obosită pe scaunul trăsurii. Petrecuse vreo 
zece ani trăind liniștită în sate îndepărtate, fără a călători 
pe distanțe mai mari de câțiva kilometri de casă. Nu mai 
era obișnuită cu drumurile lungi. Randall și Mackenzie 
erau mult mai rezistenți. 

Randall aruncă o privire pe fereastră: 

— Am avansat rapid azi. Intrăm în Grantham acum. 

Privi şi ea pe fereastra ei și nu remarcă nimic 
neobișnuit: 

- Presupun că ai călătorit suficient dintr-un capăt în 
celălalt al Marelui Drum al Nordului cât să recunoști 
toate semnele din tren. Ne vom opri aici sau mergem la 
următoarea haltă? 

-— Ai fost foarte răbdătoare în toate aceste zile lungi de 
călătorie, zâmbi el înțelegător. Grantham are unul dintre 
cele mai bune hanuri de poştă din regiunea Midlands, așa 
că e un loc potrivit pentru a petrece noaptea. 

Mackenzie era așezat în fața lor, aruncând zarurile 
pentru a-și trece timpul, cu mâna dreaptă petrecută peste 
cea stângă. Fără a ridica privirea, spuse: 

— Mama mea a murit în Grantham. 

—Nu știam asta, spuse Randall, părând surprins. 

Nici nu aveai de unde. Mac luă în mână zarurile, şi 
le scutură între palmele făcute căuș. După cum ştii, era 
actriță. Ne îndreptam spre nord, pentru a se alătura tur- 
neului de teatru care-și avea bazele în York. Moartea ei a 
fost foarte neașteptată. 

Juliei i se tăie respirația, amintindu-și că Mac era foarte 
mic atunci când murise mama lui. 

— Ai fost de față? Cât de îngrozitor pentru tine! 

Mackenzie aruncă zarurile pe scaunul de lângă el și 
studie rezultatele. Expresia de pe chipul său era neverosimil 
de neutră: 

—Din fericire, slujnica mamei mele era o femeie foarte 
descurcăreață. S-a ocupat ca mama mea să fie îngropată în 
cimitirul parohiei, apoi mi-a făcut bagajele și m-a dus la 
casa de la țară a tatălui meu. 

— ÎL mai văzuseși pe lordul Masterson înainte? întrebă 
Julia. 

-O dară sau de două ori. Îmi amintesc că mi-a spus 
că semăn mult cu fiul lui, Will, dar fără bune maniere. 
Mackenzie rânji. Asta nu s-a schimbat niciodată. 

Râseră toți, dar Julia spuse: 

— Ai avut noroc că servitoarea mamei tale a știut unde 
să te ducă și că a și făcut-o, 

— Și-a păstrat bijuteriile și hainele mamei mele drept 
răsplată pentru eforturi, spuse Mac sec. Dar, da, am avut 
noroc că nu m-a abandonat în grija parohiei de aici, din 
Grantham. 

— Ai avut noroc și că lordul Masterson te-a recunoscut 
drept fiul lui, adăugă Randall. Chiar dacă tatăl lui Will 
Masterson n-a fost tocmai un model de comportament 
moral, îi plăceau băieții. Am petrecut câteva vacanțe, 
în timpul anilor de școală, cu Will, cu Mac și cu restul 
familiei. 

Julia ghici că acesta fusese modul în care îl evitase pe 
Branford. O năpădi o amintire: 

-Nu m-am mai gândit la asta de ani buni, dar Branford a 
avut un fiu nelegitim care s-a născut cu puţin timp înainte 
să aflu eu că sunt grea. Mă tachina de multe ori fiindcă 
îmi lua atât de mult să produc un copil, din moment ce 
el era în mod evident capabil să o facă. Mă întreb ce s-a 
întâmplat cu băiatul acela. Trebuie să aibă doisprezece sau 
treisprezece ani acum. 

Mac se încruntă. 

-Copilul a rămas cu mama lui? 

Julia se gândi, apoi clătină din cap. 

- Din câte știu eu, da, însă nu-mi amintesc alte detalii. 

Mac se încruntă și mai tare. 

— Sper că băiatul nu a fost neglijat după moartea tatălui 
său. Era, probabil, încă sugar. 

—Se presupune că mama ar fi putut apela la Daventry 
dacă ajungea în dificultate după moartea lui Branford, 
spuse Randall. 

Avea, fără îndoială, dreptate, dar, cu toate acestea, 
Julia se întrebă ce se alesese de băiat. Orice copil merita 
o casă decentă. 

Se aflau pe strada principală din Grantham, când 
Mackenzie îi făcu semn vizitiului să oprească. 

—Cred că o să cobor acum și o să străbat pe jos restul 
distanței, să-mi dezmorțesc picioarele. Am să vă ajung 
din urmă la han. Îmi rezervaţi vă rog și mie o cameră? 
Presupun că intenţionaţi să staţi la „Înger și Rege“. 

Randall dădu din cap. 

- Dacă nu mai au locuri, vom merge la următorul han 
de pe strada principală. Am uitat cum se numește, dar e 
chiar în spatele hanului „Înger și Rege“. 

—Am să-l găsesc. 

“Trăsura opri zgomotos, iar Mackenzie sări din ea. 

După ce închise ușa și porni pe jos, Julia spuse: 

— Sunt tentată să-l urmez pe dl Mackenzie. Mi-ar plăcea 
şi mie să-mi dezmorțesc picioarele. 

—Mă îndoiesc că și-ar dori compania ta. Randall arătă 
pe fereastră spre o turlă de biserică neobişnuit de înaltă și 
subțire. A spus că mama lui a fost îngropată în cimitirul 
parohiei. Eu presupun că s-a dus să-i viziteze mormântul. 

-Atunci am să-l las în pace. Se instală din nou pe 
scaunul ei. Am mai stat la hanul „Înger și Rege“, deși asta 
a fost cu mult timp în urmă, desigur. Familia mea se oprea 
frecvent în Grantham când călătoream spre nord, până 
când tatăl meu s-a înfuriat pe hangiu, dintr-un motiv 
oarecare. După aceea, am stat la alte hanuri. Clătină din 


164 Mary Jo Putney 


cap uluită. Numele hangiului era Beaton. E ciudat că îmi 
amintesc asta. 

-Actualul domn Beaton e probabil fiul celui pe care 
ţi-l amintești. Randall o prinse de mână, fiindcă erau sin- 
guri. Se întâmpla adesea ca tatăl tău să fie furios? 

—Nu sunt sigură dacă l-am văzut vreodată altfel decât 
furios. Din acest motiv, i-a fost foarte ușor să fie furios 
pe mine când m-am dovedit o asemenea sursă de rușine 
pentru familia Raines. 

Trăsura opri în fața fațadei late de piatră a hanului 
„Înger şi Rege“. Randall cobori și o ajută și pe Julia să 
coboare. 

- Furia e o emoție atât de istovitoare. Să refuzi să mai 
vii la un han excelent e de-a dreptul stupid. 

— Probabil tu călătorești frecvent pe drumul acesta de 
vreme ce ai prieteni în nord, remarcă Julia, intrând în han 
şi așteptând apariția hangiului. 

— Chiar prea des. De regulă, Marele Drum al Nordului 
se pierde într-o învălmășeală anostă de câmpii și sate, 
și staţii de poștă. Rânji cu o nuanță de tachinare. De 
departe cea mai neplăcută călătorie pe care am făcut-o 
vreodată prin Anglia a fost când i-am însoțit pe Mariah 
și pe Ash de la Hartley la Londra, iar tu erai prezentă 
ca damă de companie a lui Mariah. Îmi doream să fiu 
oriunde altundeva. 

Ea râse. 

—Mă priveai atât de urât, de parcă ţi-ai fi dorit ca eu să 
fiu altundeva. 

-Călătoria e cu mult mai plăcută de când mi-am 
acceptat soarta și m-am căsătorit cu tine. Vocea îi era 
în continuare lejeră, dar privirea — serioasă. Distanţele 
sunt în continuare lungi, iar drumurile rele, dar paturile 
sunt mult mai confortabile. 

Julia roși, dar îi răspunse cu un zâmbet. De când înce- 
puseră iar să doarmă în același pat, Randall se dovedise un 
gentleman care-și respecta promisiunile și nu o asaltase 

cu atenţii nedorite. Randall fusese de-a dreptul jenat în 
dimineața când se treziseră amândoi, iar mâna lui era 
pe sânul ei. Știind că gestul se petrecuse neintenționat 
în timpul nopții, Julia îi îndepărtase calm mâna și mai 
rămăseseră îmbrățișați încă preț de câteva minute înainte 
de a se ridica din pat. Cu cât avea mai mare încredere în 
el, cu atât era mai ușor de crezut că, într-o bună zi, aveau 
să devină amanți. Deși nu încă. 

Îşi făcu apariția și hangiul, un bărbat mai tânăr decât 
cel pe care și-l amintea Julia, dar cu aceeași expresie 
amabilă. 

- Domnule maior Randall, ce plăcere să vă avem din 
nou printre noi. Staţi mult? 

-O singură noapte, răspunse Randall. Am nevoie de o 
cameră pentru mine şi soția mea și o alta pentru domnul 
Mackenzie, care va sosi în scurt timp. 

Chipul lui Beaton se lumină de o reală plăcere când se 
înclină în faţa Juliei. 

— Daţi-mi voie să vă felicit, domnule maior Randall. 
Felicitările mele, doamnă Randall. Hangiul consultă 
cartea de oaspeți. Aveţi noroc. Se așteaptă un grup mai 
mare, dar camera din colț care vă place dumneavoastră 
e disponibilă și există și o cameră mai mică la două uşi 
distanță, pentru domnul Mackenzie. 

De afară se auzi uruitul zgomotos al unor trăsuri care 
opreau. Julia ghici că era vorba de grupul mai numeros pe 
care îl aștepta Beaton. În vreme ce Randall semnă în re- 
gistru, Julia îşi scoase boneta, gândindu-se că, dacă aveau 
noroc și vreme bună, urmau să ajungă la Londra peste o zi 
şi jumătate. Își dorea cu fervoare acest lucru. 

Un lacheu elegant intră în han și se întoarse să-i des- 
chidă ușa stăpânului său. Un bărbat masiv, impunător, de 
o aroganță înnăscută, intră val-vârtej în „Înger şi Rege", 
lăsând să se vadă vag în spatele lui grupul ce îl însoțea. 

Privirea Juliei o întâlni pe a lui și scoase un sunet slab de 
sufocare, de-abia venindu-i să-şi creadă ochilor. Doamne 

Dumnezeule, nu! Dintre toate hanurile din Anglia, de ce 
tocmai acesta? 

Nou-sositul se opri brusc, cu chipul sfâșiat de surpriză, 
de neîncredere și, în cele din urmă, de furie. Secundele se 
prelungiră până scuipă o replică: 

— Ar fi trebuit să fii moartă! 

Julia își dori să poată leșina pentru a scăpa de oroarea 
acelei întâlniri, dar nu exista cale de scăpare. Cu un 
tremur în voce, spuse: 

- Îmi pare rău să te dezamăgesc, tată. 

Privirea dispreţuitoare a ducelui de Castelton se opri 
asupra lui Randall, care se întorsese auzind vocea Juliei. 

— Ăsta e actualul tău amant, Julia? o întrebă tatăl său 
batjocoritor. Presupun că ţi-ai câştigat existența stând pe 
spate, din moment ce numai pentru asta eşti bună. 

Violenţa din tonul lui fu ca o lovitură fizică. Julia se 
clătină, pe punctul de a se prăbuși. Apoi, mâna mare 
şi caldă a lui Randall o prinse strâns de cot. Cu ochii 
îngustați, acesta spuse: 

-Chiar dacă sunteți duce și tatăl Juliei, nu am să-i 
permit nici unui bărbat să îmi insulte soția. 

- Ţi-a spus că şi-a ucis primul soț, un tânăr gentleman 
cât se poate de distins? izbucni ducele. Din câte ştiu eu, a 
mai ucis încă o duzină de soți de atunci! 

— Asta e o absurditate, și o știți bine, spuse Randall 
calm. Orice tată normal s-ar bucura să vadă că fiica lui 
pierdută e în viață, dar, dacă ați fi fost un tată normal, nu 
ați fi abandonat-o în ghearele cruzimii. Sunteţi o adevărată 
ruşine pentru numele şi pentru familia dumneavoastră. 

Ducele rămase cu gura căscată. 

- Cum îndrăznești, domnule! Cine ești tu? 

Randall se înclină ușor în fața lui, în batjocură. 

- Sunt maiorul Randall. Dacă doriți să vă ofer satis- 
facție, vă voi face bucuros pe plac. Dar ţineţi cont că sunt 
considerat în general un excelent mânuitor al pistolului 
și al sabiei. 

Ochii ducelui se îngustară. 

— Eşti înrudit cu Daventry? 

— Sunt nepotul și moștenitorul lui. Randall îi aruncă un 
zâmbet strălucitor. Deci fiica dumneavoastră va fi, într-o 
bună zi, contesă de Daventry, dar cu un soț ales de ea, nu 
de dumneavoastră. 

Cu o privire înveninată, ducele mârâi: 

— Beaton, scoate afară creaturile astea. Refuz să stau sub 
același acoperiș cu ele. 

Hangiul, care urmărise scena cu o fascinație şocată, 
spuse politicos: 

- Îmi pare rău, Excelența Voastră, dar s-au înregistrat 
deja ca oaspeți. Vă asigur că nu va fi deloc nevoie să-i 
vedeți din nou, din moment ce aveți camere în colțuri 
opuse ale casei. 

Ducele se holbă la Beaton, nevenindu-i să creadă. 

- Preferi să-i ai pe ei de oaspeți în locul meu? 

—Nu am nici un motiv să-i dau afară pe maiorul Randall 
și pe Lady Julia, spuse hangiul. lar ei sunt politicoși. 

Sugestia că ceilalți oaspeți nu erau la fel era imposibil 
să treacă neobservată. 

— Eşti la fel de rău ca tatăl tău! scuipă ducele. 

- Sunt onorat de comparație, spuse Beaton, rămânând 
netulburat. L-am admirat din toate punctele de vedere. 

-N-am să mai pun niciodată piciorul în acest loc 
împuţit! Privirea de gheață a ducelui se mută asupra 
Juliei. Te-am respectat într-o oarecare măsură când am 
crezut că ţi-ai luat singură viața drept ispășire pentru 
păcatele tale. Constat acum că ești mincinoasă și lașă. 
Nu ești fiica mea. 

Ducele se întoarse, dând să iasă țanțoș din han, când 
Randall spuse pe un ton dur: 

—Juliei îi este mai bine fără un astfel de tată denaturat, 
Castleton. Dar are drepturi asupra proprietății pe care nu 
i le puteți nega. Pregătiți-vă să îndepliniți aceste obligații. 
Avocatul meu va lua legătura cu al dumneavoastră. 

Tatăl ei aruncă o privire fulgerătoare peste umăr înainte 
de a ieşi din han trântind ușa, urmat de însoțitorii săi. 
După o clipă de tăcere grea, Beaton spuse blând: 

- Excelenţa Sa a încetat să mai vină aici pe vremea 
tatălui meu, dar a hotărât să-mi mai ofere o șansă când am 
moștenit eu hanul. Încă o dată, „Înger şi Rege“ nu a reușit 
să se ridice la înălțimea standardelor ducale. 

— Îmi pare rău pentru pierderea suferită de hanul tău, 
spuse Randall. 

Hangiul ridică din umeri. 

-Castleton nu trece prea des pe aici și s-a dovedit 
dintotdeauna un oaspete dificil. Dumneavoastră și prietenii 
dumneavoastră sunteți vizitatori frecvenți şi întotdeauna 
așteptați cu drag. Trecu din nou la aspectele practice. Aţi 
dori să luați cina într-o sală privată în seara aceasta? 

Randall studie chipul Juliei: 

— Vom lua cina în camera noastră. Voi comanda eu mai 
târziu. 

Julia aprobă din cap recunoscătoare. Nu-și dorea nimic 
mai mult decât să intre în vizuină, asemenea unei vulpi 
vânate, 

Randall adăugă: 

-Te rog să-i spui domnului Mackenzie ce s-a întâmplat, 
când sosește, dar aș prefera să nu discuţi subiectul cu 
nimeni altcineva. 

Fireşte, nimeni nu dorește ca problemele de familie 
să fie făcute publice, murmură Beaton. Fiţi buni și urma- 
ţi-mă, domnule maior, Lady Julia. 

Julia urcă scările aproape fără să-și dea seama, simțind 
doar mâna lui Randall care o susținea în partea de jos a 
spatelui. Nu era singură. 

Când se întâmplase ultima dată ca un bărbat să-i ia 
apărarea? 

Niciodată. 

De îndată ce Beaton îi lăsă singuri în dormitorul spațios, 
Julia se întoarse în brațele lui Randall, îngropându-și 
fața în umărul lui. Trupul ei zvelt părea fragil. Randall o 
învălui, dorindu-și s-o fi putut scuti de acea scenă oribilă. 

— Îmi pare rău că a trebuit să treci prin așa ceva, spuse 
ea pe un ton monoton. 

—Nu tu ești cea care ar trebui să-și ceară scuze, răspunse 
Randall cu înverșunare. Îi luă boneta dintre degetele 
amorțite și o aruncă pe pat. Dintotdeauna a fost atât de 
rău tatăl tău? 

Ea se gândi. 

-Nu sunt sigură. În copilărie, aveam un comportament 
prea corect pentru a deveni ținta mâniei lui. ÎI vedeam rar, 
iar atunci când se întâmpla, era întotdeauna foarte sever 
şi oficial. De regulă, mă gândeam la el ca fiind „ducele“, 
nu tatăl meu. Nu cred că îi plac prea mult femeile. Fu 
străbătută de un fior. Apoi m-am dus la el, după moartea 
lui Branford, iar el... el s-a dovedit foarte rău. Nu știusem 
că era capabil de o asemenea răutate. 

— Acum înțeleg mai bine de ce ai fugit şi ai renunțat 
la viața ta. Randall îşi înăbuși o dorință puternică de a-l 
căuta pe Castleton și de a-l bate măr. Dar nu se cuvenea 
ca un bărbat să-i facă așa ceva socrului său, oricât de mult 
ar fi meritat-o. În schimb, scoase acele din părul Juliei și i-l 
desfăcu peste umeri, pieptănându-l cu degetele lui. Faptul 
că nu te-ai aruncat cu adevărat în mare e o mărturie a 
forței tale. 

— Am fost tentată. Foarte tentată. Râse scurt, înăbușit. 
Dar eram prea încăpățânată ca să mă dau bătută. Nu sunt 
sigură dacă e același lucru cu a fi puternic. 


170 Mary Jo Putney 


~E cam la fel. 

Începu să-i maseze pielea capului cu buricele degetelor 
și fu recompensat când chipul ei tensionat păru să se 
relaxeze. 

— Ştiam că tatăl meu avea să fie scandalizat când urma 
să-mi fac din nou apariția printre cei vii, dar am presupus 
că avea să afle pe alte căi, spuse Julia plină de regret. 
Surpriza de a mă vedea în viață a scos la iveală tot ce-i 
mai rău din natura lui. Bănuiesc că o mare parte din furia 
lui e cauzată de faptul că l-am înșelat, doar înscenându-mi 
sinuciderea. 

-Cel puţin, s-a terminat ce era mai rău. Randall își 
plimbă palma caldă pe coloana ei, într-un gest de alinare. 
Mă îndoiesc că altcineva, chiar și Daventry, ar putea să te 
tulbure la fel de mult. 

-E adevărat. 

Acum, că era mai calmă, o întrebă: 

— Vrei să plec? 

—Nu, de data asta. 

și strânse brațele în jurul taliei lui, de parcă s-ar fi 
temut că cineva ar fi încercat să i-l smulgă. Randall se 
simți cât se poate de satisfăcut. 

- Din moment ce nu vrei să mă alungi, aș zice că am 
înregistrat un oarecare progres. O luă pe sus pe Julia și se 
instală pe canapeaua mică, ținând-o în poale. Ea scânci 
ușor, înduioșător, înainte de a se relaxa, sprijinindu-se 
cu capul pe umărul lui. Castleton, Daventry, Branford. 
Oare toţi bărbații din viața ta au fost atât de dificili? Cum 
rămâne cu fratele tău? 

— Anthony? Nu știu sigur cum va reacționa când va 
afla că sunt în viață. Am fost apropiați în copilărie, dar 
nu l-am mai văzut de atâta timp. A fost trimis la Eton 
imediat ce a atins vârsta necesară și avea doar paisprezece 
ani când m-am căsătorit și am plecat de acasă. Își mușcă 
buza. Am refuzat să mă gândesc la Anthony. A fost 
un frățior iubitor, dar, după ce şi-a petrecut atâţia ani 

ca marchiz de Stoneleigh, s-ar putea să fi devenit la fel de 
nesuferit ca tatăl meu. 

-Ce gând deprimant! Îmi închipui că vei afla în 
curând. Randall se încruntă. Până acum, nu m-am gândit 
prea mult care vor fi raporturile tale cu familia ta după 
ce ajungem la Londra. Fiindcă Stoneleigh e cea mai 
apropiată rudă, poate ar fi bine să-i scrii direct lui, în loc 
să-l lași să afle de la tatăl lui. 

Ea se cutremură. 

— Ai dreptate. Am să-i trimit o scrisoare lui Anthony 
cu poșta de dimineață, deși s-ar putea să nu ajungă la el 
înainte de a afla vestea de la duce. Ar trebui să-i scriu și 
bunicii mele. Trebuie să o anunț că îi voi face o vizită 
foarte curând și că acum poate dezvălui celorlalți că sunt 
în viață. 

—Vei fi cel mai senzațional subiect de conversație din 
înalta societate preț de cel puțin o săptămână, prezise 
Randall. Poate chiar două săptămâni întregi. 

—Cu siguranță, nu atât de mult. Julia ridică bărbia pen- 
tru a-i privi chipul. Cu părul întunecat desfăcut peste 
umeri, arăta tânără și încântătoare. De unde ai știut că am 
dreptul la o parte din banii familiei? Când am renunțat la 
viața aceea, mi-am scos din minte moștenirea și nu m-am 
mai gândit la asta de atunci. 

El ridică din umeri, trecându-și mâna peste curba fină 
a șoldului ei. 

-Cu siguranță, mama ta a fost de familie nobilă, deci 
probabil a existat o înțelegere la căsătorie prin care se 
alocau părți din avere fiecăruia dintre copiii rezultați din 
căsnicie. Poate că ai moştenit și alte proprietăți. 

—Mama mea se trăgea din familia Howard. Julia zâmbi 
fără umor. Prin venele mele curge un sânge albastru cum 
rar se mai întâlnește în Anglia. Cu mult mai nobil decât 
cel al parveniţilor din familia de Hanovra, care se află în 
prezent pe tron. 

Deci era înrudită cu ducele de Norfolk, cel mai de 
seamă duce din Anglia. Randall nu era surprins: 

-— Contractul de căsătorie al părinților tăi a fost probabil 
la fel de complex precum un tratat între două țări mici. 

— Sunt sigură că ai dreptate. O notă seacă se strecură 
în vocea ei. Căsătoria cu mine s-ar putea dovedi foarte 
profitabilă, din moment ce proprietățile unei soții îi 
aparțin soțului. 

—Nu-ţi port pică fiindcă ești prudentă în ceea ce 
priveşte motivele bărbaților, Julia. Ochii lui Randall se 
îngustară când îi surprinseră privirea. Sunt cât se poate 
de capabil să ofer susținere financiară unei soții fără moş- 
tenirea ta sau averea lui Daventry. Dar acum, că l-am 
cunoscut pe tatăl tău, consider că ai nevoie să-ți formezi 
propria situație pentru a nu mai fi nevoită niciodată să 
simți că depinzi de un bărbat. Orice proprietate smulsă 
din mâinile tatălui tău va fi plasată într-un fond destinat 
exclusiv ție. 

Ea își feri capul, cu sângele urcându-i în obraji. 

— Știu că nu ești un vânător de averi, Alex. Prezența 
tatălui meu scoate la iveală tot ce-i mai rău din mine, 
după cum și eu am același efect asupra lui. 

—Izbucnirile tale nu sunt nimic în comparație cu 
efectul pe care îl are Daventry asupra nervilor mei, o 
linişti el. Mâna cu care o mângâia îi trecu peste șold. 
Julia era mărunțică, dar fiecare parte din ea era perfect 
proporționată. Ai vizitat-o pe bunica ta când ai venit 
la Londra cu Mariah? Presupun că e bunica din partea 
mamei. 

Ea aprobă din cap. 

- Bunica e singura persoană din familie care știa că 
sunt în viață. S-a simțit foarte rău la începutul acestui an 
şi mi-era teamă că n-aveam s-o mai văd niciodată. Acesta 
a fost, în mare parte, motivul pentru care am riscat să 
merg la Londra. 

— Probabil în cursul acelei vizite a descoperit Daventry 
că ești în viaţă și l-a trimis pe Crockett după tine. 

-Da, spuse ea încet. Dar nu-mi pare rău. Cu tot 
tumultul din ultimele câteva săptămâni, mă bucur că 
voi putea să-mi trăiesc din nou viața cu adevărata mea 
identitate. 

Randall nu ar fi cunoscut-o niciodată pe Julia dacă ar fi 
refuzat să fie dama de companie a lui Mariah. 

— Dar dacă ai fi fost în siguranţă în Hartley, nu ai fi fost 
nevoită să te căsătorești pentru a te pune la adăpost. 

Julia își dădu capul pe spate și îi studie chipul cu o 
expresie serioasă în ochii ei cenușii. 

— Ești singurul bărbat care m-a apărat vreodată, spuse 
ea încet. Singurul. Nici nu știam cât de mult îmi doream 
asta. 

Se întinse și îl sărută. 

Era un sărut serios, cu buzele deschise, nu doar unul de 
formă. El răspunse la fel. Julia era o femeie întreagă, caldă 
şi senzuală, iar stăpânirea de sine pe care o tot exersase de 
când o eliberase din mâinile răpitorilor începu să cedeze 
când mâinile îi alunecară peste curbele ei tentante. 

Ei i se tăie respirația. 

—Mă simt ca o pisică mângâiată. 

— Și, precum o pisică, îmi închipui că ai să pleci când ai 
să te saturi. Se aplecă să sărute pielea gingașă din spatele 
urechii ei. Dar, Julia, poți deocamdată să îmi acorzi 
suficientă încredere cât să te relaxezi și să vezi dacă îţi pot 
oferi plăcere? Deși e prea devreme să devenim amanți, aș 
vrea să văd dacă te pot convinge să mai faci câțiva paşi în 
acea direcție. 

—Mintea și trupul meu încă au temeri, dar inima 
mea are încredere în tine, spuse ea, așezând o mână pe 
obrazul lui. 

Mângâierea uşoară a degetelor ei îi provocă o senzație 
surprinzător de erotică. 

TȚinându-şi în frâu reacția, îi prinse din nou buzele, 
aprofundând sărutul până când limba lui se atinse de 
a ei. Ezitarea ei începu să pălească și îi simți respirația 
accelerându-se. Căptușeala matlasată a corsetului ei era 
fermă sub palma lui. Fiind în costum de călătorie, cor- 
setul era o versiune mai lejeră ce se încheia la talie. Prin 
urmare, când își cobori mâna peste trupul ei, simți curba 
bogată a șoldului ei și lungimea fermă a coapsei sub doar 
două straturi de material. 

Julia deveni tensionată când mâna lui i se opri pe 
genunchi, prin urmare, Randall se concentră să descopere 
cât era de sensibilă urechea ei elegantă. Foarte sensibilă, 
după cum se dovedi. Când el îi desenă conturul cu limba, 
Julia expiră într-un oftat de plăcere. 

Când mâna lui alunecă în sus pe coapsă, sub fustă, simți 
cum era străbătută de un tremur abia perceptibil, dar nu 
încercă să-l oprească. Senzaţia mătăsoasă a ciorapilor fu 
înlocuită de căldura fină a cărnii de femeie. 

Când pielea lor veni în contact direct, Randall își opri 
din nou mâna, pentru ca ea să se obișnuiască. Julia își lăsă 
capul să cadă pe spate, cu sânii ridicându-i-se și coborând, 
în vreme ce el își plimbă buzele în jos pe gâtul ei. Simți 
torsul ei de plăcere sub limba lui. 

Îşi strecură mâna între coapsele ei, urcând încet, cu 
mângâieri frământate. Ea tresări și icni când el îi atinse 
pentru prima dată fierbințeala și umezeala ascunse la 
îmbinarea coapselor. 

-E neplăcut? îi șopti, apăsând ușor cu marginea mâinii 
între cutele delicate. Vrei să mă opresc? 

—Nu e... neplăcut, spuse cu voce nesigură. Nu. Te opri. 

— Cum dorești, domnița mea. 

O mângâie tot mai profund şi mai intim, modificând 
presiunea şi ritmul când respiraţia ei deveni tot mai grea, 
iar picioarele se desfăcură pentru a-i permite să ajungă mai 
bine. Şi respirația lui deveni la fel de grea, căci excitarea 
ei o stârnea și pe a lui. 

Julia își arcui spatele, cu ochii închiși, și începu să-și 
legene șoldurile într-un ritm neîncetat, involuntar. 

- Alex... spuse, încordată și plină de dorință. 

Apoi strigă, înfigându-și unghiile în brațul și în spatele 
lui, zvârcolindu-se în jurul mâinii sale drepte. Căldura și 
parfumurile sexualității aproape îl copleșiră. Mai mult de- 
cât orice pe lume, își dorea să se unească cu ea, să guste 
alături de ea din acea plăcere sălbatică. 

Nu încă, nu încă. Dar se simțea încântat și satisfăcut că 
o adusese în acel punct. Cu siguranță, avea să vină și ziua 
în care să poată face și ultimul pas și să se îngroape în ea. 

Julia deschise ochii cu o privire uluită. 

- N-am știut, gâfâi ea. Atâtea femei pline de dorință 
pe care le-am îngrijit de-a lungul anilor, și nu am înțeles 
niciodată la ce se refereau când spuneau cât de mult își 
doreau bărbații. 

-Ăsta e doar un pas, Julia. Îi sărută fruntea umedă. 
Există multe altele. 

Posteriorul ei rotund, minunat îl apăsa peste mădularul 
erect, stârnindu-l până la limitele stăpânirii de sine. Se foi, 
simțindu-se inconfortabil, dar încercând să n-o tulbure pe 
Julia. 

Chiar și ghiftuită de plăcere, Julia rămase receptivă. 
Se lăsă să alunece din brațele lui, așezându-se pe cana- 
pea lângă el, dar rămânând în semicercul format de 
brațul lui. 

- Îmi pare rău. Tu m-ai făcut să uit de întâlnirea cu 
tatăl meu, iar eu, în schimb, îi provoc neplăceri. 

Randall o strânse mai tare pe după umeri. 

-Neplăcerea e minoră în comparație cu satisfacția de 
a-ţi fi oferit plăcere. 

- Oricum... 

Strânse ochii, studiindu-i pantalonii întinși. Apoi ins- 
piră adânc și începu să-i deschidă nasturii de la prohab. 

— Dumnezeule mare, Julia! Înlemni, cu vinele străbătute 
de fulgere, strângându-și puternic degetele peste carnea 
bărbăţiei ce îi pulsa. Nu... nu ești obligată să faci asta. 

— Știu. Mușcându-și buza, se ridică și îl încălecă pe 
Randall așezându-i-se în poală, cu fustele revărsându-i-se 
peste amândoi. Tocmai de asta pot s-o fac. 

Se coborî ușor peste el, oprindu-se cu un icnet. Înainte 
ca el să apuce să reacționeze, spuse: 

—Sunt bine. Atâta că... eu sunt strâmtă și tu eşti mare. 

Îşi roti uşor șoldurile, făcându-l aproape să explodeze. 
Mâinile lui se prinseră strâns pe șoldurile ei, iar corpul îi 
fu cuprins de valuri de senzaţie. 

Când Julia începu din nou să se lase în jos, alunecară 
lin împreună. Randall era prea paralizat de şoc și de 
dorință răvășitoare pentru a se putea mişca. 

Julia se aplecă în față, lipindu-și obrazul de al lui. 

—N-a fost chiar așa de rău. 

Vocea îi era tremurătoare, dar hotărâtă. 

—Nu...n-a fost rău deloc. 

Îşi încolăci brațele în jurul taliei ei, sigur că acea 
intimitate era foarte dificilă pentru ea. Însă n-ar fi putut 
suporta ca acel extaz vinovat, ce-i adormea rațiunea, să se 
încheie dacă ea ar fi hotărât să se retragă. 

Preţ de câteva bătăi de inimă, se strânseră în braţe, 
adaptându-se atât fizic, cât și mental schimbării irevocabile 
din căsnicia lor. Apoi, Julia ridică bărbia pentru a-l săruta. 
Îi copleși toate simțurile cu senzaţii tactile, gusturi și 
miresme. Soția lui, împlinirea după care tânjise și pe care 
se temuse că nu avea s-o cunoască niciodată. 

Şi-ar fi dorit ca acel moment să dureze la nesfârșit, dar 
ea se legănă deasupra lui, murmurând: 

-Mă întreb... 

Apoi el fu cuprins de flăcări, iar ea deveni cenușă, când 
frenezia îl pârjoli. Se cutremură, cu mintea copleșită de 
senzații. 

Furtuna de foc se sfârși, lăsând fiecare fibră din trupul 
lui să vibreze plină de o conștiință fierbinte: 

-Dumnezeule mare din ceruri, reuși să mai spună, 
strângând-o cu forță la pieptul lui. 

Julia râse ușor. 

— Cred că iei numele Domnului în deșert. 

-Nu. Își îngropă fața în părul ei întunecat. Rugăciunile 
vin în multe forme. Tu ești răspunsul la rugăciuni pe care 
nu știam că le înălțasem. 

— Asta e ori cât se poate de romantic ori un adevărat 
sacrilegiu. 

Julia se desprinse blând, pentru a se putea ridica în 
picioare, apoi luă două prosoape de pe lavoar. 

Acceptând unul, Randall spuse: 

-Nu mă aşteptam ca asta să se întâmple în noaptea 
asta. Îi studie chipul. Eşti bine? Nu ţi-am făcut rău? 

Ceea ce voia să ştie de fapt era dacă îi părea rău, dar nu 
era sigur că voia să audă răspunsul. 

Inima îi fu cuprinsă de tristețe când ea se încruntă, dar, 
când vorbi, în voce i se simți o notă de seriozitate, nu de 
tulburare: 

~A existat un oarecare disconfort, dar nu mai mult 
decât ar fi firesc. Se curăță, apoi îşi întinse și își aranjă 
fustele. Mă bucur că s-a terminat. Data viitoare va fi mai 
ușor. 

Era o afirmaţie de un romantism zdrobitor, dar, cel pu- 
țin, se gândea că avea s-o facă din nou. 

— Data viitoare va fi și mai bine, îi promise el, închein- 
du-și nasturii de la prohab. 

-Chiar şi în seara asta a fost foarte plăcut. Ridică 
privirea spre a lui și vocea i se încălzi. Mi-ai oferit cu 
adevărat plăcere. Și, ceea ce e și mai important, mi-ai 
alungat temeri ce m-au stăpânit mult prea mult timp. 

Era un început bun. Simţindu-se optimist, se ridică în 
picioare, trecându-și un braț pe după umerii ei, trăgând-o 
spre el într-o îmbrățișare. 

—Să comand cina și să pun să ni se pregătească o baie? 

— Ar fi minunat. Se întoarse cu spatele spre el. Ai putea, 
te rog, să-mi desfaci rochia și corsetul? De-abia aștept să 
petrec o noapte liniștită și relaxată cu tine. Aruncându-i 
o privire peste umăr, adăugă șoptit: Își mulțumesc pentru 
bunătate, Alex. Pentru răbdarea ta. 

El începu să-i dezlege șireturile. 

— Eşti demnă de răbdare, domnița mea. 

Julia roși și își plecă ușor capul. Părul îi dezgoli ceafa, 
iar Randall se aplecă și o sărută, copleșit de tandrețe. 
Avea încredere în el. 

Se simțea cu adevărat căsătorit. 


capitolul 20 


Era aproape întuneric când trăsura ajunse la Casa 
Ashton. Julia uitase cât de mare era conacul ducal. Ghi- 
cindu-i gândurile, Randall spuse: 

- Clădirea asta uriașă și lăbărțată e considerată cea mai 
mare casă particulară din Londra, motiv pentru care Ash 
își permite să-mi cedeze un apartament și nici să nu-mi 
simtă prezența. 

-Am să mă bucur să rămân într-un singur loc mai 
multe zile la rând, spuse Julia cu fervoare, în vreme ce 
soțul ei o ajută să coboare din trăsură. 

Câţiva lachei bine pregătiți sosiră să le ia bagajele. 

Mackenzie cobort din vehicul pentru a-și lua ră- 
mas-bun de la ei. 

—Lady Julia, a fost o plăcere să te cunosc. Îi sărută 
galant mâna. Deși sunt profund dezamăgit că această 
călătorie a fost atât de lipsită de evenimente. 

Ea ridică din sprâncene: 

- Vrei să spui că o încercare evidentă de a mă ucide 
înseamnă o lipsă de evenimente, domnule Mackenzie? 

- De-a dreptul plictisitor, confirmă el. Problemele sunt 
ca o a doua natură pentru mine, să știi. 

Randall râse și îi scutură mâna lui Mackenzie. 

— Mulţumesc că ne-ai escortat, Mac. Și pentru toate 
celelalte. 

- Plăcerea a fost de partea mea, spuse celălalt bărbat, pe 
un ton serios de data aceasta. Îţi eram dator cu o favoare 
sau două. 

- În acest caz, fiindcă cineva o să organizeze neapărat 
un bal pentru a saluta revenirea Juliei în societate, o să 
participi dacă primeşti o invitaţie? întrebă Randall. 

—Nu-ți sunt dator cu o favoare chiar așa mare! 

Rânjind răutăcios, Mackenzie sări din nou în trăsură și 
făcu semn să pornească. 

Julia îl prinse pe Randall de braţ, urcând împreună 
scările de la intrare. 

— Domnul Mackenzie e obligat să nu apară în societate 
din cauza naşterii sale nelegitime? 

-Nu chiar. Tatăl lui a fost un lord, este recunoscut 
de Will Masterson și de restul familiei și a fost popular 
printre celelalte odrasle nobile dificile de la Academia 
Westerfield. Dar a preferat dintotdeauna să se țină departe 
de mulțime. Randall se strâmbă. Așa am făcut și eu, dar 
asta nu mai e posibil. 

— Ai fost ofițer în activitate, ceea ce ţi-a oferit cea mai 
bună scuză pentru a sta departe de clubul nobililor. Ridică 
privirea spre chipul lui din profil. Frumosul ei soț, al cărui 
exterior intimidant ascundea o bunătate și o răbdare 
remarcabile. O mare parte din motivul pentru care am 
venit la Londra o reprezintă dorința să fiu reintrodusă 
în societate, dar asta înseamnă că și tu vei fi nevoit să 
participi la baluri și la întruniri ale gloatei. O să-ți displa- 
că foarte tare? 

—Nu sunt sigur, recunoscu el, în vreme ce ușile mari se 
deschiseră larg în fața lor. Nu mi-am petrecut niciodată 
prea mult timp în astfel de cercuri. În cantități moderate, 
rutina socială ar putea fi amuzantă. Ţi-a fost dor de plă- 
cerile înaltei societăți? 

- Fiindcă am acceptat o căsătorie aranjată încă de când 
eram tânără, iar apoi am fost izolată la țară, habar nu am 
dacă o să mă bucur de atmosferă. Dacă da, probabil voi 
prefera să o fac în cantități moderate, aşa ca tine. Mâna ei 
se strânse peste braţul lui. Avem noroc că am ajuns aici la 
începutul sezonului de toamnă. Sezonul de primăvară ar 
putea fi prea mult pentru mine. 

Majordomul se apropie afişând acel zâmbet uşor ce 
însemna, după standardele lui, o bună dispoziţie 
debordantă 

- Domnule maior Randall, dnă Bancroft, ce plăcere să 
vă văd din nou. Ducele și ducesa iau cina acasă în seara 
aceasta. Îi voi informa despre sosirea dumneavoastră. 

-Nu-i întrerupe dacă sunt așezați la masă, Holmes, 
spuse Randall. E suficient dacă îi informezi după cină. 

—Nu aș fi demn de postul meu dacă nu i-aș informa 
imediat despre sosirea dumneavoastră, spuse majordomul 
cu o expresie severă. 

Randall îi aruncă o privire Juliei, cu un licăr de umor 
în ochi. 

În acest caz, spune-le că tocmai au sosit maiorul 
Randall și soția sa. 

Holmes fu atât de surprins, încât ridică involuntar din 
sprâncene înainte de a spune: 

— Chiar așa voi face. 

Se înclină și se retrase. 

— Asta îi va aduce pe amândoi rapid, prezise Julia, 
dându-și jos boneta. În special pe Mariah. 

Previziunea ei se dovedi exactă. Până să-și dezbrace 
mantia, auzi sunetul unor pași grăbiţi și ușori ce se 
apropiau. Ducesa le strigă veselă: 

- Randall, pungașule! Te-ai răzgândit în privința surorii 
mele, Sarah, și-ai dus-o pe sus în Gretna Green? 

Mariah intră val-vârtej în holul de la intrare, natura 
ei luminoasă umplând holul cu tavan înalt de o căldură 
aurie. Întunecat și rezervat, Ashton o urma la câțiva paşi 
distanță, dar zâmbetul lui era la fel de primitor. 

Văzându-i pe nou-sosiți, ducesa se opri atât de repede, 
încât soțul ei aproape se ciocni de ea. 

—Julia! Tu şi Randall v-aţi căsătorit? 

-Chiar așa e, spuse Julia blând. 

—Adam, îmi datorezi cinci guinee! Mariah se aruncă în 
braţele Juliei, îmbrățișând-o cu entuziasm. Ți-am spus că 
Randall o place. 

- În vreme ce eu, bărbat fiind, aveam impresia că nu se 
pot suferi. Ashton îl prinse pe Randall de umăr, dându-i 
mâna. Drăguţ din partea ta s-o aduci în familie pe cea mai 
bună prietenă a lui Mariah. 

— Julia nu părea interesată, dar, după ce mi-a vindecat 
piciorul rănit, am hotărât că trebuie să mă căsătoresc 
cu ea pentru a fi disponibilă data viitoare când mă stric 
singur, îi explică Randall. 

— Umbli destul de bine. Ochii verzi ai lui Ashton trădau 
amuzamentul. Înţeleg bine de ce ţi-ai dori-o pe Julia. Mai 
surprinzător e faptul că a acceptat ea. 

Julia își aminti că ducele era un bărbat cu un remarcabil 
spirit de observaţie. 

—Eram mulțumită cu statutul meu de văduvă, dar 
Randall m-a făcut să mă răzgândesc. Se strâmbă. Au exis- 
tat niște circumstanţe... extenuante. 

- Pare interesant, spuse Mariah. Trăgeți-vă sufletul 
câteva minute după drum, apoi veniți să luați cina cu 
noi. Nu trebuie să vă schimbaţi hainele. Cinăm foarte 
neoficial în seara asta. 

-Zece minute atunci. Randall îi oferi brațul Juliei. 
Adresându-i-se lacheului, spuse: Du bagajele lui Lady 
Julia în apartamentul meu. 

—Lady Julia? exclamă Mariah. 

— Ţi-am spus că e complicat, îi aruncă Julia peste umăr, 
începând să urce scările. 

Nu văzuse apartamentul lui Randall când vizitase Casa 
Ashton la începutul anului, prin urmare, privi în jurul ei 
cu interes când el o introduse în salon. Era spațios şi bine 
mobilat, în nuanţe odihnitoare de albastru și de crem, cu 
ferestre ce dădeau spre grădina din spatele casei. 

-E minunat! Nici nu-i de mirare că te simți atât de 
bine aici. 

-E incredibil de generos din partea lui Ash să-mi dea 
voie să folosesc această casă ca și cum ar fi a mea, consimți 
Randall. Dormitorul e pe acolo, iar ușa aceea duce la o 
cameră de serviciu. 

Ușa camerei de serviciu se deschise și un bărbat vân- 
jos, cu părul de culoare închisă își făcu apariția, având 
împăturată peste braț una dintre hainele lui Randall. 

-Bun venit acasă, domnule maior. Apoi o observă 
pe Julia. O cunoștea din cursul vizitei sale anterioare la 
Londra, iar chipul i se însufleți de curiozitate când se 
înclină în semn de salut. Doamnă Bancroft. E o adevărată 
plăcere, doamnă. 

—Nu mai e doamna Bancroft. Randall își așeză mâna la 
baza spatelui ei. Acum e Lady Julia Randall. Soţia mea. 

Julia ştia că valeții se simțeau adesea geloși când stăpânii 
lor se căsătoreau, dar, din fericire, ea și Gordon fuseseră 
în raporturi cordiale. Deși afișă o expresie surprinsă, nu 
părea supărat. 

Felicitări, domnule! Se înclină din nou. Am s-o 
cunosc în scurt timp și pe camerista domniei voastre, 
Lady Julia? 

-Mă bucur să te văd din nou, Gordon. După vreo 
zece ani în care avusese singură grijă de ea, Julia aproape 
uitase că se impunea să aibă o cameristă. Nu am o 
cameristă în acest moment, dar presupun că îmi voi 
căuta una în scurt timp. 

Aruncă o privire scurtă spre soțul ei. 

Randall aprobă din cap: 

- Din moment ce îţi vei achiziționa o garderobă nouă, 
o cameristă e esențială. 

Gândul de a discuta cu potențiale cameriste o făcu pe 
Julia să se simtă obosită: 

- Poate că ducesa are o slujnică pregătită să avanseze 
în rang. 

Gordon păru plin de speranță. 

—Cunosc o tânără care ar putea fi potrivită, Lady Julia. 
Nu are la fel de multă experiență ca altele, dar se pricepe la 
haine, e expertă la cusut, inteligentă, cu un temperament 
plăcut și dornică să muncească. 

Randall rânji. 

— Asta e fata pe care mi-o ridicai în slăvi în Portugalia? 

Gordon roși. 

—Da, domnule. Dar cred sincer că Elsa ar fi potrivită 
pentru domnia voastră, Lady Julia. 

— Atunci, în mod cert am să discut cu ea, consimți 
Julia. 

—Vă mulțumesc, doamna mea! Se poate prezenta 
mâine după-masă pentru discuție. Se înclină. Bagajele 
v-au fost aduse. Veţi sta împreună în acest apartament? 

— Da, răspunse Randall. După ce ai despachetat bagajele 
pentru amândoi, poți să-ți iei liber în seara asta. A fost un 
drum lung și ne vom retrage devreme. 

~Da, domnule. 

Gordon lăsă haina curată pe spătarul unui scaun și se 
retrase. 

De îndată ce rămaseră singuri, Randall o trase spre el, 
într-o îmbrățișare. 

-Presupun că va merge să-i spună drăguței Elsa că e 
posibil să ajungă să lucreze în aceeași familie. Aș putea 
să-ți spun mai multe decât ţi-ai dori vreodată să știi despre 
fată, despre cum arată, cine îi sunt rudele şi cum s-au 
cunoscut ea și Gordon. 

Julia râse. 

— Atunci, sper să mi se potrivească. Se relaxă în brațele 
lui Randall, savurând familiaritatea tot mai intensă a 
îmbrățișării lui, parfumul și forța lui. Dacă nu se supără 
nimeni, am să adorm aici, murmură ea. 

—Ai nevoie de mâncare și de companie plăcută, și 
ambele te așteaptă jos. Mâinile lui îi mângâiară șoldurile, 
trăgând-o mai aproape. Călătoria a fost obositoare, dar 

ușoară în comparaţie cu tot ce avem de făcut aici, în 
Londra. O să-mi prindă bine să mă retrag devreme. 

Dându-și seama că nu la somn se referea, ea spuse 
ezitant: 

—Și mie îmi va prinde bine să dorm. 

Sesizând unda de ezitare din spusele ei, Randall zise: 

— Cum doreşti. 

Julia detectă o schimbare subtilă în îmbrățișarea lui. 
Era în continuare plină de afecțiune, dar nu se mai simțea 
anticiparea a altceva. 

— Ai atât de multă răbdare cu progresele mele lente, 
spuse ea cu tristețe. Mă tot gândesc că un soldat și-ar dori 
să cucerească. 

El râse. 

~Un soldat are nevoie de răbdare mai mult decât de 
abilitatea de a ataca. Eram dispus să aștept un an întreg 
sperând că vei dori să te culci cu mine, deci cred că 
avansăm foarte bine. 

— Asta e adevărat, spuse ea gânditoare. Poate peste încă 
două săptămâni, sfiala mea va dispărea pentru totdeauna 
și vei putea să mă seduci oricând dorești. 

— Eu sper că, la două săptămâni după aceea, tu să fi cea 
care mă seduce pe mine. 

Îi sărută punctul sensibil de sub urechea stângă. 

Julia își ţinu respirația, înfiorată de dorință. Deși nu 
şi-ar fi imaginat că ar putea iniția chiar ea un contact in- 
tim, ideea îi trezea curiozitatea în egală măsură cu teama. 

-E un gând interesant, Alexander. Deocamdată însă, 
ar trebui să ne aranjăm puțin și să ne alăturăm gazdelor 
noastre. 

— Cât de mult vrei să ştie ei? o întrebă Randall, dându-i 
drumul din brațe și scoțându-și haina pe care o purtase 
toată ziua. 

Ea se gândi. 

— Totul, în afară de detaliile cele mai sordide, cred. 
Nu despre cicatrici şi despre... faptul că sunt stearpă, dar 

ar trebui să afle despre răpire și despre circumstanțele de 
care se leagă moartea lui Branford. 

-Poţi avea încredere în ei să le împărtășești tot 
adevărul pe care ești dispusă să-l dezvălui. Turnă apă în 
lighean pentru a-și spăla fața. După ce se uscă, adăugă: 
Presupun că povestea oficială va fi mai discretă. Trebuie să 
ne punem de acord asupra detaliilor. 

Julia își perie părul și îl prinse din nou, nespus de 
recunoscătoare că avea prieteni în care se putea încrede 
că aveau să fie de partea ei. Randall se afla pe primul 
loc între acești prieteni, dar Mariah și Ashton îl urmau 
îndeaproape: 

— Putem spune lumii că Branford a murit în urma rănilor 
suferite în timpul unei căderi, ceea ce e adevărat. Am fost 
atât de devastată, încât am fugit de acasă, lăsându-i pe 
toți să creadă că sunt moartă, ceea ce e, într-o oarecare 
măsură, adevărat. 

- Suficient de adevărat cât să fie uşor de ținut minte, 
consimți Randall. Care va fi explicația oficială pe care o 
vom oferi în legătură cu faptul că ne-am căsătorit? 

-Putem spune că ne-am întâlnit în Hartley, iar eu 
ţi-am dezvăluit cine sunt după ce am aflat că ești vărul 
răposatului meu soț. Se stropi cu apă pe față. După 
doisprezece ani de doliu, eram pregătită să mă gândesc 
din nou la căsătorie, și cum aș fi putut să-ți rezist? 

Randall își dădu ochii peste cap. 

-Nu uita că trebuie să alegem o variantă aproape 
de adevăr. Cu cât mai puține detalii, cu atât mai bine. 
Fiindcă nu ai ieșit în societate data trecută când ai venit în 
Londra, vei fi o surpriză ce va trezi curiozitatea societății. 

Julia îl tachinase când spusese că era irezistibil, dar 
era adevărat. Savurând felul în care cămașa lejeră de 
pânză îi dezvăluia trupul zvelt și puternic, admise că orice 
femeie normală ar fi fost cucerită de la prima vedere. Julia 
nu fusese normală când se cunoscuseră — dar natura ei 
feminină își revenea treptat. 

Randall îmbrăcă o haină curată, apoi îi oferi brațul şi 
coborâră să li se alăture soților Ashton în salonul mic. 
Mariah arăta radioasă când sosiră. 

Julia își studie prietena când intră alături de Randall și 
recunoscu acea strălucire. 

— Eşti grea! 

— De unde știi? exclamă Mariah. Dar firește că îţi dai 
seama. Mă bucur mult că ești aici. Sunt încântată, dar 
puţin speriată. 

~La fel și eu! adăugă Ashton cu fervoare. 

Înăbușindu-și invidia dureroasă, Julia o linişti, spunând. 

— Nașterea unui copil e cel mai firesc lucru din lume. 
Ai să te descurci excelent. 

Felicitări! Randall îi strânse mâna lui Asthon și o 
sărută pe Mariah pe obraz. Familiile voastre sunt, probabil, 
foarte mulțumite. 

-Vor fi când vor afla, consimți Mariah. Încă nu am 
spus nimănui. Dar mă bucur că Julia a ghicit, iar acum pot 
vorbi despre asta! 

— Acum, că v-am împărtășit veștile noastre, doriți 
să bem un vin de Xeres, după cum cere moda, întrebă 
ducele, sau să ne aruncăm cu lăcomie asupra cinei? 

-A doua opțiune! Sunt în permanență flămândă 
acum. Mariah se strâmbă. Mai puțin diminețile, când am 
grețuri. 

Râzând, ambele cupluri trecură în camera de zi, care 
era mult mai confortabilă decât maiestuosul salon oficial 
pentru masă. Conversaţia se învârti în jurul unor subiecte 
generale și ușoare până la sfârșitul cinei. După ce Mariah 
porunci să se aducă ceai pentru doamne și vin de Porto 
pentru domni, Ashton îşi trimise servitorii afară, ca să 
poată discuta în intimitate: 


ii? Sunt neplăcute, presupun. 
Randall îi aruncă o privire scurtă Juliei. Ea dădu din 
cap, făcându-i semn să înceapă povestea. 

—Prima complicație a fost când am ajuns în Hartley și 
am aflat că Julia tocmai fusese răpită. 

După ce la captă atenția soților Ashton, Randall 
continuă să-i țină cu sufletul la gură, povestindu-le pe 
scurt cum o salvase pe Julia și cum se căsătoriseră în 
Edinburgh. Ducele miji ochii, semn că blândeţea lui 
ascundea o inimă de oțel. 

Când Randall încheie, Mariah spuse cu glas șoptit: 

—Slavă Domnului că ai vizitat Hartley la momentul 
potrivit. Oare Daventry ar fi ucis-o pe Julia? 

—Nu cred că ar plănui să o ucidă cu sânge rece. Dar, 
dacă şi-ar pierde cumpătul... Randall clătină din cap 
cu o expresie gravă. Julia, tu l-ai cunoscut. Ce crezi că 
intenționa să facă dacă Crockett te lăsa pe mâinile lui? 

— Presupun că Daventry a poruncit să fiu răpită pentru 
a putea să pipe, să înjure și să-mi spună ce femeie ticăloasă 
sunt. Julia încercă să păstreze un ton calm, de parcă 
subiectul nu ar fi fost cu nimic mai important decât o 
discuție despre vreme. Probabil nu plănuia să mă ucidă, 
dar ar fi putut cu ușurință să-și piardă controlul. 

Ashton întrebă: 

-Daventry va renunța la persecuție când va afla că 
Julia e soția moștenitorului său? 

— Așa cred, răspunse Randall pe un ton dur, dar nu 
sunt sigur. Dacă nu o va face... Ei bine, voi face tot ceea 
ce e nevoie pentru a-mi proteja soția. Ar trebui să fie în 
Londra acum, așa că îi voi trimite un mesaj pentru a-i cere 
să ne întâlnim cât de curând doreşte el. 

Julia inspiră adânc. 

- Când mergi să-l întâlneşti, vin cu tine. 

Randall se încruntă. 

—Daventry își va ieși cu totul din pepeni când va afla 
că m-am căsătorit cu tine. E posibil ca prezenţa ta să 
agraveze izbucnirea lui. 

— Tot trebuie să mă întâlnesc odată cu el, zâmbi ea plină 
de tristețe. Dacă tot e să fim amândoi jupuiți de vii în 
urma întâlnirii, ar putea fi mai ușor dacă am fi împreună. 

Expresia lui se relaxă. 

— Probabil ai dreptate. 

— Ajunge cu problemele. E timpul să vorbim despre 
distracţii, anunță Mariah. Trebuie să vă prezentăm pe 
amândoi în societate cu un bal. Peste circa două săptă- 
mâni, ca să apuci să-ți faci o rochie superbă, Julia. Am să-i 
cer croitoresei să vină aici. Randall, tu va trebui să apari 
în uniformă. Felul în care arăţi în costumul regimentului e 
de-ajuns să le facă până și pe femeile puternice să leşine. 

Randall oftă auzind-o, însă Julia îi dădu dreptate în 
gând. Ignorându-l, Mariah continuă: 

— Adam, recunoașterea de care te bucuri în societate e 
suficient de puternică pentru a compensa faptul că Julia a 
fost renegată de Castleton? 

-Aşa cred. Ashton îi zâmbi afectuos soției sale. 
Castleton nu e foarte bine privit, în vreme ce tu, ducesa 
mea de aur, ești considerată un mare succes în lumea 
nobilă. 

- Ducesă de aur? întrebă Randall. 

-— Lumea bună adoră să acorde porecle, explică Mariah, 
zâmbind larg. Având în vedere educația mea destul de 
ciudată, mi se pare cât se poate de amuzant faptul că sunt 
considerată la modă. 

Juliei îi veni o idee. 

— Ar ajuta dacă bunica mea ar contribui și ea la orga- 
nizarea balului? Asta ar demonstra că nu toată familia m-a 
renegat. 

Mariah dădu din cap. 

-O idee excelentă. Cine e bunica ta? 

- Ducesa moștenitoare de Charente. 

Ashton, care cunoştea cel mai bine societatea din 
Londra, izbucni în râs: 

-Cea mai rafinată, mai rezervată și mai dorită femeie 
de viță nobilă din Londra! Prezenţa ei îți va netezi cu 
siguranță calea, dacă e dispusă să coopereze. 

Randall ridică din sprâncene. 

—Vaăd că n-ai glumit când ai spus că ai cel mai nobil 
sânge din Anglia, domnița mea. 

Julia ridică din umeri. 

- Pentru mine, e pur și simplu bunica. În timpul vizitei 
făcute data trecută a afirmat că e cazul să revin în lume, 
prin urmare, va fi de acord cu iniţiativele tale, Mariah. 

Ochii prietenei sale se aprinseră. 

- Societatea e un joc, iar noi tocmai am primit un set 
de cărți cu care putem organiza cel mai discutat bal al 
sezonului de toamnă! 

Randall îi trimise o notă lui Daventry la prima oră 
a dimineții următoare, explicându-i că se căsătorise 
şi că voia să-l viziteze împreună cu soția sa. Unchiul 
său răspunse imediat, stabilind o întâlnire chiar pentru 
după-amiaza aceea. 

Când Randall o ajută pe Julia să urce în trăsura lui 
Ashton, soția lui spuse plină de admirație: 

— Pari atât de calm. Eu mi-aş roade unghiile dacă nu aș 
avea mănuși. 

El se strâmbă. 

- Dacă par calm, e o iluzie. În copilărie, când am fost 
trimis să trăiesc în casa lui Daventry, el era Dumnezeu și 
diavolul la un loc. Preferam să mă joc cât mai departe de 
luptele lui înverșunate și antrenante, deci nu aştept cu 
nerăbdare momentul. 

Unchiul său își jucase cu siguranță rolul de diavol 
atunci când Randall zăcuse, pe moarte, în mansarda Casei 
Daventry. Era oare posibil să aibă o relație civilizată și 
adultă cu acel om? Probabil, nu. Decizia de a se căsători 
cu Julia ar fi putut pune capăt pentru totdeauna relației 
lui Randall cu unchiul său. 

Dacă așa stăteau lucrurile, cu atât mai bine. 

— Ai avut dreptate să vii, îi spuse el. ÎI putem înfrunta 
mai bine împreună decât separat. 

Ea îi zâmbi încordată când el o prinse de mână. Chiar 
și prin mănuși, degetele ei erau înghețate. Nu vorbiră 
deloc tot restul drumului. 

Când ajunseră la Casa Daventry și coborâră din trăsură, 
Julia îl strânse pe Randall de braț. 

— Detest casa asta, spuse șoptit, începând să urce scările. 
Branford și cu mine am stat aici câteva zile după nuntă, 
înainte de a ne muta pe moșia lui de lângă Bristol. 

Lui Randall nu-i plăcea să se gândească la felul cum 
fuseseră noaptea nunții şi luna de miere pentru Julia. 

- Nici eu nu țin prea mult la locul ăsta. Cred că face 
parte din domeniul inalienabil și nu poate fi vândută, 
dar nimic nu mă împiedică să dau casa în chirie după 
ce o moștenesc. Putem să ne alegem o casă care să ne 
placă nouă. 

Chipul Juliei se lumină. 

— Ce idee excelentă! 

Ajunseră la ușă, care se deschise larg pentru a-i lăsa să 
intre. Majordomul se înclină respectuos. 

— Lordul și Lady Daventry vă vor primi pe dumnea- 
voastră și pe soția dumneavoastră în salonul de dimineață, 
domnule maior Randall. 

Faptul că şi contesa era prezentă la întâlnire arăta că 
unchiul său hotărâse să-și trateze politicos moștenitorul. 
Randall se întrebă cât timp avea să dureze politețea lui 
Daventry după ce o recunoștea pe Julia. 

Fură conduși în salonul de dimineață. Contesa de 
Daventry era așezată în spatele unei tăvi de ceai. Cea de-a 
treia soție a contelui era o blondă atrăgătoare, de vârstă 
mijlocie, cu o eleganță naturală şi cu o discreție calmă. îi 
salută din cap pe nou-veniți, dar nu se ridică. 

Daventry domina încăperea. Înalt, cărunt și plin de 
forță, îi amintea întotdeauna lui Randall de o rachetă 
scuipând foc, pregătită de lansare. Se ridică în picioare 
când intrară Randall și Julia. Ea rămase puțin în spatele 
lui Randall, iar el ghici că amâna momentul în care recu- 
noașterea avea să fie inevitabilă. 

- Ziua bună, Randall, spuse Daventry țeapăn. Mă aş- 
teptasem să te consulți cu mine în alegerea unei mirese. 
Sper că ţi-ai ales o femeie potrivită. 

Înăbușindu-și resentimentul familiar față de atitudinea 
dominantă a unchiului său, Randall răspunse: 

— Eu sunt cel care trebuie să trăiască alături de soția 
mea, deci am considerat că alegerea ar trebui să-mi 
aparțină. Dar nu încape îndoială că are rangul de noble- 
ţe pe care îl aștepți de la viitoarea contesă. Unchiule, 
Lady Daventry, permiteți-mi să v-o prezint pe soția mea, 
Lady Julia Randall. 

Julia păși în față, înfățișându-se clar sub privirea so- 
crului său: 

— Bună ziua, Lord Daventry, Lady Daventry. 

Contesa zâmbi afabil și răspunse salutului, dar contele 
înlemni la vederea Juliei: 

— Blestemat să fii, băiete! gemu Daventry. Cum îndrăz- 
nești să o aduci pe ucigașa asta în casa mea? E vreo glumă 
bolnavă? 

lritarea lui Randall crescu considerabil în intensitate, 
dar își păstră stăpânirea de sine. 

- Câtuși de puţin, domnule. Eu și Julia ne-am căsătorit 
în Edinburgh. 

Daventry revărsă un șuvoi violent de blesteme. 

— Credeam că, în sfârșit, te-ai maturizat suficient cât 
să-ți recunoști responsabilităţile. În schimb, tu te-ai căsă- 
torit cu nenorocita care l-a ucis pe fiul meu! 

Sosise clipa să lămurească definitiv lucrurile. Randall o 
prinse pe Julia de mână, neștiind sigur care dintre ei avea 
nevoie de mai mult sprijin. Chipul ei era alb, dar nu-și 
plecă privirea, în pofida furiei dezlănțuite în jurul ei. 

-Moartea lui Branford a fost un accident produs în 
vreme ce Julia se lupta să-și salveze viața, spuse Randall 
categoric. Branford a fost un monstru, Daventry, deşi tu ai 
refuzat dintotdeauna să vezi adevărul. Rănea oamenii din 
plăcere. Am avut noroc să scap din casa ta cu viață. Julia 
aproape a murit, lăsată pe mâinile fiului tău. 

—Minţi! urlă Daventry. Branford a fost cel mai bun 
fiu, plin de respect și supus. Ai fost întotdeauna invidios 

pe forța și pe superioritatea lui. Cum îndrăznești să-l 
ponegrești când el nu e prezent să se apere? 

— AA fost plin de respect față de tine fiindcă tu controlai 
banii, îi replică Randall. Faţă de tot restul lumii a fost o 
brută și un bătăuș. După moartea lui, ai formulat acuzații 
împotriva Juliei, în urma cărora a fost renegată de tatăl ei. 
O strânse mai tare de mână. A reușit să supraviețuiască 
în pofida celor mai negre rele pe care i le-aţi făcut tu și 
Castleton. Acum e soția mea și n-am să-ți mai permit să-i 
faci rău pe nici o cale. 

- Deci târfa cea vicleană te-a îmbrobodit cu minciu- 
nile ei. Daventry o fixă cu privirea pe Julia, cu gura 
schimonosită amar. Arată la fel de tânără și de inocentă 
ca în ziua în care s-a căsătorit cu fiul meu. Să nu dai vina 
pe mine când o să decidă că s-a plictisit de tine și o să 
ucidă din nou. 

lritarea lui Randall crescu vertiginos, dar Julia fu cea 
care izbucni. 

— Ajunge! 

Desfăcându-și mâna dintr-a lui Randall, porni semeț 
spre Daventry, o siluetă măruntă și furioasă. 

— Acum doisprezece ani am fost mai îngăduitoare, soco- 
tind că durerea ţi-a încețoșat judecata, dar nu mai e cazul! 
îi aruncă ea. Branford aproape a reușit să mă ucidă. Vara 
trecută, mai că l-ai ucis pe Randall din cauza neglijenţei 
tale furioase. Branford era nebun și îmi era milă de el 
aproape la fel de tare pe cât îmi era teamă. Dar tu nu ești 
nebun, domnule. Eşti o brută egoistă, arogantă și violentă, 
ceva mult mai malefic decât nebunia! 

Daventry se dădu înapoi în fața cuvintelor ei. 

-Ştiai că blânda ta soție e o scorpie atât de periculoasă, 
Randall? Dacă i-ai crezut minciunile, eşti un prost chiar 
mai mare decât aș fi crezut! 

— Vrei să vezi dovada a ceea ce a făcut fiul tău nevinovat 
şi onorabil? Priveşte-o cu ochii tăi! Julia își smulse eșarfa 
înfășurată peste rochie, expunându-și cicatricile teribile 

de pe curba superioară a sânilor. Branford şi-a înscris 
inițialele pe corpul meu în noaptea în care era cât pe ce 
să mă ucidă. Vocea îi deveni o șoaptă sumbră. Noaptea în 
care m-a lovit până am pierdut copilul pe care îl purtam. 
Noaptea în care a murit. 

Contesa icni surprinsă și-și puse mâna peste gură, 

- Dumnezeule mare! 

— Ţi-ai făcut asta singură ca să-ți atragi simpatia, spuse 
Daventry după o pauză provocată de şoc, dar vocea îi era, 
ezitantă. 

Privirea îi rămase fixată pe cicatrici. 

-Nu fi prost și ticălos, Daventry. Înăbușindu-și impulsul 
de a-l trânti pe unchiul său la pământ, Randall își petrecu 
braţul pe după umerii tremurători ai Juliei, în vreme ce 
ea își aranjă la loc eșarfa desfăcută. Julia nu e singura care 
poartă urmele nebuniei lui Branford. Să îţi arăt cicatricile 
pe care le-a sculptat în mine pe când eram doar un băiat 
pe jumătate cât el? 

Chipul lui Daventry se schimonosi de furie și de teamă, 
dar contesa spuse: 

— Știu că l-ai iubit, dragul meu, dar Branford nu era... 
normal. O expresie de dezgust trecu peste chipul ei preț 
de o clipă. Și eu am constatat că era mai bine să nu rămân 
singură cu el. 

In vreme ce soțul ei se răsuci spre ea s-o privească, ea 
continuă: 

-Deşi Branford putea fi încântător, prea mulți oameni 
aveau poveşti înfiorătoare, nu puteau fi toate false. 
Servitorii care fugiseră din casa lui veneau la mine, la fel și 
vânzătorii și arendașii lui. Nici unul dintre ei nu îndrăznea 
să meargă la tine, fiindcă tu refuzai să reia e Privirea ei 
plină de compasiune se opri asupra Juliei. Încetează s-o 
mai învinovăţești pe această biată fată pentru ceea ce s-a 
întâmplat. 

Cu o expresie de vulnerabilitate, Daventry spuse: 

—Et tu, Louisa? 


196 Mary Jo Putney 


—E timpul să nu mai priveşti spre trecut, spuse ea pe 
un ton blând. Mâna îi alunecă spre burtă. Viitorul e mai 
important decât trecutul. 

— Ai dreptate, draga mea. Chipul lui Daventry fu stră- 
bătut de emoții contrare. Triumful învinse. Se întoarse 
spre vizitatorii săi. Randall, eram dispus să te accept ca 
moştenitor al meu în ultimă instanță, dar am aflat recent 
că pot să te reneg. Louisa, ridică-te. 

Contesa se ridică, devenind vizibil faptul că sarcina 
era mult avansată. Vestea fu o adevărată lovitură pentru 
Randall. Dar, pe toți dracii, nu avea să trădeze asta. Făcu 
o pauză preț de câteva bătăi de inimă, pentru a-și recăpăta 
cumpătul, apoi spuse: 

-—Felicitările mele, domnule, și dumneavoastră, doam- 
nă, spuse rece. E o veste foarte bună pentru voi. 

— Dar nu și pentru tine. Vocea lui Daventry era plină 
de convingere. Va fi un fiu. Știu asta. Toţi copiii mei au 
fost băieți, iar acesta va fi sănătos. Voi avea din nou un 
moștenitor pentru Daventry, sânge din sângele meu! 

Profitând de schimbarea de dispoziţie a unchiului său, 
Randall spuse: 

— Eşti liber să mă renegi, dar trebuie să încetezi s-o mai 
persecuţi pe soția mea. Spune-le lui Crockett și oamenilor 
lui să înceteze vânătoarea. 

Îi aruncă o scurtă privire contesei, ghicind că aceasta 
nu ştia ce făcuse soţul ei. 

- În această ultimă lună, Julia a fost răpită din casa 
ei, terorizată și a devenit ținta gloanțelor oamenilor tăi. 
“Toate acestea fiindcă ai refuzat să accepți adevărul despre 
Branford. După cum a spus Julia: Ajunge! 

Miji ochii, aruncându-i cea mai aspră privire războinică 
a sa, cea în fața căreia păleau chiar și bărbați înarmați. 

— Dacă nu, se va vărsa sânge, şi nu va fi al Juliei sau al 
meu. 

-Maiorul are dreptate, Daventry, spuse contesa, pă- 
rând îngrozită de declarația lui Randall. Chiar nu se poate 

să o terorizezi pe soția nepotului tău. E cât se poate de 
contrar uzanțelor. 

Contele se schimonosi de parcă ar fi mușcat dintr-o 
lămâie, dar, după o scurtă privire spre soția lui, spuse 
morocănos: 

- Am să-i spun lui Crockett s-o lase în pace. 

- Îmi dai cuvântul tău de gentleman în privința asta? 
întrebă Randall. 

-Da, la naiba, ţi-l dau! mârâi Daventry. Acum ieşiţi 
din casa mea și, pentru numele lui Dumnezeu, sper să 
nu vă mai văd pe nici unul vreodată. Să nu te aștepți să 
moșteneşti nici un penny de la mine! 

-Nu mi-ai oferit niciodată nimic în trecut, spuse 
Randall, dându-și pe față furia. Nu m-am aşteptat nicio- 
dată la nimic nici pentru viitor. Faptul că mă renegi doar 
face să fie oficial acest lucru. 

-— Blestemaţi să fiţi amândoi! Daventry le aruncă vizi- 
tatorilor săi o ultimă privire fulgerătoare, ieșind valvârtej, 
furios, din cameră. 

Contesa fu cea care rupse prima tăcerea. 

— Asta cu siguranță n-a fost plăcut. Doriţi să luați ceaiul 
alături de mine? E un ceai cu bune proprietăți calmante, 
iar bucătăreasa mea face fursecuri excelente. 

Randall și Julia schimbară o privire. Furia și extenua- 
rea lui se reflectau și pe chipul ei, dar dădu din cap, 
acceptând. 

—Vă mulțumim, Lady Daventry, spuse Randall. Ne-ar 
prinde foarte bine. N-aţi întâlnit-o până acum pe Lady 
Julia, cred? 

-Nu și sunt foarte nerăbdătoare s-o cunosc. Vă rog, 
luaţi loc. 

Contesa arătă spre fotoliile aflate de cealaltă parte a 
măsuţei de ceai. La distanţă atât de mică, Randall observă 
ridurile fine din jurul ochilor ei şi tensiunea chinuită de 
pe chipul ei, dar grația îi era impecabilă. 

—Doriți ceai oolong? Mâna contesei oscilă între două 
ceainice arătoase. Am și niște ceai lapsang souchong foar- 
te bun. E specialitatea mea favorită. 

Manierele ei calme păreau mai degrabă o nebunie, date 
fiind circumstanţele, dar Randall presupuse că abilitatea 
de a ignora izbucnirile violente era o calitate esenţială 
pentru a putea trăi cu Daventry. 

— Aș dori niște ceai lapsang souchong, vă rog. 

Deși se îndoia că ar fi încercat să otrăvească ceaiul, nu 
strica să bea același lucru ca şi ea. 

Poate cuprinsă de același gând, Julia spuse: 

— Şi eu tot asta aș vrea. 

Lady Daventry turnă ceaiul, lăsând lichidul parfumat 
să se arcuiască grațios în cești. 

—Lady Julia, te rog să accepți în dar șalul de mătase 
așezat pe fotoliul tău. Culoarea îţi vine bine. 

— Mulţumesc, Lady Daventry. Julia își petrecu șalul pe 
după umeri, acoperind complet eșarfa șifonată. Eşti foarte 
generoasă. 

- Măcar atât să fac. Contesa le întinse ceștile de ceai. 
Am cunoscut-o pe mama ta pe când eram copilă, domnule 
maior Randall, și am admirat-o foarte mult. Semeni cu ea. 

Randall simți un nod neașteptat în gât când acceptă 
ceașca delicată de porțelan: 

- Mulţumesc. Mă bucur că semăn cu familia ei. 

— Aşa și trebuie. Familia Blair e mai de încredere decât 
familia Randall. Contesa amestecă zahărul în propria 
ceașcă, ținându-și privirea coborâtă asupra linguriței de 
argint. Dar Daventry nu e nebun, să știți, nici malefic. 
Orbirea lui se datorează faptului că pune atât de mult 
suflet. 

-Chiar dacă o orbire atât de profundă nu e malefică, 
produce totuși rezultate malefice, spuse Randall sec. 
Branford a fost cu siguranță nebun, dar faptul că tatăl său 
nu l-a ținut deloc în frâu a accentuat mult caracterul său 
distructiv. Amestecă în ceai, producând un clinchet când 

lingurița se lovi de porțelanul delicat. A-i da de soție o 
copilă nevinovată precum Julia a fost o faptă ticăloasă. 

-Chiar așa a fost. Privirea contesei se mută asupra 
Juliei. M-am bucurat atât de mult când Daventry mi-a 
spus că ești în viață. Din poveștile pe care le auzisem 
despre Branford, îmi imaginez ce oroare trebuie să fi fost 
să împarți patul cu el. 

—Nu, spuse Julia încet, cu o privire goală. Chiar nu 
poți. 

Lady Daventry încremeni. 

- Presupun că nu. A fost o mare greșeală din partea 
soțului meu să aranjeze o căsătorie pentru Branford, dar 
îl chinuie o teamă disperată că sămânța lui va pieri. 
“Teama lui nu e nejustificată. Toate cele trei soții ale sale, 
inclusiv eu, au pierdut mai multe sarcini sau au născut 
copii morți. De data asta, nu i-am spus că sunt grea până 
nu am avansat suficient cât să fiu sigură că acest copil se 
va naște la termen. 

- Nebunia lui Branford se trăgea de la familia Randall? 
întrebă Julia. 

Contesa clătină din cap. 

-=l se trăgea de la familia mamei sale. E puțin zis că 
aceasta a fost ușor nebună, dar se pare că avea un farmec 
intens, ce o făcea irezistibilă. Daventry o consideră iubirea 
vieții lui. A murit în chinurile facerii. 

Uluit de detașarea lui Lady Daventry, Randall spuse: 

-Cu toate acestea, unchiul meu s-a căsătorit încă de 
două ori. 

Ea le întinse o farfurie de fursecuri glazurate. 

— Era hotărât să se asigure că sângele lui se transmite mai 
departe. Nutrea speranțe mari legate de fiul său mai mic, 
Rupert, care a trecut cu bine de primii ani ai copilăriei, 
dar bietul băiat a fost dintotdeauna bolnăvicios. Daventry 
a fost înnebunit de durere când Rupert a murit la zece ani. 
Chipul contesei se întunecă. Şi mie mi-a părut rău. Era 

un băiat bun. Nici urmă de nebunie în el. Se născuse din 
cea de-a doua căsnicie a lui Daventry. 

Julia întrebă tăios: 

—Pari o femeie rezonabilă. Unde erai atunci când soțul 
tău îl lăsa pe Randall să moară, din neglijență, chiar sub 
acest acoperiș! 

Lady Daventry își îndreptă privirea direct spre Randall. 

— Eram la Turville Park, refăcându-mă după pierderea 
unei sarcini, atunci când ai fost adus din Spania rănit, 
domnule maior. Te rog să mă crezi că nu aș fi permis o 
asemenea purtare urâtă și o astfel de neglijență. Am fost 
oripilată când am aflat mai târziu de la servitori ce se 
întâmplase. Îţi ofer cele mai sincere scuze. 

Deci, pe lângă faptul că Daventry își pierduse singurul 
fiu în viață, soția sa pierduse o sarcină, accentuând sen- 
timentul disperat de pierdere care îl apăra pe conte. Nici 
nu era de mirare că detestase abilitatea tenace a nepotului 
său de a supraviețui. Dar furia sa clocotitoare aproape că-l 
făcuse pe Randall să-și piardă viața. 

Vina nu ţi-a aparținut, Lady Daventry, spuse Randall. 
Dar aș fi murit dacă Ashton nu ar fi asediat casa și nu m-ar 
fi dus de aici. 

— Aceea a fost o vară îngrozitoare pentru toată lumea. 
Regret sincer felul în care ai fost tratat și mă bucur mult 
că ai un prieten ca Ashton. Contesa se întoarse spre Julia 
cu o expresie concentrată pe chip: Lady Julia — Daventry 
spunea că ai fost moașă. E oare adevărat? 

Deci spre asta se îndreptase conversaţia. Ospitalitatea 
lui Lady Daventry era reală, dar interesul ei față de 
talentele de moaşă ale Juliei era arzător. 

-Chiar așa e. Julia luă o bucată de turtă dulce, dar 
privirea îi rămase ațintită asupra gazdei sale. Cu mare plă- 
cere am să discut despre starea ta, dar cu siguranță există 
vreun doctor pe aici, nu-i așa? 

-Sir Richard Croft, considerat cel mai bun doctor din 
Londra pentru astfel de probleme. Contesa fărâmiță o turtă 

de semințe între degetele ei agitate. Când eram tânără, 
i-am născut pe ceilalți fii ai mei fără probleme, nici pentru 
ei, nici pentru mine. Îmi mai doream un copil. Acesta a 
fost unul dintre motivele pentru care m-am căsătorit cu 
Daventry. Dar acum... am peste patruzeci de ani. 

— Am avut mai multe paciente care au adus pe lume 
copii în siguranță la vârsta ta, spuse Julia pentru a o linişti. 
Nu e chiar atât de neobișnuit. 

-Sperasem că vom avea ocazia de a discuta în 
particular. 

Contesa îi aruncă lui Randall o privire piezişă. 

Julia aprobă din cap, iar o umbră de zâmbet îi licări în 
priviri: 

- Randall, acesta este genul de conversație care îi pune 
pe fugă până și pe bărbații puternici. 

El nici măcar nu voia să-și imagineze ce anume aveau să 
discute. Își luă ceașca de ceai și o farfurioară cu fursecuri. 

— Ușa aceea dă spre un salon, din câte îmi amintesc, 
nu-i așa? 

— În prezent, e cabinetul meu privat. Daventry nu intră 
niciodată acolo, răspunse contesa. Probabil s-a dus la clu- 
bul lui, unde e departe de femei. Sau poate gonește călare 
prin parc. 

Randall speră ca nenorocitul să-și rupă gâtul, dar dia- 
volul nu l-ar fi lăsat pe unul de-ai lui să piară. Retrăgân- 
du-se în cabinetul particular al contesei, se rugă să nu mai 
fie nevoit să intre vreodată în acea casă. 

Julia ieși din Casa Daventry cu nervii întinşi. 

—A fost cea mai ciudată întâlnire la ceai din viața mea, 
spuse după ce ușa trăsurii lor se închise, iar vehiculul intră 
huruind în traficul sfârșitului de după-amiază. Își dădu 
jos boneta și-și trecu degetele pepene prin păr, scoțând o 
parte dintre ace. 

— Cu adevărat ciudată. Expresia lui Randall era la fel de 
impenetrabilă ca atunci când se întâlniseră pentru prima 
dată în Hartley. Cum stă Lady Daventry cu sănătatea? 

- Rezonabil de bine. Copilul e foarte activ și suficient 
de dezvoltat cât să supraviețuiască, probabil, şi dacă se 
naște înainte de termen. Julia se gândi la loviturile vioaie 
pe care le simţise la îndemnul contesei. Mai mult de-atât 
nu pot spune. S-ar părea că sămânța lui Daventry suferă 
de o oarecare slăbiciune, care l-a împiedicat să conceapă 
un copil cu adevărat sănătos. 

-— Contesa e în pericol? Părea foarte îngrijorată. 

-E înspăimântată că nașterea o va ucide. Julia își 
strânse mai tare în jurul umerilor șalul pe care i-l oferise 
Lady Daventry. Și s-ar putea să fie așa, desigur. Se pot 
întâmpla multe rele. 

— Ai spus că ai ajutat multe femei de vârsta ei să nască 
în siguranță. 

- Da, dar am și pierdut câteva. Uneori, Julia le visa — 
sau avea coşmaruri cu pacientele care muriseră. Oricât 
te-ai strădui, uneori nu e suficient. Lady Daventry a fost 
foarte bolnavă după ce a pierdut ultima sarcină. Această 
naştere va fi, probabil, mai dificilă pentru ea. 

— Dar cum rămâne cu doctorul scump pe care l-a adus 
Daventry? spuse Randall destul de sec. Prețiosul său 

moștenitor se va bucura, cu siguranță, de cea mai bună 
îngrijire posibilă. 

— Sir Richard Croft are o reputație excelentă. l-a luat 
sânge și a trecut-o pe o dietă de slăbire. Eu nu asta ny 
recomanda. Știu că e la modă să naști asistată de doctori 
bărbaţi, dar o moașă competentă e la fel de bună sau 
chiar mai bună decât un doctor. Desigur, eu nu pot fi 
obiectivă. 

-O femeie ar manifesta mai mult respect față de feno- 
men, spuse Randall cu un zâmbet ușor. Sper ca Lady 
Daventry să scape cu bine. Sunt uluit că o femeie și l-ar 
putea dori pe Daventry de soț, dar se pare că ea îl vede așa 
cum e și totuși îl place. Clătină din cap. Femeile sunt cu 
adevărat extraordinare. 

Julia râse. 

— Bărbaţii și femeile par adesea un mister unii pentru 
de alții. Am cedat curiozității vulgare și am întrebat-o de 
ce s-a căsătorit cu el. A fost destul de sinceră. L-a găsit 
atrăgător, aducând puţin cu un erou al lui Byron. 

— Byron? întrebă Randall, nevenindu-i să creadă. 

— După cum spui, femeile pot fi creaturi bizare şi sunt 
adesea atrase de bărbații puternici. După ce a rămas 
văduvă, doamna noastră nu s-a simțit pregătită să se re- 
tragă în monotonia brodatului şi a actelor de caritate. lar 
prin căsătoria cu Daventry a devenit contesă, cu bogății 
şi cu influență. Și asta a atras-o, desigur. 

= Desigur. 

“Tonul său sec se accentuase. 

Julia își mută gândurile de la sănătatea contesei la 
consecințele pe care Randall trebuia să le suporte. 

— Te tulbură faptul că ai fost alungat și renegat? 

— Eu cred că ne-am descurcat destul de bine. Profilul lui 
era ca de marmură când își îndreptă privirea spre strada 
aglomerată. În interval de trei zile, noi doi am fost renegați 
de doi dintre cei mai puternici bărbați din Anglia. 

—Tatăl meu mă renegase, practic, cu doisprezece ani în 
urmă, deci faptul că am auzit asta oficial nu schimbă cu 
nimic situația mea, remarcă Julia. Dar tu nu ai fost doar 
renegat, ci ai pierdut, probabil, şi un titlu de conte. Asta 
contează. 

Afară, o voce ridicată strigă cu accent londonez la un 
alt birjar. Se auziră mai multe schimburi de insulte înainte 
ca Randall să spună: 

- Începusem să mă obișnuiesc cu ideea de a deveni 
următorul conte. Găseam o oarecare justiție divină în 
asta. Întoarse capul dinspre fereastră şi o prinse de mână. 
Mi-aș fi dorit să te fac contesă. 

— Ar fi fost un rang inferior celui cu care m-am născut, 
așa că, pentru mine, nu e o pierdere importantă, spuse 
ea relaxată. Dar tu ai fi fost un conte foarte bun. Drept, 
înțelept și obișnuit să poruncească oamenilor. 

Randall ridică din umeri, ignorând complimentul. 

- În cea mai mare parte a vieţii mele, nu m-am gândit 
niciodată la posibilitatea de a-l moșteni — erau prea mulți 
cei care aveau întâietate față de mine. Deci nu ar trebui 
să-mi ia prea mult să mă obișnuiesc din nou cu statutul de 
simplu maior. 

- Rangul din armată ți l-ai câștigat, ceea ce nu e valabil 
și în cazul unui nobil. 

- Titlurile nobiliare țin exclusiv de moștenire, consimţi 
el. Chiar și atunci când eram moștenitor prezumtiv, am 
fost mereu conștient că domeniul mi-ar reveni mie doar 
fiindcă aveam dreptul la el. Daventry nu mi-ar fi lăsat 
niciodată de bunăvoie ceva din averea lui personală. 
Deci, ca și în cazul tău, faptul că am fost renegat vine 
doar să oficializeze o realitate care exista deja. 

Simţind că vocea lui părea ușor schimbată, Julia îi stu- 
die chipul. Trăsura se legăna înaintând, iar lumina soarelui 
se revărsa pe fereastră, dezvăluindu-i clar expresia. Fu 
şocată de ceea ce văzu în ochii lui. 

Chiar dacă Randall nu era excesiv de îngrijorat de 
pierderea titlului de conte, Daventry rămânea bărbatul 
puternic care îi dominase călătoria. Deși Randall înfrun- 
tase neclintit furia și insultele unchiului său, nu rămăsese 
neatins de ele. Exact așa cum nici ea nu reușise să ignore 
furia și repulsia tatălui său. 

Un spirit rănit putea produce o suferință mult mai 
îndelungată decât rănile fizice. Acceptarea posacă a lui 
Daventry atunci când îl considerase pe Randall moş- 
tenitorul său nu însemna prea mult, dar Julia ghici că era 
singura formă de aprobare de care se bucurase soțul ei din 
partea tutorelui său. lar în acea zi, Daventry sfărâmase 
fragila legătură în țăndări însângerate. 

Randall nu ar fi putut fi la fel de sensibil ca ea dacă 
nu ar fi avut o copilărie dificilă, care să-i stârnească acea 
conştiinţă de sine. Şi-l imagină copil, un băiat prudent, 
întotdeauna atent la ce se petrecea în jurul său pentru 
a se putea feri, exact așa cum și ea fusese vigilentă când 
Branford se afla prin preajmă. Acum, Randall suferea. 
Era timpul să aibă grijă de el, așa cum el avusese grijă 
de ea. 

-Drumul până acasă va dura mult la ora asta. Julia 
coborî storul ferestrei din dreptul ei, apoi se întinse peste 
Randall și coborî și storul de pe partea lui. Hai să folosim 
timpul ăsta pentru a uita de vizita noastră cam dificilă la 
Casa Daventry. 

În lumina palidă, observă că Randall ridică din 
sprâncene. 

— Ce sugerezi? 

—Mă gândeam să ne sărutăm. Ezitând ușor, ridică băr- 
bia şi îşi lipi buzele de ale lui. Am fost dintotdeauna cea 
sărutată, nu cea care sărută, așa că sper că n-ai să te retragi 
speriat. 

— De ce aș vrea să fac ceva atât de stupid și să mă retrag 
când am tot făcut eforturi să te ademenesc cât mai mult? 

Randall deschise gura, iar sărutul deveni mai profund. 

Julia savură atingerea și alunecarea limbilor, senzație ce 
o ajuta să uite de vocile bătrânilor furioși. Realitatea era 
acest bărbat, care făcea ca pulsul să-i gonească nebunește 
când trupurile lor erau lipite. Mâinile lui o mângâiară cu 
forță pe spate, făcând-o să-şi înfigă degetele în brațele 
lui, cuprinsă de o plăcere fierbinte. Nici nu era de mirare 
că damele de companie încercau să le apere pe fete de 
sărutări. O astfel de plăcere îmbătătoare îţi întuneca jude- 
cata. Dar acest bărbat periculos de atrăgător era soțul ei, 
deci nu era nevoie să rămână rațională. 

Sub şalul viu colorat dăruit de contesă, mâinile lui se 
curbară peste sânii Juliei, iar cu degetul mare îi trezi la 
viață, prin mângâieri, carnea sensibilă ce tresări ascunsă 
sub mai multe straturi de material. Dorindu-și să-i 
exploreze și ea trupul, Julia își strecură mâna de-a lungul 
trunchiului lui, savurând senzația cărnii și a oaselor tari 
sub hainele fin croite ale unui gentleman londonez. 

Încheietura mâin mângâie accidental prohabul. 
Spre propria ei surpriză, fu încântată, nu alarmată, de acea 
dovadă de necontestat că o găsea atrăgătoare. Fascinată 
de efectul pe care îl avea asupra lui, începu să-i deschidă 
nasturii de la pantaloni. 

El o prinse de mână. 

-Nu trebuie să faci asta, domnița mea, spuse răgușit. 
E de-ajuns că mă săruți. 

Ea își dădu capul pe spate și-i surprinse privirea. 

- Alex, până acum căsnicia asta a fost centrată în cea 
mai mare parte pe mine și pe temerile mele. Acum, vreau 
să fac ceva pentru tine. 

El inspiră nesigur. 

— Dacă ești sigură... 

— Cât se poate de sigură. 

Își îndreptă din nou atenția asupra nasturilor, eliberând 
mădularul încordat și tare și prinzându-l în mână. Ştia 
din experiență că acea carne bărbătească putea fi folosită 

ca armă, dar acea constatare era doar o amintire înde- 
părtată, care nu mai conta. 

Ceea ce conta era felul în care mâinile lui o strânseră 
de umeri, desfătarea imensă pe care o simțea oferindu-i 
plăcere în vreme ce îi mângâia și strângea mădularul, 
jucându-se cu el. Încă de la începutul primului său mariaj, 
învățase cum să satisfacă un bărbat. 

Lecțiile fuseseră dure, dar învățase bine. Mai târziu, se 
folosise de acele abilități pentru a se apăra, sperând că, 
dacă Branford era satisfăcut, nu avea s-o rănească. 

Acum, își amintea lucrurile senzuale pe care le știa și era 
cuun bărbat care nu avea s-o rănească. Când își dădu seama 
că îi putea oferi și mai multă plăcere, ezită, nefiind sigură 
că era pregătită pentru o asemenea intimitate. Îi luă 
câteva clipe lungi până când admise că dorința de a-i oferi 
plăcere era mai puternică decât ezitările ei. Inspiră adânc, 
apoi se aplecă și îi prinse mădularul în gură. 

— Dumnezeule mare, Julia! 

Mâinile îi tresăriră spasmodic pe umerii ei. 

Speriată, Julia ridică capul. 

— Vrei să încetez? 

—Nu! Respirația îi era gâfâită. Doamne, Dumne- 
zeule, nu! 

Încântată, Julia se aplecă din nou, gura și limba ei 
amintindu-și tehnicile subtile pe care nu le mai folosise 
de atâta timp. Spre surprinderea ei, savura această inti- 
mitate, nu doar datorită plăcerii pe care i-o oferea lui, ci 
şi datorită puterii pe care o simțea ca sursă a acelei plăceri. 
Chiar și aerul din trăsură era încărcat de pasiune, căci 
propria ei excitare o reflecta pe a lui. Gâfâitul lui aspru 
şi trupul rigid o făcură să se simtă egala lui din punct de 
vedere sexual, cu adevărat o parteneră, nu o victimă sau 
un recipient pasiv. 

În entuziasmul său, Julia îi declanșă orgasmul mai re- 
pede decât intenționase s-o facă. El strigă și-și înnodă 
mâinile în părul ei, legănându-și pelvisul. Când tremurul 

trupului îi încetă, Julia îşi sprijini capul pe pântecul lui, 
cât se poate de încântată de ea însăși. 

Degetele lui Randall se relaxară în părul ei, începând 
să o mângâie: 

-Eşti o femeie cu totul extraordinară, Julia, spuse el, 
cu o voce deloc egală. Dacă îmi dai voie... O ridică, 
așezând-o în poala sa. Ai dimensiunile perfecte pentru a 
fi ținută în braţe. 

—Mi-a făcut plăcere, spuse ea, instalându-se confortabil 
în braţele lui. Sper că ai uitat de vizita noastră la Casa 
Daventry. 

—Nici n-am auzit vreodată despre locul acela, răspunse 
el prompt. Mâna lui stângă cobori mângâietor pe piciorul 
ei, urmărind conturul pulpei și al gleznei înainte de a 
aluneca în sus pe genunchi, strecurându-se sub fustele ei. 

Juliei i se tăie respirația când palma lui caldă pe inte- 
riorul coapsei sale o smulse din starea de mulțumire, 
stârnindu-i dorința. Își depărtă genunchii pentru ca mâna 
lui să poată ajunge tot mai sus. Șocul senzual o făcu să 
ofteze adânc când el îi atinse carnea cea mai ascunsă. 
Senzaţia îi învălui mintea într-o ceață când mângâierile 
lui pătrunseră tot mai adânc. Dar, de data aceasta, plăcerea 
nu mai era o surpriză. Era... așteptată. 

Randall ştia ce își dorea ea chiar mai bine decât ea, iar 
orgasmul fierbinte îi străbătu fulgerător întregul trup. De- 
petele ei se înfipseră în el, iar pelvisul i se legănă sălbatic, 
lipit de el, atunci când dorința de nesuportat atinse punc- 
tul maxim, apoi se relaxă subit, prăbușindu-se peste el. 

-O, vai, şopti ea. Am fost răsplătită regește pentru 
dorința de a-ți oferi plăcere. 

~E mai bine când plăcerea e reciprocă. Îi sărută tâmpla 
umedă. Data viitoare ar trebui să încercăm asta într-un 
pat. E mai confortabil şi putem să adormim după aceea. 

— Ar fi plăcut. Îşi ascunse un căscat, închizând ochii şi 
simțind, cu obrazul lipit de pieptul lui, bubuitul uniform 
al inimii lui. Sper ca ăsta să fie cel mai îndelungat blocaj 

de circulație din istoria Londrei și să nu ajungem înapoi 
la Casa Ashton decât la miezul nopții. 

Randall râse și ridică puțin storul din dreptul lui: 

—N-avem noroc. Am scăpat de ce a fost mai rău din 
trafic şi vom ajunge acasă în câteva minute. 

Dar nici unul dintre ei nu se grăbea să se miște. Julia își 
dădu seama uluită că nu era doar mulțumită. Era fericită. 

Era, totodată, și curioasă. Randall știa tot ce avea 
nevoie să știe despre singurul bărbat cu care își împărțise 
ea patul, dar ea nu știa aproape nimic despre experiența 
lui în dragoste. 

— Probabil n-ar trebui să întreb, dar unde ai învățat atât 
de multe despre cum să-i oferi plăcere unei femei? 

-Nu a existat un șir nesfârșit de amante, dacă asta te 
întrebi. Mâna lui o mângâie leneș pe ceafă. Un ofițer aflat 
în campanie are puține ocazii. 

- Puţine, dar nu lipsesc cu totul? 

— Am evitat fetele care veneau prin tabără, fiindcă 
nu-mi doream bolile lor, îi explică el. O decizie mai degrabă 
practică decât morală. Dar am avut o singură aventură 
importantă în acei ani. Am salvat-o pe văduva unui ofițer 
francez și pe camerista ei din mâinile partizanilor spanioli 
care voiau să se răzbune pe oricine era francez, inclusiv pe 
două femei fără apărare. 

Maiorul Randall, protectorul. Desigur. 

— Doamna a fost probabil foarte recunoscătoare. 

- Aşa a fost, dar cea cu care am avut o aventură a fost 
camerista ei. Zâmbi amintindu-și. Celeste era drăguță, 
obraznică și foarte franțuzoaică. Mi-a spus că nu sunt 
genul ei, dar că îi era dor să fie cu un bărbat și că avea să 
se mulțumească o vreme cu mine. Ea și stăpâna ei și-au 
petrecut o iarnă lungă încartiruite în Portugalia, lângă 
regimentul meu, până au putut să se întoarcă în Franţa, 
la familiile lor. 

Julia își dădu seama cu regret că pe ea nu o considerase 
nimeni obraznică. 

—Probabil că experiența cu Celeste s-a dovedit foarte 
educativă pentru un gentleman englez. 

— Aşa a fost, rânji el. Cel mai bun sfat pe care mi l-a dat 
a fost să fiu atent la ceea ce spune o femeie — şi la ceea ce 
nu spune. 

-O femeie înțeleaptă. Sper că au ajuns amândouă 
înapoi în Franța în siguranță. 

— Auajuns. Doamna mi-a trimis un bilet care a reușit, în 
cele din urmă, să treacă de liniile inamice. Se întorseseră 
amândouă acasă și erau în siguranță, în Lyon. Celeste s-a 
căsătorit cu un tânăr pe care îl cunoștea de mulți ani și 
care fusese trimis acasă din armata lui Napoleon pe motiv 
de invaliditate. 

- Pare să fi fost foarte amuzantă și necomplicată. 

Din nou, atribute ce nu i se aplicau în general Juliei. 

— Dar tu ești mult mai interesantă. Vocea i se schimbă. 
Intrăm pe poartă acum. Treci încoace. O așeză pe scaunul 
de lângă el. E timpul să devenim cât de cât prezentabili. 

-Pot să-mi netezesc părul, dar nu cred că mă pot 
descotorosi de zâmbetul de mâă prinsă cu botul în oala 
de smântână, spuse Julia, aranjându-și hainele. 

El îi răspunse tot cu un zâmbet. 

—Și eu am o astfel de expresie, cred. 

— Aproape mi te imaginez lingându-ți smântâna de pe 
mustăți, consimți ea. 

-Lingând? 

Julia roși, jenată, dar și mai încântată. 

-N-am să mai pot urca niciodată într-o trăsură fără 
să-mi amintesc de călătoria asta, șopti el provocator, când 
vehiculul se opri și un lacheu deschise ușa. 

Mulțumirea Juliei dură până intrară în Casa Ashton, 
iar majordomul se apropie de ei. 

- Lady Julia, aveți un oaspete care vă așteaptă în sa- 
lonul mic. Îi întinse o carte de vizită. A refuzat să plece 
fără a vă vedea. 

Un oaspete? Surprins că cineva din Londra știa că era 
în viață, Julia citi cartea de vizită. Sângele i se scurse din 
obraji. Lord Stoneleight. 

- Dumnezeule mare, șopti ea. E fratele meu, Anthony. 

-Nu trebuie să-l primeşti dacă nu vrei. Privirea lui 
Randall era fermă. lar dacă vrei să-l vezi, nu ești obligată 
să-l înfrunți singură. 

Julia se gândi disperată la cum arăta. Își spuse că arăta 
probabil ca o slujnicuță bine tăvălită, cu obrajii roșii și 
hainele șifonate. Dar era o altă întâlnire pe care nu putea 
s-o evite. 

Cu o expresie de fermitate, își strânse în jurul 
umerilor șalul primit de la Lady Daventry, ca pe o armură 
protectoare. 

-E mai bine să termin și cu asta. Te rog... vii cu 
mine? 

— Desigur. Eşti foarte curajoasă, domnița mea. Randall 
îşi puse mâna pe spatele ei într-un gest de încurajare. 
Mergem în salonul mic. Sper că fratele tău nu seamănă 
prea mult cu Castleton. 

La fel spera și ea. 

Când Julia și Randall intrară în salonul mic, ea se 
opri brusc, şocată de cât de mult crescuse fratele ei, care 
ajunsese să semene cu tatăl lor. 

— Anthony, șopti disperată. 

Fratele ei fusese doar un copilandru de școală ultima 
dată când îl văzuse, cu mâini și picioare încă prea mari 
față de restul corpului. Acum era un bărbat în toată 
firea, bogat și aristocrat până în măduva oaselor. Era mai 
înalt decât tatăl ei, dar avea trăsăturile și tenul familiei 
Raines, — și o furie ce pârjolea întreaga încăpere. Julia își 
dori să izbucnească în lacrimi. Sau să fugă. 

Randall își puse o mână caldă la baza spatelui ei, amin- 
tindu-i că nu era singură. Oricât de mult ar fi disprețuit-o 
propria ei familie, Randall era de partea ei. Acea con- 
vingere îi permise să rămână neclintită în faţa furiei 
fratelui său. 

Randall vorbi pentru a sparge tăcerea când văzu că ea 
nu reușea s-o facă: 

-Lord Stoneleigh? spuse pe un ton lejer, închizând ușa 
în urma lor. Sunt maiorul Randall. Îi întinse mâna. Pre- 
supun că ai auzit că suntem cumnați acum. 

lgnorându-l pe Randall ca și cum ar fi fost invizibil, 
Anthony veni în față cu pași mari, fără a-și dezlipi nici 
o clipă privirea de pe chipul Juliei. Cu colțul ochiului îl 
observă pe Randall lângă ea. Era calm și stăpân pe sine — 
și pregătit discret să îl oprească brusc pe fratele ei dacă 
bărbatul mai tânăr amenința să-i facă rău. 

— Chiar tu ești, Julie, spuse Anthony încordat. Nu mi-a 
venit să cred când ducele mi-a scris să-mi spună că ești 
în viață. 

Ea încercă să zâmbească. 

— Chiar eu sunt, Anthony. Cu doisprezece ani mai în 
vârstă. Sper că și puțin mai înțeleaptă. Eu... m-am gândit 
adesea la tine. 

— Atunci de ce m-ai lăsat să cred că ești moartă? Stri- 
gătul lui ce țâșnise din adâncul sufletului făcu țăndări 
fațada lui rafinată, scoțându-l la iveală pe băiatul care 
fusese cel mai drag prieten al ei. Un băiat care suferise 
foarte mult când îşi pierduse singura soră și care, acum, 
se simțea trădat. 

Julia clipi pentru a-şi împiedica lacrimile să curgă, dar 
nu-și cobori privirea. 

—Nu am îndrăznit, Anthony. Era un secret prea mare 
pentru a-l arunca pe umerii unui frate mai mic. 

- Poate că ai avut dreptate atunci. Gura i se schimonosi. 
Dar în toți ani scurși de atunci? 

- Singurul mod în care puteam supraviețui era întorcând 
spatele trecutului, spuse ea șovăielnic. Și... mi-era teamă 
că dacă ai fi aflat că sunt în viață, m-ai fi disprețuit pentru 
înșelăciunea mea. Se pare că am avut dreptate. 

— Fir-ar să fie, Julie! Cu vocea frângând , Anthony 
făcu un pas în față și o prinse într-o îmbrățișare febrilă. 
Creștetul ei de-abia ajungea la bărbia lui. Cum ai putut să 
crezi că mi-aş disprețui propria soră? 

- Ai... ai crescut, reuși Julia să spună înainte de a 
izbucni în lacrimi de ușurare. Fiindcă nu se așteptase la 
nimic bun din partea tatălui ei, disprețul lui fusese dureros, 
dar previzibil. Dar ea şi Anthony fuseseră apropiați. Dacă 
el ar fi respins-o, Julia ar fi fost devastată. 

După ce lacrimile se mai potoliră, Randall spuse: 

— Presupun că asta înseamnă că, deși tatăl vostru a 
dezmoștenit-o pe Julia, tu n-ai să te prefaci că n-o cunoști 
dacă vă veți întâlni în societate. 

- Bineînţeles că nu. Vocea lui Anthony era înecată 
când se dădu puțin înapoi, să studieze chipul Juliei. 
Ochii îi moștenise de la tatăl său, dar expresia afectuoasă 

provenea de la mama lor. Eşti sora mea, Julie, și sunt 
mândru să spun asta lumii. Castleton poate să te ignore, 
dar nu poate să te renege efectiv, fiindcă moștenirea ta e 
din partea mamei. 

—Nu mă interesează ce crede Castelton despre reaua 
mea purtare. Aproape amețită de ușurare, Julia se așeză pe 
canapea, trăgându-l pe Anthony să vină lângă ea. Ceea ce 
contează e că tu mă primești cu brațele deschise. 

-Am să discut cu avocatul familiei în legătură 
cu transferul moștenirii tale. Anthony îi aruncă lui 
Randall o privire precaută. Desigur, va trebui redactată 
o înțelegere. 

Precauţiile lui erau de înțeles. Fiindcă Julia și Randall 
se căsătoriseră deja, acesta avea dreptul legal de a controla 
complet toate proprietățile ei. Dacă ar fi fost o căsătorie 
organizată cum se cuvine, ar fi existat negocieri și un 
contract înainte de nuntă. Julia avea încredere în Randall 
că avea să fie onorabil, dar Anthony nu-l cunoștea. 

-Nu m-am căsătorit cu sora ta pentru vreo posibilă 
moștenire, spuse Randall rece. Am să renunţ oficial la 
pretenţiile mele pentru ca ea să-și poată controla singură 
moștenirea. 

Anthony se relaxă. 

~E un gest onorabil din partea ta, Randall. Prea mulți 
bărbați ar fi nerăbdători să pună mâna pe averea ei. 

— Cât de mult îmi revine mie? întrebă Julia. Nu mi s-a 
spus niciodată. 

- Nu cunosc suma exactă. Fratele ei se gândi o clipă. 
Dar se apropie de o sută de mii de lire. 

-Doamne Dumnezeule! exclamă Randall, privind-o 
năucit pe Julia. Eşti probabil cea mai bogată moștenitoare 
din Anglia. 

-Nu aveam habar că e atât de mult, ridică ea din umeri 
jenată. Mi-e greu să-mi imaginez o asemenea sumă când 
eu mi-am oferit serviciile pe păsări şi ouă. 

Anthony clipi surprins. 

-Cum ai supraviețuit în toți acești ani, Julie? 

— Am fost moașă în Cumberland. Julia zâmbi strâmb. 
E o poveste lungă. 

—Una pe care vreau s-o aud, spuse el ferm. Vreau să 
știu totul. 

- Voi doi aveți multe de discutat. Randall își puse mâna 
caldă peste umărul Julie înainte de a se îndepărta. Vă las 
acum. 

Julia ridică privirea spre el, sperând că în zâmbet avea 
să i se citească recunoştinţa. 

— Îşi mulțumesc, Alex. Pentru tot. 

Apoi, se întoarse spre fratele ei pentru a-și împărtăși 
poveștile din ultimii doisprezece ani. 


Amorţit, Randall închise ușa salonului. Într-o zi cu 
mult prea mult dramatism, mărimea moștenirii Juliei re- 
prezenta cel mai mare șoc. Se bucurase că putea să îi ofere 
o viață confortabilă și o moșie modestă, dar plăcută. Era 
înspăimântător să-și dea seama că ea era de câteva ori mai 
bogată decât el. 

Se întoarse și o văzu pe ducesa de Ashton așteptând în 
hol, cu o expresie îngrijorată: 

-Cum decurge întâlnirea dintre Julia și fratele ei? 
întrebă Mariah. Presupun că nu ai fi lăsat-o singură dacă 
s-ar fi purtat urât. 

—Stoneleigh e supărat că Julia l-a lăsat să creadă că e 
moartă preț de atâția ani, dar, după ce au rezolvat asta, 
s-au îmbrățișat, îi relată el pe scurt. Deși tatăl ei se va 
preface că nici nu o cunoaşte, Stoneleigh nu-i va urma 
exemplul. Julia e fericită și ușurată și probabil vor vorbi 
ore întregi. 

—O, bine. Îl prinse pe Randall de braţ și îl conduse 
înapoi spre holul de la intrare. Ridicând privirea spre el, 
spuse: Pari incredibil de împietrit. Daventry? 

Randall ridică din umeri. 

—S-a lăudat cu soția lui gravidă și m-a anunțat că 
nu doar am fost înlocuit ca moștenitor, ci voi fi și renegat. 
O interacțiune tipică pentru mine şi unchiul meu. Sper 
din tot sufletul că e ultima dată când voi mai avea de-a 
face cu el. 

Mariah se crispă. 

— Ai avut o zi mult prea plină de evenimente. 

— Chiar așa. Punctul culminant avusese loc în trăsură, 
dar nu prea putea să-i povestească lui Mariah despre 
acel lucru. Cel mai mare șoc a fost când am aflat cât de 
multă avere îi revine Juliei. Lumea va spune că a făcut o 
căsătorie sub rangul ei. 

-Ce prostie! pufni ea disprețuitor. Cui îi pasă de ce 
zice lumea? Când ea era moașa din Hartley, societatea ar 
fi spus că tu ai fost cel care a făcut o căsătorie sub rangul 
tău. Dar amândoi sunteți, și acum, aceiași oameni care 
erați și atunci. 

Mariah avea dreptate, dar Randall și-ar fi dorit oricum 
ca zestrea soției sale să fi fost mai puțin extravagantă. 
Evident, ar fi preferat să se simtă ca un protector generos 
și descuiat la minte, nu ca un vânător de averi. 

—De fapt, eu nu sunt același om. Când sunt în preajma 
Juliei, sunt într-o dispoziție mai bună. 

— Am remarcat, spuse Mariah cu un zâmbet. 

Pășiră în holul de la intrare exact în clipa în care 
Holmes conducea înăuntru un oaspete, o doamnă cu 
părul alb, înveșmântată în mătase neagră și purtând perle 
strălucitoare. Aceasta intră în forță în hol — scundă și 
zveltă, frumoasă și cu o prezență impunătoare, rivalizând 
cu cea a generalului Wellington. 

-— Excelenţa Sa, ducesa de Charente, anunță Holmes. 

Mariah scoase o exclamație înăbușită, înainte de a se 
apleca într-o reverență adâncă: 

- Excelenţă. Bine aţi venit în casa mea. Nu mă aşteptam 
să răspundeți atât de curând biletului meu. 

— Fireşte, doresc să-mi văd nepoata, acum că e din nou, 
oficial, în viață, spuse femeia mai în vârstă cu un accent 
franțuzesc caustic. Ridică-te, fată. Respectul față de cei 
mai în vârstă e un lucru bun, dar o ducesă n-ar trebui 
niciodată să se umilească în fața alteia. 

-Îmi recunosc greșeala. Mariah se ridică, cu ochii 
dansându-i, dar cu o notă de modestie în glas. Însă eu 
sunt cea mai nouă și cea mai puțin experimentată 
dintre ducese. Nu ajung nici pe departe la... la noblețea 
dumneavoastră. 

— Ai să ajungi, în timp, spuse bătrâna cu grandoare, dar 
buzele îi tremurară într-un zâmbet amuzat. 

Randall se așteptase ca bunica Juliei să fie o femeie 
fragilă, poate chiar neputincioasă. Era evident că sănătatea 
doamnei se refăcuse de la vizita Juliei din primăvară. Julia 
semăna cu bunica ei — și avea să fie la fel de frumoasă când 
ajungea la vârsta ducesei. 

Mariah continuă: 

—Julia și fratele ei se află în salonul mic, învățând 
din nou să se cunoască după atâția ani în care au fost 
separați. 

Ducesa adulmecă aerul. 

-—Stoneleigh e aici? Sper că se poartă cum se cuvine. 

—Se bucură de întoarcerea surorii sale, spuse Randall. 
Au fost foarte apropiați și cred că vor fi din nou. 

Ducesa își întoarse privirea sfredelitoare spre Randall. 

— Presupun că sunteți maiorul Randall, soțul Juliei? 

Acesta se înclină. 

— Aşa e, doamnă. 

- Moștenitorul lui Daventry, cred? 

—Moștenitor prezumtiv, răspunse el, dar e puţin pro- 
babil să-l moştenesc eu. Daventry şi soția sa așteaptă un 
eveniment binecuvântat. 

Privirea ochilor căprui se ascuți. 

—Nu știam asta. Păcat că ți se ia locul. Julia ar trebui să 
fie cel puțin contesă. Ce te face să crezi că eşti suficient de 
bun pentru nepoata mea? 

—Nu sunt, spuse Randall. Dar, uneori, zeii se arată 
îndurători. 

— Aşa a fost în cazul tău, spuse bătrâna doamnă sec. 
Nepoata mea e cea mai bogată moștenitoare din Anglia. 

—Nu m-am căsătorit cu cea mai bogată moștenitoare 
din Anglia, spuse el pe un ton la fel de sec. M-am căsătorit 
cu o moașă fermecătoare, care nu avea mai mult decât 
acoperișul de deasupra capului. 

Ducesa râse scurt. 

— Eşti în regulă, domnule maior Randall. Acum, duce- 
ți-mă la nepoții mei. 

Randall le însoți pe Mariah și pe ducesa de Charente 
în salon. Era curios cum aveau să reacționeze Julia și 
Stoneleigh la apariția ei. 

Când ușa se deschise, două voci rostiră în cor: 

- Bunico! 

Privind peste capetele celor două ducese, Randall 
îl văzu pe Stoneleigh sărind în picioare și înclinân- 
du-se. Julia se ridică și se plecă plină de grație, oferindu-i o 
reverență oficială de curte, înainte de a se apropia pentru 
a-şi îmbrățișa bunica. Era mai înaltă, dar nu cu mult. 

Preţ de o clipă, lacrimile sclipiră în ochii asprei ducese 
de Charente. 

—Mă bucur atât de mult că ai ieșit din umbră, draga 
mea, îi şopti ea. Apoi clipi și se dădu înapoi să își studieze 
nepoata. Arăți bine, Julia. Mai puțin speriată. Presupun 
că ar trebui să-i mulțumesc bărbatului acesta solid cu care 
te-ai căsătorit? 

— Într-adevăr ar trebui, bunico. Julia aruncă o privire 
peste umărul ducesei, oferindu-i lui Randall un zâmbet 
pe care îl simți visceral. E un bărbat uluitor de tolerant, 
care a dorit să mă ia de soție chiar și după ce i-am explicat 
toate motivele pentru care nu ar trebui s-o facă. 

-Nu e tolerant. E înțelept, spuse ducesa aprobator. 
Atenţia i se mută asupra nepotului ei. Nu ai de gând 
să te porți cu Julia precum nesăbuitul ei tată, nu-i așa, 
Stoneleigh? 

— Ar fi o lipsă de respect din partea mea să consimt la 
părerea ta despre tatăl meu, bunico, răspunse acesta cu 
strălucire în ochi. Dar te asigur că o voi susține pe sora 
mea prin toate mijloacele posibile. 

La fel ca Julia, era evident că își respecta bunica fără a 
fi intimidat de ea. 

Ducesa aprobă din cap. 

— Foarte bine. Se întoarse spre Mariah. Noi două avem 
de organizat un bal. Am să le permit copiilor să mai po- 
vestească puțin. Apoi vei veni să ne ajuţi la organizare, 
Julia. Privirea ei alunecă spre Randall. Tu vei ajuta cel 
mai mult evitând să ne stai în cale. Astea sunt treburi 
de femei. 

—N-aș îndrăzni să intervin, spuse Randall cu patos. 
Ducesa de Ashton m-a informat deja că trebuie să apar 
la bal în ținuta regimentului. Vă stau la dispoziție pentru 
orice alte porunci doriți să dați. 

Ducesa de Charente chicoti. 

—Ești un ticălos, maiorule. Ordinele îți vor parveni 
după ce mă sfătuiesc cu aghiotanții mei. Acum, tai-o! 

Randall se supuse. Nu mai fusese numit ticălos nicio- 
dată. Venind din partea ducesei, presupunea că era un fel 
de compliment. 

Luă mai multe scrisori pe care Holmes le pregătise 
pentru el și se retrase în apartamentul său. O parte dintre 
scrisori îl urmaseră până în Spania și înapoi. Știind că 
multe erau de la administratorul afacerilor sale, adăugă 
noile scrisori la grămada de corespondență ce aterizase pe 
biroul lui în timpul aventurilor prin ținutul de nord. Era 
timpul să se liniștească și să se comporte ca un proprietar 
responsabil. 

Luă un pumnal spaniol din sertarul pupitrului şi începu 
să deschidă peceţile, dar îi veni greu să se concentreze pe 
problemele de rutină legate de afaceri. Își începuse ziua ca 
moștenitor al unui titlu de conte, cu o mireasă deosebită, 
interesantă și săracă lipită pământului. Acum, era un 
gentleman fără nici un titlu și cu un venit modest, care se 
căsătorise cu o femeie moștenitoare a unei averi aproape 
de neimaginat. 

Se spunea că Sarah, Lady Jersey, intrase în căsătorie 
cu o sută de mii de lire, fiindcă mama ei era fiica unică 
a lui Robert Child, fondatorul băncii familiei Child. 
Lady Jersey fusese principala moștenitoare a bunicului 
ei și considerată o partidă extraordinară în cercurile de 
pețitoare. Tăcuta lui Julia, care scosese fragmente de șrap- 
nel din coapsa lui rănită, era la fel de bogată. 

Le spusese atât Juliei, cât și lui Mariah că nu conta 
prea mult faptul că fusese înlocuit ca moștenitor, dar se 
părea că totuși îi păsa. Deși își trăise cea mai mare parte 
din viață fără a se gândi la posibilitatea de a moșteni titlul 
de conte, în ultimele câteva săptămâni se obișnuise cu 
ideea. Chiar ajunsese să-i placă acea perspectivă. Era prea 
orgolios pentru a recunoaște asta în fața oricui altcuiva, 
dar, în liniștea propriei minţi, era nevoit să fie sincer. 

Ce se întâmpla atunci când cavalerul rătăcitor își salva 
domnița, iar după aceea se dovedea că ea nu mai avea 
nevoie de el? 

La sfârşitul după-amiezii, Julia se întoarse în aparta- 
mentul lor. Se opri în pragul ușii, admirând imaginea 
oferită de Randall lucrând la birou, lângă fereastră. Lumi- 
na soarelui din acea după-amiază târzie presăra nuanțe 
de auriu și de argintiu în părul lui și arunca o strălucire 
încântătoare asupra trăsăturilor sobre și pline de forță ale 
chipului său. Simţi un fior interior plăcut la gândul că în- 
cepea să cunoască foarte bine acel corp zvelt, musculos. 

El ridică privirea. 

— Arăţi ca o fată care tocmai a ieșit din clasă, remarcă 
Randall. Tânără, fericită și încântată de gândul noilor 
posibilități. 

— Aşa mă și simt. Se apropie de Randall și se aplecă 
să-l îmbrățișeze. Ştiam că bunica avea să se bucure să 
mă vadă, dar îmi era teamă că Anthony o să mă renege 
pentru totdeauna. 

~E un om mai bun decât tatăl tău. Randall își petrecu 
un braț pe după talia ei și o trase lângă el. Cum stătea 
așezat, capul i se sprijinea foarte plăcut, într-o parte, pe 
sânii ei. 

Energia care o însuflețise se evaporă, lăsând-o obosită, 
dar mai fericită decât fusese... vreodată. 

— Îmi pare rău că întâlnirea cu familia mea a fost mult 
mai satisfăcătoare decât cea cu a ta. 

— Așteptările mele legate de Daventry au fost dintot- 
deauna scăzute, spuse Randall. Ceea ce contează e că i-a 
poruncit lui Crockett să stea departe de tine, așa că vei 
putea trăi fără a fi nevoită să te fereşti mereu. 

-Mă simt de parcă mi s-a luat o greutate imensă de 
pe umeri. Îşi trecu uşor vârfurile degetelor prin părul lui 

blond și des, gândindu-se cât de multe îi datora soțului 
ei. Având în vedere că m-am lăsat cu greu convinsă să 
mă căsătoresc, ca o copilă sfioasă, am avut remarcabil de 
mult de câștigat de pe urma căsătoriei cu tine. Spera că 
Randall avea să spună că și el avusese de câștigat, dar, 
când nu o făcu, ea continuă: Ce părere ţi-ai format despre 
bunica mea? 

eh place să înspăimânte oamenii, răspunse el 
prompt. Dar, ocazional, simțul umorului subminează 
aceste încercări. 

Julia râse. 

-O citeşti. A spus că nu semeni deloc cu un Randall, 
ceea ce înseamnă că i-ai plăcut. 

Randall zâmbi din colțul gurii. 

— Ăsta chiar e un compliment. Cred. 

Fiindcă Randall nu părea prea dornic s-o tragă la el 
în braţe, Julia se așeză în fotoliul alăturat, pentru a-și 
continua discuţia. Randall arăta calm și frumos — și prea 
al naibii de detașat, având în vedere ce făcuseră în trăsură 
mai devreme. 

Amintindu-și că detașarea era expresia lui firească, 
Julia spuse: 

- Drăguța lui Gordon, Elsa Smith, s-a prezentat să discut 
cu ea. E puțin cam lipsită de experiență, dar deşteaptă și 
dornică să învețe. Cred că va fi foarte bună pentru mine. 

Randall aprobă din cap: 

— Gordon va fi în extaz. Poate să înceapă repede? 

—De mâine. Julia se încruntă amintindu-și discuția cu 
fata. Actualul ei stăpân îi face zile negre, așa că e disperată 
să plece. l-am spus că se poate muta aici în seara asta și o 
să compensez pentru simbria pierdută din cauză că nu l-a 
anunțat la timp. Ea și Gordon au plecat imediat spre fosta 
ei casă, să-și strângă lucrurile. 

Randall o privi curios. 

- Dată fiind situația ei grea, ai fi angajat-o și dacă nu ar 
fi părut o cameristă promițătoare? 

- Probabil că da, recunoscu Julia. Detestam să știu că 
e nevoită să se ferească de avansurile stăpânului ei. Cel 
puţin, ea e liberă să plece, spre deosebire de o soție. 

-— Spre deosebire de majoritatea soțiilor, tu eşti liberă 
să pleci, remarcă el. Te-ai asigurat de asta înainte de a 
accepta oferta mea. 

— Trebuia să ştiu că am o portiță prin care să scap dacă 
aveam nevoie. Să fi trecut oare doar câteva săptămâni de 
când insistase ca Randall să-i ofere o scrisoare prin care 
să-i acorde divorțul dacă și l-ar fi dorit? Cât de repede 
ajunsese să capete încredere în el! Julia continuă: Situația 
Elsei m-a pus pe gânduri. Dacă, într-adevăr, am această 
sumă uriașă de bani, aș vrea să folosesc o parte din ea ca să 
înființez adăposturi pentru femeile care au nevoie să fugă 
de violența bărbaților, dar nu au nici un loc sigur în care 
să meargă. Nu toate femeile pot să-și însceneze propria 
moarte. 

-Şi majoritatea nu ar avea atâta noroc, încât să fie 
adoptate de cineva ca doamna Bancroft a ta. Expresia lui 
Randall era gânditoare. E un plan ambițios, dar astfel de 
adăposturi ar ajunge efectiv să salveze vieți. Ai vrea să le 
înființezi în toate orașele mari? 

-Încă nu m-am gândit atât de departe. Ar trebui să fie 
larg răspândite, fiindcă femei abuzate există peste tot. 

-Ce-ar fi dacă adăposturile ar fi afiliate bisericilor paro- 
hiale? sugeră el. Acestea chiar se găsesc peste tot. 

Julia se încruntă. 

— Da, dar nu sunt sigură că ar fi cel mai bun plan. Biserica 
e condusă de bărbați, iar ideile bărbaților despre locul unei 
femei sunt adesea diferite de ideile femeilor. Presupun că 
aș putea discuta cu arhiepiscopul de Canterbury. E un fel 
de văr de-al meu. 

-Fireşte că arhiepiscopul de Canterbury ţi-e rudă, spuse 
Randall cu un amuzament trist. Ar fi trebuit să ghicesc. 

—Nici una dintre slăvitele mele rude nu m-a ajutat 
atunci când am avut nevoie, spuse ea caustic. Bunica a 
fost singura care ar fi putut să mă primească la ea, dar soțul 
ei era pe moarte atunci și nu puteam să-i mai arunc încă 
O povară pe umeri. 

Tar Julia nici nu se simțise în stare să înfrunte dificultățile 
de a rămâne în vechea ei lume. 

Amuzamentul lui Randall păli. 

-= Deci ai rămas cu Branford până când aproape te-a ucis. 
Ai dreptate, ar trebui să existe refugii pentru femei, ca să 
poată fugi înainte de a fi prea târziu. Poate te-ar interesa 
să colaborezi cu bisericile metodiste. Nu sunt la fel de larg 
răspândite ca parohiile anglicane, dar au deja adăposturi 
în care strâng femeile de pe stradă și le oferă calificare și 
educaţie, ca să-și construiască o viață mai bună. 

Julia simți o tresărire de entuziasm. 

— Ai dreptate, metodiștii ar putea fi parteneri mai buni. 
Îmi dai te rog o bucată de hârtie și un creion, să-mi notez 
câteva idei personale? 

Randall scoase hârtia și creionul și i le întinse: 

-— Poate vrei să începi prin a discuta cu Mariah și cu 
bunica ta. Vor fi de acord și îţi vor da idei bune, sunt sigur. 
Ti-ar oferi și susținerea lor plină de influență. 

~O altă idee bună. Notă și acest lucru, în vreme ce, în 
minte, începură să îi încolțească și alte idei. Am să încep 
cu Mariah. 

— Asta va fi o cale de a ajuta mult mai multe femei 
decât ai ajutat ca moașă, spuse Randall cu o privire caldă. 
Ai trecut prin multe greutăți ca să ajungi aici, dar, astfel, 
ai devenit o femeie mai bună, mai plină de compasiune. 

— Aşa îmi place să cred. Ezită, încercând să evite să 
alunge acea căldură. Este ceva ce m-a tulburat toată ziua. 
Lady Daventry a menționat obsesia contelui de a asigura 

supraviețuirea neamului său. Când am discutat în parti- 
cular, am întrebat-o dacă nu rămăsese vreun copil nele- 
gitim în urma lui Branford. Ea nu știa de nici unul, deci 
poate că Branford nu i-a spus tatălui său. 

Expresia lui Randall se înăspri. 

— lar tu îţi faci griji în privința acelui băiat. 

Julia își mușcă buza. 

-Cu puţin noroc, trăiește fericit cu mama lui și se 
bucură de susținere financiară din partea lui Daventry, 
dar m-aș simți mai bine dacă aş şti că e bine. 

— Asta presupunând că e în viață, remarcă Randall. 
Mulți copii mici nu mai apucă să ajungă la maturitate. 

—Da, și dacă așa stau lucrurile, băiatul e în mâinile lui 
Dumnezeu acum. Dar dacă e în viață și are de suferit? 

Julia știa că unii dintre copiii nelegitimi ai nobililor se 
bucurau de un tratament rezonabil, precum Mackenzie. 
Dar alții nu aveau la fel de mult noroc. 

=De ce îţi pasă de soarta unui copil al cărui tată a fost 
un bătăuș abuziv, care aproape te-a ucis? spuse Randall 
exasperat. Dacă e în viață, s-ar putea să fie un monstru, 
asemenea tatălui său. 

- Poate, dar, după cum spuneai, cu siguranță Branford 
nu ar fi fost atât de rău dacă ar fi fost crescut mai bine. 
Același lucru s-ar putea spune și despre Daventry însuși. 

-— Băiatul ăsta ar avea, cât, doisprezece sau treisprezece 
ani? Probabil, caracterul lui e deja format. 

Julia căută cuvintele care l-ar fi putut convinge pe 
Randall. 

—Poate. Dar, indiferent de caracter, fiecare copil merită 
să fie îngrijit cum se cuvine. Deşi Daventry s-a dovedit un 
tutore rău pentru tine, cel puțin ai avut mâncare și un aco- 
periş deasupra capului și ți s-a oferit o educație. Cine are 
grijă de fiul lui Branford? Nu ai nici un motiv să-l iubeşti 
pe Branford, dar băiatul e şi văr cu tine. Un Randall prin 
sânge. Cineva ar trebui să vegheze să îi fie bine. 

Randall oftă. 

—Poate că Daventry o face, dar nu putem afla sigur, 
fiindcă soția lui nu ştie de existența băiatului și nu prea 
am cum să-l întreb pe el direct. Prea bine, m-ai convins, 
deși nu pe deplin, că am o oarecare responsabilitate față 
de copilul din flori al lui Branford. Ce măsuri vrei să se ia? 
Ai vreo idee unde se află băiatul? 

Julia încercă să-și amintească replicile de batjocură ale 
lui Branford. 

- Cred că băiatul s-a născut pe la începutul anului, 
acum doisprezece ani, probabil lângă domeniul lui Bran- 
ford, Upton Hill, lângă Bristol. Bănuiam că mama lui era 
o servitoare care locuia în zonă, dar nu lucra la conac. Se 
mai gândi puţin. Poate o servitoare dintr-un han. Mi-a 
spus în repetate rânduri că sunt o mică târâtură costelivă, 
care ar trece neobservată dacă în cameră s-ar afla și o 
slujnică de han. 

- Demonstrând încă o dată cât de nesocotit era, spuse 
Randall cu înverșunare, luând și el notițe pe o altă bucată 
de hârtie. Branford și-ar fi dorit o femeie care să-i stea la 
dispoziție când venea la Upton Hill, deci e o zonă bună în 
care am putea începe căutarea. 

—E suficientă informație cât să-l găsim pe băiat? Aș fi 
dispusă să merg la Upton să-l caut, dar nu știu dacă m-aș 
pricepe la asta. 

- Prietenul meu, Rob Carmichael, face parte din forțele 
de poliție.” El e bun la astfel de lucruri. Randall își mai 
notă o observație. Am să aranjez o întâlnire cu el. 

-Mâine-dimineaţă va sosi croitoreasa lui Mariah, să 
mă pregătească pentru societate. Julia se strâmbă. Vor 
fi prezente și bunica, și Elsa Smith, și Mariah, desigur. 
Bănuiesc că toate vor avea păreri foarte ferme despre 
noua mea garderobă. 


1 În original, Bow Street Runners, prima unitate profesionistă de poliție 
din Londra, fondată în 1749 (n.red.) 

— Se pare că ar trebui să plec din oraș. Randall lovi ușor 
hârtiile din fața lui. Trebuie să vizitez moșia Roscombe. 
Intendentul meu e bun, dar există unele lucruri de care 
trebuie să mă ocup personal. Plănuisem să merg acolo 
după ce îl vizitam pe Kirkland în Scoţia, dar, după cum 
ştii, atenția mi-a fost distrasă în altă parte. În ochi ti apăru 
o licărire. În cel mai interesant mod posibil. 

Julia simţi un junghi la gândul că Randall avea să 
plece, dar spuse veselă: 

— Câră vreme te întorci înainte de bal. Mariah nu va 
ierta niciodată o absenţă. Cred că nici eu. Nu voi fi o soție 
solicitantă, dar... voi avea nevoie de tine atunci. 

- Bineînţeles că mă voi întoarce până la bal, Julia. Ăsta 
e scopul pentru care am muncit amândoi — să-ţi asigurăm 
securitatea și să te readucem la poziția ta de drept. Tonul 
lui era la fel de relaxat ca al ei. După bal, nu vei mai avea 
nevoie de mine. 

— Cred că două săptămâni de frivolități vor fi suficiente. 
După aceea, voi tânji să mă instalez la Roscombe. 

Se întrebă ce fel de viață aveau să-și construiască 
împreună, dar descoperi că îi era teamă să-l întrebe. El 
chiar credea că nu va mai avea nevoie de el? 

Sau ceea ce voia să spună, de fapt, era că el nu va mai 
avea nevoie de ea? 


După ce luară cina alături de Mariah și de Ashton, 
Julia se retrase devreme și adormi aproape imediat. Simți 
vag aplecarea patului și o îmbrățișare caldă când Randall 
i se alătură, dar când se trezi, el plecase deja, lăsând doar 
o urmă în saltea. 

Când se ridică din pat, descoperi pe lavoar un bilet 
scurt în care îi spunea că pleca devreme pentru a se 
întâlni cu Rob Carmichael. După întâlnirea respectivă, 
avea să pornească spre Roscombe. Nu era nici urmă 

de sentiment în acele câteva cuvinte. Avea să-i fie dor de 
ea? Ei cu siguranță avea să-i fie dor de el. 

Nu avu timp să se cufunde în gânduri negre, fiindcă 
Elsa, noua ei cameristă, intră timid în încăpere pentru a-și 
începe sarcinile. Fata era rapidă și plăcută și se pricepea la 
aranjatul părului. Julia coborî la micul dejun simțindu-se 
puțin mai mult o doamnă londoneză. 

Mariah era singură în salonul pentru micul dejun. 
Ridică privirea din farfurie cu un zâmbet: 

- Ce bine, am companie! Adam a plecat să facă ceva 
util, în vreme ce eu mănânc tot ce-mi cade sub ochi. 
Desigur, mi-a fost rău când m-am trezit, așa că acum tre- 
buie să umplu spațiile goale. Cât o să dureze faza asta? 

—Vreo trei luni. Apoi, vor fi vreo trei luni de energie 
nestăpânită, urmate de cele mai lungi trei luni din istoria 
lumii. Julia studie mâncărurile ținute calde pe bufet. Îmi 
recomanzi ceva anume? 

— Cârnatul e foarte bun, răspunse Mariah. La fel și 
kedgeree-ul ăsta. 

Julia dădu la o parte capacul de argint și văzu un 
amestec de orez și de peşte, deasupra căruia fuseseră tur- 
nate bucăți de ouă fierte tari, totul parfumat plăcut cu 
mirodenii exotice. Lângă încălzitor se afla un mic platou 
cu murături indiene de culoare portocalie. 

— Arată bine. Felul kedgeree e de origine indiană, nu-i 
aşa? Tatăl meu nu permitea niciodată să se servească ceva 
atât de străin în casa noastră. 

— Atunci s-a lipsit de niște bucate foarte gustoase, spuse 
Mariah. Am luat un ajutor de bucătar cu experiență în 
India ca să putem oferi și diferite tipuri de curry pe lângă 
mâncărurile englezeşti. Partea indiană a familiei lui Adam 
adoră să ia masa aici. Mama lui tot ameninţă că ne va răpi 
bucătăreasa. 

Julia zâmbi, luând o lingură de kedgeree, adău- 
gând pâine prăjită şi un ou fiert moale, pentru orice 

eventualitate. Dar kedgeree-ul era gustos, la fel şi mu- 
răturile de mango. 

Mariah termină de mâncat prima. Aruncând o privire 
spre ceas, își mai turnă niște ceai și își întinse marmeladă 
pe o felie de pâine prăjită. 

— Avem cam o oră până sosește croitoreasa. Eşti pre- 
gătită pentru calvar? 

-Aşa cred. Julia chicoti. Simplul fapt de a fi pomenit 
de croitoreasă l-a făcut pe Randall să-și ia tălpășița spre 
moșia lui azi dimineață, devreme. 

Simţind ceva în vocea Juliei, Mariah întrebă: 

— V-aţi certat? Pari puțin tensionată. 

—N-a fost o ceartă. Julia își făcu de lucru cu lingurița 
de ceai, întrebându-se cât de mult să spună. Dar ieri a fost 
o zi dificilă. Nu sunt sigură dacă pe Randall l-a tulburat 
mai mult faptul că a fost dat la o parte de la moștenirea 
titlului de conte sau vestea că sunt moștenitoarea unei 
sume importante. 

— Dacă e supărat, e în legătură cu moștenirea ta, spuse 
Mariah perspicace. Nu plănuise niciodată să devină conte, 
deci poate să ignore problema asta destul de ușor. Dar 
faptul că tu ai devenit atât de bogată e mult mai deranjant. 
Dumnezeu știe că mi s-a părut înspăimântătoare averea 
lui Adam. Aș fi fericită dacă ar avea mai puțin. Însă lumea 
bună e plină de femei invidioase, care mă văd ca pe o 
vânătoare de averi care a cunoscut succesul. 

— Dar tu nu ştiai că Adam era duce când l-ai cunoscut, 
remarcă Julia. Şi nici el nu ştia. 

-Nimeni nu vrea să lase faptele să stea în calea unei 
poveşti interesante. Tinerele domnișoare mai ambițioase 
au început să-mi copieze stilul vestimentar și să încerce 
să-mi cumpere camerista ca să le spună ce parfum folosesc. 
Mariah râse. O văduvă moștenitoare teribilă, în vârstă, 
m-a studiat prin lornietă înainte de a anunța: „Frumuseţe 
în schimbul averii“. Apoi s-a îndepărtat semeață. 

Nu sunt sigură dacă a fost un compliment sau o insultă, 
dar l-a nedreptăţit pe Adam. E destul de frumos și el, deși 
ar suferi dacă aș spune asta în public. 

—Logica bătrânei moștenitoare mi s-ar putea aplica 
și mie, spuse Julia cu tristețe, Randall cu frumusețea, iar 
eu, cu averea. Dar nici unul dintre noi nu s-a așteptat si 
primesc această moștenire. Îşi încrucișă meticulos cuți: 
tul și furculița în farfurie. Randall mi-a promis că se vu 
întoarce la timp pentru bal. 

— lar tu îţi faci griji că nu va fi așa? spuse Mariah sur- 
prinsă. Are doar nevoie de timp să se obișnuiască cu noua 
situaţie. Motivele pentru care s-a căsătorit cu tine rămân 
la fel de valabile ca întotdeauna. 

Julia clătină din cap. 

S-a căsătorit cu mine în special pentru a mă proteja 
de Crockett și de Daventry. Acea protecție nu mai e 
necesară. 

— Ar fi putut să te protejeze și fără să vă căsătoriți 
E tipul de bărbat nobil, dar nu și-ar fi luat o soție pe care 
să n-o dorească, spuse Mariah vioaie. Deși averile voastre 
nu sunt egale, el a fost educat ca gentleman, iar tu, ca 
doamnă. Sunteţi mai apropiați ca origine socială decât 
am fost eu și Adam. 

Cum căsnicia soților Ashton părea înfloritoare, Julia 
speră că Mariah avea dreptate. 

— Am inventat un plan de a scăpa de o parte din ace! 
bani deranjanți. Aş vrea să creez adăposturi pentru femel, 
în care să se refugieze atunci când sunt amenințate sau 
abuzate. 

Mariah clipi surprinsă. 

- Ce idee minunată! Pot să mă număr printre ctitori! 

— Desigur, spuse Julia surprinsă. Ducesa de Ashton 
va conferi strălucire acestei inițiative. Dar de unde 
începem? 

De aici. Chiar acum, spuse Mariah cu o licărire în 
hi. Dă-mi detalii! 
Făcând schimb de idei cu Mariah, nervii Juliei începură 
se calmeze. Nu era sigură cât de bună avea să fie ca soție 
i ca doamnă de societate, dar când era vorba să ajute 
nei, la asta se pricepea. 

Julia ajunse la cea de-a treia ceașcă de cafea și tocmai 
își spunea cu regret că, în scurt timp, avea să sosească 
și croitoreasa, când ușa salonului pentru micul dejun se 
deschise. O femeie frumoasă intră în cameră cu fustele 
costumului de călărie de culoare purpurie formând valuri 
în jurul ei. 

-Bună dimineața, Mariah! spuse veselă nou-sosita. 
A început să plouă, așa că m-am gândit să mă refugiez aici 
şi să văd dacă nu cumva aveți puţin kedgeree delicios. Se 
opri brusc. Îmi cer mii de scuze! Nu mi-am dat seama că 
ai companie, Mariah. 

— Eşti întotdeauna bine-venită, Kiri. Mariah se ridică 
în picioare și o îmbrățișă pe tânăra femeie. Julia, ai 
cunoscut-o pe sora lui Adam, Lady Kiri, nu-i așa? 

— Da, așa e. Primăvara trecută. Julia se ridică zâmbind. 
La fel ca Ashton, Lady Kiri era pe jumătate hindusă și 
avea, tot ca și el, păr întunecat și ochi de un verde sur- 
prinzător. Spre deosebire de fratele ei, era sociabilă mai 
degrabă decât rezervată, iar vocea ei avea o tentă de 
accent muzical. Londra pare să-ți priască, Lady Kiri. 

— Doamnă Bancroft, spuse încântată femeia mai tânără, 
rămâi mai mult în Londra de data aceasta? Mi-ar plăcea să 
ne cunoaștem mai bine. 

- Acum e Lady Julia Randall, spuse Mariah. Ea și 
prietenul lui Adam, maiorul Randall, s-au căsătorit 
în Scoţia şi au venit acum la Londra pentru sezonul de 
toamnă. 

Kiri făcu ochi mari. 

— Chiar sper că nu toți prietenii arătoși ai lui Adam se 
vor căsători înainte să apuc şi eu să arunc o privire! Bravo, 

Lady Julia. Randall e cu adevărat un specimen superb. 
Dar... Lady Julia? 

— Tatăl meu e ducele de Castleton, dar m-a renegat. 
Julia arătă spre bufet. N-aș vrea să te rețin de la kedgeree. 
Mariah spunea mai devreme că jumătatea indiană a 
familiei adoră să ia masa aici. 

Lady Kiri râse, luând o farfurie și servindu-se. 

-Nici eu, nici felul kedgeree nu suntem cu totul in- 
dieni, dar e mult mai gustos decât terciul de ovăz. 

Mariah turnă ceai pentru cumnata ei. 

— Va trebui să plecăm în curând, când soseşte croito- 
reasa. Organizez un bal pentru Julia și Randall peste două 
săptămâni, așa că trebuie să-și comande cât de repede o 
rochie potrivită. Eşti invitată și tu, desigur. 

- Minunat! Kiri se așeză și începu să înfulece cu poftă 
din kedgeree. Mi-era dor de ceva interesant. Pot să rămân 
şi cât stă croitoreasa să ia măsurile? Îmi place foarte mult 
să mă uit la palete de țesături şi de stiluri. 

Mariah păru gânditoare. 

— Te-ar deranja, Julia? Kiri are un ochi excelent la culori. 
Prepară și parfumuri personalizate, inclusiv parfumul pe 
care toate tinerele vânătoare de averi vor să-l copieze. 

—Ți-ar plăcea dacă aș prepara un amestec personalizat 
de parfum pentru tine, Lady Julia? o întrebă Kiri. Ca dar 
de nuntă. 

Kiri păru atât de dornică s-o facă, încât Julia spuse: 

— Mi-ar plăcea mult. Ceea ce însemna că trebuia să-i 
permită fetei să participe la probele făcute de croitoreasă. 
Nu că Lady Kiri ar fi fost tocmai o fetișcană; avea probabil 
puţin peste douăzeci de ani. Dar stilul ei direct și vesel era 
tineresc. Când Julia avusese puțin peste douăzeci de ani, 
se simţise cu mii de ani mai bătrână. 

Croitoreasa, Madame Helier, sosi tocmai când Kiri îşi 
termina cel de-al doilea mic dejun și începu măsurătorile 
în salonul privat al lui Mariah. Croitoreasa era însoțită 
de trei asistente încărcate cu țesături, cu ținute și cărți 

de modă. Doi lachei ai Casei Ashton fură și ei convinși să 
care alte suluri de materiale la etaj. 

Elsa își făcu și ea apariția, părând intimidată de toate 
acele doamne impunătoare. În vreme ce își căuta un loc 
într-un colț al camerei, bunica Juliei intră în forță în salon, 
luă în stăpânire cel mai confortabil fotoliu şi o atrase pe 
croitoreasă într-o conversație într-o franceză rapidă. 

Din fericire, era un salon încăpător. 

Mariah dădu la iveală un scăunel de lemn solid, pe care 
Julia să stea în picioare pentru a-i permite cusătoresei să 
lucreze mai bine. 

- Binevoiţi să pășiți pe altarul de sacrificiu, doamna 
mea? 

Julia râse și urcă pe scăunel: 

—Mă simt mai degrabă ca un miel pregătit pentru aba- 
tor. De fapt, singurul motiv pentru care mă aflu aici e ca 
să ofer un pretext acestei întâlniri. 

- Prostii, spuse bunica sa ferm. Eşti aici pentru a deveni 
absolut uluitoare. Fată — îi atrase atenţia Elsei cu o pri- 
vire =, ajut-o pe stăpâna ta să-și dezbrace rochia, ca să 
putem începe să o învăluim în ţesături. Mare noroc că nu 
ești o tânără copilă, nevoită să poarte rochii din insipida 
muselină albă, Julia. 

—Un albastru-închis, intens, sugeră Lady Kiri. Cu o 
ușoară nuanță de verde. Traversă încăperea, apropiin- 
du-se de sulurile de țesături şi bătu ușor într-unul cu 
degetul ei lung. Acesta. 

-O culoare excelentă, spuse madame Helier aprobator. 
Îi făcu semn uneia dintre asistente, care ridică supusă sulul 
ales de Kiri și alte câteva țesături în nuanţe de albastru. 

Julia întinse brațele, ca Elsa să poată descheia rochia şi 
să i-o tragă peste cap. Julia nu era neinteresată de haine, 
dar, în acel moment, cea mai mare parte din atenţia ei 
era dedicată planurilor legate de adăposturi. Eventual, o 
femeie cu copii ar fi putut fi mutată într-un alt oraș dacă 

exista riscul ca un soț brutal s-o urmărească. Ce fel de 
aranjamente ar fi fost necesare pentru așa ceva? 

Bunica Juliei spuse: 

- Ai o siluetă micuță foarte frumoasă, ma petite, și ar 
trebui să o scoţi în evidență. Fată, îndoaie în jos cămașa 
de corp a stăpânei tale, ca să semene cu o rochie de bal. 

Julia aproape că nici nu observă degetele blânde ale 
Elsei întorcând spre interior marginea cămășii de corp. 
Apoi, camerista icni surprinsă, provocându-i Juliei un 
şoc ce o readuse în prezent. Coborî privirea și descoperi 
oripilată că fata îi dezvelise cicatricile. 

Julia simți impulsul să se acopere și să fugă. În schimb, 
strânse din pumni și rămase complet nemișcată, bucuroasă 
că era întoarsă cu spatele spre majoritatea femeilor. Doar 
Elsa și Mariah puteau vedea pielea urâțită de cicatrici. 

Ochii căprui ai lui Mariah trădară o clipă de șoc, urmat 
rapid de înțelegere. Îi aruncă Elsei o privire ascuțită, 
impunându-i să-și țină gura, înainte de a spune relaxat: 

-Nu cred că Julia ar trebui să poarte un decolteu 
adânc. Se apropie și trase în sus cămașa de corp a Juliei, 
peste cicatrici. Are un soț cât se poate de bun și nu e 
nevoie să-și scoată în evidență toate atuurile. Cred că un 
stil de o eleganță bogată, dar modestă i se va potrivi cel 
mai bine. Rânji. Nu ca în cazul meu. Eu prefer să arăt ca 
o desfrânată rafinată. 

- Excelență! exclamă oripilată madame Helier. Nicio- 
dată, absolut niciodată nu v-ar numi cineva desfrânată! 

Kiri râse. 

— Desfrânată, da, dar cu siguranță una cât se poate de 
rafinată. E un stil la care aspir și eu! 

Bunica Juliei îşi permise să clatine amuzată din cap. 

Comentariile lui Mariah deturnaseră atenția femeilor 
de la Julia, lucru pentru care îi era profund recunoscătoare. 
Elsa nu putea să-i fie cameristă fără a afla despre cicatrici, 
dar Julia n-ar fi putut suporta umilința ca întreaga lume 
să afle despre ele. 

După ce-și calmă respirația, Julia întrebă: 

— Dacă mi se permite o opinie, mie îmi place sugestia 
lui Mariah. Mă simt mult mai în largul meu cu o eleganță 
discretă, decât ca o strălucitoare prințesă a balului. Își 
înclină capul spre Mariah. Sau ca o ducesă de aur. 

Toate cele șapte femei o studiară, cântărindu-i cuvin- 
tele. Julia se simți ca o bucată de carne căreia i se stabilea 
preţul pe piață. Madame Helier, neintimidată de atâtea 
ducese și fiice de duci, aprobă hotărât din cap. 

—Très bien. Un decolteu modest, dar poate tăiat în 
spate mai adânc decât de obicei, fiindcă aveţi o piele atât 
de frumoasă, Lady Julia. Ca porțelanul. Uşoara dezvelire 
a spatelui va fi mai subtilă, dar de un efect deosebit. 
Betsy, drapează mătasea chinezească în jurul umerilor lui 
Lady Julia. 

O asistentă veni în față pentru a îndeplini porunca, iar 
Julia se alătură discuţiei pentru a se asigura că nu sfârșea 
gătită ca un ponei de circ. Rochia de bal fu prima asupra 
căreia se opriră, optând pentru un stil extrem de simplu, 
potrivit staturii ei mărunte. Julia fu înfășurată în cel puțin 
o duzină de țesături, dar, într-un final, toată lumea aprobă 
mătasea pe care o indicase Lady Kiri. 

Echipa de modă merse mai departe, punând la cale 
rochii pentru plimbări și mantii, costume de călărie și 
toate celelalte ținute ale unei doamne de seamă. La amia- 
ză, Mariah sună și porunci să se servească gustări pentru 
toată lumea, de la ducesa moștenitoare la asistente și la 
cameriste. Atmosfera de frivolitate feminină era atât de 
intensă, încât ar fi înnebunit orice bărbat, după cum se 
dovedi atunci când Ashton veni în salon, aruncă o privire 
oripilată şi porni apoi spre o zonă mai sigură. 

După ce se luară toate deciziile legate de țesături, 
de stiluri și de croieli, Julia coborî de pe scăunelul ei. 
Ridicând un sul de material, aruncă o bucată peste umărul 
lui Mariah. 

-Te-am observat cântărind din priviri această mătase 
de Mantua cu ape. Felul în care verdele capătă străluciri 
aurii se potrivește perfect cu tine. Aruncă o privire spre 
celelalte femei. Vedeţi cum auriul scoate în evidență 
picăturile de aur din ochii Excelenței Sale? 

Mariah mângâie mătasea. 

-Adam spune că ar trebui să cheltuiesc mai mult 
pentru mine. 

— Chiar te rog, cheltuiește mai mult din banii fratelui 
meu. Lady Kiri zâmbi poznaș. Se va bucura foarte mult să 
te vadă îmbrăcată în acea mătase. Cu smaralde. 

—Urcă pe scăunel, Mariah, porunci Julia. Acum e 
rândul tău. 

Mariah se supuse, alegând un stil care avea să se po- 
trivească şi după ce i se îngroșa talia. Înainte să plece 
madame Helier și asistentele sale, bunica Juliei și Lady 
Kiri își aleseră și ele țesături și își comandară rochii. 

Julia își turnă o ceașcă de ceai. 

- Fiindcă nu am avut niciodată la dispoziţie un sezon 
propriu-zis înainte de a mă căsători, nu mi-am dat seama 
de câte eforturi e nevoie pentru a te îmbrăca precum o 
mare doamnă! 

— Lumea bună trebuie să-ți recunoască rangul, proclamă 
bunica ei. După aceea, poți să te îmbraci oricât de prost 
doreşti și vei fi considerată doar excentrică. 

te i doresc să fiu discretă, nu excentrică, bunico, oftă 
Julia. Sper să nu mai trebuiască să fac asta vreodată. 

-N-ar trebui să mai fie necesar acum, că ai pus ba- 
zele unei garderobe adevărate, spuse Mariah pe un 
ton liniștitor. Ţi-ai ales stiluri clasice, care vor arăta 
întotdeauna superb. 

Bunica se ridică și o îmbrățișă pe Julia. 

— Madame Hélier a fost informată că trebuie să-mi tri- 
mită mie nota de plată pentru sesiunea de azi, spuse ea 
încet. Darul meu pentru nepoata mea favorită. 

-— Bunico, e prea mult! spuse Julia cu respiraţia tăiată. 

—Au trecut mulți ani pentru care trebuie să compensez. 
Vocea ei trădă un tremur. Nu am mai avut o zi atât de 
plăcută de când... de când a murit mama ta, ma petite. 
Deși sunt mândră de felul în care te-ai descurcat în toți 
aceşti ani, mă bucur atât de mult că te-ai întors acasă. 

Julia clipi pentru a-și stăvili lacrimile. 

—Și eu mă bucur, bunico. Și eu. 


Randall uitase pe jumătate cât de frumoasă era moșia 
Roscombe. Își opri calul pe o colină ce dezvăluia ochilor 
porțiuni întinse din dealurile Cotswold și conacul de 
piatră discret, în care se născuse. Moșia Roscombe era 
căminul unui gentleman, nu un castel grandios. Aici 
trăiseră generații întregi din familia mamei sale. 

După ce părinții lui muriseră, iar Daventry devenise 
tutorele său, Randall petrecuse prea puțin timp la Ros- 
combe. Cât trecuse de la ultima vizită? Doamne, Dumne- 
zeule, mai mult de doi ani, încă de dinainte să fie rănit. 

Începu să coboare dealul călare. Cea mai mare parte 
a procesului de vindecare se desfășurase în Londra. De 
acolo, călătorise în Scoția, în căutarea lui Ashton, iar 
i aceea, se îmbarcase din nou spre Peninsulă. 

Insă, deși își petrecuse prea puțin timp la Roscombe 
în ultimii ani, moșia aceasta încă reprezenta căminul 
lui și nici un alt loc nu ar fi putut rivaliza cu el. Trecu 
călare printre vechile porți de fier care nu erau niciodată 
închise, apoi străbătu aleea lungă ce ducea la conac și la 
anexele sale. 

Câteva mici căprioare domestice fugiră din calea lui, 
fără a părea neobișnuit de speriate de prezența sa. Totul 
era în ordine și bine îngrijit. Trebuia să recunoască meritul 
lui Daventry de a fi angajat un om bun ca să administreze 
moșia. Caldwell era atât de competent, încât Randall nu 
se gândise niciodată să-l înlocuiască. 

Dimineaţă, avea să-i facă o vizită lui Caldwell, 
pentru a discuta despre colibele arendașilor și despre 

sistemul de canalizare, precum și despre costul unor noi 
utilaje agricole. Probabil avea să accepte toate sugestiile 
lui Caldwell fiindcă acesta păstrase moșia Roscombe 
profitabilă și ogoarele înfloritoare timp de mai bine de 
douăzeci de ani. 

Această călătorie nu fusese cu adevărat necesară, dar 
Randall îşi dorise să scape din Londra preț de câteva zile. 
Gordon păruse trist aflând că va fi abandonat din nou, 
dar avea să-și revină în scurt timp, având-o pe Elsa sub 
același acoperiș. 

Randall ocoli casa, oprindu-se la grajduri, şi descălecă, 
ducându-și înăuntru calul istovit. Rândașul, Willet, se 
afla în încăperea unde se țineau harnașamentele, repa- 
rând o bucată. Își înălță privirea și se ridică ieșind în 
întâmpinarea stăpânului său, de parcă Randall ar fi fost pe 
acolo doar cu o săptămână în urmă. 

- Ziua bună, domnule maior. Staţi mult de data aceasta? 

-Nu mult, dar, în scurt timp, voi veni să locuiesc 
aici. Randall dădu jos șaua de pe cal și începu să-l pesale, 
savurând acest ritual de călăreț. Piciorul îl durea după 
atâta timp petrecut călare, dar nu exista riscul să se prăbu- 
şească. În curând, avea să considere această recuperare 
firească. M-am căsătorit, așa că voiam să mă asigur că 
Roscombe e în stare bună și că o poate primi pe proaspăta 
mea mireasă. 

Expresia lui Willet deveni mai atentă. 

- Veţi avea nevoie de mai mulți servitori în casă. Fiica 
mea cea mică e aproape pregătită să intre în serviciu. 

-Soția mea se va ocupa de angajări, dar am să-i 
spun că fata ta — Randall își scotoci în memorie — Nancy, 
oare? — ar putea fi interesată. 

—Da, Nancy a mea e. Aveţi o memorie bună, dom- 
nule maior. Rândașul se întoarse în camera pentru har- 
nașamente, adăugând. Bine ați venit acasă, domnule. 
E timpul ca această casă să fie locuită. 

Sosise timpul de mult. După ce se ocupă de calul său, 
Randall intră în casă, surprinzându-și bucătăreasa-inten- 
dentă în bucătărie. Pregătea o plăcintă ciobănească pen- 
tru ea și soțul ei, iar Randall o asigură că o felie din acea 
plăcintă avea să fie excelentă și pentru el. 

Apoi, rătăci prin încăperile familiare, încercând să 
le vadă cu ochii Juliei. Casa fusese bine întreținută. Nu 
existau locuri în care apa să picure din tavan, nici lemn 
putrezit, nici carii. 

Dar nici nu se făcuseră eforturi de a decora locuința 
după moartea părinților săi. În rarele sale vizite, Randall 
savurase sentimentul de familiaritate dat de faptul că ni- 
mic nu se schimbase în casa în care copilărise. Din acest 
motiv, vopseaua începuse să pălească, mobila avea nevoie 
să i se refacă tapițeria, iar o parte dintre covoare erau 
uzate. Erau multe lucruri ce ar fi putut oferi ocupație unei 
stăpâne a casei. 

Randall intră în salonul mare și privi pe fereastră valea 
deluroasă, cu mâinile strânse la spate. Cum ar fi fost viața 
lui dacă părinţii lui nu ar fi murit? Ar fi copilărit aici, 
poate ar fi avut frați sau surori mai mici. Nu ar fi devenit 
un băiat atât de dificil, încât să fie trimis la Academia 
Westerfield. 

Însă prieteniile pe care le formase acolo îi îmbogățiseră 
viața nemăsurat de mult. Ar fi devenit la fel de apropiat de 
colegii săi de clasă dacă ar fi fost trimis la una dintre școlile 
obișnuite pentru rangul familiei sale? Probabil că nu. Elevii 
cu probleme ai lui Lady Agnes avuseseră mai mare nevoie 
unii de alții decât majoritatea băieților de şcoală. 

Ar fi ales să intre în armată? Puțin probabil. Dacă ar 
fi crescut aici, nu și-ar fi dezvoltat acea vână furioasă de 
violenţă, ce făcea ca bătăliile să-i pară atât de atrăgătoare. 
Nici nu ar fi simțit o dorință atât de aprinsă de a se 
îndepărta de Anglia. 

S-ar fi dus la universitate și ar fi trăit ca majoritatea 
tinerilor bărbați de rangul său. Ar fi învăţat de la tatăl său 

cum să se ocupe de moșia de aici, de la Roscombe, și ar fi 
petrecut ceva timp la Londra, trăind aventuri cu diverse 
femei. S-ar fi căsătorit până acum, probabil ar fi avut și 
copii. Dar mama copiilor săi nu ar fi fost Julia. 

Nu avea nici un rost să se gândească la ce fel de viață 
ar fi dus. Viaţa pe care o trăise includea cicatrici, prieteni 
la fel de apropiați ca fraţii şi pe Julia, 

Încercă să și-o imagineze locuind acolo. Ar fi citit în 
micuța bibliotecă? Ar fi pus conserve în cămară? Nu avea 
să se audă râset de copii din odaia ce le-ar fi fost rezervată 
lor, iar acest gând îi produse mai multă suferință decât ar 
fi crezut cu o lună în urmă c-ar fi posibil. 

Julia făcuse din căsuţa ei un loc cald și primitor. 
Putea face același lucru și aici. Însă îi venea greu să 
și-o imagineze în acele încăperi. Să fi fost din cauză 
că nu-l ajuta imaginația sau fiindcă era o prostie din 
partea lui să creadă că ar putea vreodată să locuiască aici 
împreună? 

Din unele puncte de vedere, căsnicia lui mergea bine. 
Mai bine decât se așteptase. Dar nu putea ignora faptul 
că Lady Julia era moștenitoarea unei mari averi. Bogăția 
îi asigura libertate și posibilități la care prea puţine femei 
ar fi putut visa. Ar fi putut să-și cumpere o moșie proprie 
dacă dorea. Sau propria ei casă în Londra. Sau ar fi putut 
călători. 

Cu o sinceritate pură, recunoscu faptul că își dorise ca 
ea să depindă de el pentru susținere financiară și pentru 
protecție, fiindcă, Dumnezeu îi era martor, el chiar avea 
nevoie de ea. Nu prea voia ca Julia să aibă de ales dacă 
acest lucru însemna să nu-l aleagă pe el. 

Simţi o apăsare pe picior și, coborând privirea, văzu 
o pisică mare și încrezătoare sprijinindu-se de glezna lui. 
Animalul era în cea mai mare parte tigrat, cu dungi de 
culoare închisă, pieptul şi labele albe, și în acel moment 
nu pregeta să-l acopere de păr alb pe stăpânul moșiei 
Roscombe. 

Randall zâmbi trist și ridică pisica în brațe. Animalul 
începu să toarcă fierbinte sub degetele lui mângâietoure. 
Mama lui avusese dintotdeauna pisici, iar aceasta eri 
probabil, una dintre urmașe. Chiar dacă Julia nu ma 
venea niciodată, nu avea să fie singur. 

Pregătirile pentru prezentareaei în societatea londoneză 
w ținură ocupată pe Julia pe parcursul următoarelor câteva 
vile, deşi nopțile se simțea destul de singură. Îi plăcea să 
doarmă în același pat cu soțul ei, chiar și atunci când 
vremea era caldă. Odată ce sosea iarna, urma să aibă 
mevoie permanentă de el. 

La patru zile după plecarea lui Randall, primi o scrisoare 
de lu el, adusă de Elsa pe tava de ceai de la micul dejun. 
Acesta spunea pe scurt că se ocupa de problemele practice 
«le la Roscombe și că de-abia aștepta să o ducă și pe ea 
acolo cât de curând. 

Julia zâmbi melancolic după ce o citi. Omul acela 
era un soldat și un protector în adevăratul sens. Nu ar fi 
trebuit să se aștepte și la cuvinte romantice din partea lui. 
Cel puţin, acest bilet era ceva mai personal decât cel pe 
ture i-l scrisese în dimineața plecării sale. 

Julia şi Mariah plănuiseră să iasă la cumpărături în 
stu aceea. Scopul oficial era ca Julia să-şi cumpere câ- 
teva mărunțișuri de care avea nevoie, dar obiectivul 
principal era să se distreze. Anthony îi deschisese un 
cont la banca lui, astfel că Julia avea acum bani de 
buzunar. Urma să aibă acces la întreaga ei moștenire 
peste o lună sau două. 

Fratele ei o informase că tatăl lor era furios, dar 
Uastleton nu avea nici un drept legal să o împiedice 
pe hica lui să-și primească moștenirea. În plus, avocații 
familiei recunoscură cu prudență că viitorul se afla în 
mâinile lordului Stoneleigh, deci nu încercară să-i pună 
beje în roată. 

După ce se îmbrăcă, Julia trecu în salonul ei particular. 
În trecut acesta fusese un dormitor, cu o ușă ce dădea spre 
camera de zi a lui Randall, dar, acum, spațiul îi fusese 
cedat Juliei. După ce patul fusese scos din cameră, Mariah 
şi Julia scotociseră podul casei pentru a alege mobilier și 
accesorii. Noul ei salon deveni o cameră încântătoare, 
amenajată în nuanțe de crem și roz-deschis și era puțin 
mai mare decât camera principală a Juliei din căsuţa ei 
din Hartley. 

Se așeză la delicatul pupitru francez de scris și aruncă 
o privire spre lista de cumpărături. Într-o bună zi, avea să 
considere că banii din poșeta ei erau un drept firesc, dar, 
deocamdată, reprezentau un lux delicios. Dacă ar fi trăit 
întreaga viață în cercurile aristocrate în care se născuse, 
nu ar fi înțeles niciodată pe deplin cât era de norocoasă. 

Julia tocmai voia să coboare să ia micul dejun, când 
lumina soarelui îi atinse verigheta, făcând să strălucească 
rotocoalele modelelor celtice tăiate în aur. Îi veni o idee 
şi îl chemă pe Gordon. 

Valetul apăru aproape imediat. 

— Aveţi să-mi daţi o sarcină, doamna mea? o întrebă el 
plin de speranță. N-am prea avut de lucru. 

Ea râse. 

-Cu siguranță, ești ocupat să o înveți pe Elsa despre 
treburile casei. 

El zâmbi. 

-Da, dar simt că nu-mi îndeplinesc datoria față de 
domnul maior. 

-Când se va întoarce, va avea nevoie să-l faci frumos 
pentru societatea din Londra. 

Gordon clătină din cap. 

—Nu are nevoie de ajutor pentru a fi frumos. Eu doar 
mă asigur că hainele lui arată bine. 

Cât se poate de adevărat. Randall era uluitor de frumos, 
indiferent ce ar fi purtat. Sau n-ar fi purtat. Amintindu-și 
să se ocupe de aspectele practice, Julia spuse: 

— Vreau să cumpăr un inel pentru soțul meu. Poţi să-mi 
aduci un inel pe care bijutierul să-l poată folosi pentru a 
determina mărimea? 

— Vă voi aduce unul chiar acum. 

Gordon se înclină şi se retrase; câteva minute mai 
târziu se întoarse cu un inel de aur cu pecete. 

Julia băgă inelul în săculețul ei de damă. Randall făcuse 
atât de multe pentru ea. Voia să-i ofere și ea, în schimb, 
un semn al aprecierii sale. 


În vreme ce un lacheu al Casei Ashton preluă un pa- 
chet de ciorapi de mătase, Julia remarcă: 

-Uitasem cât e de convenabil să ai pe cineva care să 
care totul pentru tine. 

-Şi să ducă totul la trăsură, care trebuie să fie 
aproape plină, presupun. Nu că nu aș fi contribuit și eu 
la umplerea ei! Mariah își ascunse cu mâna un căscat. 
Obosesc ușor zilele astea. Am ajuns la capătul listei tale 
de cumpărături? 

— Mai trebuie să ne oprim, într-un loc. Vreau să merg 
la un bijutier sau la un aurar să comand un inel pentru 
Randall. Unul cu același model ca verigheta mea. Julia 
zâmbi sfioasă. Sper că nu va considera teribil de sen- 
timental gestul meu. 

— Ce idee excelentă! Cred că lui Adam i-ar plăcea dacă 
i-aş oferi un inel-pereche, spuse Mariah gânditoare. Chiar 
mi-ar plăcea să-l marchez ca fiind al meu. 

—Mi se pare corect, din moment ce femeile poartă 
inele pentru a evidenția faptul că aparțin cuiva, consimți 
Julia. Unde ar fi un loc bun să facem inelele? 

—Există un meșter aurar chiar după colț. Mariah o 
conduse pe strada Bond. Domnul Rose a confecționat 
verigheta mea și ştie ce mărime poartă Adam. Îşi scoase 
mănușa și îi arătă Juliei inelul. Deși arată ca o verighe- 
tă simplă de aur, în interior e gravat un model indian 


246 Mary Jo Putney 


ce încorporează și inițialele noastre. Am să ţi-l arăt când 
ajungem la magazin. 

- Poate vom da naștere unei mode de verighete-pere- 
che. Julia îi zâmbi poznaș prietenei sale. În fond, tu ești 
Ducesa de Aur, foarte, foarte la modă. 

Mariah râse. 

— Moda nu va dura mai mult de un sezon sau două, 
dar asta — ridică mâna stângă fără mănușă, cu inelul de 
aur la fel de luminos ca părul ei strălucitor — e pentru 
totdeauna. 

Fireşte, domnul Rose fu încântat să primească două 
doamne de rang înalt în magazinul său. Comandarea 
inelului pentru Adam fu simplă, căci bijutierul îl confec- 
ționase și pe cel al lui Mariah, dar un inel pentru Randall 
era mai greu de realizat. Domnul Rose examină cu atenție 
verigheta: 

- Pentru a putea copia exact modelul, va trebui să păs- 
trez inelul timp de o zi sau două. 

—Nu! Degetele Juliei se strânseră în jurul inelului. 
Zâmbi, ca pentru a-și cere scuze. Îmi pare rău, dar nu îl 
am de prea multă vreme. 

Ochii întunecați ai domnului Rose sclipiră. 

- Înţeleg, doamna mea. Și soția mea ar simți exact la 
fel. Dacă vă puteți despărți de el preț de jumătate de oră, 
voi face un mulaj din ceară. 

Julia îi aruncă o privire lui Mariah, care părea obosită. 
Înţelegând corect mesajul, bijutierul spuse: 

-Am un salon privat, unde puteți să așteptați și să vă 
odihniți. 

- Mulţumesc, ar fi minunat. 

Julia şi Mariah fură conduse într-un salon plăcut, 
aflat la etaj. Puteau urmări confortabil acel du-te-vino al 
figurilor elegante din strada de dedesubt. 

După ce o servitoare le aduse o tavă cu ceai și prăjituri, 
Julia își întrebă prietena: 

-Te-ai obișnuit să te bucuri de o astfel de servire peste 
tot? După atâția ani în care am fost o văduvă cu mijloace 
modeste, mi se pare ciudat să fiu tratată cu un asemenea 
respect. 

- Încă nu m-am obișnuit nici eu, recunoscu Mariah. 
Își mângâie talia încă subțire. E ciudat când mă gândesc 
că acest copil și alții pe care i-am putea avea eu și Adam 
vor fi crescuți într-un asemenea lux. Va trebui să facem 
mari eforturi pentru a ne asigura că generația viitoare își 
dezvoltă corect simțul perspectivei. Poate va fi ceva mai 
ușor pentru tine și pentru Randall, deoarece copiii voştri 
nu se vor naște cu titluri. 

- Noi nu vom avea copii, spuse Julia încet. Fărâmiță 
o turtă de ovăz. Își dorise să-i mărturisească lucrul acesta 
lui Mariah, dar încă mai era dureros să rostească acele 
cuvinte. Eu... nu pot să am. 

Mariah tresări surprinsă. 

- Îmi pare foarte rău. Tăcu preț de câteva clipe, apoi 
adăugă: Presupun că Randall ştie. 

Julia aprobă din cap. 

-E unul dintre cele câteva motive pe care i le-am ofe- 
rit pentru a-i explica de ce nu ar trebui să mă ia de soție. 
A spus că nu contează. 

—lar tu îţi faci probleme că nu e romantic. Mariah 
deveni gânditoare. Deși nu e exact la fel ca a avea propriul 
copil, dacă vrei să crești unul, există întotdeauna prunci 
care au nevoie de un cămin. Te-ai descurcat minunat cu 
toți copiii pe care i-ai întâlnit prin intermediul muncii tale 
şi erai absolut încântată de fiica lui Jenny Watson, Molly. 

Julia se încruntă. 

-Nu prea m-am gândit la asta. Nu sunt sigură ce părere 
ar avea Randall să crească un copil care nu e al lui. Dar 
merită să mă gândesc. 

- Personal, cred că ar fi excelent să te alegi cu un 
copil fără să suferi de grețuri matinale, spuse Mariah cu 
fermitate. Metoda obișnuită lasă mult de dorit! 

Julia râse. 

—Te asigur că vei fi uluitor de încântată de tine însăți 
când îți vei ține în sfârșit copilul în brațe. 

- Presupun că ai dreptate. Mariah coborî privirea spre 
ceașca de ceai. Când va sosi vremea să nasc, vei fi lângă 
mine, Julia? Te rog? 

-Dacă mă vrei alături, bineînțeles că voi fi acolo, 
răspunse Julia. Sunt onorată. 

—Mulțumesc. Mariah zâmbi melancolic. Cred că sunt 
totuși moderată în neliniștea mea, dar asta înseamnă 
destul de multă neliniște. 

Înainte ca Julia să apuce să o liniștească și mai mult, 
domnul Rose intră în încăpere: 

-Lady Julia, poftiți verigheta dumneavoastră. Inelul 
domnului va fi gata peste o săptămână. 

Îi mulțumiră și coborâră în stradă, unde le aștepta 
Timms, lacheul Casei Ashton. Acesta se înclină: 

— Voi merge după colț să chem trăsura, Excelență. 

- Pornim și noi în direcția aia și ne întâlnim acolo. 

Mariah părea obosită, iar Julia își spuse că era de do- 
rit ca prietena ei să ajungă acasă cât mai repede, să se 
odihnească. Mergeau pe stradă, una lângă cealaltă, în 
urma lacheului. 

—O, uite ce bonetă minunată! Revenindu-și brusc, 
Mariah făcu stânga spre vitrina unei modiste bine-cu- 
noscute. Crezi că i s-ar potrivi lui Kiri? M-a ajutat atât de 
mult cu organizarea balului, încât mi-ar plăcea să-i ofer 
un semn al aprecierii mele. 

Julia i se alătură, imaginându-și confecția viu colorată 
de panglici și de flori așezată peste părul de culoare în- 
tunecată al lui Lady Kiri. 

— Stilul i s-ar potrivi, dar culorile acelea nu sunt chiar 
cele mai adecvate, aș zice eu. Ar trebui să aibă panglici 
verzi, care să scoată în evidență culoarea ochilor ei 
uimitori. 

Mariah se gândi, apoi aprobă din cap: 

-Ai dreptate. Am s-o aduc pe Kiri aici după bal și, 
dacă îi place stilul, putem alege cele mai bune culori 
pentru ea. 

Când ieșiră din nou pe trotuar, vocea lui Timms se 
ridică într-un strigăt înspăimântat în faţa lor: 

-Doamnele mele, fiți atente! În spate! 

Şi alte voci strigau. Julia se răsuci și privi în spate, spre 
locul de unde veniseră. Îi stătu inima în piept când văzu 
că o trăsură scăpase de sub control și era pe punctul de a 
sări pe trotuar. La doar câțiva metri distanță, caii cu priviri 
speriate se îndreptau spre ele cu o viteză amenințătoare. 

Mariah era doar pe jumătate întoarsă, iar privirea ei 
nu surprinse pericolul. Pentru Julia, timpul păru să înce- 
tinească, așa cum se întâmpla întotdeauna când dezastrul 
devenea iminent în cazul unuia dintre pacienții săi. 

Magazinul modistei. Două vitrine proiectându-se pe 
trotuar cu ușa adâncită între ele. 

Știind că era singura lor speranță, Julia se aruncă spre 
dreapta, trecându-și un braț în jurul lui Mariah, pentru 
a o trage și pe ea într-un loc sigur. Boneta Juliei își luă 
zborul, iar ele se rostogoliră lovindu-se de ușa magazinului 
cu doar o fracțiune de secundă înainte ca trăsura și caii să 
treacă tunător pe lângă ele. 

Trăsura lovi din lateral vitrinele, iar sticla se făcu 
țândări pe ambele părţi, în vreme ce Julia și Mariah căzură 
la pământ. Caii trecură atât de aproape, încât Julia simți 
căldura corpurilor lor. Roţile îmbrăcate în fier ale trăsurii 
trecură și mai aproape. 

Apoi, trăsura se îndepărtă de ele. Julia rămase nemișcată 
preț de o clipă, în vreme ce așchiile de sticlă se loveau de 
trotuar cu un clinchet, la doar câțiva centimetri de ele. 
Dându-și seama că era întinsă peste prietena ei, se ridică 
atentă în șezut. 

— Mariah, eşti bine? 

— M-am lovit, dar, în rest, sunt bine, cred, spuse prie- 
tena ei cu glas tremurător și se ridică sprijinindu-se 

de ușa magazinului. Slavă Domnului că ai reacționat atât 
de rapid! Am văzut odată căruța unui vânzător ambulant 
strivită de o trăsură scăpată de sub control. Oamenii uită 
cât de periculoase pot fi străzile. 

- Am trăit în liniștea satelor prea mult timp, cred, 
spuse Julia melancolică. Uită-te la biata mea bonetă. Azi 
am purtat-o pentru prima dată, iar acum, e zdrobită și 
distrusă. 

Mariah simți că i se taie respirația, iar chipul îi căpătă 
o paloare de mort: 

-Ai urme de roți pe fustă! Dacă ai fi fost puţin mai 
aproape de stradă... 

Se înfioră. 

Julia se uită la dungile lungi și întunecate de pe 
țesătura gri-porumbel. Simţise că fustele îi fuseseră smu- 
cite puternic când trăsura trecuse huruind pe lângă ea. 
Roțile înaintaseră la doar câțiva centimetri de picioarele 
ei. Ar fi fost zdrobită la fel de necruţător ca frumoasa 
ei bonetă. 

Lacheul, Timms, ajunse la ele alb la față ca varul. 

- Excelenţă, doamna mea, ați fost rănite? Le întinse 
mâna. Fiţi atentă la sticla spartă, doamna mea. 

Julia se schimonosi de durere când tânărul o ajută să se 
ridice, ştiind că avea să rămână cu vânătăi mari. 

- Sunt bine, mulțumită avertizării tale. 

Aruncă o privire în lungul străzii, în vreme ce Timms o 
ajută pe Mariah să se ridice în picioare. Trăsura dispăruse 
după colț. 

~ Trăsura nu s-a făcut zob, deci probabil că vizitiul a reușit 
să recapete controlul asupra cailor. Apoi şi-a continuat 
drumul pentru a nu fi nevoit să suporte consecințele 
faptului că s-a dovedit atât de neîndemânatic pe capră. 

-Va fi destul de scump pentru modistă să-şi repare 
vitrinele, consimți Mariah. Dar slavă Domnului că n-a 
fost nimeni rănit! 

Lacheul ridică boneta distrusă a Juliei și le conduse 
pe ambele femei prin mulțimea care se adunase. Julia 
era recunoscătoare că brațul lui puternic o susținea, căci 
genunchii ei erau moi. 

Chiar mai tulburătoare decât accidentul era teama că 
nu fusese, de fapt, vorba de un accident. 


Cu eficiența specifică a Casei Ashton, ducele fu in- 
format despre accident înainte ca Julia și Mariah să apuce 
să intre în casă. Acesta veni în grabă din camera sa de 
lucru și le întâmpină chiar la ușă. O prinse în brațe pe 
Mariah cu atâta râvnă, încât o ridică de la podea. 

— Mariah, eşti bine? 

-Sunt bine, iubitule, spuse ea râzând, deși nu se des- 
prinse din îmbrățișarea lui nici când picioarele îi reveniră 
pe pământ. Mulțumită Juliei. A reușit într-o clipită să ne 
dea pe amândouă la o parte. 

-Slavă Domnului! Ashton își petrecu un braț în jurul 
Juliei și o strânse într-o îmbrățișare. Julia se sprijini de el, 
bucuroasă că era suficient de puternic cât să susțină două 
femei zdruncinate. 

—Nici nu vreau să mă gândesc ce mi-ar face Randall 
dacă ai fi rănită cât timp te afli sub acoperișul meu, Julia, 
spuse el cu un zâmbet strâmb. Veniţi în camera mea de 
lucru, vă ofer puţin coniac. 

Cu câte un braț petrecut în jurul celor două femei, 
Ashton le conduse în camera sa de lucru. 

Julia se cufundă într-o canapea adâncă, tapițată cu 
piele, în vreme ce ducele turnă trei pahare de brandy. 
După ce le împărți, se așeză pe canapeaua din fața ei, cu 
braţul petrecut în jurul soției sale. 

Julia înghiți o gură de coniac. 

—Lacheul tău, Timms, a strigat să ne atenționeze. 
Dacă n-ar fi făcut-o, n-am fi reușit să ne dăm la o parte 
din calea trăsurii. 

—Voi avea grijă să fie răsplătit, spuse Ashton, studiind 
cu perspicacitate chipul Juliei. Mai e ceva ce îţi întunecă 
gândurile? 

Julia oftă. 

-Mă întreb dacă a fost un accident sau o încercare 

intenționată de a da peste noi. De a da peste mine. 
Și eu m-am gândit la asta, spuse Mariah încet. Își 
fixă privirea asupra paharului de coniac, fără să bea. 
Caii scăpați de sub control au mai degrabă tendința să 
gonească prin mijlocul străzii decât să se apropie atât de 
mult de clădiri. 

Expresia ducelui deveni sumbră. 

- Crezi că Daventry a încercat să te ucidă? 

Julia se gândi puţin, apoi clătină din cap. 

=A spus că-și va pune câinii cu botul pe labe şi cred 
că vorbea serios. Dar poate câinii lui nu ascultă prea bine 
poruncile. 

Ashton se încruntă, iar Julia își aminti cât de periculos 
putea fi. 

— Am să cer să fie investigat incidentul, spuse ducele. 
“Trebuie să fi existat mai mulți martori. Până nu știm exact 
ce s-a întâmplat, vă sugerez să le cereți furnizorilor voştri 
să vină să vă întâlnească aici. 

— Excelentă idee! Mâna lui Mariah se mută fără voia ei 
peste pântec. Sunt prea multe lucruri în joc pentru a ne 
permite să fim neatenți. 

Julia fu de acord. Avea să se bucure foarte, foarte tare 
când Randall își termina treburile și se întorcea. 


Randall își luă corespondența de dimineață așteptând 
parcă să primească ceva anume. Julia îi scrisese câte un 
bilet scurt în fiecare zi, întotdeauna o descriere amuzantă 
a încercărilor şi a chinurilor presupuse de transformarea 
într-o mare doamnă în doar câteva zile. 

Scrisoarea din acea zi îi prezenta vizita croitoresei, 
însoţită de asistentele ei, pentru ultimele retușuri la rochia 
de bal. Julia încheia cu următoarele cuvinte: 


Mâine, pentru a ne răsplăti, eu și Mariah vom 
merge la o sesiune de cumpărături cât se poate de 
frivolă. Viaţa în Londra subminează fără îndoială 
caracterul moral al unei persoane. 


Randall rânji, auzindu-i vocea răsunând luminoasă 
printre cuvinte, apoi puse scrisoarea deoparte și se în- 
toarse spre restul corespondenței. Erau câteva scrisori ce 
ţineau de probleme de rutină, dar, mai interesant, era și o 
scrisoare de la Rob Carmichael. 

Rupse sigiliul și citi mesajul succint al polițistului. 


Nu am avut timp să-ți scriu pe larg, dar cred că 
Lam găsit pe băiatul tău pierdut lângă Upton. N-aş 
lăsa nici un câine în situația lui. O să-l scot eu de acolo 
dacă tu ești prea ocupat. Gândește-te cât ești dispus 
să faci pentru un tânăr văr pe care nu l-ai întâlnit 
niciodată. Rob. 


Randall se încruntă citind. Adevărul era că nu voia să 
aibă nimic de-a face cu nici un copil de-al lui Branford, 
dar băiatul îi era rudă de sânge. Dacă Rob considera că 
situația era atât de gravă, încât era dispus să-l salveze 
el însuși pe băiat, însemna că lucrurile erau cu adevărat 
foarte rele. 

Fiindcă era greu să dea de Rob de la distanță, venise 
timpul să se întoarcă la Londra. 

Presupunând că Randall avea să se întoarcă la Londra 
cu ozi înaintea balului, Julia credea că mai avea de așteptat 
trei zile până la întoarcerea lui. Oftând, se cufundă în baia 
de șezut, care era suficient de mare cât să încapă în ea cu 
totul. Apa din care se ridicau aburi grei era înmiresmată 
de parfumurile florale eliberate de uleiul de baie șocant de 
scump pe care și-l cumpărase cu o zi în urmă de pe strada 
Bond. 

Deși Ashton plănuia să amenajeze mai multe săli de 
baie luxoase în conac, deocamdată Julia era mulțumită cu 
baia de șezut. Apa fierbinte îi alină vânătăile de pe şoldul și 
cotul drept. Același efect îl avu și paharul de vin de Porto 
ce se odihnea pe o măsuță așezată la îndemână. Ridică 
paharul și sorbi, simțind cu încântare că se răsfăța. 

Se făcuse târziu, iar Elsa primise permisiunea de a se 
retrage. Fata se dovedea potrivită pentru ea. Amabilitatea 
o făcea o prezență plăcută și era util să aibă o cameristă 
care să se ocupe de garderoba ei, care devenea rapid din 
ce în ce mai bogată. 

Însă, după atâția ani petrecuți în singurătate, Julia 
prinsese gustul intimității. Fiindcă soțul ei era plecat, avea 
să se răsfeţe cu pace, apă fierbinte şi vin. Oftă mulțumită 
și mai savură o înghițitură din dulceața îmbătătoare a 
vinului de Porto. 

Vinul se terminase, iar Julia aproape că ațipise în apa ce 
începea să se răcească atunci când auzi deschizându-se ușa 
apartamentului. Se trezi imediat. Nici Gordon şi nici Elsa 
nu ar fi venit la acea oră fără să fie chemați, iar Mariah și 
Ashton ar fi bătut dacă s-ar fi hotărât s-o viziteze, 

Se scurseră câteva secunde și ușa dormitorului se des- 
chise. O voce delicată, joasă strigă: 

Julia? 

Randall! 

Se ridică în pripă din baia de șezut, înfășurându-se 
într-un prosop de baie mare și luxos, și dădu buzna 
dincolo de paravan. O singură lampă era aprinsă, dar era 
suficientă cât să vadă că soțul ei se descălțase, probabil 
pentru a nu o trezi dacă dormea. În lumina scăzută, părul 
lui auriu și silueta zveltă, cu umeri lați îi evocară din nou 
un zeu nordic. 

—Mă bucur atât de mult că te-ai întors! 

Julia fi sări direct în brațe și mai să-l răstoarne în 
entuziasmul ei. 

Expresia lui ostenită dispăru. RAzând, se dădu un pas 
în spate pentru a-și recăpăta echilibrul, dar braţele lui o 
cuprinseră cu o viteză satisfăcătoare: 

— Am lipsit mai puțin de o săptămână, domnița mea. 
Nu că m-ar deranja o astfel de întâmpinare. Își îngropă 
fața în părul ei umed, pe care și-l prinsese în vârful capului. 
Mmmm... miroși ca un buchet de primăvară. 

El mirosea ca... el însuși. Familiar, sigur și masculin. 
Toate simțurile Juliei se treziră cu intensitate, absorbindu-i 
lacome prezența. Își dădu capul pe spate și îl sărută cu 
plăcere nereținută. După o clipă de surprindere, Randall 
îi răspunse imediat cu pasiune. O sărută cu o intensitate 
cgală cu a ei, trăgându-i acele din păr până când acesta se 
revărsă senzual peste umerii ei goi. 

Trupul Juliei fu cuprins de fierbințeală, concentrată sub 
pântece și în sâni. Simţise și înainte fiori de dorință față 
de el, dar acum era un foc dezlănțuit pe deplin. Femeia 
calmă și rezervată care se formase în anii petrecuți în exil 
dispăruse, fiind înlocuită de o fetișcană dornică și lipsită 
de rușine. 

Mâna lui se strecură seducător pe spatele ei gol, pe sub 
prosop: 


256 Mary Jo Putney 


-Nu porți prea multe, spuse gâfâind ușor și strângându-i 
fesele în palme. 

— lar tu porți prea multe. 

Îşi puse mâinile pe reverele hainei, dezbrăcându-i-o de 
pe umeri. Prosopul înfășurat nu foarte strâns în jurul ei i 
se desfăcu și căzu până la talie. 

El deveni țeapăn, zgâindu-se la ea. 

- Dacă ai dubii unde va duce asta, domnița mea, acum 
e momentul să te retragi. 

Dar ea nu voia să se retragă. 

Nu am dubii, Alex, spuse încet. În noaptea asta, vreau 
să ne unim ca doi amanți care nu au cunoscut niciodată 
întunericul. 

El inspiră adânc. 

—Mi-aș dori asta mai mult decât orice pe lume. 

Ea zâmbi şi dădu drumul prosopului, lăsându-l să se 
strângă pe podea lângă picioarele ei goale. Nu se simțea ca 
o tânără fată perfectă și fără cicatrici. Se simțea feminină, 
experimentată și puternică. 

Cicatricile ei nu erau importante, erau o rămășiță a 
trecutului. Prezentul era pulsaţia fierbinte a dorinței, ce 
îi atrăgea laolaltă ca și cum ar fi fost doi poli opuși ai 
unui magnet: 

- Spuneai ceva de hainele alea... 

Trase de haina lui, dezbrăcându-l complet de ea, în 
vreme ce el își dezlegă cravata și o aruncă. Cu mișcări 
rapide, Julia îi descheie nasturii de la gât și se întinse 
să-i sărute pielea netedă, ușor sărată. Pulsul lui bătu 
nebunește sub buzele ei și scoase un sunet înăbușit de 
plăcere. 

Cât se poate de încântată de ea însăși, îi atacă şi 
restul hainelor. Fiindcă şi el făcea același lucru, mâinile 
li se încâlciră şi degetele rătăciră într-o învălmăşeală 
fermecătoare de atingeri și de chicoteli. În ceea ce pri- 
vește dezbrăcarea, eforturile lor reciproce păreau lipsite 
de eficiență, dar era un amuzament delicios, iar absența 

fricii reprezenta cel mai puternic afrodiziac pe care îl în- 
cercase vreodată. 

Dezbrăcat, era de o frumusețe masculină dură, ce i-ar fi 
făcut de rușine pe sculptorii greci. Julia își trecu mâinile 
peste umerii și peste trunchiul lui, pipăind texturile schim- 
bătoare ale pielii, ale cicatricilor și ale părului blond. 

-Nu te-am văzut niciodată cu totul, şopti ea. Ce am 
aşteptat oare? 

- Momentul potrivit. O ridică în braţe și o așeză în 
mijlocul patului. Cum azi am călărit mult, sunt flămând. 
lar tu, domnița mea, ești ca un banchet și un buchet 
deopotrivă. 

Înainte ca Julia să fi apucat să se instaleze pe saltea, 
Randall se întinse alături, cu tot corpul lipit de ea, de la 
coaste la pulpe. Se aplecă asupra ei, oferindu-i un sărut 
profund, cu buzele întredeschise. Degetele ei de la mâini 
şi de la picioare se înfiorară de voluptatea nestăpânită a 
întâlnirii dintre limbile şi buzele lor. 

Sărutul se prelungi până rămaseră amândoi fără suflare. 
Randall ridică bărbia. 

- Ai un gust delicios, de vin de Porto înțepător, produs 
de Ballard. 

Julia râse amețită. 

- Poţi identifica şi producătorul? 

— Ashton nu ia decât de la Ballard, fiindcă e produs de 
un prieten, spuse Randall rânjind. Și e un vin de Porto 
excelent. Dar gustul tău e mai dulce și mai îmbătător 
decât al celor mai fine licori. 

Îşi apăsă buzele pe gâtul ei, sprijinindu-și mâinile pe 
sâni. 

Când degetul lui mare îi mângâie sfârcul, ea se arcui 
lipindu-se de palma lui. Randall începu s-o muște mărunt, 
coborând pe trupul ei cu un foc lent de sărutări. 

Julia oftă când gura lui se strânse peste sânul ei stâng și 
supse cu forță din sfârc. Șoldurile începură să i se legene, 
lipindu-se de el. După ce-i sărută și celălalt sân cu la fel 

de multă intensitate, gura lui coborî tot mai mult peste 
pântecul ei. 

Doar nu avea de gând să... scânci înăbușit și aproape îi 
sări inima din piept când buzele și limba lui îndemânatice 
ajunseră la cele mai intime părți ale corpului ei. 

— Alex! 

Învățase cum să-și folosească gura pentru a-i oferi 
plăcere unui bărbat, dar nu se gândise niciodată cum ar fi 
să primească, la rândul ei o astfel de plăcere. Degetele ei 
se împletiră strâns în părul lui Randall, în vreme ce trupul 
i se arcui tot mai strâns și mai strâns, și mai strâns, cuprins 
de o dorinţă atât de aprinsă, încât era aproape dureroasă. 

Descărcarea o sfâșie cu o forță zdrobitoare. Își strigă 
plăcerea, cu fiecare mușchi din corp cuprins de încorda- 
re. Când valul de senzații scăzu în intensitate, Randall 
își sprijini capul pe coapsa ei, respirând uşor peste 
pubisul ei. 

= Cu adevărat ești Alexandru cel Mare, spuse ea şoptit, 
desfăcându-și mâinile din părul lui și dându-i blând la o 
parte buclele groase de păr auriu de pe fruntea lui. Nici 
nu-i de mirare că ţi-a plăcut atât de mult când ţi-am făcut 
eu asta. 

—„Plăcere“ e un cuvânt mult prea inexpresiv pentru 
o astfel de experiență. Își dădu capul pe spate pentru a-i 
surprinde privirea. Mi-am dorit să te gust cu lăcomie încă 
de prima dată când te-am văzut. 

Julia simţi o roșeață fierbinte, încântată, urcându-i în 
obraji. 

—Mă bucur că n-am știut. Erai și așa destul de înfrico- 
şător în postura de soldat care nu mă plăcea. Îi desenă cu 
degetul conturul urechii. Dar, cu siguranță, suntem abia 
pe la jumătate. 

-Dacă ai avut timp să-ți recapeți respirația... Se ridică 
deasupra ei, folosind un deget pentru a mângâia faldurile 
umede de carne, intens sensibilizate, dintre picioarele ei. 


“umbrele trecutului 259 


Mici fiori de plăcere o străbătură când el descoperi centrul 
senzaţiilor. 

— Eşti gata să-mi oferi al doilea fel, domnița mea? 

—Şi când mă gândesc că-ți citeam scrisorile și mi se 
părea că nu există nici urmă de poezie în sufletul tău! 
spuse ea râzând. 

— Poate nu poezie. Dar un apetit profund și statornic, 
pe care doar tu îl poți sătura. 

Se instală atent între picioarele ei, mângâind-o cu 
o îndemânare desăvârșită până când ea începu să se 
zvârcolească sub degetele lui. 

— Acum? o întrebă. 

— Acum! 

ÎL trase cu forță în jos, peste ea, ridicându-și șoldurile 
pentru a-l primi. Era uimitor cât de mult tânjea să-l simtă 
împlântându-se în ea după atât de mulți ani în care se 
temuse de asediul bărbaţilor. Dar când el se îngropă în ea, 
nu se mai simți asediată. Se simți completă. 

Se legănă cu el, surprinsă să constate că dorința începea 
să ajungă la intensitatea pe care o simţise înainte. Dar, de 
această dată, valul îi răpi pe amândoi, ritmurile înnebunite 
ale trupurilor lor ajungând să se potrivească până când el 
se cutremură și se descărcă în ea cu un geamăt profund. Ea 
răspunse în ecou descărcării lui, fără a şti sigur care dintre 
ei ajunsese primul la punctul culminant. 

Respirația lui chinuită încetini și se rostogoli pe spate, 
trăgând-o și pe ea într-o îmbrățișare strânsă. Julia se 
relaxă cu fața sprijinită de umărul lui și cu braţul trecut 
peste talia lui. Cândva se simțise recunoscătoare pentru 
celibatul ei. Nu ar fi crezut niciodată că ar fi putut să 
cunoască o asemenea explozie uluitoare de dorință. Dar 
corpurile lor goale, împletite stăteau mărturie că nu era 
totul doar un vis. 

Randall își curbă mâna peste capul ei, strecurându-și 
degetele în părul ei încâlcit. 

—Mă întreb dacă am intuit că ești capabilă de o ase- 
menea pasiune generoasă, murmură el. Sau sunt, pur şi 
simplu, cel mai norocos bărbat de pe pământ? 

— Eu sunt cea norocoasă, râse Julia înăbuşit. Norocoasă 
şi egoistă. Probabil chiar ţi-e foame, dacă ţi-ai petrecut 
toată ziua călare. lar eu m-am apucat să-ți distrag atenția. 

—De fapt, m-am oprit prin bucătărie să îmbuc ceva 
înainte de a urca. Îi masă blând capul. Dar chiar de n-aș fi 
făcut-o, eşti o hrană mai satisfăcătoare decât orice altceva 
aș fi putut găsi. 

— Asta e bine, fiindcă n-am forță să cobor două rânduri 
de scări pentru a da iama în cămară. De-abia am energie 
cât să aleg o cicatrice pe care să mi-o identifici, deși sunt 
atâtea dintre care pot să aleg. Trasă cu arătătorul o linie 
peste coastele lui. Asta, dacă îmi amintesc corect, e de lao 
tăietură de baionetă cu care te-ai ales în timpul retragerii 
din Corunna. 

El aprobă din cap. 

— Jumătate dintre campaniile militare din ultimii cinci- 
sprezece ani sunt inscripționate pe pielea mea. Am avut 
noroc că, în tot acest timp, am suferit o singură rană 
gravă. 

Ea se înfioră. 

- Încerc să nu mă gândesc la toate acele dăți când ai fi 
putut fi ucis, Alex. Nu te-aș fi cunoscut niciodată. 

— Asta înseamnă că nici nu mi-ai fi dus lipsa, remarcă 
el, cu un zâmbet în voce. 

- Refuz să mă pierd în filosofii în noaptea asta. Se 
încruntă când degetele ei coborâră spre regiunea lui 
inghinală. Nu-l mai văzuse gol niciodată, iar acum, 
descoperea noi cicatrici. Liniile astea palide sunt ciudate. 
Par să fie o duzină sau poate mai multe şi sunt aproximativ 
paralele. Își trecu ușor vârfurile degetelor peste carnea 
crestată a zonei inghinale. Ce armă din lumea asta ar fi 
putut produce o astfel de rană? Dacă era cu vreo câțiva 

centimetri mai spre stânga nu ne-am fi putut bucura de o 
seară atât de încântătoare. 

—Nu a fost o armă. Oftă. Branford. 

Atenţia ei se trezi pe deplin și se ridică sprijinin- 
du-se într-o mână, pentru a putea studia cicatricile mai 
îndeaproape. 

- Doamne, Dumnezeule, te-a tăiat intenționat? 

—S-a întâmplat când am ajuns pentru prima dată la 
Turville. Vocea lui Randall era lipsită de inflexiuni. Declara 
că porneşte la vânătoare și începea să mă gonească. Când 
mă ajungea din urmă, iar asta se întâmpla întotdeauna, 
fiindcă era mai mare, mai înalt și mai rapid, mă țintuia la 
pământ. Apoi, îmi trăgea pantalonii și mă tăia cu pum- 
nalul său mic. De fiecare dată când se întâmpla, tăia puţin 
mai aproape. Îmi spunea că, atunci când va ajunge la 
sculă, mi-o va tăia cu totul. 

Juliei i se tăie respirația de groază, acoperindu-și gura 
cu mâna. 

-De ce nu l-a oprit nimeni? 

—El era tânărul stăpân. Nimeni nu îndrăznea să i se 
împotrivească. 

- Deci ai învățat să te lupți și să te porți urât ca să fii 
alungat. 

Îşi lipi buzele peste cicatricile lui, suferind când și-l 
imagină copil, chinuit și neavând la cine să apeleze. Nici 
nu era de mirare că Randall devenise atât de protector. 

Sărutându-i cicatricile, îl simţi reacționând și agitân- 
du-se puțin. Randall spuse trist: 

-Te poţi baza pe Branford să distrugă un moment 
perfect chiar şi acum. Trebuie să discutăm, domnița mea, 
iar asta înseamnă că ar fi bine să te îmbraci cu ceva, altfel 
nu voi fi în stare să mă exprim rațional. 

— Atunci și tu trebuie să te acoperi, domnule maior, 
spuse ea aspru. Crezi că femeile sunt imune la astfel de 
privelişti ce distrag atenţia? 

-Mă bucur că tu nu ești, spuse el cald, mângâindu-i 
trunchiul. Doamne, Dumnezeule, ce ai pățit pe şold? 
Nu-mi vine să cred că n-am observat vânătăile astea mai 
devreme! 

- Lumina era scăzută, iar noi eram ocupați cu altele. 
Julia se ridică, conștientizând mai clar rana. O trăsură 
scăpată de sub control aproape ne-a lovit pe mine și pe 
Mariah ieri, când făceam cumpărături. Am căzut când 
m-am dat la o parte. Inspiră adânc, dorindu-și să nu fie 
nevoită să strice atmosfera. A fost probabil un accident, 
dar... nu suntem sigure. Ashton a cerut ca accidentul să 
fie investigat. 

Randall expiră zgomotos. 

-Nu poți uita de lume nici măcar preț de o noapte, se 
pare. Mai există vreun loc rămas sigur? Avem chiar mai 
mult de discutat decât credeam. 

Fiindcă avea la dispoziție o baie de șezut plină cu apă, 
Randall se spălă rapid înainte de a-și îmbrăca hainele 
de noapte, apoi turnă două pahare de vin de Porto și i 
se alătură Juliei în pat. Părul ei întunecat era pieptănat 
într-o coadă împletită cu grijă, ce-i cădea pe un umăr, 
iar o cămașă de noapte modestă din muselină o acoperea 
cu totul, dar chiar și așa, era atât de atrăgătoare, încât îi 
distrăgea atenția. 

De fapt, știind ce se afla sub acea muselină, o găsea și 
mai atrăgătoare. Poate că și reciproca era valabilă, căci ea 
îl privea cu o încântare nestingherită, deși acum era la fel 
de îmbrăcat ca și ea. 

Îi întinse vinul, apoi se strecură sub plapumă lângă ea. 
Sprijinindu-se de pernele așezate grămadă, își petrecu un 
braț în jurul ei: 

— Să bea vin în pat cu o femeie frumoasă e visul oricărui 
soldat, mai ales când se târăște prin noroiul unei campanii 
militare. 

Ea zâmbi. 

-Vinul e primul lucru la care se gândește un soldat? 

-Al doilea. 

O sărută prelung, punând capăt sărutului cu multă 
ezitare. Acum, că obstacolele din calea intimității 
fuseseră anihilate, își dorea să facă dragoste cu Julia până 
ajungea atât de slăbit, încât să nici nu se mai poată da jos 
din pat. 

Amintindu-și că aveau să se bucure și de alte nopți, o 
întrebă: 

-A găsit Ash vreun martor pentru incidentul cu 
trăsura? 

—Da, dar deocamdată nimic care să demonstreze dacă 
a fost sau nu intenționat. Sorbi din vinul de Porto, în- 
cruntându-se. Dacă a fost o încercare de a mă ucide, nu 
văd cum ar fi putut fi plănuită. Nici măcar eu și Mariah nu 
ştiam că ne vom afla în acel loc în momentul respectiv. 

—Un bărbat care v-ar fi urmărit ar fi putut găsi atunci 
o oportunitate neașteptată de a ataca și să fi acționat 
spontan, spuse Randall încet. 

-Poate că asta e, consimţi ea. De regulă, străzile acelea 
sunt prea aglomerate pentru ca o trăsură să poată prinde 
viteză, dar incidentul s-a petrecut în timpul uneia dintre 
acele pauze în trafic care mai apar uneori. Un urmăritor 
ar fi putut decide să profite de ocazia de a mă călca. 
Degetele i se strânseră pe pahar. Ar fi putut s-o omoare 
şi pe Mariah. 

Mariah şi copilul din pântecele ei. Dacă cele două 
femei ar fi fost rănite, Randall și Ashton s-ar fi întrecut să 
facă dreptate și să-l pedepsească pe vinovat. 

- Î cunoşti pe Crockett. Ar fi posibil să ignore porunca 
lui Daventry de a te lăsa în pace dacă și-ar dori în 
continuare să se răzbune? 

~E posibil. Crockett îi era loial lui Branford. Exista 
între ei un atașament ciudat, pe care nu l-am înțeles 
niciodată. 

Expresia Juliei era tulburată. 

Randall o prinse mai strâns de după umeri. 

— Cât timp investighează Ash accidentul, eu aș putea să 
încep de la celălalt capăt, încercând să urmăresc mișcările 
lui Crockett. Pare cel mai probabil ca el să fie cel care îi 
doreşte răul. 

Julia oftă. 

— Mi-ar plăcea să cred că acea trăsură chiar a scăpat 
accidental de sub control, iar Crockett nu se află nicide- 
cum în apropiere de Londra. Nu vreau să fiu nevoită să mă 
tem pentru viața mea. 

—Nu ar fi trebuit să te las singură aici. 

-Fiind instalată în mijlocul Casei Ashton, nu prea se 
poate spune că am fost singură, remarcă ea. Nimeni nu 
a avut de suferit, cu excepția unei bonete drăguţe, și am 
comandat o alta la fel pentru a o înlocui. Dar tu? Și tu 
aveai ceva de discutat, parcă? 

Randall roti paharul de vin, urmărind cum lumina 
limpii se reflecta în lichidul roșu-auriu. 

-La Roscombe am primit o scrisoare de la Rob 
Carmichael. Crede că l-a găsit pe fiul lui Branford lângă 
Upton. Mi-a recomandat ca băiatul să fie salvat imediat 
din situația actuală. 

Julia se ridică în capul oaselor atât de brusc, încât 
aproape își vărsă vinul. Nici măcar nu observă când 
Randall stabiliză paharul. 

-Ce altceva a mai spus? În ce fel de situaţie dificilă se 
află băiatul? 

-Ştii la fel de multe ca mine, răspunse Randall. Rob 
nu scrie prea mult nici în cele mai bune momente ale 
sale și, din câte am înțeles, era pe fugă când mi-a mâzgălit 
biletul ăsta. Va trebui să dau de el, ceea ce ar putea dura 
câteva zile. Am avut noroc că l-am găsit atât de repede 
înainte de a pleca la Roscombe. 

- Trebuie să mergem la Upton și să luăm copilul, spuse 
Julia cu pasiune. 

-Nu înainte de balul lui Mariah — nu ne-ar ierta-o 
niciodată. Randall se încruntă. Julia, de ce îți pasă atât de 
mult de copilul din flori al unui soț pe care l-ai detestat? 
Există numeroși copii în situații dificile, iar dacă îți vei 
înființa adăposturile, îi vei ajuta pe foarte mulți dintre ei. 
De ce anume acest copil? 

-Nu... nu sunt sigură. Dar băiatul are, neîndoielnic, 
nevoie să fie îngrijit. Îşi muşcă buza. Are aproape aceeaşi 
vârstă pe care ar fi avut-o acum copilul meu. 

lar Julia nu avea să mai aibă vreodată un alt copil. 
Randall reuși să înțeleagă vag de ce se simțea legată tocmai 
de acest băiat pierdut. Dar era copilul lui Branford. 

-—j]ulia, spuse Randall. Dar dacă băiatul e nebun, ca 
tatăl său? 

—Sper că nu e. Julia îi adresă o privire rugătoare. Dar 
chiar dacă e tulburat... Alex, ai spus chiar tu că, dacă 
Branford ar fi fost crescut mai bine, poate că n-ar fi fost 
atât de distrugător. 

—Poate că nu. Dar poate ar fi fost un depravat indiferent 
de educație. Randall își aminti teroarea de a fi țintuit la 
pământ, în vreme ce vărul său masiv agita vesel micul 
pumnal strălucitor. Buzele i se strânseră. Dacă băiatul e 
ca Branford, nu cred că aș suporta să locuiesc sub același 
acoperiș cu el. Tu ai putea? 

Julia închise strâns ochii. 

-Nu știu, șopti. Dar chiar dacă e dificil, cu siguranță îi 
putem găsi un loc mai bun decât cel în care se află acum. 
Ce-ai zice de Academia Westerfield? Aţi ridicat toți în 
slăvi miracolele făcute de Lady Agnes. 

— Doar dacă în spatele comportamentului deviat se află 
un material uman sănătos, spuse Randall. Destul de mulți 
băieți ajung la academie într-un moment în care sunt pe 
punctul de a exploda, dar depășesc momentul dacă sunt 
tratați bine. Lady Agnes nu ar accepta un elev care simte 
plăcere să le facă rău altora. 

— Presupun că nu. Dar e singurul nepot al unchiului 
tău. Cu siguranță, Daventry și-ar dori să-l ia pe băiat în 
grija lui, nu-i așa? 

-— Poate că da, poate că nu. De ce ar trebui să-i pese 
de un copil nelegitim necunoscut, acum, când soția lui 
e pe punctul de a-i oferi fiul pe care și l-a dorit de atâta 
timp? Chiar dacă ar fi dispus să își facă datoria față de 
băiat, Daventry l-ar putea transforma pe copilul acesta 
într-un monstru la fel de îngrozitor ca Branford, spuse 
Randall fără ocoliș. Dacă băiatul e violent, cea mai bună 
soluție ar fi să-i impunem să intre în serviciul militar. Pe 
un vas al Marinei, ar învăţa să respecte disciplina pentru 
a supraviețui. 

Julia se înfioră. 

Mai blând, Randall spuse: 

—Nu toată lumea poate fi salvată, Julia. Sunt dispus să 
îl caut. După cum ai spus, e vărul meu. Dar dacă e un 
monstru, la fel ca tatăl său, n-am să-i permit să pună în 
pericol alți oameni. 

—Știu că ai dreptate, spuse ea atât de încet, încât 
de-abia se auzi. Dar sunt șanse mari ca băiatul să fie 
normal. Trebuie să aflăm. Putem merge în ziua următoare 
balului? 

— Asta depinde de cât de repede reușesc să-l găsesc pe 
Rob Carmichael. Randall o trase spre el. Ea se relaxă la 
pieptul lui cu un oftat. Pentru următoarele câteva zile, 
nu te gândi la băiatul ăsta. Concentrează-te pe bal, pe 
prietenii tăi și pe noua ta viață. 

-E un sfat bun. Își ascunse un căscat. Deocamdată, 
sunt pregătită să dorm. 

Şi el era. Avea să doarmă şi s-o viseze pe Julia. 


Randall se trezi cu Julia cuibărită la pieptul lui, ținân- 
du-și mâna într-un loc foarte intim. Trupul lui reacționă și 
el. Se foi puțin, frecându-se de mâna ei, iar ea se trezi. 

Julia deschise ochii. După o foarte scurtă clipă de 
surpriză, mâna ei se strânse încet în jurul lui. Randall 
simți că i se taie respirația și deveni tare ca piatra: 

—Sper că nu intenționai să te dai jos din pat imediat, 
spuse el cu glas sugrumat. 

—Cu siguranță, nu. Zâmbetul ei era jucăuș, iar mâna şi 
mai și. Sunt doisprezece ani de compensat, Alexander. 

— Am să fac tot ce pot ca să te ajut să recâștigi timpul 
pierdut. Dar, în dimineața asta, tu trebuie să faci toată 
treaba. 

O prinse de talie și o trase peste el. 

Distinsa, eleganta și curajoasa lui soție chicoti. Apoi 
se aplecă să-l sărute, mulându-și corpul moale după al lui. 

Făcură dragoste lent, cu satisfacție, până la sfârşit, care nu 
fu lent deloc. 

După ce-și ostoiră pentru moment pasiunea, rămaseră 
lipiţi, cu părul ei revărsându-se peste gâtul lui: 

-— Nu știam de ce mă lipsesc, șopti ea. Nu știam. 

Randall cunoscuse pasiunea, dar niciodată atât de 
strâns împletită cu tandrețea. Îi masă ușor spatele, 
de la umerii fini şi talia subțire la posteriorul desăvârșit. 
La destul de scurt timp după ce începuseră, își arunca- 
seră deoparte hainele de noapte, astfel că stăteau acum 
întinși goi. 

— Am ştiut că te doresc încă din prima clipă în care 
te-am întâlnit, domnița mea. Râse. Nu am înțeles atunci 
de ce. Acum, da. 

Rămaseră întinși, satisfăcuți, preț de încă vreo câteva 
minute, apoi Julia spuse cu regret: 

— Trebuie neapărat să ne sculăm. Tu trebuie să-l cauţi 
pe domnul Carmichael, iar eu trebuie s-o ajut pe Mariah 
la câteva mii de detalii legate de bal. Se dezlipi de Randall 
şi se ridică în capul oaselor, ca o delicioasă nimfă goală. În 
plus, Lady Kiri va trece pe aici în dimineața asta, parțial 
pentru kedgeree și parțial pentru a-mi da un parfum pe 
care l-a conceput special pentru mine. Mariah spune că 
se pricepe foarte bine la asta. 

—Mă îndoiesc că te poate face să miroși mai bine decât 
miroși acum. 

Se târî de-a bușilea prin așternut, ținându-se după 
Julia. Ea râse și cobori din pat. 

— Încerci să-mi subminezi planurile pentru ziua de azi, 
domnule maior. 

-Chiar asta fac. Dar avea și el multe de făcut. Nu mă 
întorc până la cină. 

— Anthony vrea să semnezi o declarație de renun- 
ţare, prin care să cedezi drepturile tale de soț asupra 
averii mele. Julia păru puțin jenată. Tu ai spus c-o 
vei face. 

-— Desigur. 

Nu-l deranja să semneze un document prin care să 
renunțe la dreptul său legal asupra banilor ei. Dar şi-ar fi 
dorit ca ea să nu aibă acei bani. 


+ 


Lady Kiri sosi chiar în timp ce Julia și Mariah serveau 
o ultimă ceașcă de ceai la micul dejun și înainte ca 
kedgeree-ul să fie luat din sala de mese. Julia îi zâmbi 
femeii mai tinere. 

— Ai un instinct excelent să sosești cât încă mai este 
mâncare. 

— Misterioasa înțelepciune a Orientului, spuse Kiri 
mândră, servindu-se cu o porție din mâncarea indiană 
şi adăugându-și o felie de pâine prăjită. După ce puse 
jos farfuria, scoase din săculețul ei o sticluță de cristal 
minunată. Poftim parfumul pe care l-am preparat pentru 
tine, Lady Julia. Sper sincer să-ți placă. 

Julia nu și-ar fi permis niciodată să fie nepoliticoasă în 
privința acceptării unui cadou, în special când era însoțit 
de expresia neliniştită a celui care îl oferea. Mariah îi 
spusese că tânăra Kiri își lua foarte în serios parfumurile. 

—Nu am mai primit niciodată un parfum făcut special 
pentru mine, deci, cu siguranță, are să-mi placă foarte 
mult. 

Kiri păru în continuare îngrijorată. 

—De regulă, când prepar un parfum pentru cineva, îi 
ofer femeii respective diferite arome pe care să le testeze 
şi discutăm despre ceea ce îi place. Dar Mariah vorbește 
des despre tine, așa că te cunosc puțin. Când te-am văzut 
ieri dimineață, m-a lovit inspirația și am început să 
amestec arome ca un pictor din Țara Lacurilor! cuprins 


| În orig., Lake District, zonă muntoasă din nord-vestul Angliei 
(n.red.) 

de nebunie cu acuarelele sale. Îi dădu Juliei sticluța. Asta 

e doar prima versiune. Parfumurile reacționează diferit 

persoane diferite, de aceea trebuie adesea ajustate. 

in cazul lui Mariah, a fost nevoie de mai multe încercări 
până am obținut combinația perfectă. 

Cinci, dar a fost o experiență minunată. Nu trebuie 
să-ți faci atâtea griji, Kiri, spuse Mariah liniștitor. Sunt 
sigură că nu s-a întâmplat niciodată ca parfumurile tale 
să nu placă. 

- Nimeni nu mi-a spus asta în față, răspunse Kiri aspru. 
Dar oamenii mint tot timpul. În special cei din înalta 
societate. 

Hotărând că era cazul să pună capăt îngrijorării lui Kiri, 
Julia scoase dopul sticluței și își puse o picătură de parfum 
pe încheietura mâinii. Apoi mirosi parfumul amețitor. 

Înlemni și se lăsă transportată înapoi în copilărie. În 
gât i se formă un nod, iar în ochi i se strânseră lacrimi. 

-O), vai... şopti. 

-Nu mi s-a mai întâmplat niciodată ca cineva să 
lângă mirosind parfumul meu! exclamă Kiri îngrozită. 
Imi pare atât de rău, Lady Julia! 

Se întinse după sticluță, dar Julia clătină din cap. 

-Mirosul îmi amintește de mama mea, spuse pe o voce 
sugrumată. Era frumoasă și luminoasă și... şi-mi oferea 
siguranță. 

După ce murise mama ei, Julia nu mai trăise timp de 
mulți ani sentimentul de siguranță. Nu până acum, cu 
Randall. 

~E bine atunci. Kiri se relaxă și luă o înghițitură de 
kedgeree. Îți evocă și alte lucruri? 

Julia mirosi din nou parfumul, încercând să fie mai 
analitică: 

—Par a fi mai multe straturi de miresme. Florale, dar 
mai complexe. Îmi aminteşte de liliac, care îmi place 
foarte mult, dar are şi o aromă mai bogată de trandafir 
şi un foarte subtil parfum de... de pădure întunecată 

în timpul nopții. Își ridică din nou încheietura. Și totul e 
mrăbătut de ceva sălbatic și fragil, ce îmi amintește de un 
vboi croindu-și drum printre viori și violoncele. 

Kiri dădu din cap satisfăcută. 

- Descrii foarte bine, Lady Julia. Îmi doream o astfel de 
complexitate pentru tine. Acum, să vedem cum se simte 
pe pielea ta. 

Mariah luă sticluța și inhală. 

-Mmm, minunat, Kiri. Zâmbi poznaș. Lui Randall o 
să-i placă, Julia. 

— Așa cred și eu. Julia zâmbi pentru sine. Soțul ei avea 
să aprecieze parfumul în mod deosebit dacă îl purta fără 
nimic altceva pe ea. 


capitolul 29 


Rob Carmichael răspunse biletului lui Randall stabilind 
o întâlnire acasă la el, în dimineața balului. Randall se 
bucură că avea să se întâmple în timpul zilei. Zona de 
lângă Covent Garden nu era cea mai rea din Londra, dar, 
cu siguranță, nici cea mai bună. 

Taxiul închiriat de Randall îl lăsă pe o stradă din 
apropiere și străbătu pe jos distanța corespunzătoare 
ultimelor câteva blocuri. Cartierul era liniștit în miezul 
dimineții, dar el rămase atent. 

Însă nu suficient de atent. Aproape ajunsese la casa 
lui Rob, când simți un obiect tare înfigându-i-se în spate. 
O voce groasă mârâi: 

— Banii sau viața! 

Randall îndesă un cot în coastele atacatorului. Bărbatul 
scoase un sunet gâtuit. 

Răsucindu-se pe călcâie, Randall lovi picioarele ataca- 
torului, care căzu ca și cum ar fi fost secerat, apoi îi scoase 
cuțitul pe care îl ținea ascuns. Bărbatul, un muncitor în 
haine sărăcăcioase, pică lat pe jos. Ashton își învățase 
colegii de clasă Kalarippayattu, un stil de luptă indian, 
când erau copii. Mai târziu, Randall acumulase experiență 
practică în bătăi pe câmpul de luptă. Rezultatele erau, de 
obicei, cele scontate. 

Randall băgă cuțitul în teacă, dându-și seama, la o 
privire mai atentă, cine era muncitorul zdrențuit. 

- Noroc că te-am recunoscut înainte să te rănesc grav, 
Rob, spuse el cu un amuzament sec. 

- Întotdeauna subestimez cât eşti de rapid, spuse poli- 
ţistul pe tonul său normal, ridicându-se ușor în picioare. 
Credeam că o să ajung acasă să mă spăl înainte să sosești 

la întâlnire, dar treaba pe care am avut-o înainte mi-a 
luat mai mult decât m-am așteptat. 

— Și, fireşte, n-ai rezistat ispitei de a mă pune la încercare. 
Randall își studie prietenul, în vreme ce porniră din nou. 
Ti-aş strânge mâna, dar mi-e teamă să nu iau vreo boală 
dezgustătoare. Ce mi-ai înfipt în coaste? 

-Un kottukampu. E un baston scurt, folosit în Kala- 
rippayattu. Rob îi arătă o bucată de lemn șlefuit, de gro- 
simea unui deget mare și lung cam cât o mână. 

Randall îl studie cu interes. 

-Nu l-am văzut niciodată pe Ashton folosind ceva de 
genul ăsta. 

-E o tehnică avansată, pe care el nu o cunoştea. Rob 
ascunse mica armă în interiorul hainei. Am învățat să-l 
folosesc cât am fost în India. Prefer să îl țin la îndemână 
în locul unui cuțit, fiindcă riscul să ucid pe cineva din 
greșeală e mai mic. 

—Și se mai spune că soldații duc o viață periculoasă, 
remarcă Randall. Bănuiesc că viața în armata lui Welling- 
ton e pașnică în comparație cu munca ta. 

-Majoritatea zilelor mele sunt destul de pașnice. Dar 
un polițist care se așteaptă să trăiască în siguranță va avea 
o carieră scurtă. 

Clădirea veche în care locuia Rob avea o casă de 
amanet la parter și un apartament deasupra. Rob descuie 
ușa de la casa scării de lângă amanet şi îl pofti pe Randall 
înăuntru. 

Urcară un șir de trepte șubrede, trecură de o altă 
ușă încuiată și ajunseră la locuința lui Rob. Sufrageria 
principală era surprinzător de confortabilă și mobilată cu 
un simț al ordinii milităresc. Servitorul lui Rob, Harvey, 
veni să vadă cine sosise. Bătut de soartă și cu trupul vânjos 
plin de muşchi, Harvey era formidabil, în ciuda piciorului 
său de lemn. 

Recunoscându-l pe Randall, îl salută din cap. 

- Ziua bună, domnule maior. 

Apoi, dispăru în partea din spate a apartamentului. 

—Lasă-mi câteva minute să îmi reintru în piele, spuse 
Rob, ieșind după Harvey. 

Randall se instală într-un fotoliu lângă fereastră şi luă 
din teancul de pe măsuța de lângă el unul dintre ziarele 
zilei, dar nu reuși să se concentreze asupra ştirilor. În 
seara aceea se ținea marele bal al Juliei și avea să savureze 
momentul mai bine după ce se lămurea nesiguranța legată 
de fiul nelegitim al lui Branford. Randall era și el curios în 
privința băiatului, chiar dacă nu-și dorea să fie. 

Zece minute mai târziu, Rob se întoarse purtând o tavă 
cu un ceainic aburind pentru cafea și două cești. Nu mai 
avea părul ciufulit și se descotorosise de hainele murdare 
și zdrențăroase. Prietenul său purta haine curate, ce nu 
ieșeau în evidență, specifice unui gentleman cu mijloace 
modeste. Și acest costum era tot o deghizare, la fel ca 
hainele de cerșetor, dar era o ținută ce îi permitea să 
se miște și în înalta societate, și în păturile de jos, fără 
a atrage prea mult atenția. Constituția zveltă și părul 
castaniu nu se remarcau cu nimic. Doar ochii lui albaştri 
și reci sugerau că era mai mult decât părea. 

Randall acceptă o ceașcă de cafea și îşi amestecă frişcă 
în ea. După o înghiţitură, își dădu seama ca era foarte 
fierbinte și suficient de tare cât să doboare un bou. Adăugă 
și zahăr: 

-— Povestește-mi despre tânărul meu văr cu origini 
obscure. A fost greu să dai de el? 

—Nu prea. Rob îşi turnă și lui cafea fără a adăuga nimic 
care să-i atenueze gustul. Amintirile lui Lady Julia s-au 
dovedit corecte. Mama băiatului, Sally Thomas, era 
într-adevăr slujnică într-o cârciumă. Lucra la o tavernă 
aflată la câţiva kilometri la nord de Upton. Nu era nici un 
secret cine era tatăl copilului. Branford a vizitat-o pe Sally 
Thomas cu regularitate ani la rând, iar copilul seamănă cu 
el suficient cât să nu fie pusă la îndoială relația dintre ei. 

Deci băiatul arăta ca Branford. Un fapt deloc atrăgător. 
Dar Randall se îndoia că acest lucru avea să-i stea în cale 
Juliei. Nici nu putea s-o critice pentru sufletul ei cald și 
protector, căci și el se bucura de avantaje. Considerând 
că era cazul să nu-i mai spună doar „băiatul“, Randall 
întrebă: 

—Cum îl cheamă? 

- Benjamin Thomas. Numit și Ben sau Benny bastardul. 
Rob dădu pe gât jumătate de ceașcă de cafea fierbinte 
dintr-o singură înghițitură, apoi își umplu din nou ceașca. 
A locuit cu mama sa la tavernă până la nouă ani. Ea a 
murit în timpul unei nașteri, iar Benjamin e singurul ei 
copil care a supraviețuit. Sally Thomas era o femeiușcă 
bună și puternică, mi s-a spus, și aparent dispusă să tolereze 
trăsăturile de caracter mai urâte ale lui Branford. A venit 
de undeva din West Country, dar nimeni nu știe de unde 
anume. Nu are rude de care să se ştie, așa că Benjamin a 
rămas singur pe lume. 

—Unde e acum? 

- Parohia nu a vrut să-i ofere susținere financiară, așa că 
a fost, practic, vândut ca sclav de muncă celui mai brutal 
fermier din zonă. Chipul lui Rob se întunecă. Nimeni 
nu-l vrea pe băiat. Nimănui nu-i pasă dacă trăiește sau 
moarte. 

Randall simți o tresărire nedorită de simpatie. 

-A încercat cineva să-l informeze pe Daventry că are 
un nepor? 

— Nu, din câte am aflat eu. Dacă a încercat cineva, a dat 
greș dintr-un motiv sau altul. Rob luă încă o înghițitură 
mare de cafea. Fermierul, Jeb Gault, e o creatură monstru- 
oasă. A avut o soție, dar l-a părăsit. Nu prea reușește să-și 
păstreze muncitorii, de aceea s-a oferit cu generozitate să-l 
ia în casa lui pe băiatul flămând pentru ca parohia să fie 
scutită de cheltuiala de a-i asigura traiul. 

- Pare o situație grea pentru orice copil. Randall se 
gândi din nou la asemănarea dintre băiat şi tatăl său. 
Benjamin a moștenit violența nebună a tatălui său? 

-Nu știu. Nu am vorbit personal cu el. Rob se 
încruntă. Dar unul dintre localnicii cu care am discutat 
mi-a spus că toată lumea se așteaptă ca, mai devreme 
sau mai târziu, Gault să îl ucidă pe băiat sau băiatul să îl 
ucidă pe Gault. 

Un bastard care arăta ca Branford și care s-ar fi putut 
dovedi un ucigaș. Minunat. Randall oftă. 

-Am să merg la Gloucestershire, să-l iau de la fermă. 
După aceea, totul depinde de cum e tânărul Benjamin. 
Promit că va ajunge într-o situație mai bună decât cea în 
care e acum. 

Rob își mai turnă cafea. 

- Familia poate fi un iad. 

Foarte adevărat. Dar rămânea, totuși, familie. 


Julia primi calmă veștile despre Benjamin Thomas. 

— Să plecăm mâine dimineață la prima oră, Alex. 

El râse. 

- Îţi garantez că vei fi extenuată după balul din această 
noapte. La fel şi Mariah. Își va dori să petreacă ozi liniștită, 
discutând în detaliu evenimentele serii, iar tu, ca o bună 
prietenă, ar trebui să-i faci pe plac. Vor fi și oaspeți care 
vor veni să-și exprime aprecierea față de bal. Nu cred că 
se va putea să plecăm mâine. 

Julia se încruntă. 

-Cred că ai dreptate. Poimâine atunci. 

O parte din Randall își dorea să amâne acea călătorie 
cât de mult posibil. Cealaltă parte, mai bună, voia să-l 
salveze pe tânărul său văr necunoscut, cu origini umile, 
din mâinile fermierului brutal. Nici un copil nu ar trebui 
să fie victima violenței. 

Ironia faptului că Randall fusese brutalizat tocmai 
de tatăl tânărului Benjamin era prea puternică pentru a 
rămâne neobservată. 


* 


În vreme ce Julia se pregătea de bal, salonul ei privat 
se umplu de oameni veniţi să se asigure că avea să 
arate cât de bine posibil pentru debutul ei în societatea 
londoneză. Julia stătu răbdătoare în picioare până când 
madame Hélier și o cusătoreasă o îmbrăcară în rochia de 
bal și făcură mici ajustări. Modista îi interzisese Juliei 
să se apropie de vreo fereastră până când nu ajungea să 
arate perfect. 

Fireşte, camerista personală a lui Mariah era prezentă 
şi ea pentru a o ajuta pe Elsa la măreața pregătire. Mariah, 
arătând superb în brocart auriu, sosi să ofere încurajări. 
Lady Kiri apăru și ea, splendidă în stacojiu. Teoretic, ve- 
nise să-și ofere ajutorul în caz că era nevoie, dar, de fapt, 
tecunoscu ea veselă, voia să participe la distracție. În cele 
din urmă, intră și bunica Juliei, arătând mai regal decât 
regina, îmbrăcată în satin negru, tivit luxos cu dantelă 
argintie asortată cu părul ei. 

În vreme ce Elsa îi prindea părul Juliei cu agrafe, 
aceasta îi murmură lui Mariah: 

— Cred că sunt deja în plus. Dacă aș pleca pe furiș, nu 
ar observa nimeni. 

— Ar observa la un moment dat, spuse Mariah râzând. 
Aruncă o privire spre ceasul de pe masa de toaletă. 
Trebuie să cobor să întâmpin primii oaspeţi. Să nu-ți 
faci apariția încă un sfert de oră, iar când vii, asigură-te 
că intri cu Randall. Împreună, veți arăta chiar mai bine 
decât separat. 

Julia închise ochii. 

—E prea târziu să fac o criză de plâns pentru a scăpa de 
participare? 


— Cu siguranță, e prea târziu! Mariah își mângâie pries 
tena pe braț. Știu că nu-ți place să te afli în centrul atenţie; 
dar îţi promit că seara va decurge bine. Ai prieteni ui 
iar până la sfârșitul serii, îţi vei face și alții noi. $ 

Mariah le luă pe Lady Kiri și pe bunica Juliei și 
conduse politicos afară din cameră. Elsa termină de ai 
jat părul Juliei, în vreme ce camerista lui Mariah 
un pămătuf din labă-de-iepure pentru a-i întinde o un 
discretă de fard pe obraji. O pomadă roz de aceeași ni 
îi fu aplicată pe buze. 

— Foarte bine, Lady Julia, spuse aprobator 
Helier. Puteţi să vă priviţi. Sunteţi cu adevărat superi 

Julia traversă încăperea, apropiindu-se de ogli 
înaltă. Imaginea reflectată era a unei străine — o străl 
surprinzător de stilată. Mătasea albastră cu nuanțe mari 
pe care o alesese Lady Kiri îi venea perfect Juliei, scop 
în evidență culoarea delicată a chipului său și nuant 
discrete de roșcat din părul ei de culoare închisă, Crol 
decolteului era ridicată pentru o rochie de bal, dar, d 
cum promisese modista, spatele avea o croială atât de 
drăzneaţă, încât fusese nevoie de un corset și de o cân 
de corp făcute anume pentru acea rochie. ş 

Liniile rochiei erau simple, iar singurele bijuterii erai 
un colier de perle și cercei asortați. Acestea fusese 
primite în dar de la bunica ei, care le moştenise de ië 
propria ei bunică. 

Un șir de perle mai mici fusese împletit prin părul 4 
prins sus, alături de boboci de trandafir minusculi, coi- 
fecționaţi din aceeași mătase ca și rochia. O singură bulă 
jucăuşă se încolăcea pe gâtul ei până la umăr. Efect 
era exact ceea ce își dorise Julia: un aspect modest, daf 
elegant, atrăgător, dar fără a sări în ochi. Întorcându-se, 
spuse călduros: 

—Vă mulțumesc tuturor. Arăt mai bine decât mi-uș Å 
imaginat vreodată că pot arăta. 

Madame Helier zâmbi satisfăcută. 

= Dacă îmi veți permite și în continuare să vă îmbrac, 
ly Julia, veți fi considerată una dintre marile frumuseți 

e lumii bune. 

(Chiar dacă rochia era modestă, modista nu era. 

uișindu-și un zâmbet, Julia le ceru cameristelor și lui 

me Hélier să se retragă. Aplică parfumul lui Lady 

la baza gâtului și pe ceafă. Apoi porni să-și caute 


cu din salonul ei privat în sufragerie exact în clipa 
Randall intră. Respirația i se tăie când îl văzu. Îl 
iderase dintotdeauna remarcabil de frumos, chiar și 
i când se întâlniseră pentru prima dată, iar el stătuse 
ntat jumătate din timp. Arăta chiar mai bine acum, 
își amintise să zâmbească. 
Mariah avusese dreptate. Îmbrăcat în uniforma sa de 
i, Randall era o priveliște ce le-ar fi putut da pe spate 
it şi pe femeile puternice. Jacheta stacojie ajustată pe 
îi scotea în evidență umerii lați, iar pantalonii de 
rle din piele se mulau pe picioarele sale musculoase, 
| vreme ce lumina lumânărilor dădea strălucire părului 
nuriu și îi sculpta trăsăturile fine ale chipului. Un zeu 
lic, şi era alei. 
b Randall se opri brusc când o văzu, țintuind-o cu 
Piivirea. 
| + Arăţi... superb. Își drese vocea. Deşi te-am dorit încă 
dh la început, de-abia acum îmi dau seama cât ești de 
jinousă, domnița mea. 
|! Julia râse încântată: 
| „Nu am fost niciodată o frumusețe, dar mă bucur dacă 
Ju crezi asta. Se apropie și îl prinse de braț. Tu, domnule, 
“Val face ca femeile impresionabile să te urmeze peste tot 
ai sala de bal, ca niște rățuște amețite. Dorești să co- 
mân la bal? 
ignorând comentariul ei, Randall se aplecă și-și 

mpi buzele pe ceafa ei, apoi coborî cu sărutul până la 
Măr, 

—Miroşi ucigător de delicios. Doreşti să întârziem la 
bal? 

O dorință ascuțită și dulce o străbătu. 

—Știu că doar mă tachinezi, spuse Julia cu respirația 
tăiată, dar ai grijă. S-ar putea să intru în joc. 

El păru însuflețit de speranță. 

— Îşi stau întotdeauna la dispoziție, domnița mea. 

Julia se gândi la nopțile pe care le petrecuseră împreună 
de când se întorsese la Londra, iar dorința se intensifică. 
Acum, că barierele fuseseră doborâte, descopereau noi 
modalități îmbătătoare de a-și oferi reciproc plăcere. 

-Nu mă ispiti, Alexander! Prea mulți oameni au 
muncit să organizeze acest bal. Trebuie să ne îndeplinim 
rolurile. 

Randall zâmbi și o conduse la ușă. 

— Suntem chemați la datorie. Întotdeauna suntem che- 
maţi, amândoi. Dar te avertizez că, după ce se termină 
balul, am să fac tot ce-mi stă în putință pentru a te 
ademeni în patul meu. 

Râzând, coborâră împreună scările largi. 


capitolul 30 


Julia știa că ea și Randall arătau extraordinar coborând 
scările largi ce duceau la holul de la intrare — orice femeie 
ar fi arătat extraordinar la brațul lui Randall. Dar avea un 
nod în stomac și se simțea de parcă avea să fie cuprinsă de 
greață. Toată durerea, respingerea și suferința din prima 
ei căsnicie și izgonirea din casa părintească ajunseseră 
să se împletească în această grandioasă reîntoarcere în 
societate. 

Mariah ridică privirea spre scări şi îi făcu semn Juliei 
să vină lângă ea pentru a întâmpina grupul de oaspeți ce 
se formase la intrarea în sala de bal. Ashton era acolo, 
povestind cu bunica Juliei, a cărei prezenţă arăta lumii 
că îşi susținea nepoata multă vreme pierdută. Randall o 
conduse până la ultima treaptă și se instală lângă ea. Era 
înconjurată de prieteni, iar temerile îi dispărură în câteva 
clipe. 

-Nu e prea rău, nu? îi şopti Mariah în timpul unei 
pauze după sosirea unui prim val de oaspeți. 

—Nu e rău deloc, recunoscu Julia. Mă bucur că m-ai 
obligat să fac asta, Excelență. 

Mariah râse, apoi mai întâmpină un oaspete. Lumea 
era cât se poate de curioasă în privința fiicei de duce care 
se întorsese din morţi, dar Julia nu detectă deloc osti- 
litate. După cum spusese Ashton, tatăl ei nu era prea 
popular în societate, iar ducesa moștenitoare de Charente 
inspira adorație. Lumea bună era pregătită să o placă pe 
Lady Julia Randall. 

— Anthony! exclamă când apăru fratele ei. ÎI îmbrățișă 
fierbinte. Ai să dansezi cu mine mai târziu? 

El râse și o îmbrățișă la rândul lui. 

—Da, chiar dacă mă calci pe toate degetele. Presupun că 
nu prea ai dansat în regiunile rurale sălbatice din nord. 

—Nu, dar Mariah mia adus un instructor care m-a 
pregătit fără milă. ÎI studie pe Anthony, care arăta frumos 
și elegant, așa cum i se impunea unui viitor duce. Dacă 
nu ai fi fratele meu, aș spune că arăţi înnebunitor de 
atrăgător. 

Ochii lui Anthony sclipiră. 

— Și eu aș spune același lucru dacă nu ai fi sora mea. 

Anthony se apropie apoi de Randall. Cei doi bărbați îşi 
strânseră mâinile și se angajară într-o conversație ușoară. 

Următorul oaspete, spre surpriza nemăsurată a Juliei, 
fu Lady Daventry. I se trimisese o invitaţie și ei, și soțului 
ei, dar Julia și Randall se așteptaseră ca acesta din urmă să 
facă bucăți invitația și s-o arunce în foc. 

Însă iată că sosise contesa de Daventry, arătând pe 
cât de elegant era posibil pentru o femeie cu o sarcină 
foarte avansată, într-o rochie albastru azur, cu niște 
safire superbe. Sosise la brațul unui tânăr arătos. După o 
privire rapidă peste umărul contesei, Julia spuse plină de 
căldură: 

-Cât de mult mă bucur să te văd din nou, Lady 
Daventry. 

—Nu-ți face griji, spuse contesa cu un zâmbet poznaş. 
Soţul meu nu se află aici. A fost nevoit să plece la Turville 
pentru câteva zile. Îşi mângâie burta. Nu am voie să călă- 
toresc, desigur. Dar când am primit invitația, nu am 
rezistat ispitei de a veni. 

—Mă bucur că ai venit. Julia îl studie pe tânărul care 
o însoțea pe contesă. Bănuiesc că acest tânăr arătos este 
unul dintre fiii tăi, nu-i așa? Seamănă foarte mult cu 
tine. 

Tânărul roși, iar Lady Daventry spuse: 

— Da, fiul meu cel mare, Lord Morton. Se va întoarce la 
Oxford în scurt timp, dar a fost de acord să-și însoțească 
bătrâna mamă în această seară. 

Lordul Morton zâmbi. 

-Mama mea face niște remarci teribile. Îmi face mare 
plăcere să vă cunosc, Lady Julia. 

Când privirea lui plină de admiraţie alunecă spre Ran- 
dall, Julia ghici că tânărul era, probabil, înnebunit după 
armată. Îi făcu cunoștință cu soțul ei, apoi se întoarse spre 
Lady Daventry. 

-— Daventry va fi furios când va afla că ați venit la bal, 
deşi el l-a renegat pe soțul meu, nu-i așa? 

-Da, dar nu e prima dată când îi trezesc furia, spuse 
contesa aspru. Tună și fulgeră furios, dar niciodată nu a 
ridicat mâna asupra mea la mânie. Nu aş tolera așa ceva. 

Cel puţin, contele nu era la fel de nebun pe cât fusese 
fiul său. 

-Eşti o femeie curajoasă, Lady Daventry. 

Entuziasmul contesei păli și își întinse mâna peste 
burtă. 

-Nu sunt curajoasă deloc. 

-Cum te mai simți? o întrebă Julia brusc preocupată. 

-Uriașă. Înceată. Lady Daventry înghiți un nod. Eram 
foarte tânără când s-a născut primul meu fiu, iar ceilalți 
au apărut în următorii cinci ani. Corpul meu nu mai e la 
fel de puternic sau de rezistent cum era atunci. 

Julia luă mâna contesei. 

— Asta nu înseamnă că nu vei putea naște în siguranță 
un copil frumos și sănătos. Ai încredere, Lady Daventry. 
Un spirit plin de speranță va încuraja un deznodământ 
favorabil. 

-Mi-e greu să-mi păstrez speranța, spuse femeia mai 
în vârstă, cu glas șoptit. Mâna ei se strânse peste a Juliei 
timp de o clipă, înainte de a-i da drumul. Dar ajunge cu 
discuțiile despre mine. Când ne-am întâlnit prima dată, 
spuneai că ești curioasă dacă Branford a lăsat în urmă 
vreun copil nelegitim. Mi-am pus și eu întrebarea asta. 

Cu atenția stârnită, Julia spuse: 

-L-ai întrebat pe soțul tău? 

-L-am iscodit pe Daventry pe această temă, dar el a 
spus că nu. Din păcate. Contesa oftă. Ar fi fost o consolare 
să știu că putea avea urmași sănătoși. Ai noroc că soțul 
tău a moștenit sângele sănătos al familiei mamei sale. 

Cu alte cuvinte, Randall ar fi putut concepe, probabil, 
copii puternici... dacă ar fi avut o altă soție. Julia își 
înăbuși gândul. Se părea că Daventry nu ştia de existența 
lui Benjamin Thomas. Poate avea să fie dispus să-l accepte 
pe băiat. Julia așa spera. 

Dar, mai întâi, trebuiau să-l găsească. 


Randall își luă pe sus soția, dând tonul primului vals. 

—E evident că orele în care ai exersat cu instructorul 
de dans își spun cuvântul. Dansezi foarte bine și încă n-ai 
greșit nici un pas. 

Soţia sa râse, cu o expresie de încântare vie. 

— Îmi place la nebunie să dansez! Chiar cred că învăţ 
să savurez viața socială a Londrei. Mai ales când mă pot 
bucura de primul vals și de dansul festiv cu tine. 

Câteva șuvițe diafane din părul ei întunecat se desprin- 
seseră din agrafe, alunecându-i în jurul feței şi pe umeri. 
Efectul era surprinzător de erotic. Și-ar fi dorit să-i lingă 
gâtul subțire, dar se mulțumi să spună: 

-Dacă tot suntem căsătoriți, putem să dansăm mai 
mult de două dansuri fără a provoca un scandal. 

- Pentru a-mi îndeplini cum se cuvine datoria de invi- 
tat de onoare, n-ar trebui să petrec prea mult timp cu tine, 
zâmbi ea poznaș. Lumea ar putea crede că încerc să te 
seduc. Ar fi oare teribil de grosolan din partea mea dacă 
aș recunoaște că așa e? 

Randall rânji: 

- Probabil că, la sfârșitul nopții, vom fi amândoi prea 
obosiţi ca să ne mai pese, dar putem rămâne în pat până 
târziu mâine-dimineață. 

Ea se apropie puțin mai mult de pieptul lui, cu o privire 
arzătoare. 

— Ai avut dreptate. Nu vreau să pornesc spre Glou- 
cestershire mâine-dimineață la prima oră. Va fi bine și 
poimâine. 

Nu mai spuseră altceva, dar el savură căldura dintre ei. 
Văduvele moștenitoare aveau dreptate să se împotrivească 
valsului — plăcerea de a te învârti într-o sală de bal cu o 
femeie frumoasă în brațe îţi stârnea într-adevăr pasiunea. 
Conștientizarea faptului că aveau să ajungă în pat mai 
târziu era singurul lucru ce-l împiedica s-o ademenească 
pe terasă pentru a-i fura câteva sărutări. 

Dansul tocmai se încheiase, iar Randall o conducea pe 
Julia la marginea ringului de dans, când un bărbat cu un 
chip familiar și piele întunecată veni spre ei. 

— Ballard! exclamă Randall, strângându-i mâna priete- 
nului său. Credeam că ești deja în Portugalia la ora asta. 

— Afacerile m-au reținut. Plec mâine, așa că, în seara 
asta, pot fi aici. Ballard se întoarse spre Julia. lar această 
ființă minunată trebuie că e soția ta. 

După ce Randall făcu prezentările, Julia îi întinse mâna 
lui Ballard: 

-E o mare plăcere să te cunosc, spuse cald. Începe 
să-mi placă tot mai mult vinul de Porto produs de Casa 
Ballard. 

Ballard râse. 

-O femeie cu gusturi fine! Eşti un bărbat norocos, 
Randall. Muzicienii începură o nouă bucată, iar Ballard îi 
oferi Juliei brațul său. Îmi oferi acest dans, Lady Julia? 

-Cu plăcere. Îi aruncă lui Randall o privire ștren- 
părească, lăsându-se condusă de Ballard. Vreau să-mi spui 
poveşti rușinoase despre soțul meu. 

Randall o urmări plecând, simțind cum inima i se 
strângea în piept. Râdea și era radioasă, potrivindu-se per- 
fect cu mediul acesta. Decolteul rochiei era modest, dar 
tăietura îndrăzneață a spatelui ațâța dorințe, iar corsajul 
strâns pe trup dovedea că silueta ei nu era lipsită de 
feminitate. 

Acum, că își învinsese temerile și îşi descoperise 
natura pasională, atrăgea atenția oricărui bărbat care 
o vedea. Lady Julia Raines era frumoasa balului. Se 
născuse cu un rang înalt, era frumoasă, avea un farmec 
îmbătător și o avere exorbitantă. Ar fi putut avea orice 
bărbat dorea. Această constatare îi stătea ca un nod greu 
în stomac. 

Faptul că avea în prezent un soț era doar un impediment 
minor, de vreme ce se asigurase de posibilitatea de a pune 
capăt căsniciei după un an, dacă dorea. Semnase un act de 
cedare, prin care renunța la drepturile sale de soț asupra 
averii ei. De ce ar fi rămas Julia căsătorită cu un bărbat 
fără mare avere sau rang? 

Era adevărat că se dovediseră a fi foarte compatibili ca 
amanți. Dar, când o privi râzând cu Ballard, recunoscu 
sumbru că i-ar fi ușor să găsească satisfacție și cu altcineva. 
Nu era gelos pe Ballard, care nu ar fi trădat niciodată 
un prieten, dar lumea era plină de bărbaţi care ar fi fost 
încântați să se culce cu o femeie atât de fermecătoare și de 
senzuală ca Julia. Putea oare căsnicia lor să supraviețuiască, 
ținând cont că exista o diferență atât de mare între averile 
lor și de faptul că nu aveau să se nască copii care să-i țină 
uniți? 

Dându-și seama că gândea pesimist și absurd, se 
sili să nu-și mai privească soția. Întorcându-le spatele 
dansatorilor, o văzu pe Lady Agnes, cea care fondase 
Academia Westerfeld. Înaltă și autoritară, stătea la 
marginea ringului de dans, urmărindu-i pe ceilalți oaspeți 
cu un amuzament benign. 

—Lady Agnes! Traversă încăperea până la ea și se în- 
clină. Ashton mi-a spus că v-a invitat, dar nu credea că 
veţi reuși să ajungeţi. 

După ce se ridică din plecăciune, Lady Agnes îl 
îmbrățișă. 

- Arăţi foarte bine, Randall. Culese un fir de aţă de 
pe mâneca lui stacojie. Oricât ai fi de superb în această 
uniformă, mă bucur că te-ai retras din armată. Știi că îmi 
fac griji. 

Lady Agnes era o directoare vizionară și o profesoară 
talentată, dar cel mai important lucru era afecțiunea 
pe care le-o acorda elevilor ei, care veneau adesea la ea 
furioși și neglijați. Nu era chiar ca o mamă pentru băieții 
ei, dar era o mătușă minunată. 

-Ce vă aduce la Londra? întrebă el. Doar balul sau și 
alte probleme? 

Ea râse: 

-Oricât de mult mi-aş iubi băieții, aveam nevoie de 
câteva zile de conversații cu adulți. E vară, iar în școală 
au mai rămas doar o mână de băieți, așa că am decis să 
vin în oraș. Stau în casa fratelui meu și mă răsfăţ. Privirea 
ti alunecă spre soția lui. Am discutat puțin cu Lady 
Julia primăvara trecută când am fost aici. O tânără care 
pândește foarte sănătos. S-a transformat dintr-o omidă 
tăcută într-un fluture strălucitor în lunile care s-au scurs 
de atunci. Asta e opera ta? 

- Poate, puțin. Dar, în cea mai mare parte, e meritul 
Juliei. S-a născut într-un astfel de mediu, iar acum, în 
sfârşit, își revendică dreptul la el. Îi oferi brațul. Îmi dați 
voie să vă conduc la o înghețată? 

Ea îl prinse de braț. 

— Băiat poznaș! Ştii cât de mult îmi place înghețata. 

Îndreptându-se spre masa cu gustări, Randall spuse: 

— S-ar putea să am un elev pentru dumneavoastră. Se 
pare că vărul meu, Branford, a avut un fiu nelegitim des- 
pre care familia nu a știut. Rob Carmichael crede că l-a 
găsit pe băiat, Benjamin Thomas. Julia și cu mine vom 
merge în Gloucestershire să-l vedem. 

-Fiul nelegitim al primului bărbat al soției tale? 
Lady Agnes ridică din sprâncene. Ştia despre violența lui 

Branford din povestirile lui Randall din timpul cursurilor 
la academie. Era cât se poate de capabilă să deducă ce 
însemnase acest lucru pentru Julia. Lady Julia are un spirit 
foarte generos, dacă vrea să-l ajute pe acel copil. 

—jJulia e generozitatea în persoană, mai ales că se pare 
că băiatul e supus unor tratamente dure. 

Randall luă două porții de înghețată și două linguri 
de pe masa cu gustări, apoi își conduse însoțitoarea la o 
măsuță aflată sub un palmier înalt. După ce se așezară, 
continuă: 

-— Parohia locală l-a dat pe tânărul Benjamin pe mâna 
unui agricultor brutal, ca să-l folosească la muncă. 
Probabil că băiatul nu are nici urmă de educație sau 
de bune maniere. Știu că aveţi reputația de a înfăptui 
miracole, dar orice are o limită. Aţi fi dispusă să îl accep- 
taţi pe băiat? 

-Mama lui Branford avea origini nesănătoase. Lady 
Agnes păru intrigată. Dar asta nu înseamnă că băiatul 
lui Branford e nebun. Trebuie să aibă doisprezece sau 
treisprezece ani acum, nu-i așa? 

—Din câte știm, da. 

- Tânărul Benjamin ar fi o provocare, dar nu o misiune 
imposibilă, dacă ar fi dispus să facă eforturi. l-am putea 
oferi lecții în particular, dacă e nevoie, spuse Lady 
Agnes gânditoare. După ce ai băiatul în mâinile tale, 
adu-l la mine să vorbesc cu el. Dacă nu are pregătire 
și înclinație spre domeniul academic, presupun că l-ai 
putea plasa ca ucenic undeva sau i-ai putea găsi o altă 
situație potrivită. 

Ușurat de acceptarea ei calmă, Randall spuse: 

— Sperasem că veți fi dispusă să-l examinați. Staţi mult 
în oraș? 

-Cam două săptămâni, cred. Luă o înghițitură din 
înghețata ei de lămâie și zâmbi fericită. Mă voi întoarce 

la Conacul Westerfield chiar înainte să înceapă tri- 
mestrul, de Sfântul Mihail. 

- Atunci, am să vi-l aduc aici pe băiat, nu în Kent. 

Odată lămurită problema, Randall se concentră pe 
înghețata sa. Dar privirea lui continuă să o caute pe Julia 
pe ringul de dans. 

Ce trebuia să facă nobilul cavaler când prințesa nu mai 


avea nevoie de el? 

Julia dansă fiecare dans, dar avea să fie nevoie de mai 
mult de-o noapte pentru a recupera toți anii în care du- 
sese lipsă de asta. Se retrăsese pe margine, studiindu-și 
melancolică tivul rochiei, când Randall se apropie 
aducând două pahare de șampanie. Din felul în care îl 
'urmăriră privirile femeilor, Julia înțelese că Mariah avusese 
dreptate când comentase cât de bine arăta în uniformă. 
Simplul fapt de a-l privi îi trezi un val de căldură în cele 
mai intime locuri. 

Randall îi întinse un pahar de șampanie: 

- Probleme cu rochia? 

-Ultimul meu partener a călcat pe volanul de la ba- 
za rochiei și s-a desprins. Acceptă șampania și sorbi cu 
plăcere. Voi merge în salonul unde se retrag doamnele. 
Elsa lucrează acolo și poate să-l prindă cu ace. 

— Hai să urcăm în apartamentul nostru, sugeră el. Mă 
descurc eu dacă îmi dai ace. Mi-ar prinde bine o pauză de 
atât de mulți oameni. 

Expresia din ochii lui o făcu să simtă și mai intens 
căldura. Își termină șampania dintr-o singură înghițitură 
și puse paharul pe o măsuță din apropiere: 

-— Mi-ar plăcea. ÎI prinse de braț și porniră să traverseze 
sala de bal. Am observat că ai dansat majoritatea dan- 
surilor. Chiar te simțeai bine sau făceai eforturi să fii un 
oaspete bun? 

— Mariah mi-a dat lista de ordine înainte de bal, îi ex- 
plică el. Am dansat cu fiecare fată timidă și cu fiecare 
văduvă zburdalnică din Casa Ashton. 

—Sper că nu s-au îndrăgostit toate de tine. 

“Tonul ei era lejer, dar fusese foarte atentă la partenerele 
lui Randall. Deși el susținea că își făcuse doar datoria, 
unele dintre acele „fete timide“ fuseseră tinere și mai 
frumoase decât avea ea să fie vreodată. 

— Dacă au fost atrase de uniformă, sunt convins că ex- 
presia mea severă a descurajat eventualele fantezii roman- 
tice. În cea mai mare parte, mă bucur că te-ai descurcat 
atât de bine să-mi repari piciorul, încât nu mă doare 
aproape deloc. Îi zâmbi. Te descurci foarte bine. 

— Guvernanta pe care am avut-o în copilărie ar spu- 
ne probabil că lecțiile mele de broderie au fost o bună 
pregătire pentru munca de chirurg, răspunse Julia. Încerca 
în permanență să mă convingă să mă ocup de lucruri mai 
potrivite pentru o doamnă. 

Aerul mai răcoros din afara sălii de bal era o adevărată 
ușurare. Începând să urce scările, Julia își ridică fusta în 
locul în care volanul ajungea pe jos: 

-E convenabil să locuieşti chiar în casa în care se 
ţine balul. Poţi să te refugiezi din calea zgomotului și a 
discuțiilor. 

— Am fost pe câmpuri de bătaie care erau mai puțin zgo- 
motoase decât un bal londonez în toi, consimți Randall. 

Ajunşi în capul scărilor, cotiră spre dreapta, spre apar- 
tamentul lor. Când Randall deschise ușa sufrageriei, Julia 
își dădu seama că se aflau exact deasupra sălii de bal. 
Auzea muzica și îi simțea vibrația sub picioare. 

Închizând ușa, Randall spuse: 

-Toată noaptea mi-am dorit să fac asta. 

Se întoarse și o trase în brațele sale. 

-0... da! 

Julia se întinse și-și prinse brațele pe după gâtul lui, iar 
pasiunea izbucni între ei ca un fulger de căldură. Toată 
noaptea fusese atentă la Randall, nu doar urmărindu-l 
unde se afla în sala de bal sau cât de splendid arăta, ci 
concentrată și pe amintiri despre gustul lui, atingerea lui, 


capacitatea lui de a o face să se topească de dorință. 

Randall se adăpă din ea ca dintr-o fântână, lacom pre 
cum cineva care moare de sete. Julia își dădu seama vag că 
era cu spatele lipit de ușă, în vreme ce gurile și limbile lor 
se topeau împreună într-un foc fără început și sfârșit. 

Șoldurile ei se ridicară lipindu-se de el. Simți o deza- 
măgire scurtă când el se retrase puțin, până își dădu seama 
că îi ridicase fusta. Aerul rece atinse carnea înfierbântată, 
în vreme ce el îi căută și îi găsi cea mai sensibilă parte a 
corpului. 

Oricât de delicioase ar fi fost senzațiile, își dorea mai 
mult. Se chinui orbește cu pantalonii lui, descheindu-i 
nasturii cu degete neîndemânatice, până eliberă mădularul 
tare ce pulsa și îl luă în mâna ei. 

El gemu. Julia se așteptase să o poarte în sărutări până 
la dormitor, dar el o prinse de talie și o ridică mult de 
la pământ. Prinsă strâns între ușă și trupul lui tensionat, 
Julia fu cuprinsă de o plăcere șocantă când el se strecură 
în profunzimile ei umede și înfierbântate. Timp de o clipă, 
rămaseră amândoi nemișcați, acomodându-se. 

Apoi Julia își înfășură picioarele în jurul taliei lui și 
se frecă frenetic de el. Unghiile i se înfipseră în braţele 
lui, iar dinții îi mușcară din stofa stacojie de pe umăr, în 
vreme ce în urechi îi răsună respiraţia lui gâfâită. Mai 
mult, mai mult, mai mule. 

O astfel de pasiune nu putea să dureze. Trupul i se zvår- 
coli şi își înăbuși strigătul în umărul lui. O clipă mai târziu, 
Randall se descărcă în ea cu un geamăt smucit. 

Descărcarea zguduitoare păli, iar rațiunea își reintră în 
drepturi. Randall plănuise o seducţie jucăușă, nu o îm- 
preunare mânată de o asemenea dorință crudă. Respirând 
greu, o cobori pe Julia cu picioarele pe pământ. 

— Îmi pare rău, gâfâi el. Sper că nu te-am rănit. 

-N-ai făcut-o, Alex. Pulsul Juliei îi bătea nebunește 
în gât, în vreme ce îşi cobori blând palmele peste braţele 
lui, frământându-l cu degetele. Nu mi-ai făcut nimic ce 
nu mi-aş fi dorit. 

Randall îi fu recunoscător pentru acest lucru. Deși nu 
se așteptase să fie cuprins de un asemenea foc și o astfel de 
sălbăticie, cel puțin arseseră împreună. Dar când pasiunea 
începu să se retragă, își dădu seama cu tristeţe că posedarea 
fizică era ceva trecător. Julia îi aparținea în acel moment. 
Dar în viitor? 

Doar Dumnezeu știa. 


Julia se trezi greu în dimineața următoare balului. Dacă 
era într-adevăr dimineață. Ochii încă îi erau închiși și ar fi 
putut la fel de bine să fie și toiul amiezii. Mușchii o dureau 
după atâta dansat, iar în stomac avea o uşoară senzație de 
greață, probabil de la prea multă șampanie. Totul era cât 
se poate de minunat. 

Corpul lui Randall era cald și aproape, așa că deschise 
leneș ochii. Era întins pe o parte, cu mâna trecându-i prin 
părul blond, ciufulit, studiind-o gânditor. Pieptul îi era gol 
şi la fel era şi ea, își dădu seama. Dumnezeule, amândoi 
erau goi pușcă! Se simți delicios de indecentă. 

O năpădiră amintirile. După ce îşi reveniseră din împreu- 
narea sălbatică, se întorseseră sfioși în sala de bal, pentru a 
lua cina. Ea fusese sigură că purtarea ei destrăbălată i se 
citea pe chip, dar nimeni nu păruse să observe nimic. 

Când ea și Randall se retrăseseră într-un sfârșit spre 
dimineață, la o oră absurd de târzie, se simţise gata să se 
prăbușească în pat și să doarmă preț de câteva zile. Însă, 
când el o ajutase să se dezbrace, ea făcuse același lucru, așa 
că hainele lor sfârșiseră toate grămadă pe covor. 

Senzaţia pielii lui peste a ei fusese atât de plăcută, 
încât, atunci când se urcaseră în pat, nu reușiseră să-ți țină 
mâinile departe unul de celălalt. Oboseala dispăruse și 
făcuseră dragoste încet și atent. Julia adormise zâmbind. 

Când deschise ochii, Randall o întrebă: 

— Ai dormit bine? 

-Probabil că da, din moment ce nu îmi amintesc 
nimic. Îşi acoperi un căscat. Ai idee cam cât e ceasul? 

—Am awzit clopotele bisericii bătând de amiază nu cu 
mult timp în urmă. Mâna lui o mângâie pe braț, apoi îl 
prinse sânul în palmă. Ai avut mare succes azi-noapte. 

— Lumea a fost foarte bună. Mi-era teamă că oamenii 
se vor zgâi la mine nepoliticos sau, cel puțin, vor face 
comentarii caustice, dar, dacă s-a întâmplat într-adevăr 
așa ceva, eu n-am auzit. Oftă de plăcere, simțindu-se ca o 
pisică bine mângâiată. Nu părea să-i pese nimănui că tatăl 
meu m-a renegat. 

-Susținerea arătată de fratele şi de bunica ta au mai 
mare greutate decât dezaprobarea lui Castleton. Degetul 
mare al lui Randall îi mângâie blând sfârcul, provocându-i 
un fior de plăcere. După noaptea trecută, ai de unde 
să-ți alegi amanți. Jumătate dintre bărbații din aristocrația 
londoneză te doresc. 

Ea se smuci de parcă ar fi turnat apă rece ca gheața pes- 
te ea: 

— Dumnezeule mare, Alex! De ce mi-aş dori amanți? Tu 
ar trebui să știi cel mai bine că sunt o femeie căsătorită. 

Expresia din ochii lui era profund tristă: 

— Totul s-a schimbat de când ţi-am cerut mâna în acea 
colibă din Cumberland. A fost înțelept din partea ta să-ţi 
doreşti o portiță de scăpare din căsnicie dacă se dovedea 
a fi o greșeală. După ce ne asigurăm că nu mai există 
amenințări la adresa siguranței tale, nu mai e nevoie să 
rămâi căsătorită cu mine. S-ar stârni un oarecare scandal 
dacă am aranja un divorț scoțian, dar nimic atât de grav 
încât o moștenitoare fermecătoare să nu-i poată face față 
din punct de vedere social. 

Julia dădu să-i spună că ei fi plăcea să fie căsătorită cu 
el, dar stomacul ei agitat se dădu peste cap. Cu o senzație 
de amețeală și de confuzie, se târî din pat şi vărsă în oala 
de noapte. 

Randall luă o pătură de pe pat și o înfășură în jurul ei. 

— Îmi pare rău, spuse încet. N-am vrut să te supăr. 

După ce își goli stomacul, se ghemui așezată pe călcâie 
și își strânse pătura în jurul ei. 

-De ce presupui că o să-mi doresc să pun capăt acestei 
căsnicii? Eu credeam că ne înțelegem destul de bine. 

— Deocamdată. O ridică în braţe și o băgă înapoi în pat, 
învelind-o cu pătura și cu tot restul. Apoi se îndreptă spre 
dulapul său de haine și își scoase halatul. Îmbrăcându-l, 
continuă: 

— Dar ce vei simți după ce s-a scurs un an? S-au schimbat 
atât de multe în doar câteva săptămâni. Pe viitor vei 
cunoaște și alte schimbări. 

-Ştie cineva ce va simți peste un an? întrebă ea. 

Salteaua se lăsă când Randall se așeză pe margine lân- 
pă ea. 

-Nu ai cum să știi așa ceva, consimți el. Dar, având 
în vedere cât de mult ţi-a plăcut să dansezi, sa flirtezi 
și să socializezi azi-noapte, s-ar putea să preferi o viață 
mondenă. 

Julia închise ochii, dorindu-și să fi dormit în continuare 
în pace. Flirtase într-adevăr? Poate că da, dar fusese doar 
un amuzament relaxat și plăcut! 

— Dacă flirtez, asta nu înseamnă că vreau să mă culc cu 
vreunul dintre partenerii mei de dans. 

- Poate nu acum, dar de-abia începi să-ți descoperi 
natura proprie. S-ar putea să vrei să te culci cu alți bărbați, 
iar eu chiar nu pot să accept asta cât timp ești căsătorită 
cu mine, spuse el calm. Averea ta te plasează într-o poziție 
rară. Poţi face acte de caritate, să-ți iei amanți, să-ți găsești 
un soț care să ți se potrivească mai bine decât mine sau 
toate aceste lucruri deodată. 

Julia își dădu seama că ea crease acea situație prin in- 
sistența ei de a nu se angaja cu totul în căsnicia lor. I se 
păruse un pas logic la momentul respectiv și credea că 
rămăsese la fel. Sau oare faptul că Randall era dispus, cu 
generozitate, să-i permită să plece ascundea propria lui 
dorință de a fi liber? 

Cu glas tensionat, îl întrebă: 

—Vrei să anulez căsătoria ca să-ți poți găsi o soție care 
să-ți ofere copii? 

După o scurtă pauză, el spuse pe un ton uniform: 

—Mi-ai spus de la început că nu e posibil. Am acceptat 
asta. 

Ceea ce era adevărat, dar răspunsul lui se lăsase aşteptat 
preț de câteva secunde. 

—Ai dreptate, ne-am schimbat amândoi mult în ulti- 
mele câteva săptămâni, spuse ea obosită. Deci poate a fost 
înțelept să ne lăsăm o portiță de scăpare. Dar de ce ai adus 
vorba despre asta în dimineața asta? 

—Fiindcă situația ta s-a schimbat atât de dramatic 
noaptea trecută. Oftă. Te-ai căsătorit cu mine fiindcă 
eram cea mai bună opțiune dintr-o serie de opțiuni rele. 
Acum ai o viață plină de posibilități. De la bun început, 
ne-am străduit amândoi să fim sinceri unul cu celălalt, 
așa că m-am gândit că cel mai bine ar fi să ne asigurăm că 
lucrurile sunt clare în această privinţă. 

Nenorocit de bărbat onorabil! pu se întoarse cu spa- 
tele lael și se îngropă sub plăpumi. În mintea ei știa că avea 
dreptate. Peste un an, poate avea să-și dorească frenetic să 
scape din căsătoria în care intrase din disperare. 

Dar, dacă așa stăteau lucrurile, de ce îi venea să vomite 
din nou? 


capitolul 32 
Randall opri cabrioleta și citi semnul erodat de 


intemperii: 

-Ăsta e drumul ce duce la ferma lui Jeb Gault. 

— Vom afla în curând, spuse Julia cu vocea gâtuită. 

Era cât se poate de adevărat. Dar ce anume aveau 
să afle? Randall o urmări pe Julia cu colțul ochiului, în 
vreme ce viră trăsura ușoară pe drumeag. Nu-i luase prea 
mult timp să-şi dea seama că prea multă sinceritate putea 
h o greșeală într-o căsnicie. Cele două zile ce urmaseră 
discuţiei sale cu Julia despre viitor fuseseră pline de 
tensiune. Juliei nu-i stătea în fire să stea bosumflată, dar 
fusese foarte tăcută de atunci. 

Când se băgaseră în pat în seara respectivă, ea se re- 
trăsese pe partea ei, întorcându-i spatele. Mesajul păruse 
«lar, însă, când îi atinsese umărul pentru a-i ura în tăcere 
noapte bună, ea se întorsese în brațele lui și făcuseră 
dragoste cu disperare, fără cuvinte. În noaptea următoare, 
se întâmplase același lucru. Nu se putea plânge de lip- 
sa pasiunii, dar îi lipseau conversațiile care creaseră inti- 
mitate dincolo de raporturile lor fizice. 

Şi-ar fi dorit să ştie la ce se gândea. Analiza ideea unor 
potențiali amanți după ce se sfârșea căsnicia lor? Îşi exersa 
talentele senzuale pentru a le folosi cu viitori parteneri 
de amor? Nu că ar fi avut nevoie de așa ceva — talentul 
ei pentru pasiune era de neegalat. Sau era doar iritată de 
abordarea lui directă? 

Gândul că Julia l-ar putea părăsi era ca o baio- 
netă înfiptă în măruntaie, dar, după ce văzuse cât de 
bine se simțise la bal, își dăduse seama că probabil ar fi 
tost mai fericită alături de un bărbat mai vesel. Mai egal 

cu ea în rang și avere. Așa că se silea să fie rațional și 
detașat, fiindcă alternativa ar fi putut însemna să devină 
nebunesc de posesiv. Suferise destul din cauza posesivităţii 
cu Branford. 

Ultimul lucru pe care și l-ar fi dorit ar fi fost s-o supere, 
dar asta făcuse. Și nu putea să-și retragă cuvintele. 

După cum plănuiseră, plecară din Londra în căutarea 
lui Benjamin Thomas în dimineața celei de-a doua zi 
de după bal. De data aceasta, călătoriră pe picior mare, 
folosind două trăsuri pentru a-i transporta pe Gordon și 
pe Elsa, și bagajele lor. Deoarece Upton se afla la câteva 
ore distanță dincolo de Roscombe, călătoriseră până la 
ep lui și își petrecuseră noaptea acolo. 

in dimineața aceea, Julia fusese atât de încordată, încât 
nu mâncase decât o felie de pâine prăjită și băuse o ceașcă 
de ceai la micul dejun. După aceea, porniseră la drum în 
cabrioleta lui Randall. 

Drumeagul ce ducea la ferma Gault’s Hill era lung și 
brăzdat de făgașe. Randall conduse cu grijă și descoperi că 
drumul dădea direct spre terenurile fermei. Lângă hambar 
se afla un băiețel zdrenţuit, care dădea de mâncare la găini 
şi care ridică privirea neîncrezător la apariția trăsuri. 

Cu acel chip, băiatul nu putea fi decât Benjamin 
“Thomas. Bastardul lui Branford semăna mult cu tatăl său 
la vârsta respectivă. 

Randall îi aruncă o privire Juliei, ai cărei ochi cenușii 
erau întunecați. Observase și ea asemănarea. 

Forțându-se să-și amintească situația actuală, în care 
era adult, și nu un copil încercând să fugă de un văr mai 
mare, violent, Randall sări din trăsură. 

-Ziua bună. 

Băiatul se dădu în spate. 

- Domnu' Gault îi în casă. 

Arătă spre casă. 

-Nu-l caut pe domnul Gault. Randall îi dădu frâiele 
Juliei. Cred că pe tine te caut. Ești Benjamin Thomas? 

-Nu făcui nimica! 

Băiatul se dădu și mai mult înapoi, lipindu-se de zidul 
grajdului. Era mic pentru vârsta lui de treisprezece ani și 
părea că nu mai mâncase zdravăn de câțiva ani. Picioarele 
îi erau goale, iar printr-o tăietură din cămașă i se vedeau 
coastele osoase. 

-N-a spus nimeni c-ai fi făcut ceva. 

Vocea îi era blândă, dar privirea cercetătoare. 

— Cred că tatăl tău a fost vărul meu, ceea ce înseamnă 
că şi noi doi suntem veri. Randall nu se apropie, căci 
băiatul era pregătit s-o ia la fugă. Dar, ca să fiu sigur, pot să 
te întreb cum îl chema pe tatăl tău? 

-Un nenea pe nume Branford. Eu nu l-am văzut 
vreodată. Privirea lui alunecă spre cabrioletă. Mama zicea 
că e bogat. Ca tine. 

Ușa casei de deschise și un bărbat corpolent, cu un bici 
în mână ieși în pas războinic. Duhnea a whisky, deși nu 
era decât miezul zilei. 

-Cine naiba sunteți voi și de ce vorbiți cu băiatul 
meu? 

-Numele meu este Randall. Presupun că dumneata 
eşti domnul Gault. Randall își arcui sprâncenele. Zici că 
e fiul tău? 

—Nu, dar sunt responsabil pentru el. Benjamin era în 
grija parohiei, așa că am zis că-l iau eu, să am grijă de el. 
Gault se încruntă spre băiat. E un mic bastard inutil. 

-Nu ați avut grijă de el prea bine, spuse Julia aspru. 
Poartă zdrențe și i-am putut număra coastele. 

Gault îi aruncă o privire dușmănoasă. 

-Nu-i vina mea că își distruge hainele! Primește des- 
tulă mâncare, dar e în creştere și de aia pare așa slab. 
Haleşte ca un porc și e prea puturos să muncească. 

Benjamin scoase un sunet subțire, evocându-i lui Ran- 
dall o pisică scuipând. Aruncă o privire spre băiat, care 
se zgâia la Gault cu o expresie... ucigașă. Prin găurile 

hainebr zdrențuite, se vedeau crestături pe piele. Urme 
de bici. 

— Atunci, sunteți norocos azi, dle Gault, spuse Randall 
rece. familia nu știa despre existența lui Benjamin și 
nu a aflat decât recent. Acum, că știm, ne vom asuma 
responsabilitatea pentru el, firește. 

Capul lui Benjamin se răsuci fulgerător şi se zgâi la 
Randall. În pofida asemănării cu Branford, lui Randall îi 
amintea de altcineva. 

Deel însuși, când fusese un băiat speriat și abuzat. 

Sprincenele lui Gault se încrețiră: 

—Vieţi să plătiți pentru întreținerea lui? Ar fi cât se 
poate de onorabil din partea voastră. Sunt dispus să am 
în continuare grijă de el, pentru, să zicem — privirea îi 
alunecă spre cabrioleta scumpă — cincizeci de lire sterline 
pe an.E o adevărată pacoste, nu s-ar potrivi în casa unui 
gentleman, dar eu pot să-l ţin în frâu. Ar fi o cruzime 
să-l luați de la fermă după ce a stat cu mine patru ani. 
E ca propriul meu copil. 

Suma era scandaloasă. Dacă Randall ar fi făcut prostia 
de a acepta acele condiţii, Benjamin nu s-ar fi ales 
niciodată nici măcar cu un penny. 

-Generos din partea dumitale, domnule Gault, spuse 
el cu doar o umbră de sarcasm, dar nu e nevoie să ai grijă 
în continuare de el. Locul unui copil e alături de familia 
sa, așacă eu și soția mea îl vom lua pe Benjamin acum. Te 
asigur că se va bucura de grija cuvenită. 

Furia lui Gault umplu aerul. 

- Parohia mi l-a dat mie! Nu puteți să mi-l luați pur și 
simplu! 

— Sunt sigur că parohia se va bucura să scape de res- 
ponsabilitatea de a îngriji un orfan. Randall se întoarse 
spre băiat. După cum ziceam, Benjamin, noi doi suntem 
veri. Ai şi un bunic. Nu ești singur pe lume. 

Chipul băiatului trădă gândurile ce îl chinuiau: 

— Nu mai trebuie să rămân aici! 

-Nu. Ai ceva lucruri pe care vrei să le iei cu tine? 

— Blestemat să fii! tună Gault, strângând mâna pe bici. 
Nu poți să-mi răpeşti argatul! Cine o să aibă grijă de 
animalele mele? Măcar la atâta e bun. 

— a-ţi un alt argat. Randall se așteptase ca Gault să nu 
renunțe de bunăvoie la băiatul care muncea pe gratis, așa 
că venise pregătit. Scoase douăzeci de lire din buzunar și 
tinu bancnotele astfel încât bărbatul să le poată vedea. 
Cred că e suficient pentru câțiva ani de muncă. 

Gault se zgâi la bani. 

-Prea bine. Luaţi-l pe micul bastard și tăiați-o! 

Randall se întoarse spre băiat. 

— Benjamin, vrei să știi mai multe despre mine înainte 
de a urca în trăsura mea? Îți promit solemn că nu vei 
răbda de frig sau de foame și că nu vei mai fi biciuit 
niciodată. 

-Aş merge cu oricine ca să scap de el! Băiatul își plimba 
privirea de la Randall la Lady Julia. Chiar sunteţi rude? 

-Aşa e. 

Privind mai atent chipul murdar al băiatului, Randall 
văzu o altă moștenire în afară de aceea lăsată de Branford. 
Bărbia lui Benjamin era mai pătrată, ochii de culoarea 
alunei, nu albaștri. lar dacă avea porniri violente faţă de 
Gault, erau justificate: 

- Ai nevoie de ajutor să-ți aduci lucrurile la trăsură? 

Clipind, Benjamin clătină din cap şi dădu buzna în 
hambar. Se auzi zgomot de pași grăbiţi, urcând o scară, 
presupuse Randall. Gault spuse brusc: 

— Daţi-mi banii! 

-Când suntem gata de plecare. Randall îi aruncă 
fermierului cea mai intimidantă privire a sa, iar Gault se 
supuse, 

În mai puţin de cinci minute, Benjamin ieși cu o 
bocceluță într-o mână și cu o pisică alb cu negru întinsă 
peste umăr. 

— Pisica e a ta? îl întrebă Randall. 

Băiatul aprobă scurt din cap. 

~Ar omori-o dacă aș lăsa-o aici. 

- Ba bine că nu, tună Gault. O bestie fără valoare. 

— Atunci, pisica vine și ea, consimți Randall. Are 
nume, Benjamin? 

— Miss Kitty. 

Benjamin veni spre trăsură, țintuindu-l prudent cu 
privirea pe Gault. 

—E un nume drăguţ. Pare, într-adevăr, o lady. Julia luă 
în mâna stângă frâiele trăsurii. Vrei să mi-o dai mie până 
urci? 

Fiindcă Benjamin nu putea să țină pisica și bocceluța și 
să urce în același timp, îi întinse ezitant pisica Juliei. 

-N-o să fugă câtă vreme sunt cu ea. 

—E foarte calmă. Julia mângâie pisica, iar aceasta se 
răsuci și apoi se instală în poala ei. Era o pisică foarte 
mare, cu labe pufoase, uriașe. Ce blană mătăsoasă 
minunată! 

-O pieptăn în fiecare seară cu un pieptene pe care l-am 
făcut eu, spuse Benjamin mândru, punându-și bocceluța 
în spatele scaunului. 

Păcat că Benjamin nu folosise pieptenele și pe el, dar 
nu conta. Randall bănuia că un băiat care iubea o pisică 
și ştia să aibă grijă de animale probabil nu moștenise 
violența tatălui său. Dar, chiar dacă ar fi fost așa, Randall 
nu ar fi lăsat nici un arici turbat pe mâinile lui Jeb Gault. 

În loc să urce în trăsură, Benjamin se întoarse și luă de 
pe jos o piatră cât pumnul lui. Apoi traversă în fugă curtea 
şi aruncă piatra spre bărbia lui Gault. 

Fermierul urlă când piatra îl lovi în bărbie. Prinzân- 
du-l îl aruncă la pământ pe băiat, care încerca să împartă 
pumni şi picioare. Când Benjamin alunecă în noroi, 
Gault întinse biciul și-l plesni violent peste braț. 

Fermierul era pe punctul de a lovi din nou, când 
Randall îi smulse biciul. Gault se întoarse spre Randall, 
încercând să-l lovească cu pumnul său uriaș. Randall 

se feri abil, apoi folosi o aruncare pe care o învățase de la 
Ashton pentru a-l trânti pe Gault pe spate. 

-La naiba! mârâi fermierul. Ai văzut cum m-a atacat 
bestia aia mică! Merită o ultimă bătaie înainte de a 
pleca! 

Până să reușească Gault să se ridice, Randall se aple- 
că și își înfipse două degete în gâtul bărbatului, blocând 
fluxul de sânge spre creier. De la distanță atât de mică, 
duhoarea de whisky era copleșitoare. Gault începu să 
gâfâie și își pierdu impulsurile bătăușe. 

— Ajunge! izbucni Randall. Băiatul e acum problema 
mea, nu a ta! 

Chiar în clipa în care Randall se ridică, Benjamin 
veni și încercă să-l lovească pe Gault din nou cu piatra. 
Randall îl prinse de talie și îl ridică în aer. 

- Ajunge și pentru tine! Dă drumul pietrei! 

Benjamin se zvârcoli, încercând să se elibereze. 

-O să i-o plătesc fiindcă m-a bătut! 

-Nu! 

Randall smulse piatra din mâna băiatului și o arun- 
că. Surprinse privirea lui Benjamin și îl obligă să se 
liniștească. 

Când furia sălbatică începu să pălească din ochii săi 
căprui, Randall spuse încet: 

- Învață să-ți alegi cu atenție bătăliile. Asta s-a în- 
cheiat. Pentru totdeauna. Pricepi? 

Când Benjamin aprobă din cap, Randall îl puse jos, 
dar mâna îi rămase pe umărul băiatului. Adresându-i-se 
lui Gault, spuse sec: 

— Ar trebui tu să mă plătești că îl iau, dar, fiindcă am 
avut o înțelegere... 

Aruncă banii lângă fermier, apoi îl duse pe Benjamin la 
cabrioletă, unde Julia, îngrijorată, ținea o mână pe frâie, 
iar cealaltă pe pisică. Îi zâmbi liniștitor. 

— Toţi băieții își mai ies din fire. 

Ea dădu din cap, dar păru în continuare îngrijorată. În 
sinea sa, și Randall era îngrijorat. Violenţa lui Benjamin 
ar fi fost de înțeles, date fiind circumstanțele, dar atacul 
sălbatic asupra lui Gault era tulburător venind de la fiul lui 
Branford. Pentru Julia, ideea era probabil îngrozitoare. 

Randall se uită în jos spre băiat, care îi răspunse cu o 
privire sfidătoare: 

-Uneori e nevoie să te lupți, alteori, nu, Benjamin. 
Vom discuta mai mult despre asta mai târziu. Dar îţi spun 
de pe acum că, dacă vreodată ridici mâna asupra soției 
mele sau încerci s-o răneşti în vreun fel, am să iau un cuțit 
şi-o să-ți jupoi pielea de pe oase. Ai înțeles? 

Benjamin se încruntă. Părea surprins în faţa unui adult 
care vorbea în loc să lovească. 

—N-o s-o rănesc dacă ea nu mă rănește. 

Randall își spuse că era suficient pentru moment. 

-E bine. Acum plecăm. 

ÎL urcă pe băiat în cabrioletă, apoi sări pe capră. Așezat 
între adulți, Benjamin își luă în primire pisica, mângâind-o 
cu degetele lui murdare. 

Fermierul se ridică în picioare, clătinându-se. 

- Tăiaţi-o de pe pământul meu și să nu mai lăsați bas- 
tardul ăla mic să se mai apropie vreodată de mine! 

Randall înclină din cap: 

-O zi bună, dle Gault. 

Apoi întoarse îndemânatic trăsura pe suprafața redusă 
a curții și porni înapoi pe drumeagul desfundat. Benjamin, 
care era așezat între Randall şi Julia, spuse bătăios: 

-N-ar fi trebuit să-i dați bani. Până și porcii lui erau 
hrăniţi mai bine decât mine. 

—Nu-i merită, consimţi Randall. Dar banii au făcut ca 
totul să decurgă mai ușor și mai rapid. Mai ales că tu ai 
sărit pe el și ai fi putut fi acuzat de atac. 

— Dar m-a bătut întruna. 

-Da, şi foarte rău a făcut, spuse Julia. Dar uneori 
există o diferență între ceea ce e corect și ceea ce prevede 

legea. Din punct de vedere legal, bărbaților li se permite, 
de regulă, să-și disciplineze soțiile și copii. O notă de 
amărăciune se strecură în vocea ei. Uneori, e mai bine 
să pleci. 

Băiatul se încruntă, cântărind vorbele ei. Părea să exis- 
te o minte ascuțită în capul acela zdrenţuit. Avea poten- 
ţial — dacă nu cumva moștenise nebunia tatălui său. 

Apropiindu-se de satul Upton, Randall spuse: 

-Mă gândeam să ne oprim la tavernă să mâncăm 
înainte de a merge acasă. 

-Să mănânc la o tavernă adevărată? spuse Benjamin, 
nevenindu-i să creadă. Oricât vreau? 

-Nu chiar atât de mult, spuse Julia ferm. Fiindcă nu 
ai mâncat cum trebuie, probabil ți s-ar face rău dacă ai 
mânca după pofta inimii. Dar ai să mănânci destul și vei 
primi o cină consistentă când ajungem acasă. 

— Acasă. Expresia de pe chipul băiatului deveni plată. 
Unde mă duceți? 

La Roscombe, moșia mea, aflată la vreo două ore spre 
est de locul acesta, răspunse Randall. O parte din hainele 
mele vechi o să-ți fie bune până putem comanda la un 
croitor să-ți facă altele noi. 

- Haine noi? Băiatul strânse mai tare pisica placidă. 
Coada ei neagră și stufoasă lovea ușor coapsa lui Randall. 
Și după aia? O să vreți să lucrez pe moșia voastră? 

-— Foarte multe depind de tine, Benjamin, spuse Julia 
cu seriozitate. Noi am prefera să te trimitem la școală. Știi 
să citeşti? 

- Bineînţeles că știu să citesc! Mama m-a învățat să 
citesc și să socotesc. 

— Excelent! spuse Julia. Ai vrea să înveți mai multe? 

Tonul ei era atât de cald, încât ar fi scos din carapace și 
pe cel mai suspicios copil. 

Benjamin ezită. 

— Poate. Depinde. 

Lucrurile decurgeau promițător. Randall avusese du 
bii legate de găsirea copilului din flori al lui Branford, 
dar acum, că băiatul căpătase un chip și o personalitate, 
era imposibil să-l ignore. Dacă era dispus să învețe, Lady 
Agnes avea să lucreze cu el până reușea. 

Benjamin ridică privirea spre Randall. 

— Mi-ar plăcea să învăţ să mă lupt așa ca tine. Ai vrea 
să mă înveţi? 

Amintindu-și că era normal ca băieții să aibă impulsuri 
violente, Randall spuse: 

— Poate, într-o bună zi. Dar nu înainte să înveți să-ţi ţii 
în frâu izbucnirile violente și să-mi demonstrezi că n-ai să 
fii bătăuș cu alți oameni doar fiindcă poți. 

Benjamin se încruntă, dar cu o expresie gânditoare. 
Randall continuă: 

— Am să opresc și la biserica parohiei, să-i spun vicarului 
că ai fost revendicat de familia ta. 

- Familia mea, spuse Benjamin, cântărind cuvintele, 
Povestiţi-mi despre tatăl meu. 

Privirea lui Randall o întâlni pe cea a Juliei pe deasu- 
pra capului lui Benjamin. Discutaseră acest aspect și 
hotărâseră că era mai bine să-i spună adevărul, dar fără a-i 
oferi detalii sordide. 

— Asta mai poate aștepta o vreme. Intrăm în Upton 
acum. 

Popasul lui Randall la biserica parohiei fu scurt. Vica- 
rul se dovedi prea puţin interesat de faptul că familia 
lui Benjamin Thomas voia să-l ia de acolo. Nu i se ceru 
nici o dovadă. Faptul că Randall părea să aibă o situaţie 
financiară bună fu suficient. 

Conducând cabrioleta spre taverna din sat, Randall 
își spuse că găsirea băiatului fusese partea ușoară. Să 
hotărască ce să facă în privința lui avea să fie mai dificil. 

După prânz, Randall se gândi să caute o cușcă sau o 
cutie pentru Miss Kitty, dar aceasta părea mulțumită să 
călătorească în brațele lui Benjamin. Pisica avea o față 
albă frumoasă, cu ochii verzi uriași scoși în evidenţă de o 
pată neagră în vârful capului și de un cerc negru, caraghios 
pe bărbie. Nu le făcu probleme, deși se presupunea că 
motanul care era stăpân peste Conacul Roscombe nu 
avea să fie încântat să o vadă. 

Pe drumul spre Roscombe, Julia începu o discuție cu 
Benjamin. Pe măsură ce acesta se relaxa ascultându-i 
întrebările blânde, răspunsurile lui deveneau tot mai 
lungi. 

Se părea că Sally Thomas fusese o mamă plină de 
afecțiune și îi oferise fiului ei o educație de bază solidă. 
Lucrase ca slujnică la un bar de poștă, iar Benjamin 
începuse să ajute la bucătărie și ca băiat în casă imediat 
ce crescuse suficient de mare. Interacțiunile cu diverși 
călători îi lărgiseră orizonturile și îl făcuseră mai învățat 
cu lumea decât ar fi fost dacă și-ar fi petrecut întreaga 
viață la Hill Farm. 

Ambiţia lui fusese să devină vizitiu de poștă. Apoi 
mama sa murise și fusese dat pe mâna lui Gault. Se gândise 
să fugă, dar era suficient de inteligent cât să-și dea seama 
că nu avea unde să meargă. Mai ales cu o pisică după el. 

Benjamin făcu ochii mari când intrară pe moșia Ros- 
combe și opriră lângă conac. O strânse pe Miss Kitty fără 
un cuvânt. Rândașul, Willett, preluă trăsura, iar Randall, 
Julia, Benjamin și Miss Kitty intrară în casă. 

— Benjamin, acum pune-o jos pe Miss Kitty, spuse Ran- 
dall. Va fi în siguranță aici și își va dori să exploreze casa. 

Benjamin se supuse, iar pisica o luă din loc. Cu un 
instinct fără greș, se îndreptă spre bucătărie, deşi fusese 
hrănită la tavernă cu două ore în urmă. 

Randall continuă: 

— Lady Julia va pregăti o cameră pentru tine. Dar primul 
lucru de rezolvat e să ți se facă o baie. 

Benjamin păru îngrozit. 

—N-am nevoie de baie! Un lighean și o bucăţică de 
săpun îmi ajung. 

— Baie, spuse Julia ferm. Eventual în spălătorie? Este o 
vană mare acolo și e aproape de bucătărie, unde apa poate 
fi încălzită. 

Benjamin dădu să se ferească, părând să regrete plecarea 
de la fermă. 

N-am nevoie de baie! 

-Ba chiar ai. 

Văzând că băiatul era pe punctul să o ia la fugă, 
Randall îl prinse de braț. Benjamin se crispă şi încercă să 
se elibereze. 

Ghicindu-i gândurile, Randall spuse cu blândețe: 

—Nu, n-am să te bat ca să te fac să asculți, dar nu mă 
deranjează să-mi folosesc forța superioară ca să te arunc 
într-o vană pentru rufe. 

Benjamin încetă să se mai zbată pentru a scăpa, dar 
continuă să gâfâie ușor, arătând de parcă s-ar fi așteptat în 
continuare la o lovitură. 

Randall îi spuse Juliei: 

- Pune-l pe Gordon să găsească niște haine care să-i 
fie bune şi să mi le aducă la spălătorie. Întorcându-se spre 
Benjamin, spuse: Acceptă să faci baie și vei primi ceai și 
prăjituri după aceea. În cantități moderate. 

Promisiunea funcționă. Benjamin se îndreptă spre 
vana de rufe cu expresia unui martir legat pe rug, dar nu 
se împotrivi. 

Randall își strânse buzele când Benjamin se dezbrăcă, 
dând la iveală un trup slab, marcat din belșug cu vânătăi 

și cicatrici. Randall ar fi trebuit să-l biciuiască el însuși 
pe Gault. 

Baia dură mult, iar Randall îl amenință pe băiat că 
avea să-l frece cu o perie de bucătărie dacă nu se spăla 
temeinic. Fu nevoie de trei vane pline de apă caldă 
pentru a îndepărta toată mizeria strânsă. Randall rămase 
să-l păzească pentru a-l împiedica să fugă și îi sugeră locuri 
în care trebuia să se spele mai cu sârg. 

După ce se uscă, Benjamin îmbrăcă hainele pe care 
i le adusese Gordon. Acestea stăteau largi pe trupul lui 
subțirel, dar nu-i veneau rău. Când valetul îi tunse părul 
încâlcit, Benjamin tremură ca un ponei agitat, dar, din 
nou, toleră procesul. 

Randall era din ce în ce mai optimist că băiatul avea 
inteligența necesară să profite de învățătura la Academia 
Westerheld. Spălat și îmbrăcat decent, arăta de-a dreptul 
prezentabil. 

— Acum, e timpul pentru ceai și prăjituri, spuse Randall, 
conducându-l pe Benjamin în sus pe scări, până la etajul 
principal. Le vom servi alături de Lady Julia în salonul de 
dimineață. 

— Lady Julia? 

Benjamin se încruntă lângă Randall. 

- Soţia mea e fiica ducelui de Castleton, îi explică Ran- 
dall. E un rang foarte înalt. 

Intrând în salon, Benjamin spuse: 

-Mama mi-a zis că tatăl meu a fost căsătorit cu o fată 
snoabă numită Lady Julia. 

—Eu eram. Julia ridică privirea dinspre tava de ceai. 
Vă rog, staţi jos. Nu cred că eram snoabă, Benjamin. 
În cea mai mare parte eram tânără și fusesem crescută 
cu o educație foarte strictă. Tu câţi ani ai acum — vreo 
treisprezece? 

— Aproape. Se zgâi la ea, așezându-se pe canapea. Peste 
câteva săptămâni. 

—Eu aveam șaisprezece ani când m-am căsătorit cu 
tatăl tău. Turnă trei cești de cafea. Nu cu mult mai mare 
decât ești tu acum. 

Deși cuvintele Juliei erau adevărate, ea fusese o tânără 
femeie neștiutoare. Benjamin era încă un copil. Poate că 
dezvoltarea îi fusese încetinită de foame și abuzuri. Dar, 
în curând, avea să înceapă să crească fulgerător. Avea 
să devină puternic și periculos. Randall spera că putea fi 
îmblânzit înainte să se întâmple acest lucru. 

Benjamin acceptă ceașca de ceai oarecum neînde- 
mânatic, de parcă s-ar fi temut să nu scape delicata formă 
de porțelan. 

-Mama mea spunea că l-ai omorât pe tatăl meu. 

Pe chipul lui se vedea că îi venea greu să împace 
purtarea Juliei cu ideea că îl omorâse pe Branford. 

Randall îi spuse Juliei: 

— Trebuie să ştie. Preferi să-i spun eu? 

Ea clătină din cap și îi întinse lui Benjamin platoul cu 
prăjituri. 

— Tatăl tău a fost un om foarte dificil. Semăna oarecum 
cu domnul Gault. 

Băiatul se încruntă. 

-Beţiv? 

-Uneori, dar chiar și când nu era băut, putea fi 
înspăimântător. 

Julia îi întinse lui Randall platoul de prăjituri, iar el 
observă că mâna îi tremura. 

Randall continuă explicația: 

— Tatăl tău putea fi foarte deștept și fermecător, Ben- 
jamin, dar era un bătăuș. După ce au murit părinții mei, 
am fost trimis să locuiesc la Turville Park, domeniul 
familiei, și am crescut în aceeași cameră cu Branford. El 
era mai în vârstă și mai mare decât mine și mi-a făcut 
viața un iad, spuse fără ocolișuri. Viața mea a fost foarte 
dificilă până am plecat la şcoală. 


Umbrele trecutului 311 


Benjamin își îndesă în gură prăjitura glazurată, de 
parcă s-ar fi temut că avea să-i fie luată. După ce o înghiți, 
spuse: 

— De asta l-ai omorât, Lady Julia? 

Julia păli, dar nu încercă să se eschiveze de la răspuns. 

-A fost un accident. Mă bătea și eu voiam să scap. 
L-am împins. Băuse și și-a pierdut echilibrul. A căzut și 
s-a lovit cu capul de colțul șemineului. 

— Era ca Gault? 

După o privire prudentă, Benjamin mai luă o prăjitură, 

- Înspăimântător și imprevizibil? spuse ea. Da. 

Băiatul devoră şi cea de-a doua prăjitură la fel de repede 
ca pe prima: 

-Se pare că a meritat să fie omorât. Uneori, mama 
mă mai pocnea când eram rău. Nu mă deranja. Știam 
că meritam. Dar, când cineva te loveşte fără motiv — e 
altceva. ÎI privi pe Randall. Ai fi putut ușor să-l omori pe 
Gault, dar n-ai făcut-o. 

-Nu e greu să omori, spuse Randall. Dar nu e ceva ce 
poți face cu inima ușoară. 

Privirea lui Benjamin alunecă spre Julia. 

-De ce ai venit să mă cauţi? 

Ea inspiră adânc. 

—Nu pot să schimb cu nimic moartea lui Branford, deci 
cred că a avea grijă de fiul lui e o cale de a compensa 
pentru asta. Aveam nevoie să știu că ești bine. 

Benjamin își îngustă ochii. 

— Dacă ar fi trăit mama mea, m-ați fi luat de lângă ea? 

—Nu. Locul copiilor e alături de mamele lor. Dar 
ne-am fi asigurat că vă merge bine și că nu vă lipsește 
nimic, spuse Randall. Aș fi plătit taxele tale școlare. 

Băiatul se strâmbă. 

— lar școală. De ce? 

-— Pentru că educaţia îți oferă posibilitatea unei vieți mai 
bune. Își deschide uși. Randall zâmbi. Și îţi oferă ocazia 

să-ți faci prieteni. Majoritatea celor mai buni prieteni 4| 
mei sunt băieți care mi-au fost colegi de şcoală. 

— Aveam prieteni în sat când locuiam cu mama mei, 
spuse Benjamin bătăios. Dar nu fu nimeni de vârsta isa 
la fermă. 

— Atunci, s-ar putea să-ți placă la școală. Julia «use 
platoul într-un loc unde Benjamin să nu poată să-l ajungă 
înainte ca acesta să-și ia o a cincea prăjitură. 

Băiatul privi prăjiturile cu poftă, dar nu se întinse să și 
mai ia una. 

— La ce școală m-aș duce? 

— Aș vrea să te trimit la Academia Westerfield, spus 
Randall. E școala la care am fost și eu și e un loc buh 
pentru băieții care sunt ușor diferiți. 

Vrei să merg la școala ta? spuse Benjamin surprins În 
ce fel ai fost tu diferit? 

— Eram încăpățânat și cu toane. Randall ghici cñ lui 
Benjamin îi venea greu să-și imagineze că un adult «we 
părea bogat și încrezător fusese un copil-problema. Îţi 
amintești că m-ai întrebat dacă o să te învăţ să te lupt 
așa ca mine? 

Benjamin dădu din cap, iar Randall continuă: 

- Poţi să înveți asta la Academia Westerfeld. Primul 
elev al şcolii a fost ducele de Ashton, care e pe jumðtwe 
indian, iar el era maestru în stilul de luptă indian Kalı 
rippayattu. Și-a învățat și colegii de clasă acest stil «4 
să aibă cu cine să-l exerseze. Kalarippayattu a devenii u 
tradiție în şcoală, iar băieții mai mari îi învaţă pe cei mul 
tineri odată ce se consideră că sunt pregătiți. 

— Asta mi-ar plăcea, spuse Benjamin prudent. Dar 
am să locuiesc la școală tot timpul? 

—Nu, vei petrece vacanţele aici, la Roscombe. Randall 
fu uimit de cât de firesc îi făcea o promisiune atit ile 
generoasă fiului lui Branford. 

Ben părea că ar fi vrut să creadă, dar încă nu era sigw 
Avea să fie nevoie de timp. Randall continuă: 

Trebuie să mergem la Londra săptămâna viitoare, 
tru ca Lady Agnes Westerfield să poată discuta cu tine 
t de școala ei. 

» Londra! şopti Benjamin. Chiar voi merge la Londra? 

ndall aprobă din cap. 

Presupunând că Lady Agnes te acceptă, vom avea 

o săptămână pe care s-o petrecem în vacanță la 

ra. Să vezi leii, să vizitezi circul Astley's, să-ți faci 

noi. Dar sunt și alte sarcini de îndeplinit. Îi aruncă 

vire rapidă Juliei, care aprobă scurt din cap. Va trebui 

prezentăm bunicului tău, contele de Daventry. 

njamin se încruntă. 

„Un conte? Asta nu e ceva foarte măreț? 

Ba da, aproape la fel de măreț ca un duce, spuse Julia 

Un ton ușor sec. 

»Va fi interesat să mă cunoască pe mine, un bastard? 

Benjamin îngrijorat. 

„Nu ştiu, recunoscu Randall. Daventry ţine foarte 

lt la familie și a suferit că nu i-a supraviețuit nici 

copil. Nu cred că Branford i-a spus vreodată despre 
terea ta. Daventry e... un om oarecum dificil, dar 

4 1 sigur că ți-ar fi asigurat susținere financiară dacă ar 

piut că exişti. 

Oare nu ar fi mai bine să-i scriem lui Daventry în 
|n să-l ducem pe Benjamin să-l cunoască? Julia își mușcă 
un. Acum, că Lady Daventry e pe punctul de a naște, 
Duventry va fi distras. 

M-am gândit și eu la asta, dar cred că e mai bine să se 
|mAIncască, spuse Randall. Când se vor vedea, Daventry 
Îi va da seama imediat că Benjamin e nepotul lui. 

Julia aprobă din cap, dar își păstră expresia îngrijorată. 
Ñi Randall era îngrijorat. Numai că să ascundă existența 
fulu lui Branford l-ar fi înfuriat și mai tare pe Daventry 
munci când ar fi aflat, într-un final. Era mai bine să facă 
prezentările cât de curând posibil. lar dacă Daventry 

îl respingea pe băiat, nu conta. Benjamin avea acum un 
cămin. 

Întorcându-se din explorare, Miss Kitty intră în salo- 
nul de dimineață, fluturându-și coada pufoasă. Veni spre 
Benjamin și se întinse peste picioarele lui. 

—E foarte bine-crescută, remarcă Julia. 

Adoptând din nou un ton bătăios, Benjamin spuse: 

— Doarme întotdeauna cu mine. 

- Sunt sigur că vă place amândurora, spuse Randall. 
Când eram cu armata în Portugalia, am fost adoptat de un 
câine care dormea cu mine în fiecare noapte. Santa Cruz 
era o companie plăcută. Și îmi ținea de cald în nopțile 
friguroase. 

Julia râse. 

—Nu știam asta. De ce i-ai pus câinelui numele Sfânta 
Cruce și ce s-a întâmplat cu el? 

-Îl consideram crucea pe care o aveam de purtat, îi 
explică Randall. Când am fost rănit și trimis acasă în 
Anglia, Santa Cruz și-a dedicat afecțiunea unui sublo- 
cotenent din regimentul meu. Am aflat că și subloco- 
tenentul, și câinele o duc foarte bine. 

Benjamin chicoti, părând copil pentru prima dată de 
când îl întâlniseră. 

Motanul Conacului Roscombe intră lent în încăpere. 
Era mai mic decât Miss Kitty, dar compensa prin aroganță. 
Randall spuse: 

-— Acesta este Reggie T. Cat, care își petrece cea mai 
mare parte din timp în bucătărie. Sper că el și Miss Kitty 
pot negocia un armistițiu. 

Reggie o observă pe Miss Kitty. Părând vesel, porni 
legănat spre ea. Visele lui de dominație se spulberară când 
ea se ghemui și îi aruncă o privire furioasă, cu blana atât 
de zbârlită, încât semăna cu o oiță alb cu negru. 

Când mârâi cu o intensitate terifiantă, Reggie se opri 
brusc. Apoi se ghemui într-o poziție identică cu a ei și se 
fixară cu privirea. 

Randall nu-și putea da seama ce mesaje fără cuvinte se 
transmiteau între ei, dar duelul se încheie când Reggie își 
frecă prudent botul de cel al lui Miss Kitty. Apoi ieși agale 
din cameră, cu coada în sus, arătând de parcă pierduse o 
luptă și nu voia s-o recunoască. 

- Politică pisicească în acțiune, spuse Julia râzând. Sper 
că asta înseamnă că nu se vor bate în toiul nopții. 

Benjamin își termină ceaiul și se ridică în picioare. 

—Pot să plec acum? Vreau s-o duc pe Miss Kitty în 
camera mea, ca să știe unde e. 

— Desigur, spuse Julia. 

Benjamin luă pisica în braţe și ieși. După ce plecă, Julin 
întrebă: 

- Ce părere ai despre copilul nostru sălbatic? 

— Va fi bine, spuse Randall gânditor. E un mic diaYol 
împielițat, dar nu pare să fi moștenit nebunia lui Branfoliil, 
Eu l-am cunoscut pe Branford când era mai mic de 
Benjamin și era deja evident că ceva nu era în regulă 
el. Benjamin e colțuros. E speriat, și pe bună dreptate, 
nu e nebun. E suficient de deștept astfel încât să apreci 
cât de mult s-a îmbunătățit situația lui și vrea să păstr 
asta. Dacă i se vor oferi educație și oportunități, cred 
va ieși un om bun din el. h 

—Va semăna mai mult cu tine decât cu vărul tău, fl 
alte cuvinte, spuse Julia. 

Ea aşa îl considera? Tensiunea care existase între eil 
risipise, își dădu seama Randall. 

— Cred că da. Sunt sigur că Lady Agnes va fi dispusă si 
se ocupe de el. Să petreacă aici câteva zile, apoi îl putem 
duce la Londra să o întâlnească. 

Julia zâmbi. 

—Ea îl va transforma într-un adevărat gentleman cât 
ai clipi. 

-Poate nu chiar un gentleman. Zâmbi și el. IDar 
pe-acolo. 

Una dintre servitoarele din casă care avea frați mici se 
oferi să se ocupe de Benjamin, care era prea mare pentru 
a i se aduce o doică, dar trebuia învățat cum să locuiască 
într-o casă adevărată. Julia nu fu surprinsă când află că, 
la Hill Farm, băiatul dormise în hambar pe o grămadă de 
fân, cu o pătură și cu Miss Kitty. 

Benjamin avusese o zi obositoare, prin urmare, Julia îl 
trimise la culcare imediat după cină. Acesta nici măcar 
nu încercă să se împotrivească, ceea ce nu-i stătea deloc 
în fire unui băiețel și dovedea cât era de obosit. 

După cină, Julia și Randall petrecură o seară liniștită 
în bibliotecă. Ea citi, în vreme ce el scrise câteva scrisori. 
Nu făcu nici o sugestie prostească legată de faptul că și-ar 
putea găsi noi amanți, ceea ce fu o ușurare pentru Julia. 

Când ceasul bătu de zece, ea se ridică și își ascunse un 
căscat. 

—Mă duc la culcare, dar o să văd ce face Benjamin mai 
întâi. Sper că nu i se pare prea ciudat să doarmă într-un 
pat adevărat. 

Randall rânji. 

— Câtă vreme are pisica lângă el, îmi închipui că va 
dormi bine. 

Benjamin primise o cameră în aripa opusă celei unde 
se aflau camerele stăpânului casei. Ferindu-se să nu-l tre- 
zească, Julia deschise ușa fără să mai bată. Camerista lăsase 
o lampă de noapte aprinsă, ca să nu fie tulburat de locurile 
necunoscute în cazul în care avea să se trezească. 

Benjamin forma o mică grămăjoară în pat. Miss Kitty 
era de cealaltă parte a lui și înălță capul pentru a vedea 
cine era intrusul. Julia era pe punctul de a se retrage când 
auzi un hohot de plâns înăbușit. 

Încruntându-se, traversă încăperea. Benjamin își trase 
imediat păturile peste cap, dar tot nu reuși să se oprească 
din plâns. Julia se așeză pe marginea patului şi îi puse o 
mână pe umăr. 

-Ce-i cu tine, Benjamin? Prea multe schimbări? 

Schimbările erau sursă de tulburare, chiar și schimbările 
bune, după cum știa și ea. 

Benjamin își trase păturile cât să-şi dezvelească fața 
mânjită de lacrimi. 

—Mă... mă gândeam la mama mea, spuse cu sughițuri. 
Ce ar spune să mă vadă aici? A 

-Mama ta ar fi fericită, spuse Julia încet. Își dorea tot 
ce-i mai bun pentru tine. 

-Micera cel mai bine cu ea. 

— Știu. Julia oftă. Eu mi-am pierdut mama când aveam 
aproximativ vârsta ta. Îi mângâie umărul ascuns sub pături. 
Mi-a fost îngrozitor de dor de ea. Dar aveam alte rude care 
să aibă grijă de mine, iar acum, și tu ai o familie. 

Benjamin începu să fie scuturat de hohote și mai 
intense. Învățase să fie dur pentru a supraviețui la Hill 
Farm, dar era încă un băiețel. Julia se aplecă să-l sărute pe 
creştet, iar el se aruncă în braţele ei. 

- Mama mea venea întotdeauna să mă sărute de noapte 
bună, spuse pe o voce groasă. Apoi a murit și m-a lăsat 
singur. 

— Acum nu ești singur, Benjamin. Julia îl strânse mai 
tare în brațe. Deși nu erau rude de sânge, începea să sim- 
tă că erau. Nu ca înlocuitor al copilului pe care îl pier- 
duse, ci ca Benjamin: un copil pierdut, ce se chinuia să 
supraviețuiască. Îți jur. 

Plânsul lui încetă treptat, în vreme ce Julia îl mângâie 
pe cap, reușind în cele din urmă să adoarmă. Julia îl băgă 
din nou sub pături, sub privirea rece a ochilor verzi ai 
lui Miss Kitty, care nu se mișcase deloc în timpul acestei 
scene dramatice. Pisica se adapta vieții într-un conac mai 
ușor decât stăpânul ei. 

Simţindu-se plină de speranță, Julia se retrase la 
culcare. 

După o săptămână la Roscombe, Benjamin Thomas 
se transformă într-un tânăr ce aducea destul de mult cu 
un gentleman. Julia era amuzată și înduioșată de cât de 
atent îi urmărea Ben pe ea și pe Randall, copiindu-le 
vocabularul și manierele, și avea oportunități din belșug, 
fiindcă toți trei luau toate mesele împreună. Era uluitor de 
rapid. Accentul provincial îi dispărea rapid, deși reapărea 
când era entuziasmat de ceva. 

Mintea băiatului era la fel de flămândă ca trupul lui. 
Julia îi dădea lecţii după-amiaza, ajutându-l la citit și la 
matematică și oferindu-i o bază la istorie și la geografie. 
Roscombe avea o bibliotecă bine dotată, iar Benjamin 
putea fi găsit acolo, de regulă, atunci când nu era prins 
cu altceva. 

Dimineaţa, Randall îl ducea pe băiat să călărească. 
O anunţă că Benjamin avea o pasiune pentru cai și urma 
să devină un călăreț de prima mână. 

La rândul lui, Benjamin îl adora pe Randall ca pe un 
erou. Julia ducea băiatul la culcare în fiecare noapte. 
Discutau despre cum își petrecuse ziua, Julia îi răspundea 
la o parte dintre întrebările ce nu se mai sfârșeau, apoi 
îl săruta de noapte bună. Trei zile fuseseră suficiente 
pentru ca Benjamin să renunțe la ambiția din copilărie de 
a deveni vizitiu de poștă. Acum, îi mărturisi Juliei, voia 
să devină ofițer de armată. Ea considera că ar fi putut fi 
o carieră bună pentru el. Dar mai avea timp suficient să 
hotărască. 

Nici nu plecase încă la școală și deja îi era dor de el. 

Cu o zi înainte să plece la Londra, Randall anunţă la 
micul dejun: 

- Benjamin, ai muncit din greu şi meriți o vacanţă. Azi 
începe târgul din sat și e atât de aproape, încât putem 
merge pe jos. Vrei să mergem în după-amiaza asta? Am 
putea organiza o ieșire în familie. 

—O, da, domnule! răspunse Benjamin radiind. 

Julia era la fel de încântată de ideea că ei trei formau o 
familie. Oare Benjamin avea să-i lege mai puternic pe ea 
și pe Randall? Dacă da, era un motiv în plus să-l iubească 
pe băiat. 


—Jur că băiatul a crescut vreo doi centimetri în săptă- 
mâna ce-a trecut, spuse Julia afectuos, privindu-l pe 
Benjamin, care râdea la un spectacol de teatru de păpuși 
cu un grup de alți copii. 

-Cel puţin a mai pus câteva kilograme de care avea 
mare nevoie, aprobă Randall. Compensează pentru cât a 
răbdat de foame. 

Gândindu-se la apetitul lui Benjamin, Julia îl întrebă: 

—Mâncarea de la Academia Westerfield e bună? 

— Foarte. Lady Agnes ştie că băieții și bărbații de orice 
vârstă sunt mai puțin buclucași când sunt bine hrăniţi. 
Randall coborî vocea. Uite că vin alți boiernași din 
vecinătate să se prezinte. Trezeşti mult interes, domnița 
mea. 

—E firesc. Tu ești un proprietar important din zonă și 
un erou la nivel local. Bineînţeles că oamenii se bucură 
că te instalezi în sfârșit la Roscombe. 

Julia zâmbi cuplului mai în vârstă ce se apropia. 

Bărbatul avu prezența de spirit să se prezinte pe el și pe 
soția sa ca sir Geoffrey și Lady Bridges, ghicind probabil 
că, după atâția ani în care fusese plecat, Randall nu le 
mai știa, poate, numele. Dar familia mamei sale trăise în 
Gloucestershire generații întregi, iar el era considerat ca 
făcând parte din comunitate. Sir Geoffrey și soția sa se 
dovediră foarte primitori. 

După câteva minute de conversație ușoară, soții Bridges 
trecură mai departe, iar Julia îl prinse din nou de braț pe 
Randall. Era o zi foarte frumoasă pentru un târg, însorită 
şi cu un ușor aer de toamnă. O zi bună pentru a sărbători 
progresele din ultima săptămână. 

Julia începuse să se relaxeze de când Randall nu mai 
făcuse observații legate de încheierea căsniciei lor. Poa- 
te că nopțile lor tăcute și mistuitoare îl făceau să se 
răzgândească. Julia și-ar fi dorit să creadă că relaţia lor era 
specială. Dacă nu era așa — prefera să nu știe. 

În următoarele câteva ore, Julia întâlni un număr 
ameţitor de oameni. Ea și Randall îndepliniră activitățile 
tradiționale pentru un târg, de la admirarea animalelor 
și a jonglerilor la degustarea de mâncare de la vânzătorii 
ambulanți. Julia nu gustă din cârnatul pe băț fiindcă 
stomacul ei era tulburat, dar savură limonada proaspătă, 
tartele cu mere și cașul prăjit pe pâine. 

Benjamin venea să-i caute cam la fiecare jumătate de 
oră, de parcă s-ar fi temut că ar fi putut dispărea. După 
ce se liniștea, pleca din nou în fugă, să se joace cu băieții 
din zonă. 

După o astfel de vizită fulgerătoare, Randall comentă: 

-— Se pare că nu a fost afectat negativ de anii petrecuţi 
cu Jeb Gault. Faptul că se înțelege bine cu alți băieți e un 
semn bun pentru când va merge la școală și pentru viaţă, 
în general. 

Julia aprobă din cap. 

—Meritul e al mamei sale, cred. L-a ținut lângă ea 
în primii nouă ani de viață şi asta l-a pus pe drumul cel 
bun. Își acoperi un căscat. Sunt obosită. Din cauză că am 
întâlnit atât de mulți oameni, presupun. 

— Eşti gata să mergem acasă? întrebă Randall. Am văzut 
cam tot ce era de văzut și se va însera în curând. 

-Mi-ar plăcea. Își puse mâna streașină la ochi. Unde 
s-a dus Benjamin? 

- Acolo, lângă chioșcurile cu jocuri. Se pare că îşi 
încearcă mâna la aruncatul mingilor. Randall luă brațul 
Juliei și porniră spre băiat. E destul de mare cât să rămână 
mai mult, pe cont propriu, dacă dorește. Am să-i mai dau 
o jumătate de coroană dacă vrea să cumpere prăjituri 
pentru câțiva dintre noii lui prieteni. 

Benjamin era concentrat pe țintă și nu îi văzu apropiin- 
du-se de chioșcul unde se aruncau mingi. Capete împăiate 
reprezentându-l pe Napoleon, de trei mărimi diferite, erau 
aşezate pe o bordură. Din prima lovitură, răsturnă cel mai 
mare cap de pe bordură. Izbucniră aplauze vagi. 

Ridică cea de-a doua minge în aer de câteva ori pentru 
a se obişnui cu ea, apoi aruncă din nou spre capete. Paiaţa 
Napoleon de mărime mijlocie zbură în aer: 

-— Bravo, băiete! strigă proprietarul chioșcului. Crezi 
că-l poți nimeri și pe cel mai mic Boney? Ăla e cel mai 
greu, nu glumă. 

Cu ochii îngustați, Benjamin testă greutatea celei 
de-a treia mingi, apoi își luă avânt şi o aruncă în chioșc. 
Mingea îl lovi pe Napoleon exact între ochi. De 
dată, aplauzele fură mai zgomotoase. Dacă proprie 
era dezamăgit că avea un câștigător, îşi ascundea bine 
emoția. 

— Alege-ți un premiu de pe raftul ăla. Poate un soldat 
de jucărie? 

Benjamin privi cu jind la soldații mici, dar clătină din 
cap: 

— Una dintre panglicile acelea. Cea albastru-verzui. 

— Aha, ai o domniță pe care vrei s-o vrăjeşti. 

Proprietarul scoase panglica lungă albastru-verzui din- 
tr-un mănunchi de panglici de diferite culori și i-o oferi cu 
o înfloritură a mâinii. 

Rânjind, Benjamin se întoarse, apoi clipi surprins când 
îi văzu pe Julia și pe Randall în spatele lui. Maiorul spuse: 

—Noi vom pleca acum, dar tu poți să rămâi până la 
lăsarea întunericului, dacă vrei. 

—Nu. Vin cu voi. Benjamin îşi luă rapid rămas-bun de 
la băieții pe care îi cunoscuse, apoi porni la drum lângă 
Randall. 

— Ai un braţ bun, spuse Randall, îndepărtându-se de târg 
și intrând pe cărarea ce ducea prin păduri la Roscombe. 
Ai fost vreodată aruncător de crichet? 

—Uneori, jucam în sat când eram mic. La Academia 
Westerfeld se joacă crichet? întrebă Benjamin plin de 
speranță. 

- Da, se joacă. Se practică și alte sporturi. 

-O să-mi placă asta. Benjamin ridică privirea spre Julia 
cu o expresie timidă. Am luat panglica pentru tine. M-am 
gândit că nuanța o să arate frumos în părul tău. 

Julia simți că i se topește inima când băiatul îi oferi 
panglica ieftină. 

-Ce drăguţ! exclamă ea. Și-o legă imediat în jurul 
unei șuvițe de păr. Ai gusturi bune. Fiica unui duce care 
se pricepe la modă a ales aceeași culoare pentru rochia pe 
care am purtat-o la primul meu bal din Londra. 

Benjamin păru gata să explodeze de mândrie. Porni în 
faţa lor pe cărare, săltând, iar Julia spuse încet: 

- Chiar e un băiat bun. Se potrivește atât de bine aici. 

—N-aş fi crezut că Branford poate avea un fiu atât de 
bun, consimți Randall. Sper ca Daventry să-l placă pe 
Benjamin. Și să nu încerce să-l ia de la noi. 

— Ar putea face asta legal? întrebă Julia, cu o îngrijorare 
apărută brusc. 

- Nu sunt sigur. Nu a fost numit niciodată tutore legal. 
Fiindcă şi eu sunt rudă de sânge, aș putea ridica oarecari 
pretenţii dacă s-ar ajunge la o dispută. Tonul lui Randall 
deveni sec. Daventry va fi probabil atât de încântat de 
noul său moştenitor, încât nu-l va interesa prea mult un 
nepot bastard. 

= Să sperăm. 

Julia se întrebă din nou dacă nu ar fi fost mai bine să nu 
îi spună lui Daventry despre existența lui Benjamin. Dar, 

inevitabil, avea să afle în cele din urmă. La fel ca Randall, 
spera că Daventry avea să fie atât de preocupat de nașterea 
unui nou fiu, încât avea să-și recunoască nepotul, dar fără 
a-și dori să-l ia în grija lui. 

Ridicând privirea spre Randall, văzu că expresia lui era 
foarte atentă și că studia pădurea de ambele părți. 

~E ceva în neregulă? întrebă Julia. 

El îi zâmbi scurt. 

- Probabil că toată viața am să consider astfel de locuri 
teritorii propice pentru curse. Consecințele unei cariere 
militare! 

Julia privi în sus spre copaci, unde razele soarelui de 
sfârșit de după-amiază se cerneau printre ramuri. Păsările 
își cântau trilurile, iar o veveriță sări de pe o creangă. 

Era un peisaj cât se poate de pașnic, dar cuvintele lui 
Randall îi amintiră de incidentul cu trăsura din Londra, 
Era posibil ca pericolul să se ascundă printre acele tufișuri? 
După-amiaza păru ceva mai puțin pașnică. 

ţi propuse să nu fie absurdă, dar nu se putu abține să 
nu studieze coliba veche, fără ferestre, de lângă cărarea din 
fața lor. Era un fel de clădire pentru păstrarea recoltelor, 
dar, când Benjamin trecu vesel pe lângă ea, Julia își dădu 
seama că micuța clădire ar fi putut adăposti răufăcători. 

—Mare pacoste e imaginația, spuse cu tristețe când se 
apropiară de colibă. Acum, că mi-ai atras atenţia la ce 
se poate întâmpla, văd pericole peste tot... 

Coliba sări în aer. 

Cu urechile zbârnăindu-i din cauza detunăturii, Julia 
fu aruncată în aer, iar Randall sări spre ea și se rostogoliră 
de cealaltă parte a cărării, departe de locul exploziei. 
Resturile cădeau potop în jurul lor, dar ea era în siguranță 
sub corpul soțului ei, ce o apăra ca un scut. Cu excepția 
sângelui, care se revărsa peste fața ei. I se tăie respirația. 

- Alex? 

În liniştea bruscă ce urmă exploziei, Benjamin slobozi 
un țipăt sfâșietor. Îi auzi picioarele bocănind înapoi pe 
cărare spre ei, în vreme ce ea se târi de sub corpul nemișcat 
al soțului ei. 

Randall se rostogoli greoi pe spate, cu ochii închiși și 
cu sângele scurgându-i-se dintr-o rană lungă, cu margini 
neregulate, de pe partea stângă a capului. Sângele era o 
priveliște mult mai șocantă în contrast cu părul blond 
decât cu cel de culoare întunecată, își spuse ameţită. Dar 
nu ar fi sângerat atât de tare dacă ar fi fost mort. 

Aducându-și aminte că rănile la cap sângerau ca naiba, 
Julia scoase o batistă împăturită din săculețul ei de mână. 
Apoi, cu mâini tremurânde, își smulse eșarfa de pe bonetă 
și o folosi ca bandaj pentru a lega batista împăturită peste 
rana ce sângera. Când Benjamin se lăsă în genunchi lângă 
ea, puse presiune pe batista folosită ca bandaj, sperând să 
oprească sângerarea. 

—Lady Julia? Ce s-a întâmplat, întrebă Benjamin cu 
respirația tăiată și cu o voce în care se simțea disperarea. 
A murit maiorul Randall? 

Ochii lui Randall se deschiseră. 

-Sunt bine... relativ. Nu mor. 

— Dar vei muri. Rânjind de satisfacție, Joseph Crockett 
ieși din pădure ținând în mâini o puşcă de vânătoare cu 
țeavă dublă. Eşti rapid, Randall. Dacă n-ai fi prins-o pe 
curva de nevastă-ta şi n-ai fi sărit să te ferești de explozie, 
ai fi deja hrană pentru păsări. Acum, ai ocazia să-ţi vezi 
moartea cu ochii. 

În timp ce vorbea, un ajutor înarmat la fel ca el ieşi 
din pădure din stânga, cu un chip ca de granit. Julia îl 
recunoscu în bărbatul solid pe cel mai înspăimântător 
asociat al lui Crockett atunci când o răpiseră. 

Privind ochii nebuni și plini de ură ai lui Crockett, 
Julia se întrebă cum putuse vreodată să creadă că ar fi fost 
satisfăcut cu orice altceva în afară de moartea ei. Ameţitor 
şi tremurând, se ridică în picioare clătinându-se, ştiind că 
şansele de a-i salva pe Randall și pe Benjamin erau foarte 
slabe, dar trebuia să încerce. 

- Împușcă-mă și termină cu asta, Crockett. Dar lasă-i în 
pace pe soțul meu și pe băiat. Ei nu ți-au greșit cu nimic. 

-Te înșeli. Ochii lui Crockett erau duri ca agatele, 
Scumpul tău maior mi-a ucis unul dintre oameni și mi-a 
provocat o iritare nesfârşită. Ai fi fost de mult moartă 
dacă n-ar fi intervenit el. Arătă spre Randall cu pușca de 
vânătoare. Și, dacă îl las în viață, mă va urmări. 

— Ai perfectă dreptate, spuse Randall cu o şoaptă aspră. 
Întins pe spate și pătat cu sânge, părea deja mai mult mort 
decât viu, dar privirea îi era de gheață, fixată asupra lui 
Crockett. Dar n-ai vrea să-l omori pe băiat. 

—E bastardul tău, Randall? Privirea lui Crockett alunecă 
spre Benjamin, care îi răspunse cu o privire întunecată, de 
o intensitate sălbatică. O să-mi facă plăcere să-ți distrug 
sămânța. Desigur, poate că ai mai presărat și alți bastarzi 
pe ici, pe colo. 

Îşi mută privirea asupra Juliei. 

—Tu vei muri ultima, scumpă domniță, fiindcă eşti 
lipsită de apărare. Abia aştept să te aud țipând când îi vei 
vedea murind pe bărbații tăi. 

- Benjamin nu e bastardul meu, Crockett, spuse Ran- 
dall cu un zâmbet viclean. E al lui Branford. L-ai omorî pe 
singurul copil al lui Branford? 

Crockett tresări surprins. 

- Branford a lăsat în urma lui un fiu? Nu mi-a spus 
niciodată. Privirea lui lacomă se fixă pe chipul lui Benja- 
min. Dumnezeule, șopti. Spui adevărul. Maică-ta a fost 
slujnica cea rumenă de la cârciumă? Hai încoace, băiete! 
Pe tine o să te țin. O să te cresc ca pe propriul meu fiu. 

-Nul! îi aruncă Benjamin cu ochii strălucindu-i de 
lacrimi. 

-Fä cum spune el, Benjamin. Randall se ridică greu 
în capul oaselor. Luându-l pe Benjamin de mână, spuse 
încet: Dacă vrei să fii soldat, trebuie să înveți să reduci 
pierderile. Crockett și omul lui sunt înarmați, iar noi nu 
suntem, așa că eu și Julia nu avem nici o șansă. Dar vom 
muri mai fericiți dacă știm că tu ești în siguranță. Înțelegi 
ce zic? Deci du-te la Crockett! Se va purta cu tine mai 
bine decât a făcut-o Jeb Gault. 

Benjamin clipi pentru a-și opri lacrimile și dădu din 
cap. Cu bărbia plecată și cu mâinile îndesate în buzunar, 
trecu ezitant lângă Crockett. 

Randall ridică privirea spre Crockett. 

— Ai fost soldat, nu-i așa? 

- Ba bine că nu. Am fost sergent și i-am urât dintot- 
deauna pe nenorociții de ofițeri ca tine! 

Crockett ridică pușca de vânătoare în poziție de 
tragere. 

Vocea lui Randall tremură. 

-Ca de la soldat la soldat, îmi vei permite să mor în 
picioare, în loc să fiu împușcat ca un câine? 

Crockett ezită, apoi aprobă scurt din cap. 

— Dacă poți să te ridici în picioare, am să te împuşc 
atunci. Dar mișcă-te repede. În scurt timp, sunetul explo- 
ziei va atrage lume aici. 

Randall întinse mâna spre Julia, iar ea îl ajută să se 
ridice în picioare. Strânsoarea mâinii lui era surprinzător 
de puternică şi, în plus, ceva nu fusese în regulă legat 
de ceea ce-i spusese lui Benjamin. Oare Randall şi-ar fi 
recunoscut vreodată înfrângerea astfel? 

"Tocmai încerca să-și dea seama ce i se părea în 
neregulă, când violențele izbucniră din nou. Când 
Crockett îndreptă pușca de vânătoare spre Randall, Ben- 
jamin prinse țeava puștii și o trase cu o mână în jos. Cu 
cealaltă, șfichiui gâtlejul lui Crockett. 

Sângele țâșni violent în toate direcțiile, inclusiv peste 
Benjamin. Crockett scoase un sunet gâtuit oribil, cu o 
expresie uluită. Apoi se prăbuși pe spate. 

În aceeași clipă în care Benjamin îl atacă pe Crockett, 
Randall o împinse pe Julia, iar aceasta căzu din nou la 
pământ. Din aceeași mișcare se aruncă apoi asupra ajuto- 
rului lui Crockett. Pușca de vânătoare a acestuia bubui 
când se lăsă pe spate cu Randall deasupra lui și se prăbuşiră 
amândoi la pământ. 

Frunze fărâmițate explodară deasupra cărării când 
alicele se înfipseră în copac, iar duhoarea acră de pulbere 
neagră umplu aerul. O clipă mai târziu, Julia auzi un sunet 
oribil de rupere și văzu că gâtul bărbatului era răsucit la 
un unghi letal. 

Julia vărsă, îngrețoșată de atâta violență. Dar nu era 
timp să se ocupe de stomacul ei sensibil. Se ridică în 
picioare împleticindu-se: 

— Benjamin, ești bine? 

Benjamin tremura și era alb la față, zgâindu-se la băr- 
batul pe care îl omorâse, apoi la sângele ce picura de pe 
cuțitul său mic. Scoase un sunet gâtuit și aruncă pumnalul 
înainte de a se arunca în braţele Juliei. Strângându-și 
brațele în jurul lui, strigă speriată: 

- Alex, pușca te-a ratat? 

—Da. La mustață. Randall se ridică cu greu, sprijinin- 
du-se cu o mână de trunchiul unui copac când se clătină. 

Crockett avea dreptate când a spus că oamenii vor fi 
atraşi de zgomot din clipă în clipă. Benjamin, ai fost 
extraordinar, dar să lăsăm lumea să creadă că eu am fost 
singurul care a ucis. 

Benjamin îşi ridică fața îngropată în umărul Juliei: 

—De ce? 

—Autoritățile se aşteaptă ca soldații să ucidă. Dar își 
fac mari probleme când copiii ucid, chiar dacă situația 
e justificată. Împleticindu-se, Randall veni spre ei și se 
prăbuși pe jumătate într-o îmbrățişare cu Julia și Benjamin. 
E mai bine să... nu-și pună întrebări în privința ta. 

Mai ales că băiatul era orfan și copil din flori. Sângele 
Juliei îngheță când se gândi ce i s-ar fi putut întâmpla lui 
Benjamin dacă autoritățile ar fi decis că trebuia pedepsit. 
Spunându-și că, după ce se termina totul, avea să verse 
din nou, întrebă: 

—l-ai dat lui Benjamin cuțitul din cizmă atunci când 
Lai prins de mână? 

Randall aprobă din cap. 

—A fost suficient de deștept să înțeleagă că trebuie să 
lucrăm împreună. Vei fi un ofițer excelent într-o bună zi, 
Benjamin. 

Băiatul închise ochii și îi îmbrățișă pe amândoi mai 
strâns. Randall îi șopti Juliei la ureche: 

-E ca mine, Julia, nu ca Branford. A ucis fiindcă a fost 
nevoit. 

Julia știa că soțul ei avea dreptate. Într-un colț înde- 
părtat al minții sale era impresionată de cât de perfect 
colaboraseră Randall și Benjamin pentru a evita dezastrul. 
Aproape ca tată și fiu. 

Dar, în acel moment, Julia nu și-ar fi dorit nimic mai 
mult decât să se retragă într-o mănăstire plină cu femei 
blânde şi iubitoare, care n-ar fi ridicat o mână nici 
împotriva unui țânţar. 

Julia reuși să își păstreze sângele rece până se rezolvară 
toate problemele esențiale. Câțiva bărbați sosiră în goană 
de la târg încă înainte să se fi risipit fumul de la pulberea 


neagră. Cum toți trei erau răniți şi mânjiţi de e, sir 
Geoffrey, care era magistratul local, acceptă fără alte 
întrebări explicația oferită de Randall despre ceea ce se 
întâmplase. 

Julia fu impresionată în sinea ei de felul în care Randall 
reuși să explice ce anume se întâmplase şi să sugereze 
că el îi omorâse pe amândoi bărbații fără a spune vreo 
minciună propriu-zisă. Ar fi fost un avocat foarte bun. 
Atât Julia, cât și Benjamin păstrară în mare parte tăce 
Ea era mai mult decât dispusă să joace rolul de femeie 
fragilă şi înspăimântată, iar Benjamin avea experienţă în 
a nu vorbi. 

Era aproape întuneric când s-au finalizat declaraţiile 
oficiale. După ce se întoarseră la Conacul Roscombe, 
Julia îi ceru lui Gordon să îi facă o baie lui Benjamin. 
Când băiatul ieși din baie, sosise și chirurgul local să îi 
bandajeze capul lui Randall. 

Benjamin nu protestă aproape deloc când îl trimiseră 
la culcare. Când Julia veni să-l învelească, băiatul îşi ţinea 
un braț în jurul lui Miss Kitty și părea suficient de obosit 
cât să doarmă neîntors până a doua zi dimineața. Julia îi 
mângâie pe spate părul castaniu. 

— A fost ozi plină, nu-i așa? Vom amâna cu o zi călătoria 
la Londra. Cu toții avem nevoie să ne revenim. 

-Nu vrei să scapi de mine? o întrebă Benjamin cu glas 
pierdut. Ți-am văzut chipul când l-am omorât pe bărbatul 
acela. 

Băiatul observa prea multe. Presupuse că această calit ate 
se dovedise necesară pentru a-i asigura supraviețuirea. 

—Am fost tulburată, recunoscu ea. Munca mea a 
presupus dintotdeauna să mă lupt cu moartea. Dar preter 
să-l văd pe Crockett și pe omul lui murind decât să-i lua 
să ne omoare pe tine, pe mine şi pe maiorul Randall. Ai 

fost foarte deștept și foarte curajos. Chiar dacă soțul meu 
e abil în luptă, nu cred că ar fi putut să ne salveze dacă tu 
nu făceai ceea ce ai făcut. 

Benjamin se întinse și mângâie panglica pe care i-o 
dăduse, care era în continuare legată în părul ei. 

— Bărbatul ăla, Crockett, merita să moară. Mă bucur că 
l-am omorât înainte să vă facă rău ție sau maiorului. 

Era o afirmaţie înfiorătoare din partea unui băiat atât 
de tânăr, dar cu adevărat înspăimântător de rezonabilă 
în acele circumstanţe, Julia spera doar că Randall avea 
dreptate, iar Benjamin nu era ca tatăl său. 

După ce îl sărută pe Benjamin de noapte bună, porni 
să-l caute pe chirurg, care terminase examinarea lui 
Randall și îi bandajase capul. Acesta declară că rana 
nu îi punea viața în pericol și îi dădu Juliei instrucțiuni 
detaliate privind tratamentul. Ea nu se obosi să-i spună 
că, probabil, experiența ei în domeniu era egală cu 
a lui. 

Julia îl conduse afară pe chirurg și se întoarse în dor- 
mitorul lor comun. Nu intenționa să-l deranjeze pe 
Randall dacă dormea, dar el deschise ochii când Julia intră 
în cameră și reduse intensitatea lămpii. Ea îl întrebă: 

-Chiar ai nevoie de un chirurg personal. Cum te 
simți? 

— Am o durere de cap și câteva vânătăi mărunte acolo 
unde au aterizat peste mine bucăți de lemn, dar, în general, 
mă simt bine, spuse el somnoros. Dar tu? După ce ai fost 
trântită la pământ de două ori, cu siguranță te-ai ales și 
tu cu vânătăi. 

- Câteva. Foarte puţin grave, având în vedere ce s-ar fi 
putut întâmpla. Se așeză pe marginea patului. Ar fi trebuit 
să știu că Crockett nu avea să renunțe până nu m-ar fi 
văzut moartă. Nu mi-am dat seama că puneam în pericol 
viața ta și pe a lui Benjamin. 

— Dar n-ai făcut-o. Nu te învinovăți. Chiar dacă am fi 
fost siguri că Crockett s-a aflat în spatele acelui accident 


“umbrele trecutului 331 


de trăsură din Londra, ce am fi putut face în privința lui 
până nu ieșea la lumină? spuse Randall rațional. I-a fost 
probabil ușor să afle unde locuiesc. Apoi, nu mai avea 
altceva de făcut decât să aștepte până deveneam vul- 
nerabili. Îmi închipui că ne-a văzut mergând la târg și s-a 
pregătit să ne ucidă când ne întorceam acasă. A fost o 
prostie din partea lui să arunce în aer coliba, dar poate că 
voia ca morțile noastre să pară accidentale. 

Ea își arcui sprâncenele, 

— Se poate întâmpla ca o colibă să explodeze singură? 

- Uneori, în special dacă s-au înmagazinat grâne într-o 
clădire închisă. Își acoperi un căscat. Dar se întâmplă 
rar. Trebuie să existe nişte condiții speciale. Din fericire, 
instinctele m-au avertizat că ceva era în neregulă și am 
reacționat la timp, apucând să ne dăm la o parte din calea 
exploziei. Benjamin cum e? 

-— Tulburat, dar face față primului său omor mai bine 
decât aș face-o eu. 

-Benjamin chiar are toate calitățile unui ofițer de pri- 
ma mână. Armata e un loc bun pentru un tânăr cu perso- 
nalitate tăioasă. În cazul meu a funcționat. Randall o luă 
de mână și o trase să se întindă lângă el. Relaxează-te, 
domnița mea. Eşti în siguranță. 

Istovită peste măsură, Julia își sprijini capul pe umărul 
lui și închise ochii. Acum, că ea era în siguranță, oare 
Randall avea să considere că nu mai avea nevoie de 
protecția lui și putea să plece la sfârșitul anului? 

În seara aceea era prea obosită pentru a se gândi la 
acest lucru. 


capitolul 36 


Ca întotdeauna, Lady Agnes Westerfield se dovedi 
o oază de calm neclintit. Randall și Julia îl duseră pe 
Benjamin să o întâlnească la Casa Rockton, locuinţa din 
Londra a fratelui ei, ducele de Rockton. Benjamin era pus 
la patru ace și îngrijorat, în pofida asigurărilor lui Randall 
că Lady Agnes avea să-l accepte cu siguranță în școala ei. 
Îşi dorea atât de mult să fie ca ceilalți băieți. 

Lady Agnes îi aștepta, prin urmare majordomul îi 
conduse în salonul de dimineaţă bogat mobilat. Lăsând 
deoparte ziarul, Lady Agnes se ridică în picioare. În rochia 
de culoare albastră, foarte la modă, avea un aer mai regal 
decât orice membru al familiei regale, dar expresia ei era 
primitoare. 

— Ziua bună, Lady Julia, Randall. Privirea i se îndreptă 
spre Benjamin. Tu ești, presupun, tânărul Benjamin Tho- 
mas, vărul maiorului Randall? 

El dădu din cap: 

— Da, Lady Agnes. 

Accentul de provincie se simţea puternic în ziua 
aceea. 

Randall întrebă: 

—Să ne retragem, ca să puteți discuta cu Benjamin 
între patru ochi? 

—Nu ar trebui să fie nevoie. Vă rog, luați loc. Se instală 
din nou în fotoliu. Mă întorc în Kent mâine-dimineață, 
deci e bine că ați reușit să veniți azi. Benjamin, de ce vrei 
să fii elev la Academia Westerfield? 

Benjamin păru surprins de întrebarea ei directă. 

- Ăăă... fiindcă și maiorul Randall a fost elev acolo? Și 
fiindcă el s-a gândit că ar fi o școală bună pentru mine. 

Lady Agnes aprobă din cap. 

—Randall ţi-a spus probabil că Academia Westerfield 
e neobișnuită, fiindcă toți elevii au câte o ciudățenie în 
firea lor. A ta care e? 

Benjamin păru nesigur din nou. 

—Ma... mama mea a fost slujnică într-o cârciumă, iar 
eu sunt bastard, spuse bâlbâindu-se. M-am născut și am 
crescut într-o stație de poștă până când ea a murit și 
am fost încredințat unui fermier ca să muncesc pentru el 
ca un sclav. Asta e ciudat. 

—Nu ai fi primul copil nelegitim care să devină elev la 
Academia Westerfield și au fost și alți elevi care au avut 
un trecut la fel de neobișnuit ca al tău, spuse directoarea 
zâmbind ușor. Biletul de ieri al maiorului Randall spunea 
că ai cunoștințe de bază în materie de citit, de scris şi de 
matematică și că îţi place foarte mult să citeşti 

— Da, dar nu știu deloc latină sau greacă, recunoscu el 
Un gentleman trebuie să ştie latină și greacă 

— Poţi fi gentleman și fără asta, dar sunt materii bine de 
știut. Cu lecţii în particular, ai putea să-i ajungi diu urmă 
pe băieții care s-au bucurat de educaţie mai tradiponală 
Lady Agnes îl privi gânditoare. Întotdeauns mo ulomă 
întrebări pentru potenţialii mei elevi. Ce snume te ar 
face fericit la școală? Și ce ai urî cel mai mult! 

—Am o pisică, spuse Benjamin ezitant. Aș putea s o bau 
pe Miss Kitty la şcoală cu mine? Nu face probleme! 

-Şi alți elevi au animale. Cinci câini, trei piski, un 
papagal și doi dihori domestici, în momentul de bA, 
cred, răspunse Lady Agnes. Mai e loc pentru în A o pinică 
dacă nu face probleme şi dacă te ocupi tu de en, der | nata 
se poate rezolva. Dar ce ai detesta? 

Benjamin strânse buzele: 

—Să fiu bătut fără un motiv temeinic! 

— Te asigur că asta nu se va întâmpla. Lady Agnes aprobi 
din cap cu un gest scurt și rapid. Cred că ai să te desoun 
foarte bine la Academia Westerfeld, Benjamin e cala 

începe de luni într-o săptămână. Majoritatea băieților vor 
ajunge în vinerea de dinainte pentru a se instala înainte 
de a se apuca de treabă. Randall va ști de ce ai nevoie — 
ridică un dosar de pe măsuța de lângă fotoliu și i-l întinse 
lui Benjamin —, dar găsești aici informații generale despre 
şcoală. 

Benjamin se holbă la dosar, fără a-l lua: 

—Mai e ceva, Lady Agnes, spuse pe nerăsuflare. Am 
omorât un bărbat acum trei zile. 

Timp de o clipă, salonul de dimineață fu cufundat 
într-o tăcere deplină. Randall și Julia își ținură răsuflarea, 
dar Lady Agnes întrebă calm: 

- De ce ai făcut-o? 

—Încerca să-i omoare pe maiorul Randall și pe Lady 
Julia. 

— Dacă așa stau lucrurile, ai făcut ceea ce trebuia. 

Lady Agnes își îndreptă privirea spre Randall, cerându-i 
fără cuvinte explicații. 

-Un prieten al primului soț al Juliei a avut mai multe 
tentative de a o ucide, spuse el succint. Acum trei zile, el și 
un om al său ne-au atacat în vreme ce ne întorceam pe jos 
de la târgul din Roscombe, dar eu și Benjamin i-am oprit. 
Versiunea oficială e că eu i-am ucis pe ambii atacatori, 
fiindcă era puţin probabil ca eu să sufăr consecințe pentru 
așa ceva. Dar Benjamin a fost foarte curajos și foarte 
deştept. Sunt mândru de el. 

-Părea mai bine ca Benjamin să nu fie considerat 
ucigaș, consimți Julia. De ce i-ai spus acum lui Lady 
Agnes, Benjamin? 

El își mușcă buza. 

- Am considerat că ar trebui să știe înainte să mă 
accepte ca elev. 

-E un gest foarte onorabil din partea ta, Benjamin, 
spuse Lady Agnes cu gravitate. Aș sugera să nu mai spui 
nimănui, din motivele pe care le-a menționat Randall, 
dar apreciez faptul că ai fost sincer cu mine. Îi întinse din 


“Umbrele trecutului 335 


nou dosarul cu informații despre școală. Dar să ţii minte 
că, la Academia Westerfield, nu e permis să ucizi. Mai ai 
întrebări? 

—Nu, doamnă! 

Benjamin luă dosarul, părând mult mai relaxat. 

— Atunci, ne vedem în Kent. Se ridică plină de grație. 
Am multe de făcut înainte de a pleca de la Londra. 

—Vă mulțumesc că v-aţi făcut timp să discutați cu 
Benjamin, spuse Julia. leșind, îi spuse lui Randall: Mai 
există vreo directoare în Anglia care să accepte o astfel de 
veste cu atât de mult calm? 

El rânji. 

-—Mă îndoiesc. Tocmai de asta, școala lui Lady Agnes e 
unică şi constituie un loc perfect pentru Benjamin. 

Instalându-se în trăsura familiei Ashton, Julia spuse: 

- Bravo, Benjamin. Era să leşin când i-ai spus lui Lady 
Agnes despre Crockett, dar instinctele tale nu te-au 
înșelat. Sinceritatea e de preferat. Mai ales când nu atrage 
consecințe negative. 

-Una dintre regulile lui Lady Agnes, pe care le vei 
găsi probabil în acel dosar, e să spui întotdeauna adevărul, 
oricât ar fi de oribil. Randall își studie tânărul văr, uluit 
de integritatea lui înnăscută. O moștenise de la mama lui? 
Sau era un talent special, pe care doar Benjamin îl avea? 
Ești încântat că ai fost acceptat? 

— Aş prefera să fiu la Roscombe, dar trebuie să merg la 
şcoală dacă vreau să devin un gentleman, spuse Benjamin 
pragmatic, ocupând un loc față în față cu Randall și cu Julia. 
La început, Lady Agnes mi s-a părut înspăimântătoare, 
dar are ochi strălucitori și zice că o pot păstra pe Miss 
Kitty. Și a avut și alți bastarzi printre elevii ei! 

-Chiar așa e, spuse Randall, gândindu-se la Mackenzie. 
Cei care au studiat la academie și au mers mai departe 
s-au descurcat bine. 

Julia își încreţi sprâncenele. 

~ Vreau să îți ofer un sfat, Benjamin, dar nu sunt foarte 
sigură cum să mă exprim. În esență, e adevărat că trebuie 
să accepți cu sinceritate cine eşti cu adevărat, dar nu e 
nevoie să demonstrezi asta făcând paradă de cine eşti. 

-Nu sunt sigur că eu m-aș putea exprima mai bine, 
dar ai dreptate, spuse Randall încet. La Academia 
Westerfield, vei fi judecat în funcţie de ceea ce faci, nu pe 
baza trecutului tău. Eşti un prieten bun, un elev bun, un 
sportiv bun? Acestea sunt lucrurile care contează pentru 
colegii tăi de clasă. 

Benjamin păru cufundat în gânduri. 

- Cred că înțeleg. Dar ce voi spune când voi fi întrebat 
despre familia mea? 

- Poţi să spui că tutorele tău e maiorul Randall de la 
Conacul Roscombe. Nu e un rang înalt, dar e respectabil, 
spuse Randall. Sau poți spune că ești rudă cu Lord Daven- 
try. Dar asta ar putea da naștere la mai multe întrebări 
decât ţi-ai dori. 

-— Dar dacă oamenii vor crede că sunt bastardul tău? 
întrebă Benjamin. 

— Aș fi onorat dacă ar crede asta, spuse Randall încet. 
Pe tine te-ar deranja? Suntem o familie, în fond. Relația 
exactă nu e decât un detaliu. 

-O, nu, domnule! Benjamin păru gata să se topească 
de fericire. N-o să mă deranjeze. 

Julia îi strânse mâna lui Randall și îi zâmbi cu atâta 
căldură, încât el începu să calculeze cât avea să mai dureze 
drumul până la Casa Ashton. Din cauză că amândoi 
aveau vânătăi, se mulțumiseră doar să doarmă împreună 
în ultimele trei nopți. Acum, simţea nevoia să-și lipească 
pielea de a ei, realizând cea mai strânsă apropiere posibilă 
între doi oameni. 

Tocmai se întreba dacă Julia ar fi putut fi convinsă să 
urce în apartamentul lor pentru un scurt episod romantic 
înainte de prânz, când ea spuse brusc: 

—Casa Daventry e pe strada asta, nu-i așa? Să ne oprim 
să vedem dacă Daventry e disponibil să-l întâlnească pe 
Benjamin. 

—Acum? spuse Benjamin nesigur. 

Randall se încruntă, spunându-și că nu voia să strice 
o zi care decursese bine până în acel moment. Înţelegând 
expresia lui, Julia spuse: 

—Poate contele nu e acasă. Dar dacă e, putem să scăpăm 
și de întâlnirea asta înainte să apucăm să ne facem mai 
multe griji. 

— Cred că ai dreptate, spuse Randall fără entuziasm. 

— Aşa sper. Julia privi din nou pe fereastră, încruntată. 
Am un sentiment puternic că ar trebui să mergem acum. 

Randall îi făcu semn vizitiului să oprească. El avea 
intuiţia formată pe câmpul de luptă, Julia avea intuiție 
umană. Și avea dreptate că era mai bine să scape odată. 

Aşteptându-se la ce era mai rău, îi spuse lui Benjamin: 

-Va fi bine dacă Daventry te recunoaște ca fiind 
nepotul lui, dar ține minte că nu ai nimic de pierdut nici 
dacă nu te recunoaște. 

Benjamin își încreți nasul. 

-Bătrânul vostru conte nu poate fi mai rău decât Jeb 
Gault. 

Ceea ce însemna să priveşti lucrurile în perspectivă. 


Nervii Juliei erau întinși până aproape de limită când 
Randall bătu la ușa Casei Daventry. Mai trăise acea 
senzație, de regulă atunci când una dintre pacientele 
ei era pe punctul de a naște. Profesoara ei, doamna 
Bancroft, trăise aceleași senzații cu pacientele ei. Deși 
Lady Daventry nu era pacienta Juliei, discutaseră despre 
sarcina femeii mai în vârstă. Dacă nașterea se declanșa 
mai devreme... 

Gândurile îi fură întrerupte când un lacheu agitat 
deschise larg ușa. 

-Slavă Domnului...! Expresia lui se schimbă când 
văzu cine se afla în prag. Credeam că e sir Richard Croft. 
Plecați, nu se primesc vizite. 

Doctorul care trebuia s-o asiste pe Lady Daventry la 
naștere! Julia tocmai se întreba dacă era cazul să intre 
cu forța, când un țipăt răsună cu ecou sinistru prin casă. 
Tânărul lacheu își ținu răsuflarea și păru gata s-o ia 
la fugă. 

-Lady Daventry e în chinurile facerii? întrebă Julia pe 
un ton ascuțit. 

—Da, şi e teribil de îngrozitor! Cred că e pe moarte. 
Lacheul se crispă când se auzi un alt țipăt. Lord Daventry 
a plecat să-l caute pe Sir Richard Croft. 

— Eu sunt moașă și am discutat cu Lady Daventry despre 
sarcina ei. 

Julia intră în forță în casă, ca și cum ar fi avut drepturi 
depline să se afle acolo. 

-— Dar... dar... se bâlbâi lacheul, neștiind sigur ce să 
facă. 

Randall puse o mână pe spatele lui Benjamin și intrară 
după ea: 

— Bucură-te că a sosit o moaşă cu experiență, spuse 
Randall aspru. Presupun că Lady Daventry e în aparta- 
mentul contesei, nu-i așa? 

— Da, dar... 

lgnorând protestele servitorului, Randall spuse: 

— Știu eu unde e, Julia. 

Ea aruncă o privire în spate, spre Benjamin: 

- Poate ar trebui să rămâi aici. 

—Vin şi eu. 

Cu o expresie hotărâtă, Benjamin urcă scările după 
Julia și după Randall. 

Julia nu avu nevoie să fie condusă. Îi era suficient să 
urmărească strigătele de durere ale lui Lady Daventry. 
Cori la stânga în vârful scărilor și avansă pe coridor 

aproape alergând. Randall deschise ușa din capăt, iar Julia 
intră în grabă. 

În mijlocul uriașului ei pat cu baldachin, Lady Daventry 
se zvârcolea în agonie pe cearșafurile pătate cu sânge. 
O cameristă albă la față o ținea strâns de mână pe contesă, 
cu o expresie neajutorată. 

— Daţi-vă la o parte din calea mea, porunci Julia. Alex, 
am să-ți spun dacă voi avea nevoie de ajutor. Benjamin, 
du-te la lacheu și cere o sticlă de coniac și un vraf de 
prosoape curate. 

Aceștia se supuseră, iar Julia se apropie de pat. Petele 
terifiante erau mai degrabă roz decât roșii, arătând că 
femeii i se rupsese apa și sângera puțin. Era suficient cât 
să arate oribil, dar Julia ghici că situația părea mai gravă 
decât era cu adevărat. 

— Lady Daventry, sunt Julia, spuse pe cea mai liniștitoare 
voce a ei. Totul va fi bine. 

-Slavă Domnului că ai venit! După ce se încheie 
contracția, Louisa o prinse pe Julia de mână. Chipul 
acoperit de sudoare îi era schimonosit de durere. Te rog, 
ajută-mă! Ceva e diferit de data aceasta. Acum nu mai 
era o contesă, ci o femeie disperată și înspăimântată. 
O să mor? 

—N-ai să mori, spuse Julia ferm. Lângă masă se aflau un 
bol de apă și o cârpă, iar Julia umezi cârpa şi șterse sudoarea 
de pe chipul Louisei. Sunt moașă, îi spuse cameristei. lar 
tu ești...? 

Camerista era cam de aceeași vârstă cu Lady Daventry. 
Acum, că sosise cineva competent, încercă să-și recapete 
cumpătul. 

—Eu sunt Hazel, camerista doamnei, dar nu ştiu ce 
să fac. La ceilalți copii, doctorul a sosit întotdeauna la 
timp. 

Julia întrebă: 

— De cât timp a început travaliul doamnei? 


340 Mary Jo Putney 


—Nu... nu sunt sigură, doamnă. O oră, poate? spuse 
camerista șovăind. l s-a rupt apa și au apărut rapid 
contracțiile și sângerarea. Azi, servitorii au jumătate lin 
zi liberă, așa că nu e aproape nimeni în casă. Excelența 
Sa, Lord Daventry, a plecat personal să caute ajutor. 

În vreme ce Lady Daventry gemu chinuită de o altă 
contracție, Hazel spuse îngrijorată: 

— Se tot zvârcolește teribil de mult. De-abia am reușit 
s-o ţin nemișcată. 

-O femeie care naşte nu trebuie să stea nemișcută, 
spuse Julia. Louisa, celelalte nașteri ale tale au decurs 
rapid? 

- Da. Privirea contesei se fixă pe cea a Juliei, dar päru 
ceva mai puțin înspăimântată. Cel mai mic fiu al meu s-a 
născut după doar câteva ore. 

—Cât ești de norocoasă, spuse Julia admirativ, Stal 
să-mi spăl mâinile în ligheanul ăsta, apoi am să te 
examinez. Întotdeauna mă spăl temeinic când aduc pe 
lume un copil. Moașa care m-a învățat spunea că n-are 
cum să strice și ar putea chiar să ajute, căci curăţenia ¢ 
soră cu sfințenia. Și avea dreptate. Doamna Bancroft nu 
a pierdut aproape niciodată un copil sau o mamă. 

Julia continuă să vorbească în vreme ce se spăla, 
revărsând asupra contesei cuvinte calde, liniştitoare, care 
să-i calmeze teama. Un alt lucru pe care îl învățase de lu 
doamna Bancroft era că o femeie care nu se aştepta să 
moară avea șanse mai mari să supraviețuiască. 

După ce termină cu spălatul mâinilor, Julia spuse: 

— Am să te examinez acum, Louisa. E rușinos, dar ai 
născut trei copii puternici și sănătoși până acum, deci știi 
ce înseamnă să dai naștere. 

- Da... aaahh! 

Louisa se zvârcoli, cuprinsă de o altă contracție, strân- 
gându-și mâna peste a lui Hazel până când încheieturile 
i se albiră. 

-În scurt timp se va termina, spuse Julia liniștitor. 
În foarte scurt timp. Nu uita, corpul tău știe cum să dea 
naștere și ai trei băieți voinici și frumoși ce stau mărturie. 
Fiindcă acest copil se naşte cu vreo câteva săptămâni 
mai devreme, va fi mai mic, iar naşterea va fi mai ușoară 
pentru tine. 

Lumea se reduse doar la Louisa și la patul pătat de sânge, 
în vreme ce Julia pipăi abdomenul dilatat al pacientei sale 
cu mâini abile. Se încruntă când simți sfera tare a capului 
orientată în sus, nu în jos, lângă canalul cervical. 

Văzându-i expresia, contesa o întrebă plină de teamă: 

-E... e mort copilul? 

Julia simţi o lovitură ușoară pe palma stângă: 

—Nu, tocmai m-a lovit și pare foarte viguros. Dar 
copilul e întors și va ieşi cu picioarele înainte. De asta 
simți că ceva e diferit. 

Louisei i se tăie respirația. 

-E o naștere pelviană? Asta e rău, nu-i așa? 

-Nu neapărat. După cum spuneam, corpul ştie ce are 
de făcut. O naștere pelviană fără complicații nu e cu ni- 
mic mai periculoasă decât una obișnuită. 

—Nu suport să stau așa întinsă, spuse Louisa, foindu-se 
agitată. Trebuie să mă ridic. 

— Atunci, ridică-te, spuse Julia încurajator. O prinse pe 
Louisa de cealaltă mână. După cum ziceam, corpul unei 
femei știe ce are de făcut. Hazel, ajut-o pe doamnă să 
se ridice. O să permitem gravitației să ajute la nașterea 
acestui copil. 

Randall rămase lângă ușă, bucuros că dormitorul era 
atât de mare, încât patul nu se vedea prea bine de acolo. Era 
mai mult decât călit în urma a ceea ce trăise pe câmpurile 
de bătălie și a intervențiilor chirurgicale brute de după 
bătălii, dar nu văzuse niciodată ceva mai chinuitor dec A 
bătălia neînfricată, perfect calmă a Juliei de a salva viața 
lui Lady Daventry și a copilului ei. 

De a-l salva pe moștenitorul lui Daventry. Situaţia era 
cât se poate de ironică, dar avea să se gândească la asta mal 
târziu. Deocamdată, se concentra să-şi păstreze o expresie 
stoică și să fie pregătit dacă Julia avea nevoie de el. 

Benjamin se întoarse cu prosoapele și cu o sticlă plini 
de coniac. Randall deschise sticla și o așeză alături de 
prosoape pe o masă lângă Julia. Fu tentat să ia o dușcă, dar 
presupuse că ea intenționa să folosească băutura pentru # 
reduce riscul unei infecții, așa cum făcuse când îl operase 
pe el. Julia de-abia dacă îl observă, ocupată să-i vorbească 
în cuvinte liniștitoare contesei. Randall își feri privirea, 
simțind că nu se cuvenea să violeze intimitatea lui Lady 
Daventry. 

Se retrase la postul lui lângă ușă. Benjamin era alb 
la față, dar calm. Probabil văzuse multe lucruri trăind 
într-un han de poștă, iar mama sa murise în chinurile 
facerii. Era un băiat rezistent. Dar amândoi tresăreau de 
fiecare dată când Lady Daventry pipa de durere. 

— Eşti sigur că nu ai prefera să fii altundeva? O sală de 
naşteri nu e un loc potrivit pentru bărbați, spuse Randall 
încet. Trăsura te-ar putea duce înapoi la Casa Ashton. 

Benjamin clătină din cap încăpățânat. 

—Nu. Vreau să stau cu voi. 

Randall aprobă din cap și își trecu un braț pe după 
umerii băiatului. Chiar dacă nu era un loc potrivit pentru 
bărbați, simțea o bucurie egoistă în a-l avea pe Benjamin 
alături. Stâlpii masivi ai patului ascundeau o mare parte 
din scenă, dar Lady Daventry părea să stea îngenuncheată, 
susținută de cameristă și de Julia. 

Ușa de la intrare se deschise din nou și se auziră pași 
tunători urcând scările. Sosise în sfârșit medicul preferat 
de înalta societate pentru nașteri? 

Lordul Daventry dădu buzna în dormitor cu chipul 
răvășit. 

—Rezistă, Louisa, doctorul va ajunge în scurt timp! 

Apoi o văzu pe Julia lângă pat și se opri brusc: 

— Tu! spuse veninos. Pleacă de lângă soția mea, javră 
ucigașă! 

Contesa ţipă atât de puternic încât le îngheță sân- 
gele în vine. Furios, Daventry dădu să traverseze 
încăperea. 

Dându-și seama de ce Julia îi ceruse să rămână să 
ajute, Randall prinse brațul unchiului său într-o strân- 
soare de fier. 

- Stai aici! 

Capul lui Daventry se roti fulgerător și i se tăie respirația 
de şoc când îl văzu pe Randall. 

~Ar fi trebuit să știu că ai să fii şi tu aici, mârâi. Aţi 
venit să vă asiguraţi că moștenitorul meu moare, tu și soția 
ta născută din diavol! Ei bine, nu veți reuși, la naiba! 

Se smuci, încercând să-și elibereze braţul. 

Randall îl ţinu ferm în continuare. 

- Vino-ţi în fire! izbucni. Julia nu e moașa pe care ai fi 
ales-o tu, dar, printr-un miracol, se află aici. Ar trebui să 
cazi în genunchi și să mulțumești cerurilor că am decis 
să venim. Dacă soția și fiul tău vor supravieţui, va fi 
datorită ei. 

Furios, Daventry dădu să-l plesnească pe Randall cu 
mâna liberă peste față. Acesta îl prinse de încheietură și 
i-o răsuci, provocânduri o durere insuportabilă: 

— Dacă vrei să îţi ajuţi soția, poartă-te ca un bărbat, 
nu ca un sălbatic. Și dacă te apropii măcar de Julia, îţi rup 
brațul. 

Tremurând de furie, contele îi scuipă: 

—Nu ai nici un drept să mă ţii departe de soția mea! 

nainte ca Randall să apuce să răspundă, se auzi un 
plânset dinspre pat. De data aceasta, nu era un țipăt de 
agonie al contesei, ci scâncetul slab al unui nou-născut. 
Daventry își îndreptă atenţia spre pat: 

- Louisa? 

Randall îi dădu drumul unchiului său și îl urmă în 
încăpere, pregătit să-l oprească dacă o amenința pe Julia. 
Ajunseră împreună la căpătâiul patului chiar în clipa în 
care Julia rosti mângâietor: 

— Te-ai descurcat excelent, Louisa! Ce-a fost mai greu a 
trecut, iar suferințele i-au fost răsplătite. 

n vreme ce camerista o ajută pe contesă să se întindă, 
Julia tamponă copilul cu un prosop curat pentru a-l usca. 
Nou-născutul era murdar de sânge și cam mic, dar plin de 
vigoare și cu plămâni impresionanți. 

- Fiul meu? Fiul meu e sănătos? croncăni Daventry. 

— Felicitări, Lord Daventry. Julia îi aruncă o privire rece, 
așezând nou-născutul pe brațul stâng al soției sale. Aveţi o 
fiică frumoasă și sănătoasă. Adresându-i-se Louisei, spuse: 
Are nevoie de căldura ta și să-ți audă bătăile inimii, așa 
că ține-o lângă tine. 

Chipul contesei era alb ca zăpada, dar îi străluci de 
bucurie când își privi copilul. 

Daventry își ținu răsuflarea, cu privirea ațintită asupra 
copilului care era, fără urmă de îndoială, fată. 

-0 fiică? 

Randall tresări uluit. Fusese convins de siguranța lui 
Daventry că acest copil avea să fie băiat. Copiii concepuți 

în trecut de conte susținuseră această convingere, dar, ca 
întotdeauna, ultimul cuvânt îi aparținuse lui Dumnezeu 
Încă o dată, Randall era moștenitorul lui Daventry. 

Contesa îi aruncă soțului ei o privire încrumtată yi 
sfidătoare, strângând braţul peste nou-născutul ci: 

— Știu că îți doreai un fiu, dar eu am tânjit dintotdeauna 
să am o fiică. Am să-i pun numele Sophia. Dacă tu nu ne 
vrei, am s-o duc pe Sophia undeva unde nu vei fi nevoit 
să ne mai vezi niciodată, pe nici una dintre noi. 

Era o amenințare clară. 

Cu chipul schimonosit de emoții, Daventry întinse 
o mână tremurătoare și atinse degetele minuscule ale 
unui picioruș perfect. Sophia chițăi și își trase piciorul 
Chipul contelui fu cuprins de venerație când îşi privi 
nou-născutul. 

-O fiică pentru Daventry, murmură. Nu mi-a trecut 
niciodată prin cap că aș putea avea o fiică. 

—Stă în firea lucrurilor să se nască și fete, spuse Julia 
sec. Spuneai cândva că nu concepi decât băieți, Lord 
Daventry, şi poate că tocmai asta era problema. Am 
cunoscut femei care au pierdut toate sarcinile de băieţi 
sau care au născut băieți ce au murit la vârste fragede, 
în vreme ce fetele au dus-o foarte bine. E o slăbiciune 
în sămânța masculină, cred. Chiar dacă Sophia nu-ți 
va putea moșteni titlul, sângele tău se va transmite și în 
generaţiile următoare. 

Daventry mângâie părul soției sale cu o delicateţe 
diafană, de parcă i-ar fi fost teamă să nu se spargă. 

— Louisa va fi bine? A pierdut atât de mult sânge. 

- Contesa va fi foarte slăbită o vreme, dar ar trebui să 
fie bine. Julia se întoarse spre lighean să-şi spele sângele 
de pe mâini. După ce își spălă și uscă mâinile, începu să 
maseze abdomenul contesei cu gesturi blânde, dar ferme. 
Hazel, fii atentă ce fac, ca să poți face şi tu același lucru. 
Frecția ajută pântecul să se contracte. Aşa se reduce riscul 
să apară sângerări. Ai să poți simţi diferența. 

—Da, doamnă, spuse camerista plină de respect. Fac 
orice îmi spuneți. 

-Ne vei vizita, nu-i așa? o întrebă Lady Daventry cu 
speranță. Soțul meu nu va încerca să te împiedice. Nu-i 
așa, dragul meu? 

În ultimele ei cuvinte se simțea o notă tăioasă clară. 

Pe un ton ce sugera că ar fi preferat să-i fie smulși 
toți dinții din gură mai degrabă decât să fie nevoit să-i 
mulțumească Juliei pentru ceva, Daventry spuse ezitant: 

~N-am s-o împiedic. Presupun că trebuie să-ți fiu 
recunoscător, Lady Julia. 

Benjamin se lipi de trunchiul lui Randall cu ochi 
mari și curioși. Randall se gândi uluit că Sophia era 
mătușa lui. 

Amintindu-și de ce veniseră el și Julia inițial, Randall 
spuse: 

- Sângele tău se va transmite prin mai multe căi, 
Daventry. Julia și cu mine am venit azi să ţi-l prezentăm pe 
nepotul tău, Benjamin Thomas. Fiul lui Branford, născut 
cu vreo câteva luni înainte de moartea lui Branford. 

Daventry nu-l observase pe Benjamin, dar acum pri- 
virea îi căzu asupra băiatului. 

Vrei să mi-l bagi pe gât pe băiatul acesta pretinzând 
că e nepotul meu? tună el. 

Suspiciunile și furia neîncetată a unchiului său erau al 
naibii de obositoare. Randall spuse rece: 

~Nu încearcă nimeni să-ți bage nimic pe gât. Benjamin 
e fiul meu adoptiv și locuieşte la Conacul Roscombe. Va 
începe școala la Academia Westerfield peste o săptămână. 
Nu are nevoie de tine, dar eu și Julia am considerat că ai 
dreptul să-ți cunoşti nepotul. 

- Seamănă cu Branford, spuse contesa amețită. Doar că 
mai drăguţ. Bună, Benjamin. Eu sunt bunica ta vitregă. 
Am un fiu nu cu mult mai mare decât tine. 

Preţ de o clipă îndelungată, 
Benjamin. Expresia inițială de 
examinare minuțioasă intensă, 

— Chiar semeni cu Branford. 
Contele arăta ca un boxer care 
vituri în cap. Clătină din cap și 
strâmb. M-am ales pe neașteptate 
nepot în aceeași zi. 


încruntă spre conte. Nu știu dacă te vreau 
rău și țipi la toată lumea. 

Surpriza lui Daventry fu atât de mare, 
avu nevoie de întreaga sa stăpânire de sine 
izbucni în râs. Contele își găsise nașul. 

— Da, pip mult și uneori am fost rău, spuse Daventry. 
seriozitate. Dar, din moment ce, se pare, sunt bunicul 
ar trebui să ne cunoaștem. 

—E timpul ca toată lumea să plece, spuse Julia ferm, 
Lady Daventry are nevoie de odihnă. 

Ușa se deschise și un bărbat îmbrăcat la modă, cu ð 
geantă neagră își făcu intrarea. 

— Am venit cât de repede am putut, Lord Daventry, 
spuse îngrijorat. Cum se simte contesa? 

-Contesa și fiica ei sunt foarte bine, sir Richard, 
Louisa își acoperi un căscat. Mulțumită prietenei mele, 
Julia, care e moașă. 

Sir Richard Croft își umflă nările de parcă ar fi simţit 
un miros neplăcut. 

—O moașă ţi-a adus pe lume copilul? Ai noroc că s-a 
sfârșit cu bine. O privi suspicios pe Julia. Cine e această 
femeie? 

— „Această femeie" e Lady Julia Randall, moașă cu ex- 
periență și fiică a ducelui de Castleton, spuse Randall, 
ghicind că medicul de nașteri al nobilimii era un snob. 

Julia își dădu și ea seama de acest lucru. Cu o sclipire 
jucăușă în ochi, îi spuse lui Lady Daventry: 

— În loc să-ți iei o doică, Louisa, îți sugerez s-o alăptezi 
chiar tu pe Sophia. E mai bine pentru copil și mai bine 
pentru tine. 

—Prea bine, dacă așa zici tu, spuse Lady Daventry 
supusă. 

Sir Richard păru oripilat. 

— Doamnele nu-şi alăptează singure copiii. 

- Poate că nu, spuse Julia. Dar mamele, da. Se aplecă 
şi o sărută pe contesă pe obraz. Somn ușor, Louisa. Ai 
muncit bine pe ziua de azi. 

Se ridică și se clătină ușor. Dându-și seama că era 
extenuată, Randall își petrecu un braț în jurul ei. 

— Am să-mi duc soția acasă acum. 

Julia se sprijini de el, cu fața pământie. Spuse șoptit: 

-E bine că n-am mai mâncat de câteva ore. 

Dacă se simţea rău era de dorit să ajungă acasă cât mai 
repede. l-ar fi displăcut profund să verse în acea companie. 
Făcu un semn din cap spre grup: 

Felicitări pentru fiica nou-născută, Lady Daventry. 
Odihnă plăcută. Vino, Benjamin. 

Randall, Julia și Benjamin străbătuseră deja jumătate 
din distanţa până la ușă când Daventry spuse: 

— Staţi. Aş vrea ca... nepotul meu să rămână în după-a- 
miaza aceasta, să ne cunoaștem mai bine. Când Randall 
ezită, contele adăugă: Am să-l trimit acasă înainte de 
cină. 

- Benjamin, tu vrei? întrebă Randall. 

Băiatul ridică din umeri. 

— Cred că da. 

Dar sclipirea din ochii lui sugeră că era încântat de 
interesul bunicului său. 

-Prea bine. Ne vedem la cină. 

Randall o ajută pe Julia să coboare scările şi o conduse 
afară. Strada era atât de puţin aglomerată, încât trăsura 

Casei Ashton rămăsese să aștepte lângă bordură. Cât timp 
petrecuseră în casă? Mai puțin de două ore, calculă el. 
După ce urcară în trăsură și porniră spre Casa Ashton, o 
întrebă: 

— Te simţi mai bine? 

Ea îi oferi un zâmbet strâmb: 

— Aveam nevoie doar de aer proaspăt. 

— Cât de gravă era starea lui Lady Daventry? o întrebă 
el. Pentru un ochi profan, situația părea foarte proastă. 

- Fiindcă am fost eu acolo, totul a decurs bine, răs- 
punse Julia. Îi era teamă din cauza vârstei, iar teama e 
periculoasă. Mai mult..., spuse ea ezitant. 

—Mai mult? o încurajă el. 

— Poate nu e corect față de sir Richard să spun asta, dar, 
dacă el ar fi asistat nașterea, poate că deznodământul nu 
ar fi fost la fel de fericit, spuse ea fără prea mult entuziasm. 
Bărbaţii preferă adesea să acționeze în loc să lase natura 
să-și facă treaba. Să tragi de un copil care se naște invers 
poate provoca probleme grave. 

Dincolo de cuvintele ei rezervate, Randall intui că 
nașterea ar fi putut ușor să aibă un deznodământ fatal. 

-Lady Daventry are mare noroc că-i ești prietenă. 

— Eu doar am făcut ceea ce am învăţat să fac. Sper ca 
Louisa să-și alăpteze într-adevăr copilul. Chiar e mai bine 
pentru amândouă. Istovită, își sprijini capul pe umărul lui. 
Mă bucur că Benjamin a fost acceptat de Daventry. Are 
nevoie de toate rudele și de acceptarea de care ar putea 
avea parte. 

— Asta nu e valabil pentru toți? spuse Randall cu tris- 
tețe. Fiindcă Ash și Mariah nu sunt la Londra, hai să ne 
petrecem după-amiaza împreună, în liniște, în aparta- 
mentul nostru. Ție ți-ar plăcea să faci o baie, sunt sigur, 
iar eu am să poruncesc să ni se aducă sus prânzul. 

Julia zâmbi. 

- Pare minunat. 

Dar ziua nu se încheiase nici pe departe. Cuprinzând-o 
cu brațul său, Randall simți că relația maritală dintre el și 
Julia se schimbase. 

Dar nu era sigur în ce fel. 


capitolul 38 


Rochia pătată de sânge a Juliei stârni exc lamuţii il 
surpriză când intră alături de Randall în Casa Ashtoti 
În vreme ce el porunci să li se aducă în apartment apă 
pentru baie și mâncare, ea aruncă o privire obosită «prë 
tăvița de argint pe care se afla corespondența lor. 

Pe lângă scrisori se afla și un pachet mic de la domnul 
Rose, meșterul bijutier. Ghicind că fusese adus de mâni, 
deschise pachetul. Înăuntru se afla o cutiuță de catifea cu 
inelul pe care îl comandase pentru Randall. 

Admiră modelele celtice întortocheate, spunându-și că 
inelul era un bun simbol al ițelor complicate ale căsniciei 
lor. Închise cutiuța și o ascunse în săculețul de mână, apoi 
îl prinse pe Randall de braț și urcă scările. 

Apa fierbinte sosi în cameră imediat cum ajunseră. 
Julia era încântată de eficiența ce domnea în Casa 
Ashton. 

După ce plecară servitorii, Randall veni în spatele ei, 
să-i dezlege șireturile de la rochie. 

- Încearcă să nu adormi în baia de șezut. 

—Nu promit nimic. Deși Elsa devenea o cameristă tot 
mai bună, Juliei îi plăcea intimitatea senzației stârnite de 
degetele lui Randall atingându-i ușor ceafa şi spatele. Să 
aduci copii pe lume e o muncă obositoare. Și niciodată 
nu păruse atât de obositoare ca în ziua respectivă. Julia își 
spuse că-și ieșise din mână. 

Trecu în spatele paravanului ce ascundea baia de ṣe- 
zut din care ieșeau încet aburi. Lady Kiri crease un ulei 
de baie special, cu același miros ca parfumul pe care i-l 
dăruise Juliei, iar ea își turnă câteva picături din acel ulei 

noi niveluri de complexitate. 

Oftând fericită, îşi prinse sus părul cu agrafe, apoi intră 
în cadă, savurând întâmpinarea delicioasă a apei fierbinți 
în vreme ce se cufundă în ea. Cada era suficient de mare 
cât să se cufunde în apă până la bărbie. 

Randall veni de cealaltă parte a paravanului. 

—Excelenta bucătăreasă a lui Ash a aflat că tocmai ai 
adus-o pe lume pe fiica lui Lady Daventry, așa că a trimis 
un amestec minunat de șampanie rece și suc de portocale. 
Mă gândeam că poate vrei puţin. li întinse un pahar înalt 
de băutură portocalie înspumată. Pentru Lady Sophia! Să 
crească sănătoasă și fericită! 

-Pentru Sophia! Julia luă paharul și sorbi băutura 
dulce și înțepătoare. Mmm... nu există plăcere senzuală 
mai mare decât asta. 

Randall rânji jucăuș. 

—Nici una? 

Ei, aproape nici una. 

Julia își studie soțul cu o plăcere fierbinte. Își dăduse 
jos haina și cravata și îi plăcea la nebunie intimitatea 
relaxată, de budoar, de a-l vedea doar în cămașă. 

Randall spuse pe un ton lejer: 

— Dacă nu încetezi să mă priveşti astfel, ai să te trezeşti 
că termini baia mai repede decât te-ai fi aşteptat. 

— Am să ies curând. 

Pentru a-l tachina, ridică un picior din apă, curbân- 
du-și piciorul ca o dansatoare. 

— Nu destul de curând! 

Randall se aplecă și o sărută pe frunte, apoi își plimbă 
degetele pe interiorul piciorului ei. 

Ea oftă. 

— Apa pare mult mai caldă! 

-Să nu stai până se răcește ceva, spuse el cu sub- 
înţeles. 

Aproape dădu să iasă din cadă și să-l urmeze, dar nu era 
nici o grabă, iar așteptarea avea să facă și mai satisfăcătoare 
consumarea pasiunii. 

Julia își îndreptă din nou atenția spre apa caldă și 
parfumată și spre băutura rece și înțepătoare cu șampanie, 
Hotări că trebuia să ceară rețeta. 

Aruncă o privire leneşă spre sânii ei. Cicatricile erau, 
în cea mai mare parte, ascunse de spuma din baie. Mul» 
țumită lui Randall, nu se mai simțea acum dezgustată de 
propriul ei trup. Învățase să accepte că, deși semnele erau 
urâte, făceau parte din ea, iar el nu o considera câtuși de 
puțin respingătoare. 

Julia bău din nou, gândindu-se că era o zi foarte bună 
pentru ea. Benjamin fusese acceptat atât de Lady Agnes, 
cât și de contele de Daventry, o fetiță frumoasă se născuse 
cu bine și își permitea să aștepte cu nerăbdare o după-a: 
miază de seducţie reciprocă. 

Julia îşi trecu mâna liberă peste corp. Vânătăile care 
apăruseră în urma întâlnirii cu Crockett începeau să 
pălească în nuanțe interesante de galben și de verde, dør 
nu o dureau prea tare. Observă că sfârcurile îi erau neo» 
bișnuit de sensibile. Probabil i se apropia menstruaţia 

Nu. Se gândi la calendar și aproape oftă cu voce tare 
când îşi dădu seama cât timp trecuse. Exista un singur 
motiv. 

Dar acela era imposibil. 

Însă, când se gândi la toate simptomele, räðspunsul fu 
același. Ceea ce ar fi trebuit să fie evident fusese nuns 
de neputința ei de a crede, ca să nu mai vorbim de eve» 
nimentele importante din ultimele câteva săptămâni, 
care îi distrăseseră atenția. 

Fericirea încântată îi picură spumoasă în verw prerii 
șampania. Deși inima îi bubuia, rămase în hate ah lent 
cât să decidă ce voia să spună. Acest lucru aves să ai himbe 
radical căsnicia ei oarecum nesigură. Mai ales «lupă ziua 
de azi. Se întrebă ce simțea Randall avum, 18 via din 

nou moştenitor al titlului de conte, mai ales că era puțin 
probabil să fie înlocuit de data aceasta. 

Cu nervii făcuți ghem de speranță, ieși din cadă, se uscă 
și își puse halatul moale. Apoi, își desfăcu agrafele din păr 
şi îl perie peste umeri, așa cum îi plăcea lui Randall. După 
ce-și scoase verigheta, pregătindu-se pentru scena la care 
se pândea, ieși din spatele paravanului. 

Randall își citea corespondența într-un fotoliu de piele 
capitonat lângă fereastra dormitorului, dar puse deoparte 
scrisorile și se ridică în picioare când apăru ea. 

— Arăți delicioasă precum Venus ieșind din mare, spuse 
cu admirație. 

Ea râse. 

— Avantajele de a avea o educație clasică și motivul 
pentru care Benjamin ar trebui să învețe latina. 

- Fiindcă îi place să învețe, va fi un mai bun cunoscător 
al clasicilor decât mine. Mă întreb cum se înțelege cu 
Daventry. Ochii albaștri ai lui Randall sclipiră. Eu și 
Daventry vom fi obligați să avem din nou raporturi 
civilizate. Nu sunt sigur că asta e bine. Era mai ușor 
când mă dezmoștenise și când nu eram nevoit să fac faţă 
izbucnirilor lui temperamentale. 

— Acum, că Daventry are doi urmași care să-i ducă mai 
departe moștenirea, cred că va fi mai ușor să te înţelegi 
cu el. Studie felul în care lumina de la fereastră îi poleia 
părul și desena conturul siluetei sale cu umeri lați, așa 
cum stătea sprijinit cu spatele pe pervaz. La vârsta lui, e 
probabil obositor să stea furios în permanență. 

-Sunt din nou moștenitorul lui prezumtiv. Având 
lumina în spate, expresia de pe chipul lui Randall era 
indescifrabilă. E un rang suficient de înalt ca să merite să 
rămâi în această căsnicie? Un conte ți se potrivește mai 
bine decât un simplu gentleman de la țară. 

Mâna Juliei se strânse în jurul verighetei când vorbele 
lui făcură țăndări dispoziția ei jubilantă, precum gheața 

într-o dimineață de iarnă. Dar gheața se transformă în foc 
pur. Uitându-şi cuvintele atent plănuite, izbucni: 

— Alexander Randall, ești un idiot! Chiar crezi că îmi 
pasă dacă ai sau nu un titlu? 

Randall fu zguduit de vehemenţa ei. 

— Ar trebui să-ți pese, Julia. O mare moștenitoare poate 
avea orice bărbat își dorește. Căsătoria cu mine ţi-a oferit 
protecție, dar acum, când Crockett e mort, nu mai ai 
nevoie de asta. 

Julia se apropie îndeajuns cât să-i vadă chipul. Furia 
îi dispăru. Expresia lui mohorâtă era mai grăitoare decât 
cuvintele, trădându-i convingerea că nici o femeie nu l-ar 
fi dorit decât din motive practice. Să fie iubit pentru el 
însuși era o experiență străină lui. 

Se blestemă singură când își dădu seama că și condițiile 
pe care le impusese când acceptase căsătoria veniseră să 
întărească această convingere. Și nu era nici ea cu nimic 
mai bună în domeniul acesta. 

-Suntem amândoi niște idioţi, Alexander. Scuză-mă 
o clipă... 

Cu pași grăbiţi, deschise ușa de legătură ce ducea la 
salonul ei privat. Îi luă doar o clipă să găsească scrisoarea 
pe care o redactase Randall pentru a-i permite să obțină 
un divorț la un tribunal scoțian, dacă dorea. 

Întorcându-se în dormitor, despături scrisoarea și i-o 
arătă. 

- Recunoști asta? 

- Bineînţeles. O privi precaut, ca și cum ar fi fost o 
rachetă pe punctul de a exploda. Scrisoarea pe care mi-ai 
cerut s-o redactez. 

Julia rupse hârtia în fâșii lungi, cu degete furioase. 

—Mi-aş dori să fie aprins focul în şemineu, ca să pot 
arunca în flăcări această scrisoare blestemată. S-o ard 
mi-ar oferi mai multă satisfacție decât s-o rup. 

Strânse bucățile sfâșiate într-un ghem și le aruncă în 
şemineul gol. 

—Scuză-mă, dar nu sunt sigur că înțeleg ce înseamnă 
gestul tău măreț, spuse el prudent. Nu vreau să înțeleg 
greşit. 

Julia oftă. 

- Suntem doi oameni foarte derutați, Alex. Mai rău 
decât derutați. Răniți. Tu îţi făceai griji că îmi doresc 
avere și rang. Eu îmi făceam griji că ai să-ți pierzi 
interesul față de mine după ce nu mai aveam nevoie de 
protecție. Și, după ce am văzut cât de repede te-ai atașat 
de Benjamin, s-a adăugat și teama că speri, în secret, că 
voi dori să divorțez pentru ca tu să-ți poți găsi o femeie 
capabilă să îți ofere copii. 

-Nu mi-am dorit niciodată în secret să divorțezi de 
mine, Julia! spuse el tăios. Dacă e să punem capăt căsniciei 
noastre, va fi din dorinţa ta, nu a mea. 

— Tu ești cel care tot pomeneşte de încheierea căsniciei, 
nu eu. Își fixă privirea în ochii lui. Dar vina îmi aparține. 
Căsătoria nu e o problemă de bani sau de pasiune, și nici 
chiar de copii. E o promisiune pe care și-o fac doi oameni. 
Un angajament, și nu poate fi cu totul real dacă unul 
dintre cei doi își păstrează o portiță de ieşire. 

— Poate că nu, spuse el încet. Dar, dacă nu ți-aș fi lăsat o 
portiţă, nu te-ai fi căsătorit cu mine. Mai mult decât orice 
pe lume, îmi doream ca tu să spui da. 

Julia simți lacrimile izvorându-i în ochi. 

- Chiar și după ce ţi-am spus că sunt stearpă!! Acela a 
fost cel mai mare miracol din viața mea. 

- Benjamin mi-a câștigat afecțiunea prin propria lui 
persoană, nu fiindcă mă aşteptam să fie un liant în căs- 
nicia noastră. Gura lui Randall se curbă, însă fără nici o 
notă de veselie. Dar am sperat într-adevăr că acesta va fi 
unul dintre rezultate. Deşi nu putem avea copii născuți 
din carnea noastră, există alți copii care au nevoie de un 
cămin primitor și de oameni care să aibă grijă de ei. 

— Speram că ai să simți asta. Zâmbi trist. Şi, deşi tocmai 
am spus că pasiunea luată separat nu e suficientă pentru 

a construi o căsnicie, cu siguranță ajută. Sau legătura care 
există între noi ca amanți e ceva ce simt doar eu? 

-Nu. Încheieturile degetelor i se albiră când degetele 
i se strânseră în jurul pervazului. Nu, acea legătură e 
reciprocă. 

- Prea bine atunci. Julia îşi luă săculețul de mână de 
pe masa unde îl lăsase și scoase inelul pe care îl făcuse 
pentru el. Prinzându-l în palmă alături de propriul ci inel, 
întinse mâna, lăsând lumina soarelui să strălu ă pe 
modelele celtice tăiate în aur. Căsătorește-te cu mine din 
nou, Alexander David Randall. De data aceasta, pentru 
totdeauna, fără portițe de scăpare. N-am să te părisesc, 
Nici acum, nici toată viața. lar dacă tu vei hotărî vreodată 
că vrei să mă părăsești — ochii i se îngustară ~, nici nu 
intenționez, nici nu-mi doresc să comit adulter, «deci 
nu vei avea nici o scăpare legală. Vei fi legat de ming 
pentru totdeauna. 

Randall păru atât de tensionat, încât ar fi putut în urii 
clipă să explodeze. 

— Eşti sigură, Julia? Am încercat din greu să-mi tnd 
plinesc promisiunea de a-ți reda libertatea după un wi 
dacă asta îţi doreşti. Nu mi-a fost ușor, fiindcă din printi 
clipă în care te-am văzut, am vrut să spun: „lati a mei @ 
mea, a mea!“. Dacă te angajezi să-mi fii soţie, nu vel put 
să te răzgândești, căci n-am să te las niciodată să pliu, 

-Sunt sigură, Alex, spuse ea încet. Acum și pentti 
totdeauna, amin. 

Cu o precizie delicată, Randall luă inelul iu wia din 
palma ei și i-l strecură pe inelar: 

—Te iubesc, Julia, la bine și la rău, până «Anul sentti 
ne va despărți. 

Prinzând-o de mână, se aplecă și sărută vesipletă dle 
aur. 

-Şi eu te iubesc, Alexander. Lacrimi tăcute se revita 
şuvoi pe chipul Juliei când luă inelul mai mare și îl stj» 
cură pe mâna soțului său. Asta ne lipsea. © apa tatea 

de a recunoaște că iubim și de a ne lăsa iubiți la rândul 
nostru. Îi ridică mâna și își lipi obrazul de ea, cutremurător 
de fericită că era dispus să poarte inelul ei. 

Brațele lui o cuprinseră cu o intensitate sălbatică. Era 
cald și puternic, și, în sfârșit, simțea acum, era al ei. 

-Nu credeam în dragoste la prima vedere, spuse 
el încet. Deci nu puteam să recunosc asta nici în fața 
mea, cu atât mai puțin în fața ta. Laşitate pură. Era 
mult mai ușor să pornesc un atac împotriva unei divizii 
din artileria franceză decât să-mi pun inima în mâi- 
nile tale. 

- Ai forța unui războinic, Alex, dar nu cred că răz- 
boinicii obișnuiesc să-și recunoască emoțiile, spuse ea 
râzând ușor. Fiind femeie, ar fi trebuit să mă descurc mai 
bine, dar n-am făcut-o. 

~ Tu ai forța unei femei, care e egală cu cea a oricărui 
războinic. Poate că oamenii trebuie să învețe să-și dez- 
văluie emoțiile cele mai profunde. Îşi lipi obrazul de părul 
ei umed, eliberând în aer o umbră de parfum. Radiezi o 
căldură feminină pe care mi-am dorit-o întreaga viaţă. 

- În vreme ce eu mi-am dorit un bărbat în care să pot 
avea încredere. Expiră ușor lipită de gâtul lui, simțindu-se 
pe deplin în siguranță. Dar pregătește-te sufletește, maior 
Randall. Cred că voi avea un copil. 

- Dumnezeule mare! Dispoziţia romantică de vis 
dispăru, iar Randall o prinse de umeri, ținând-o la distanță 
pentru a-i putea privi chipul. Pulsul îi bătea nebunește în 
gât. Vorbeşti serios? 

-Atât de serios cum doar o moașă poate vorbi, îl 
asigură ea. Doamna Bancroft îmi spusese că, după bărăile 
încasate de la Branford și după avortul suferit din cauza 
lui, corpul meu fusese prea grav afectat pentru a mai 
putea avea vreodată un copil. Ea singură recunoștea că 
organismul uman e misterios, dar n-am avut niciodată 
motive să pun la îndoială raționamentul ei. De-asta 

nu am observat semnele că sunt grea. Rânji. De exemplu, 
proasta mea dispoziție. 

- Fiindcă nu ai împărțit patul cu nimeni în toţi acești 
ani, convingerea ei nu a fost pusă la încercare, Uluit, 
își întinse mâna peste pântecul ei, cu palina lui largă, 
transmițându-i căldura până în interior. Va trebui să ne 
asigurăm că Benjamin nu se simte mal puţin iubit din 
cauza celorlalți copii pe care s-ar puten să! avem Vrenu 
ca el să crească mai puternic și mai Încrezătit dei At um 
crescut noi. 

— Există dragoste îndeajuns și pentru el. Îşi pune mâna 
peste a lui. Probabil am conceput copilul »cestu prima 
dată când ne-am împreunat, la hanul din Grantham. 
Sunt de-a dreptul fertilă. 

— Eşti de-a dreptul un miracol, domniţa mea. (ini A în 
braţe și o duse la pat, întinzând-o tandru peste uvertură, 
Așezându-se lângă ea, se aplecă să o sânute, apți și 
buzele într-ale ei. A mea, murmură. 

Cobort și îşi strecură capul în crâphturs halatului, 
deschizându-l ca să-i poată săruta sânii, ji Arlu se vu 
limba pe ei. 

—A mea. Apoi, dezlegă cordonul și îl sărută pnie ul, 
ce închidea în el pulsul unei noi vieți. A meal 

Rând din nou, Julia se întinse să-i des IidA + Ainnga, 
ca să-i poată mângâia pielea fină și întinsă n spatelui 

—lar tu ești al meu, Alexander. Acum, «declară ie 
să-mi pot studia cum se cuvinte proprietatea. [ier ap ien 
timetru de cicatrici și de frumusețe al trupului tău 

Chipul lui se lumină de un râs la fel de fericit 

— Cu plăcere, domnița mea. Tot ceea ce wm, tot otpa e 
sunt îți aparține. 

— După cum și eu îţi aparțin ție. 

i trase capul spre ea pentru a-l săruta din tun 
n sfârșit, acum și pentru totdeauna, se sințea 
căsătorită. 


